
ARGUMENT 


|storic şi gazetar, memorialist şi dramaturg, C. D. Aricescu este 


prin diversitatea preocupărilor sale o personalitate tipică epocii 
romantice, când în materie de cultură totul era de făcut. „Cetăţeanul 
Aricescu”, după cum îi plăcea să semneze într-o vreme, născut la 
Câmpulung-Muscel în 1823, era fiul lui Dimitrie Aricescu, fost judeţ al 
oraşului şi membru al Comitetului de inspecţie al şcolii publice de aici, 
şi al Elenei Chiliaşu. Numele de familie şi-l trage de la bunica sa, 
Păuna, originară din Ariceşti (Prahova). 

Primele învățături le-a primit de la dascăli greci, dorinţa tatălui 
său, „procopsit în limba elenă”, fiind ca fiul să cunoască această limbă 
„a modă încă de la suirea fanarioţilor pe tronul lui Mircea şi Ştefan”. In 
1832 a trecut la şcoala naţională din Câmpulung-Muscel, pe care o 
conducea Dimitrie Jianu, iar din anul 1837 şi-a continuat studiile la 
Colegiul Sf. Sava din Bucureşti, unde în toate clasele a fost premiant. 

De-a lungul timpului, C. D. Aricescu a ocupat funcţii diverse şi 
multiple: copist la Ministerul Finanţelor, director al Arhivelor Statului, 
revizor şcolar, director al Domeniilor Statului, deputat în Cameră etc. O 
vreme a reprezentat interesele moşnenilor câmpulungeni la diverse 
instanţe, în calitate de avocat. „Personaj” al unor răsunătoare procese 
politice, înscenate de regim după înăbuşirea revoluţiei paşoptiste, C. 
D. Aricescu a fost condamnat şi închis la Snagov întregul an 1850 
pentru difuzarea în manuscris a poeziei Blestemul României contra 
apăsătorilor ei. Va „recidiva” în 1863 când, în urma publicării odei La 
Grecia, i se reproşează că ar fi făcut elogiul nesupunerii în armată şi 
este întemnițat alte cinci luni la Văcăreşti. 

Promotor al teatrului în oraşul natal, colaborator frecvent la 
ziarele importante ale vremii, „victimă” a lui Mihail Kogălniceanu care 
în 1864 îl exclude din Camera Deputaţilor pentru atitudinea lui opoziţio- 
nistă, „scormonitor” al arhivelor istorice, Aricescu a fost o persoană 
extrem de activă până la stingerea din viaţă în anul 1886. 


Prin varietatea ei, opera lui C. D. Aricescu denotă un autor răs- 
pândit în toate domeniile. Poeziile, adunate în nu mai puţin de nouă 
volume, majoritatea compoziţii alegorice, mai pot reţine astăzi atenţia 
doar ca document al epocii. Piesele de teatru Peţitorul şi Carbonarii 
sunt nişte comedii ale zorilor dramaturgiei româneşti. Romanele 
Misterele căsătoriei şi Sora Agapia sunt încercări ale genului într-o 
vreme când în literatura română această specie îşi căuta încă un 
făgaş. 

Partea cea mai durabilă a scrierilor lui Aricescu o reprezintă 
memorialistica şi studiile istorice. Prin Memoriile mele, datate 1865, 
autorul inaugurează la noi acest tip de paraliteratură. Anii formării 
sale, profesorii care l-au îndrumat, rolul lui în Revoluţia de la 1848, 
surghiunul de la Snagov, cenzura care suprimă orice pasaj defavorabil 
Rusiei, fierberea din anii Unirii, figurile marcante ale scenei politice 
româneşti etc., toate apar în pagini scrise cu mare vervă şi vioiciune. 

Cercetările istorice ale lui C. D. Aricescu s-au cristalizat în două 
monografii, bazate pe o bogată documentare: Istoria Câmpulungului, 
prima rezidenţă a României, apărută la Bucureşti, în două părţi (1855- 
1856), cea dintâi lucrare monografică a oraşului natal şi prima de 
acest gen din întreaga istoriografie românească, şi Istoria revoluţiunii 
române de la 1821, în două volume, tipărită la Craiova în 1874, prima 
scriere cu privire la Tudor Vladimirescu şi implicaţiile anului 1821. 

Aceasta nouă ediţie din Istoria Câmpulungului, prima care se 
tipăreşte după un veac şi jumătate de la apariţia ediţiei princeps, 
aduce în faţa cititorului o operă scrisă cu retorica specifică epocii 
romantice. Prin maniera în care a fost redactată, această monografie 
se află la graniţa dintre istorie şi literatură, aşa că acei care n-o vor 
considera drept un document strict istoric nu vor greşi deloc. De astfel, 
după ce despre oraşul Câmpulung-Muscel s-au mai publicat, între 
timp, alte trei monografii, nu precizia informaţiei istorice ar trebui 
căutată în această lucrare a începuturilor, cât ideile şi spiritul timpului. 
Pentru parfumul epocii, la transcrierea cu litere latine a textului chirilic 
s-au păstrat formele de secol XIX ale scrierii, iar actualizările s-au 
făcut numai acolo unde au fost necesare. 


Adrian Săvoiu 


PREFAŢĂ 


Şezând într-o zi culcat pe iarbă verde sub nucul de la 


Flămânda! şi contemplând cu nesaţiu încântătorul tablou ce sta în 
față-mi, am oftat şi am zis: „Câmpulunge! Câmpulunge! locul meu 
natal, teatrul copilăriei mele, Parnas al muzei mele! Tu, patrie a 
artistului Negulici, nu este oare păcat, nu e oare o crimă ca 
frumuseţele tale fizice şi istorice să rămâie înmormântate? Azi, 
când totul se ridică din ruine, azi, când toate verităţile cele mari şi 
divine îşi lasă, ca Crist în mormânt, vestmintele putrede ale 
prejudiţiilor ş-ale pasiunelor şi aschind” în cerul progresului, 
încununate de splendorea gloriei şi-a imortalităţii, astăzi, zic, cine 
aruncă o privire de istoric, de artist sau de amic primei rezidenţe a 
României? Nimeni! Ca o roză între nişte stânci, tu zaci îngropat, 
Câmpulungul meu, între aste dealuri poetice, însă tăcute! Numai 
artistul Negulici, numai fiul tău favorit, desemnând Flămânda, 
coroana ta, îşi proiectase a descrie toate frumuseţele Munticelului 
şi-ale capitalei lui; moartea însă îl smulse în vara vieţii sale! leşi, 
piatră nestemată, din gunoiul dispreţului, din întunerecul uitării, ca 
să te vază şi să te stime, după valoarea ta, junimea şi posteritatea! 


* 


Din momentul acela, sujetul astei opere deveni ideea mea 
fixă, idee ce absorbi toate facultăţile sufletului meu; astă idee mă 
muncea zi şi noapte, ca pe Balzac demonul fiziologiei maritale; ea 
îşi cauza adesea distracţii neplăcute, de care-şi aduc aminte amicii 





1 Movilă în faţa Câmpulungului. 
” Se urcă. 


mei câmpulungeni. A trebuit dar să adopt într-o zi astă dulce fiie a 
inimei mele. 

Am lucrat la astă operă cu plăcerea şi cu ardoarea mumei 
tinere pentru creşterea fiicei sale favorite sau cu ambiția artistului 
ce însufleţează recea şi muta stampă, dându-i viaţă din viaţa sa. De 
aceea simţ că, numai în astă scriere, am lăsat o mare parte din 
existenţa mea materială; şi ce alt e preotul şi filosoful decât lampa 
ce se consumă pe sine pentru luminarea celorlalți? Ignoranţa e 
întunerecul: veritatea, soarele. Norii calomniilor, ai prejudiţiilor ş-ai 
pasiunilor degrădătoare pot acoperi un minut soarele verității; vântul 
însă al opiniunei publice şi al posterităţii alungă norii obscuri, 
curăță atmosfera inimei de miasmele veninate ale corupţiei şi 
soarele reapare splendid şi sublim, ca natura, cu Creatorul. 

Am întreprins descrierea Câmpulungului nu pentru că este 
locul meu natal; cu niciun preţ n-aş fi voit a scrie istoria vreunei 
cetăţi barbare sau tiranice; am scris Istoria Câmpulungului pentru 
materia cea avută şi nobilă ce mi-a procurat acest sujet, pentru 
instituţiile lui liberale şi frumoase. 

Fiindcă, însă, Câmpulungul este ridicat, oarecum, pe ruinile 
unui municipiu roman, anume Romula, şi acesta pe ruinile unei 
cetăţi (dave), anume Jidava, a trebuit să dăm lectorului o idee 
repede de Jidava şi de Romula, ca municipiu şi comună, pentru 
dezvoltarea istoriei noastre. 

Istoria noastră nu este alt decât o ghirlandă de flori, culese 
din grădina istoriei şi a tradiţiei de muza mea poetică, şi depusă 
d-o inimă castă, pe fruntea locului meu natal, spre semn de 
recunoştinţă filială şi de admiraţie pentru frumos. 


* 


Iată şi sorgintele aceştii istorii: tradiţia, consultată în boier, în 
meseriaş, în neguţător, şi în ţăran; diplomele domneşti ale 
Câmpulungului (hrisoavele moşnenilor câmpulungeni), condicele 
monastirei catolice din Câmpulung; condica monastirii Matei 
Basarab, idem; acte prinţiare şi private ale schiturilor Flămânda, 
Ciocanul, Nămăeşti ş.c.l.; Jtinerarul d-lui Bolliac din 1845; 
Magazinul istoric pentru Dacia şi Şincai, Foaia de minte, inimă 
etc., de la începutul ei până azi; Istoria românilor de Petru Maior 


şi Laurian; hrisoavele Bisericei Domneşti din Câmpulung; inscrip- 
țiile crucilor şi bisericilor din Câmpulung. 

Despre cântecele populare nimic! Despre scrierile ce 
deseamnă obiceiurile private, abia fragmente dintr-o satiră pentru 
boierii câmpulungeni, de un Leordeanul, comunicate de o damă 
câmpulungeană. 

„Cine sta p-atunci d-asemenea lucruri?” îmi zicea un bătrân 
din Muşcel. „Îndeletnicirea oamenilor p-atunci (1700-1820) era 
câştigul, masa şi biserica, care, mai la fiece zece ani, se tulbura de 
zavere ori de pribegiri prin ăi munţi şi codri.” „Moşilor noştri le 
era mai aminte p-atunci să-şi apere limba şi crucea, decât să stea 
să scrie faptele strălucite ale vitezilor”, zice istoricul Cantemir. 

Dacă România nu şi-a avut istoricii, dar Câmpulungul să 
aibă? Ea însă tot avu Costinii şi Şincaii, şi care avură drept busolă 
şi fanal tradiţia şi istoria naţiilor vecine cu Daciile ambe; eu însă, 
fără tradiţie şi fără puţinele acte, private şi publice, aflate pe la unii 
din câmpulungeni, n-aş fi putut un pas măcar înainta în dedalul 
acesta plin de ciulini şi de pietre.! De aceea simţim plăcere şi 
datorie a ne arăta mulțumirile noastre fraților Rudeni, bătrânului 
Aninoşanu, deputatului Ciolan, junilor Aninoşeni, tuturor acelora 
care, cu bunăvoință, au venit a depune varul lor şi pietricica lor la 
facerea ăstui monument înălțat în onoarea şi memoria locului nostru 
natal. Ei sunt ctitorii acestii biserici, eu, arhitectul monumentului. 

Am arătat drumul, am dat impulsiunea, am aruncat sămânţa; 
alţii vor completa, alții vor secera, poate, fructele dorite! 

M-am nevoit, pe cât materialul m-a ajutat, şi pe cât m-au 
iertat şi mărginitele-mi puteri, a corespunde cu ţinta istoriei, care 
este, după zisa Bălcescului: „A nu se ocupa istoricul numai de 
oarecare persoane privilegiate, ci a arăta poporul român cu 
instituţiile, ideile, sentimentele şi obiceiurile lui, în deosebite 
veacuri”.? 

Dacă mi-aş fi putut procura Ocolnica Câmpulungului, în 
care, zice tradiţia, se cuprind dritele şi privilegiile moşnenilor 





! Astă istorie se poate considera mai mult o divinaţie decât ca o istorie, 
după toate formele. 
” Magazin istoric, tom L, pag. 2. 


câmpulungeni cei de la Negru, şi care ocolnică se zice că ar fi la 
câmpulungenii moldoveni şi bucovineni, istoria noastră, atunci, ar 
fi fost cu mult mai luminoasă; însă n-ai carte, n-ai parte! 

O călătorie, într-adins, în ambele Dacii şi în Munticel, mai cu 
seamă, cum şi săparea localului Jidava, ar fi fost neapărate pentru 
procurarea multor şi interesante documente, atingătoare de istoria 
noastră; însă fără bani nu se fac asemenea lucruri; şi apostolii 
verității au numai traista pentru răbdare, gură pentru predicare şi 
inima pentru amor. Unde e voinţă, lipseşte putinţa şi unde e 
putinţa, nu e voinţă! Când aorul îşi dă mâna cu talentul, şi au de 
conducător o inimă castă şi nobilă, o inimă de cetăţean şi de 
creştin, atunci acesta e punctul de reazem al lui Arhimede ce-l 
cerea el pentru răsturnarea globului pământesc. 

D-am dorit aurul, l-am dorit numai pentru împrăştierea 
luminilor. Dorinţa noastră ar fi fost ca să ilustrăm această istorice, 
însă artistul care ar fi avut datorie a desemna frumuseţile fizice şi 
istorice ale Câmpulungului, nu mai este: Negulici e mort! Sperăm 
însă că artiştii români vor realiza, într-o zi, visul nostru de aor. 

„Dar la ce oare astă ilustrație?” va întreba cineva. 

„Nu de vanitate, domnilor, ci de necesitate”, căci „prin uitarea 
la oamenii cei mari, în tablourile artei, ale naturii şi ale istoriei, se 
nutreşte imaginaţia, admiraţia se înalță şi se ascute simțământul 
naţional”. 

În ceea ce priveşte calităţile istoricului, o mărturisesc, toate 
îmi lipsesc, şi nu crez să fie istoric care să le posede pe toate câte 
le recomandă istoricul Lucian, contimporan cu Traian.” Singurul 
talent ce posed este geniul binelui, cum zice George Sand, în lauda 
ce face lui H. Stowe, autoarea lui Pere Tom. „Geniul este inima, 
zice Corina secolului al XIX-lea; puterea este credinţa, talentul, 
sinceritatea”. Şi inimă, şi credinţă, şi sinceritate, tustrele le posed, 
mulțumită culturei şi naturei. Dacă dar e adevărat, cum zice tot 
acea femee sublimă, că „succesul unei opere stă în simpatiile 
cititorului”, apoi nu mă îndoesc de simpatiile junimii române, mai 
ales ale junimii câmpulungene. 





! Antoniu Kurgiu, Magazin istoric, tom 2, pag. 371. 
” Foaia minţii, 1844, nr. 12, pag. 92. 

Junime! junime! de orice nație! Tu eşti viitorul! tu eşti 
progresul! căci tu eşti veritatea! căci tu ai inimă castă! că tu ştii să 
preţuieşti şi meritul şi sacrificiul! A avut cuvânt Salvatorul să 
bazeze pe inima ta de aor turma ş-un păstor; fără tine ar fi strălucit 
oare soarele de viaţă de la 93, 30 şi 48? Maturitatea este fricoasă 
(prudentă, zice ea), bătrâneţea răscoaptă (înţeleaptă, cum se 
numeşte ea), numai junimea, ea e plină de juneţe, de ardoare, de 
inimă, cu idei şi cu sentimente; ea este eroul! Junimea e poste- 
ritatea, posteritatea e veritatea şi veritatea e Dumnezeu. 

Fie ca aceste cuvinte să cază în inimile caste ca sămânţa de 
grâu pe un tărâm vergin şi sănătos! Fie ca toţi Junii de inimă şi de 
caracter să-şi dea dulcea muncă a descrie frumuseţile fizice şi 
istorice ale locului lor natal! Târgoviştea, Curtea de Argeş, 
Râmnicul, ce sujete frumoase! Ce materie avută pentru inimi de 
români, pătrunse de amorul de veritate, de patrie şi de umanitate! 

C.D.A. 


INTRODUCERE 


Jidava 


Si Alecsandru Ghica s-au aflat în România Mică două 


documente istorice, foarte interesante, căci revarsă o lumină mare 
şi dulce asupra istoriei Daciei Traiane. Pe noi ne interesează aci 
numai documentul aflat la Turnu, în dărâmăturile castelului turc 
surpat şi ridicat, după d-nul Laurian, pe ruinele unui turn roman 
asemeni celui de la Giurgiu.' Ăst document este o piatră de mar- 
mură, foarte frumoasă, înaltă de 8 palme, lată de 3 1/2 şi groasă de 
3 palme. 

Astă piatră onorară era un monument pe care cetăţenii 
coloniei Ulpiana de Escu?” l-au înălţat prin contribuţie generală şi 
cu decret comun lui lulie Capiton, consul şi prefect al provinţiei 
Iliria. Între alte titluri ale lui Capiton, unul este şi cel următor: 
„revestit” încă, şi cu titlul de duumvir”, de către cetăţenii muni- 
cipiului Romula.* D-nul Laurian zice că Romula era în Dacia 
Australă (Ţara Românească), sub gradele 429,43 şi 43,14, şi că se 
afla pe locul unde se văd azi ruinele de lângă Câmpulung. 

Lângă Câmpulung alte ruine de cetate nu aflăm decât cele de 
la Grădiştea, departe de capitala Munticelului, o semi-oră spre sud. 
Aste ruine sunt cunoscute de popor sub numele de Jidova, unii le 
numesc şi Uriaşa; iar bătrânii, cei cu puţină idee de istorie (ca tata 





' Celălalt document, aflat lângă Celei, este o diplomă a împăratului 
Adrian din 23 martie 129 d.H., săpată pe două table de aramă şi dată la 
21 de soldaţi prevăzuţi cu dreptul de cetăţeni romani, ei şi următorii lor; 
cum Şi cu dreptul de căsătorie legitimă cu femeile ce au avut atunci sau 
vor avea în urmă (Magazin istoric, tom I, pag. 21). 

2 Ce era în Bulgaria, pe ţărmul stâng al lui Isker, 42%, 0” şi 13%, 4. 

Ș Duumvirul, în coloniile romane, răspundea cu titlul de consul la Roma, 
iar titlul de decurion, cu cel de senator. 

* Magazin istoric, tom IL, pag. 86-87. 

Aninoşanu)', le numesc şi Romula. Aşadar, Jidova e Romula şi 
Romula a fost municipiu roman. El a trebuit să existe în suta a 
doua d.H. sau, cel mult, la începutul sutei a treia, când Caracalla 
umplu Dacia cu municipii. Numele de Romula figurează şi pe 
cartea heutengeriană, însă fără alte dezvoltări mai interesante decât 
că „avea un guvern autonom”?. 


* 


Dar oare Jidova să nu fie Jidava? Romula este ea cetate curat 
romană ori s-a înălţat pe ruinele unei cetăți dace, anume Jidava? 
Istoria tace; tradiţia şi logica răspund: „Romula este numele ce s-a 
dat de romani unei cetăţi dace, numită Jidava, tot aşa, poate, de 
importantă în Dacia Australă ca lessi (Municipium lassiorum) în 
Dacia Orientală." Romula, ca şi lessi (Iaşii), s-a numit astfel de la 
legionul încantonat la Jidava, iar comandantul ăstui legion, zice 
tradiția (Aninoşanu), a fost strămoșul lui Negru-Vodă, cum vom 
arăta în capitolul ] al aceştii istorii. 


* 


Am zis că vulgul numeşte pe Romula Jidava şi Uriaşa. Prin 
Jidava înţelege oare ţăranul muşcelean lucru jidovesc? tot ce e 
mare, tare şi vechiu? Aşa. Dar oare Jidova să nu fie Jidava 
corrumută? Şi una şi alta. Şi romanii au putut aduce din Palestina 
în Dacia jidovi captivi, după ruinarea Ierusalimului de Titus (80), 
pentru facere de cetăţi sau reparare a celor dace; şi dacii iarăşi au 
putut avea, în Dacia Inferioară, sub poalele Carpaţilor, o cetate 
tare şi importantă, ca Sarmisegetuza din Dacia Superioară. Jidava 
a putut fi către Sarmisegetuza ceea ce e azi Craiova către 
Bucureşti. Uriaşii iar sunt sinonimi cu jidovii, în limba poporului. 
„Poate, cum zice d-l Bolliac, vorba uriaş“ să fie una din vorbele 





! Neguţător din Câmpulung, vezi cap. 1 al Istoriei noastre. 

? Adică să cârmuia de oameni aleşi dintre dânşii, după legile şi datinele 
străbune. 

* Foaia minţii, 1844, nr. 21, pag. 186. 

* „Oratia” e vorbă dacă, de ce să nu fie şi „uriaş”? Şi ce alta e Oratia 
decât o cetate de piatră, făcută de mila arhitectului divin; chiar când alte 
probe ar lipsi că Jidova este Jidava, cuscria astor două vorbe şi 
vecinătatea Orăţiilor cu Uriaşa m-ar convinge îndestul. 

dace ce au rămas în limba noastră, de trebuie să credem că limba 
dacă a fost un dialect pelasg: căci uriaş se vede a deriva de la oros, 
0vgos, orios. „Încă o băgare de seamă, adaugă d-l Bolliac, vorbind 
de Jidava noastră; lucrurile jidoveşti se găsesc mai mult la câmpie, 
pe malurile Dunării, iar cele uriaşe în munţi sau în partea 
muntelui.” Poziţia locului, care ţine, să zic astfel, cheia drumului 
la Orăţii, cum şi apa Râul ce trece pe vale, au fost două mari 
avantaje a se face aci o cetate. 

Dar ce fel de cetate înţelege d-l Bolliac aci? Cetate dacă ori 
romană? Romană. 

Dacii însă, după cum ştim, erau bravi ca romanii şi tot aşa de 
preţuitori de locuri şi oameni; dacii dar, n-au putut dispreţui o 
poziţie aşa de strategică ca a Grădiştei sau ca a Câmpulunegului 
nostru. Ei au avut o cetate într-aste locuri, atât de avantagioase 
pentru apărarea de inamici şi asigurarea spoliilor (prăzilor) căpă- 
tate în luptele defensive. Când n-aş avea altă probă, singura mea 
probă tare este poziţia topografică, ce toate naţiile, vechi şi nouă, 
civilizate şi barbare, au avut-o în vedere la facerea de cetăţi. 
Tradiţia noastră, ce se poate numi o autoritate istorică tradițională, 
(Aninoşanu) încredinţează că două motive au determinat pe Negru 
al II-lea la aşezarea Câmpulungului lângă Romula: poziţia locului 
şi memoria străbunilor săi. 

* 


Facem următoarele observări, pe care nu le dăm ca legi 
istorice, ci ca simple observări: 

1. Mai toate cetăţile dacilor şi ale romanilor, cum şi urbele 
(oraşele) şi satele sub ducii români, erau sub munţi, pentru apărare 
de barbari, care se aşezau, în genere, tot la câmpie, ca lăcustele; 
aci aflau ei o climă dulce, un tărâm productiv şi un plugar care 
lucra pământul pentru el, barbarul, numai resbelic şi nicicum 
agricol, cum zice Amien Marcelin. 

2. Numai Jidava să fi fost cetate făcută de jidovi în toată 
Dacia lui Traian? Ba multe. În toată Dacia Traiană multe cetăţi or 
fi fost cu acest nume? Puţine credem. Conservat-au ele până azi 
numele de Jidove ori avură şi câte un nume roman? Precum 





! Itinerarul d-lui Bolliac, Curierul românesc, 1845, nr. 86. 

Jidova, se zice şi Romula; şi Semidava, schimbată în Pretoria 
augusta. Şi iarăşi, de ce poporul să ţie în memoria lui numai 
numirile jidoveşti, iar nu şi pe cele romane? Este pentru ura şi 
disprețul ce le inspira tirania romană? Ori pentru suvenirea 
melancolică a suferințelor captivilor evrei şi daci? Jidova să nu fie 
Jidava corrumută, cum am mai zis? Acesta e adevărul. 

Eu astfel o înţeleg: Jidova este o cetate dacă, ca Buridava, 
Marcidava, Ramidava etc., şi precum acestea însemnează cetăţi 
dace făcute de un Burillă, de un Marcu, de un Ramis sau Ramus 
etc., asemenea şi Jidava e o cetate dacă, făcută de vreun Joian, ori 
Jian, ori loan. 

Dar oare la începutul Mediului-Ev (300-800) nu se mai 
făcură cetăţi cu asemenea terminări (în dava)? Mai întâi, asemenea 
finale de cetăţi le aflăm numai la istoricii cei vechi (greci şi 
romani) din timpul republicii romane; după care cetăţi se şi numiră 
locuitorii Daciei: davi sau daci. Al doilea, în fierberea cea mare a 
barbarilor (goți, huni, vandali etc.) nu se ocupau cu facere de cetăţi 
locuitorii Daciilor, aste porți ale imperiului, la al căruia asalt îşi 
dedeseră întâlnire toate săminţiile de barbari, europene şi asiatice. 
Şi pentru ce cetăţi de cărămidă şi de var, când existau cetăţi de 
granit şi de calcar? De ce Jidave şi Ramidave, când erau Orăţiile şi 
Colţii? 

3. Multe monede dace s-au aflat atât în ruinele Jidovei (ale 
citadelei), cum şi pe localul unde au stat municipiul Romula!. Ce 
caută aceste monede dace aci, dacă, înainte de Traian, n-a fost o 
cetate dacă sau locuinţe de daci măcar în aste locuri? 

— A putut fi vrun sbor (bâlci) dacic pe câmpia de la Grădiştea, 
d-aceea se găseau monede dace. 

— Atunci acest sbor a trebuit să fie înaintea lui Traian; însă 
tradiţia nu cunoaşte alt sbor lângă Grădiştea decât sborul Sântului 
Ilie, ce se face în Câmpulung, la 20 iulie. Supozând că sborul 
acesta s-a făcut odinioară la Grădiştea, nu-i putem acorda decât o 
existenţă de 1700 de ani, tot d-odată supozând că mare parte din 
colonişti şi din oştirea lui Traian era creştină; aceşti creştini însă nu 
ridicară capul decât la începutul secolului IV (330) sub Constantin 





' Bătrânul Aninoşanu şi alţii posedă destule. 

imperatorul, când crucea deveni sceptrul cesarilor, suplinind vul- 
turul capitolin. La 330 d.H. monedele dace nu se îngropaseră oare 
cu numele de daci şi cu naționalitatea dacică? Aşadar, n-a existat 
la Grădiştea sbor dac, ci cetate dacă. 

— Poate dacii, după moartea lui Decebal, or fi îngropat p-aci 
tezaurele lor, în fuga lor la sarmaţi, ca şi Decebal p-ale sale, subt 
albia râului Sargeţi. 

— Dar dacilor nu le trebuia în exiliu bani? Ş-apoi, p-atunci, nu 
forma banul avuţia omului, ci boul, oaia, calul, copilul şi femeea; 
şi mai cu seamă braţele, munca cea sacră. Monedele aflate chiar în 
surfaţa pământului, măturisesc că aci, sub daci, erau locuinţe 
omeneşti, şi nu sate, ci urbe; nu sboruri, ci cetăţi, încă o probă dar 
că Jidova este Jidava, scamotată, de plebea ignorantă. 

4. Jidava n-a putut fi oare una din cetăţile cele multe dace, de 
care vorbesc scriitorii vechi, greci şi romani? 

— Romanii le-au dărâmat, zice istoria. 

— Pe toate? Ce! lor nu le trebuia cetăţi? Ş-apoi ce cetăţi, cetăţi 
foarte tari (dave). 

Şi pentru ce romanii, pe de o parte, să dărâme cetăţile dace, 
iar pe alta să aducă jidovi din Palestina sau captivi din tot imperiul 
sau bandiți din închisorile Romei ş-ale Italiei, ca să repare cetăţile 
ruinate sau să construiască altele nouă? 

Dacă romanii au prețuit Grădiştea, cu atât mai mult au ştiut 
s-o preţuiască dacii, oameni resbelnici; şi dacă romanii au făcut o 
Romulă aci, dacii au trebuit să aibă aci o Jidavă: mai mult dacii 
decât romanii aveau nevoie de cetăți pentru apărarea patriei, a 
libertăţii şi a zeilor Lari şi Penaţi pe care romanii îi puteau apăra 
cu braţele, având destule mii şi milioane de captivi, pe care cezarii 
îi sacrificau ca pe ol. 

5. Vorba „Uriama”, derivând de la „oros” (vedere sau atenţie) 
şi „Orao”, „orabis”, „oros” fiind vorbe pelasge sau dace, şi cetăţile 
uriaşe fiind tot pe sub munţi, urmează că Jidova cată să fie Jidava; 
adică la Grădiştea a trebuit să fie o cetate dacă, foarte tare şi 
importantă. 





! Cele mai multe, spun bătrânii, s-au aflat de muncitorii ce-şi săpau 
porumbul sau arau locurile de bucate, pe Câmpia Grădiştei. 

6. Observăm, în fine, că locul pe care se văd ruinele Jidovei să 
zice Grădiştea, vorbă slavonă, ce însemnează „tărie”, „cetate”, „oraş”; 
însă tot Grădiştea se zice şi locul pe care a fost Ulpia Traiana, 
ridicată pe ruinele Sarmisegetuzei, capitala dacilor, făcută de 
Sarmis. Or mai fi oare în cuprinsul Daciei multe Grădişte? Şi acele 
Grădişte sunt ele curat cetăţi romane ori daco-romane? 

Aceste observări le supunem la critica junimei progresive şi a 
posterităţii. Eu închei zicând: înainte de Romula, la Grădiştea şi 
Muşcel a existat o cetate dacă, şi, poate, din cele de frunte, poate 
chiar capitala Daciei Inferioare sau, cel puţin, capitala Daciei 
Australe (România). Ceea ce noi dăm azi drept o simplă supoziţie, 
ca o presimţire vagă a sufletului, Providența va face într-o zi ca 
supoziţia să fie realitate şi presimţirea, adevăr istoric. Tot 
Dumnezeu schimbă supoziţia împărţirei Daciei Traiane (în Infe- 
rioară şi Superioară) în certitudine istorică. Fie a se realiza curând 
presimţirea noastră! 


Romula ca municipiu 


Am văzut că Romula era municipiu roman. Sub romani 
numele de municipiu se dă urbelor (oraşe) streine, supuse Romei, 
ai cărora locuitori se bucurau de dreptul cetăţeniei romane şi se 
cârmuiau de propriile lor legi. „Municipalii, zice Aulus Gellius!, 
se cârmuiau după legile lor cele vechi (după datinile pământului şi 
după uzanţele lor particulare) şi împărțeau cu romanii din Roma 
onoarea burgheziei romane”. 

Cetăţenii din Roma se numeau cetăţeni liberi, după tată şi 
mumă (cives ingenui), spre distingerea cetăţenilor din Italia şi din tot 
imperiul, care se numeau municipali (municipes). Municipiile streine 
difereau de municipiile coloniste romane; pe când acelea aveau 
guvernul lor autonom, acestea erau într-o strânsă dependenţă de 
Roma, metropola imperiului. Calitatea de cetățean roman (Civis 
romanus) dădea celui ce o poseda o înaltă opiniune de dritele şi 
privilegiile lui: cel ce purta titlul de cetăţean era inviolabil 





! Nopțile atice, XVI, cap. 13. 

(neatins, sfânt) ca tribunii plebei romane în timpul Republicei 
romane. 

„Civis romanus sum!” (Cetăţean roman sunt eu!) Cu aste trei 
vorbe magice, pronunţate de sublimul apostol cu o fiertate romană, 
Pavel scapă de cei ce-i amenințau viaţa în piaţa Ierusalimului. 

Dreptul de cetăţenie romană fu acordat către finitul Republicei 
şi la popolii ce nu erau italieni. Prin legea Pompeia, ăst drept se 
dete Galiei Cispadana; iar lulius Cezar îl acordă şi Galiei 
Transpadana!. August Cezar nu-l acordă la nimenea. Claudiu făcu 
abuz cu dânsul. Următorii acestuia îl întinseră asupra tuturor naţi- 
ilor de sub sceptrul roman; astfel Caracalla (215), pentru scopuri 
politice,” dete Daciei întregi dreptul cetăţeniei. 

Dreptul de cetăţenie se căpăta prin naştere, prin liberare 
(affranchissement), prin înfiere (adoption) şi prin înălţarea la func- 
iile publice şi se pierdea prin trecerea cetăţeanului de la drepturile 
unei cetăţi la alta şi prin căderea lui în degradarea mare sau 
mijlocie (maximam vel mediam capitis diminutionem). 

Municipiul se guverna, aşadar, după legile lui cele vechi de 
bărbaţi aleşi din sânul său. De la Aurelian până la Costandin 
(274-330), Dacia vine sub domnia goților. Cu aceştia, daco- 
romanii petrec foarte bine şi ajung a se familiariza într-atât cu 
dânşii, încât, după zisa istoricului englez Gibbon, „plugarilor le 
era mai mult frică de exiliu (pribegire) decât de un domn gotic”. 
Mai cu seamă că goții nu se amestecau deloc la autonomia lor, ci 





' Prin vorba „Galia” înțelegeau cei vechi: 1. Franţa de azi (Galia 
Transalpină);, 2. Italia Septentrională (Galia Cisalpină); 3. Prefectura 
Galiilor ce cuprindea Insulele Britanice, Galia Transalpină şi Spania. 
Aici prin Galia Cispadană se înţeleg ducatele Parma, Modena, Bolonia, 
Ferara şi Romagnia; prin Galia Transpadană, Piemontul Septentrional şi 
Milanezul de azi. 

2 Caracalla era un mare tiran; între alte cruzimi mari, omorâse pe frate-său, 
Geta, şi pe faimosul iurisconsult Papinian. Acesta îl făcu detestabil la 
poporului Romei. Spre a balansa din astă ură dete Daciei întregi dreptul 
de cetăţenie, sperând, cu modul acesta, a atrage simpatiile colonilor daci, 
care ridicaseră la tronul cezarilor pe Septimiu Sever, predecesorul lui 
Caracalla, căpitanul ăstor coloni. 

pretindeau numai un simplu tribut (în vite şi producte), ca semn de 
recunoştinţă. 

Într-adevăr, istoria arată că goții încurajau pe popor în culti- 
varea pământului pentru ca să aibă ei ce mânca în cursul depră- 
dărilor provinţiilor romane, unde-i însoțeau chiar locuitorii Daciei, 
atât pentru prăzi, cât şi pentru răzbunare. 

Dispreţul goților, hunilor şi tuturor barbarilor pentru agricul- 
tură a fost de cel mai mare avantagiu şi pentru Dacia, şi pentru 
locuitorii ei; ţara rămăsese impopulată, iar plugarul proprietar, prin 
urmare, liber şi independent; prin urmare, romanii cu limba şi cu 
naționalitatea, cu legile şi datinile vechi, cu costumele şi mora- 
vurile străbune. 

Dulceaţa climei, fertilitatea tărâmului şi, mai cu seamă, 
caracterul ospitalier, brav şi leal al românului, făcură pe goți a 
privi Dacia ca o patrie adoptivă. Ei se lipiră de Ţara Românului ca 
copilul de sânul mamei: şi ce alt a fost, este şi va fi Dacia, pentru 
barbari şi civilisaţi, decât o ţâţă care produce lapte şi miere?... Şi 
apoi să nu se mai intereseze de ea toţi? Cine lepădă de la gură o 
cupă cu lapte dulce sau un fagure cu miere şi mai ales când laptele 
şi mierea le prezentă românul cu surâsul lui angelic, cu inima lui 
de creştin! Goţii, aşadar, respectară credinţile şi legile indigenilor 
(pământenilor); ba încă le apărară contra barbarilor, atraşi în Dacia 
de poziţia locului, de avuţia tărâmului şi de frumuseţea cerului ei 
poetic. 

Politica daco-romanilor de sub goți şi huni au urmat-o şi 
Mircea şi Ştefan. De la Constandin până la Valente (331-377), 
Dacia iar vine sub jugul Romei: 47 de ani se guvernă iarăşi de 
propretori romani. 

Romula dar vine şi ea, pentru a doua oară, sub potestatea 
romanilor, adică a tiranilor ei; zic tirani, căci patricii (militari şi 
civili) pe care daco-romanii îi alungaseră la 274 din Dacia cu 
biciul răzbunării, patricii, în curs de 56 de ani, nu uitară ultragiul 
(afrontul) primit de la colonii daci; ba încă în exiliu, pasiunele se 
înveninează şi mai mult, cu inimele negre şi depravate. Ca să aveţi 
o idee de suferinţa daco-romanilor sub despoţii cei nuoi, imagi- 
naţi-vă soarta României ş-a Moldovei când Vulturul Uralian ar 
mai pune pe ele încă o dată gheara-i fatală!... 

Ce alt fură cezarii Romei şi ai Constantinopolului decât năşte 
țari? Aceeaşi politică! acelaşi despotism! Roma însă civiliza 
populii, dar... 

De la 377-528, de la Valente până la Justinian, Dacia vine iar 
sub domnirea barbarilor. Hunii de origine mongolă (nație calmucă), 
cea mai crudă şi mai sălbatecă din toate naţiile barbare ce înecară 
Dacia Traiană. Nici sălbăticia acestora nu putu determina pe 
locuitorii dacieni a-şi abandona patria şi penaţii: mormintele unde 
dormea ţărâna moşilor şi strămoşilor, bisericile unde răsunau 
cuvintele de mântuire şi de viaţă şi holda udată cu sudoarea 
frunţii! Ah! E dulce patria! Şi ţăranul niciodată nu şi-a năpustit el 
casa şi moşioara ca să emigreze prin codri şi prin munţi; el moare 
lângă căminul său şi lasă să-l îngroape în mormântul părinţilor săi, 
în curtea bisericii unde s-a botezat şi unde a ascultat Sfânta 
Evanghelie de la moş popa şi unde s-a cununat cu muierea lui. Aci 
vrea să moară el, în holda lui, în moşia lui (patria)... 

Cine lasă ţara şi căminul său? Mormântul şi biserica sa? 
Burghezul şi aristocratul. Ei îşi lasă patria pradă barbariei şi 
tiraniei; iar sublimul plugar moare pentru ea, varsă pentru ea şi 
banul şi sudoarea şi sângele! De avem azi o limbă ş-o patrie, să 
mulțumim ţăranului; fără el eram ca Polonia sau şi mai rău! De ce 
azi Polonia e dezmembrată şi înmormântată? Căci nobilul polon a 
disprețuit pe ţăran. Nepăsarea ţăranului e pieirea ţării. 

Municipiul Romula trăi şi cu hunii ca (ŞI) cu goții, în 
armonie, cârmuindu-se după datinele lui cele vechi. După moartea 
lui Atilla, un alt soi de barbari, gepizii (nație germană) ia locul 
hunilor, ocupând mai cu seamă Dacia Occidentală (Ungro- Vlahia), 
iar Dacia Orientală (Moldova cu Basarabia) se ocupă de ostrogoți 
(453-528). Dacia lui Traian stă sub domnirea hunilor, gepizilor şi 
a ostrogoților 151 ani (377-528). 

Subt Justinian I, parte din Dacia Traiană (România şi Temisiana) 
vine pentru a treia oară sub puterea romanilor, care o ţinu (528-550) 
până pe la mijlocul secolului VI, vreo 20 de ani aproape. Atunci 
schiaii şi bulgarii (547) şi apoi avarii (564) ocupară aste locuri. 

În secolii următori (600-1362) mai multe feluri de barbari 
vizitează ambele Dacii, lăsând urme, mai grele sau mai uşoare, de 
barbarie şi de tiranie. Vreo trei secoli (600-900) mai încetă furia 

lor; apoi s-arată ungurii (884), apoi pecenegii (1088), apoi cumanii 
şi tătarii (1236), şi, în fine, turcii (1362), cei din urmă, care se 
stabiliră pe ruinele Imperiului Roman oriental. Printre aceştia mai 
figurează şi sarmaţii, longobarzii, alanii, vandalii, herulii, marco- 
manii, vizigoții etc., ramure din tulpina groasă a barbariei; toţi 
aceştia însă deteră numai bună-ziua dacilor, lăsând în urma lor 
ceea ce lasă lăcustele când s-ardică după holdele creştinilor... 
Dacia sub toţi aceşti barbari, este autonomă; prin urmare şi 
municipiul Romula se guvernează după datinile lui cele vechi. 


Romula ca comună 


După încetarea scurgerii barbarilor (570) pe mesele ambelor 
Dacii, din românii retraşi în munţi, parte coborâră la câmpii, 
asemenea coborâtorilor lui Rodrig şi Pelaghie, cum zice domnu 
Kogălniceanu în discursul istoriei sale, parte reintrară în cetăţile de 
lângă Dunăre, din care cele mai multe erau reparate sau fundate de 
Justinian. Atunci se formară în ambele Dacii ducate mici sau 
capitanate!, ce-şi apărau independinţa cu arma în mână de locus- 
tele ce întunecau, în trecere, cerul dacilor; ba uneori (când le venea 
lor bine) românii dădeau şi câte un iuruş prin ale locuste de barbari 
de lângă limitele (hotarele) dacilor, înfundați, la rându-le, în 
câte o poiană din codrii şi munţii Carpaţilor. Astfel aflară ungurii pe 
români la finitul seculului LX (884), după mărturia istoricilor unguri. 

Petru Maior, în istoria sa, zice? că, la începutul secolului X, 
Dacia Traiană (p-atunci Pacinagia), era împărţită în opt domnii 
sau ducate, fiecare cu capul ei, şi anume: Irtim, Tur, Țila, Culpa, 
Harovoriu, Talmat, Hopon, Giopon“. 





! Petru Maior, cap. 4, pf. 5, Dacia liberă, pag. 55, 56 şi 58. 

” Cap. 8, pf. 9; paginaţii: 15, 151, 155, 156, 157-159 şi 160 inclusiv. 

* Lucius Dalmata zice că paginaţii sau pecenegii erau români din Dacia 
Traiană. Opiniunea lui o susţine şi Daniil Cornide. 

* Provinţiile Daciei Traiane sunt iarăşi opt: Moldova, Basarabia, Banatul 
(Temisiana), Bucovina, Ardealul, România Mare, România Mică şi 
partea Ungariei până la Tisa. Dintre acestea numai Moldova şi România 
sunt autonome azi. 

Mai toţi aceşti duci aveau acelaşi nume, când se urcau pe 
tron, deşi mai-nainte purtau altul; adică numele de botez se stingea 
înaintea numelui prințiar. Spre exemplu: ducii din Dacia Orientală 
(Moldova şi Basarabia), încă de sub goți şi huni, purtau toţi 
numele de loan (lo). Sclavonii, vecini cu Dacia Orientală, tradu- 
seră, mai târziu, pe loan în Bogdan!. Ducii din Dacia Australă 
(România) se numeau Bucuri, de unde Bucureştii, capitala vreunui 
duce din România Mare, fundaţi, poate, încă din secolul VIII. 
Sclavonii prefăcură pe Bucur în Radu; în limba lor, Radu însem- 
nează Bucur. 

Ducii din Dacia Centrală (Transilvania) se numeau luliu sau 
Gelu: nume ce seamănă foarte mult cu al celui din urmă duce 
ardelean (904), ucis în ultima bătaie a ungurilor cu transilvanii, 
care veniră de bună-voia lor, sub domnia ungurilor, alegându-şi, ei 
singuri, duce pe Tuhutum, tata lui Horchi?. 

Ducii din Dacia Occidentală (Ungrovlahia) se ziceau Claudiu 
sau Gladiu. Unul din ei, desperat de luptele cu ungurii, dete 
castelul său ungurilor de buna sa voinţă; şi aceştia, luând ostatici 
(zăloage) pe fiii locuitorilor, lăsară ţara tot seminţiei lui Gladiu. 

Ducii din Dacia Boreală (Maramorosul) se numiră Marui sau 
Mariot (Minor Marius, Marie cel Mic sau Junele), care domniau 
din tată în fiu încă din timpii dăscălicării coloniilor traiane şi 
severine. 

Pe la începutul secolului al IX-lea (813), mulţi din strănepoții 
romanilor din Dacia Aureliană, liniştindu-se invasiunile barbare, 
se reînturnară pe la vetrele străbune; unii trecură în Ungaria, pe 
apa Oltul, Mureşul şi Tisa, întinzându-se până în Maramureş; alţii, 
pe la Făgăraş şi Amlaş; alţii pe marginea stângă a Dunării, aproape 
de cetatea lui Sever, făcând Severinul capitala unui regat neatârnat, 
subt un căpitan, anume ban;. 





! De unde turcii numesc şi azi Moldova, Bogdania. 

” Ăst nume Iuliu consună şi cu numele capitalei Alba-lulia şi cu numele 
tuturor ducilor unguri, următori ai ultimului Gelu ardelean independent; 
în ungureşte Iuliu se zice Gyula. 

* 397 de ani Banatul Severinului fu guvern liber, cârmuit de capi aleşi 
dintre capii poporului, din familia Basarabă. La 1210, loan Alecsie îşi 
întinde domnia asupra Banatului Severian, făcând Craiova, Krai-lovan, 

În timpul domnirei ducilor, Romula a putut fi, cum zice 
tradiția (şi cum a fost şi Iaşii, tot p-atunci), residența României 
Mari sau a vreunui ducat mai mic, format din câteva judeţe 
muntene precum: Muscelul, Argeşul, Dâmboviţa etc. Guvernul 
Romulei de la 600 la 1200 a fost tot autonom, municipiul schim- 
bându-se în comună. Pentru explicarea comunelor să luăm lucrul 
mai departe, să cercetăm comuna italiană şi francă, ş-apoi comuna 
română, instituţiile romane fiind întinse dopotrivă asupra Italiei, 
Galiei şi Daciei. 

* 

Pe ruinele Imperiului Roman aşezându-se barbarii, noii 
domnitori respectară instituţiile aflate la învinşi, cum arată toţi 
istoricii. Astfel, la începutul secolului VI d.Hr. (600) când Clovis, 
fondatorul monarhiei franțeze, puse mâna pe toată Galia, în astă 
favorită provincie romană un foarte mare număr de cetăţi se 
cârmuiau încă după legile municipiilor romane; ele îşi aveau 
administraţia lor interioară şi poliţia lor şi veniturile publice şi 
miliția lor şi dieta lor (camera generală) şi senatul lor. 

Aceste instituţii romane răspândite pe toată suprafaţa 
Imperiului Roman, prin urmare a Galilor şi a Daciilor, fură res- 
pectate de barbari şi regi în Franţa, şi în România de turci şi tătari. 
Acolo însă anarhia feudală, şi la noi Regulamentul protector, nimiciră 
aste frumoase instituţii, una cu sabia, alta cu crucea. Care din cele 
două e mai criminală? Feudalismul Mediului-Ev ori creştinismul 
ortodox de la 1831? 





Craiul loan. La 1211, cu ocasiunea unei noi invadări (năvăliri) a cuma- 
nilor, Andreas II, regele Ungariei, trimite în România Mică cavalerii 
teutoni ca să alunge pe ăşti barbari şi drept mulţumită le dă Banatul 
Severinului pe seama lor. Tot atunci dete Andreas II şi Țara Bârsei (locul 
dintre Făgăraş şi frontiera Giuvală) cavalerilor Ierusalimului. Aşadar, 
România Mare şi Ardealul rămăseseră libere. La 1290, sub Negru II, 
Severinul este unit cu România Mare. De la 1718, iunie 9, până la 1731, 
septembrie 9, România Mică fu subt Austria, prin pacea de la Pasaroviţ. 
De atunci până azi ea face parte a României (Magazin istoric). 

La 1108, sub Ludovic cel Gros, comunele franţeze se eman- 
cipează; astă emancipare însă nu este, cum zic unii istorici," fapta 
politicei fiului lui Filip I, „care liberă comunele, zic ei, cu scop d-a 
precumpăni puterea nobililor cu a oroşanilor”. Emanciparea comu- 
nelor franţeze este numai „rezultatul revoltei populare şi al unei 
energice mișcări din partea spiritului democratic”. 

Astă impulsiune însă de unde vine Franţei? Din întru ori din 
afară? Din Italia. Şi iată cum. 

După căderea Imperiului Roman şi formarea noilor societăţi, 
deşi soarele evanghelic luminase abisele întunecoase (prejudițiile 
sau rătăcirea) ale sufletului omenesc, idolatria însă, cu toate 
tristele ei rezultate, îşi schimbă numai numele; fapta era aceeaşi. 
Jovie se chema acum Hristos, templele egiptene, biserici, ponteficele, 
papa, fulgerul, cruce etc. Aşadar, şi sclavia se numi servitudine. 
Omul încetă d-a fi proprietatea omului, deveni însă proprietatea 
pământului. Pentru cine, dar, murise, în muncile cele mai grele, 
Hristos, cei 12 apostoli mari, cei 72 apostoli mai mici şi milioane 
întregi de creştini? Altă dată vom deslega nodul gordian. 

Locuitorii urbelor italice, şi mai toate cetăţile din orbiia 
romană, conservară şi după Hristos, ca înainte de Hristos, liber- 
tatea lor, dritele şi privelegiile Romei, prerogativele municipiilor; 
locuitorul câmpului însă rămase serv, tot sclav, tot miser! 

„În constituţia populațiilor oroşane, zice Esquires, află isto- 
ricul o suvenire a instituţiilor romane. Încă din secolul XI, adaogă 
autorul, această clasă burgheză în Italia era numeroasă şi avută şi 
trăgea a se cârmui de sine. Toţi ceilalți popoli evropeni îşi aveau 
capii lor, regele lor, ce era fiiul naţiei; Italia numai era cârmuită de 
un prinţ strein din Germania, un inemic, nu rege, un tiran, nu tată.” 

„La începutul secolului XIII, istoricul află în patria lui 
Bruttus urme numai de feudalism; cetăţile alungaseră şi duci şi 
conți şi sbiri şi despoţi.” 

Într-adevăr, către finitul secolului XII (1190) toată Italia era 
aşternută cu mici republice, cârmuite de magistrați aleşi de toţi 
cetăţenii, sub nume de consuli, şi numai pe un an. Aceşti consuli 





! Orderic Vital, Istoria sa. 
? Dictionnaire de droit, par Bousquet, tom I, pag. 482. 

se alegeau din sânul înaltei burghezii (nobleţe populară), ca şi 
judeţii câmpulungeni până la 1820. Capii aceştia aveau toate 
atribuţiile guvernamentale, cum şi un Consiliu (sfatul bătrânilor), 
ca un ajutor la deslegarea causelor importante sau încurcate. 

Exemplul cetăților italice fu îndată imitat mai de toate cetăţile 
Franţei, care d-un secol aproape încercaseră (însă, în parte) a 
sfărâma sau a modifica, cel puţin, puterea feudală a siniorilor, 
adică a episcopilor şi a conților, căci ei erau, înainte de 1200, în 
faptă, tronul şi altarul; papa şi imperatorul erau „pro forma”. 


* 


Aşadar aste comune nu erau decât nişte municipii, modificate 
de spiritul secolului sau al Evanghelicului, nişte mici republice 
guvernate de legile lor şi de aleşii lor. Aceasta, pentru cetăţile cele 
mari, cu o populaţie numeroasă; dar cetăţile cele mici? Acestea 
formau între dânsele un fel de alianţă federativă, ca Statele Unite 
americane. Cu modul ăsta de federaţie defensivă”, cetăţile mici 
deveneau cu mult mai tari, mai avute şi mai importante decât 
capitalele cele mari. Regii francezi deteră ăstor comune, numai 
protocolul, semnătura (iscălitura) şi sigiliul (pecetea) cel mare.? 

Presidentul ăstor comune” se supunea la sancţionarea regilor 
ca judeţii români la întărirea domnului. „Ele aveau, zice Esquires*, 
pe lângă sigiliul regal, şi o gardă mobilă (lictorii, slujitorii) şi o 
turlă cu o campană (clopot), belfroi, care era vestitorul bucuriei ori 
al întristării, al victoriilor ori al calamităţilor.” 

„În timpi de resbel, comuna avea datoria a da regelui ajutor 
în bani şi în soldaţi: miliția atunci cu preotul în frunte şi cu 
stindardele (steaguri) destinse se ducea să umple cadrul oştirei 
franţeze.” 





! Căci, la nevoie, asociaţiile burgheze se armau pentru apărarea liber- 
tăților şi a drepturilor lor. 

” Cum făcură şi Negru şi Dragoş cu comunele româno-moldave. 

* Comunele erau mai mult fapta neguţătorilor şi meseriașilor care formau 
populația urbelor mari şi mici. Augustin Thierry, Lettres sur [histoire de 
France, pag. 241. 

* Histoire de martyrs de la liberte. 

„D-aici vede cineva, observă Esquires, istoria burgheziei. Cu 
timpul, comerţul înavuţea pe cel neavut; industria, curajul şi 
talentul ridicau familiile pe care naşterea le aşezase la capătul de 
jos al scării sociale. Încă de atunci se formă între popor şi nobleţe, 
o linie de demarcare (despărţire), care mai târziu, se numi Le Tiers 
Etat — clasa de mijloc”. 


* 


Să trecem acum la comunele române din Mediul-Ev (600- 
1200). 

Cele zise de comunele francese şi italiene s-ar putea aplica şi 
la cele din Dacia, formate ca acolo, pe ruinele municipiilor, şi 
modificate, ca acolo, de spiritul creştinismului plus influenţa 
slavonilor. Cele mai multe şi mai mari comune române le aflăm 
sub poalele Carpaţilor; cele mici formau, ca cele italice şi france, 
asociaţii federative. 

Din care din acestea era Romula noastră? Istoria tace; logica 
şi tradiția ne scot şi aci din încurcătură. Tradiţia zice că Romula de 
la 600 la 1200 servi de capitală ducilor din România Mare, ca laşii 
ducilor din Moldavia; precum şi Câmpulungul, fiul Romulei, servi de 
residenţă câţiva ani primului domn Basarab. P-atunci cetăţi şi sate 
erau tot sub munţi. Probă tare şi raţionabilă, a tradiţiei este „posiţia 
locului, favorabilă pentru apărare de barbari”. 

Cu toate astea, zice critica, dacă Romula în Mediul-Ev a jucat 
în România Mare rolul Ieşilor din Moldova, cum de nu vorbeşte 
nimic istoria despre capitala dacilor din România Mare, cum 
vorbeşte de leşi? 

Poate să fi fost, căci, dacă la 1843, nu s-ar fi aflat printr-o 
minune nomisma! aceea de care se vorbeşte la nr. 24 şi 25 din 
„Foaia minţii”, nici azi, la 1854, nu ar fi ştiut nimenca că leşii, în 
suta IX şi a X, a fost residenţa Moldovei. 





! Articolul intitulat „Privire asupra stării politice, religioase, literare şi 
legislative a ţărilor cuprinse în Dacia, din vechime până azi” (scoasă din 
Arhiva română), Nomisma, pe o parte imaginea lui Xs şi pe alta o cruce 
cu inscripție latină în caracterul scripturei veacului de mijloc: Iassiis- 
Iassiis. 

Aşa şi cu Romula noastră. Drepturile şi privilegiile ei, ca 
municipiu sau ca comună, ca oraş sau rezidenţă, zac sub pământ, 
până-i va plăcea Providenţei să le scoată la lumină, spre mulţu- 
mirea amorului nostru propriu şi gloria străbunilor noştri. 

Poate însă că Romula, în secolii XI şi XII, când barbarii 
(ungurii, paginagii şi tătarii) începură iarăşi a trece pe mesele 
dacilor, poate că Romula făcea atunci parte dintr-o republică 
federativă. 

Noi nu aflăm sate şi urbe mai mari în România Mare 
Septentrională” p-atunci (900-1200) decât Curtea de Argeş, Corbii, 
Lereştii şi altele asemenea, cu care să fi stat în legăminte confe- 
derative. Asemenea comune federative erau multe în cuprinsul 
Daciei 'Traiane între 600 şi 1200. 

Cantemir zice: „Locuitorii a trei olaturi şi codrii ai 
Câmpulungului din Bucovina, ai Vrancei din ţinutul Putnei şi ai 
Tegheciului (Teghina din Basarabia), erau oameni liberi, păstori 
oilor.” 

Aşadar, nu numai urbele din acelaşi district şi din acelaşi 
ducat se legau între ele cu legăminte federative, ci şi locuitorii 
diferitelor ducate, cum arată Cantemir. Prin urmare, Romula a 
putut fi aliată, în asociaţie federativă, cu urbe şi sate mari nu 
numai din Muşcel, nu numai din România Mare şi Mică, ci chiar 
din Transilvania, din Țara Bârsei ş-a Făgăraşului. Pentru aceasta 
ne încredinţează alianța românilor romuleni cu a celor făgărăşeni, 
la trecerea lui Negru II în România spre fundarea noului Prințipat, 
cum vom vedea la capitolul I al aceştii istorii. Filipide iarăşi zice, 
vorbind de asemenea asociaţii federative: „Câmpulungul Moldovei 
şi Vrancea, cu mult înainte de descălicarea lui Dragoş v.v., pentru 
că au fost locuitori şi pentru bărbăţia locuitorilor, singuri erau 
stăpâni de sine şi liberi în aste locuri; şi Dragoş, viind cu vrednică 
oaste, prea lesne i-a putut trage la sine”?. 


* 





! Ca Bârladul, Chilia, în Moldova, în acelaşi secol. 
” În Muşcel, spre exemplu. 

* Cantemir, Cartea Moldovei, pp. 23-36. 

* Magazin istoric, tom IL, pp. 230-233. 

(Mai) marelui Romulei comunale i să zicea pârcălabul, 
comandantul cetăţilor!, iar aleşii erau membri asesori ai pârcăla- 
bului, ce-l ajutau în foncţia sa, influențând alegerea lui şi a 
celorlalţi impiegaţi subalterni.” 

Mai târziu, sub domnii Basarabi, pârcălabul ajunge cap de 
district, corăspunzând cu cârmuitorul de azi. De la Mircea încoa, 
pârcălabul comunelor deveni jude sau judeţ; şi aleşii, pârgari şi 
lictorii slujitori şi colindătorii, vătăşei. Astfel şi comuna deveni 
obşte, adunare şi sobor. Astfel şi acvila se schimbă în corb; 
romanul în român; libertatea în slobozenie; regele în crai; justiţia 
în dreptate; legea în pravilă; religia în lege; anima sau inima în 
suflet; validul în viteaz etc. 


Citadela Jidova 


Domnul Bolliac zice în Jtinerarul său că dacă Grădiştea a 
fost cetatea (oraşul), Jidova a fost fortăreaţa (cetăţuia). Noi, 
împărtăşind ideea Domniei Sale, vom da o scurtă descriere a 
citadelei Jidova. 

Ruinele Jidovei, după două mii de ani aproape, esistă şi azi 
(deşi mai îngropate), la o semioră departe de Câmpulung, spre sud, 
pe o câmpie întinsă şi frumoasă, închisă între dealuri şi numită 
Grădişte. Ruinele Jidovei, aşezate în marginea drumului, formează 
un dreptunghi a cărui latură despre nord e ca la 120 paşi, iar cea 
dinspre est, 160. 

Cetăţuia a avut trei porţi, zice dl. Bolliac”. Din aceste porți, 
una ducea în România, şi alta în drumul ce duce în Transilvania, 
prin Curtea de Argeş. Cum că Transilvania şi România sub daci şi 





! Vorba pârcălab vine de la elenul „poryilavion”, sinonim cu „purgi- 
labuz” sau „burgi laborum”, steagul cetăţii, păstrătorul steagului; de la 
„lagus” s-a făcut „lagăr” şi de la „burgi”, „purgi labul” (Foaie pentru 
minte..., nr. 28). 

” Până deunăzi satele avură şi pârcălabi şi aleşi. Poporul e arhiva vie a 
limbii şi a naţionalităţii, a datinelor şi costumelor antice. Tot ce e nobil, 
sacru şi mare în limba poporului se ascunde. 

* Tradiţia zice că două, spre nord şi sud. 

sub romani, şi mai cu seamă sub dacii români, au stat în cea mai 
strânsă legătură, ca două vine principale ale unei inimi, aceasta ne 
încredințează, între altele, multele guri de trecere din Dacia 
Superioară în cea Inferioară, prin care guri străbunii noştri îşi 
comunicau cugetul şi simţirea, bucuria şi întristarea, pacea şi 
lupta, victoriile ori învingerile. 

Murul Jidovei este de acelaşi ciment cu al celor de pe lângă 
Dunăre şi din Oltenia. În centrul citadelei se văd ruine ce arată mai 
multe despărțirii de camere; aci, cum se vede, era locuinţa apără- 
torilor municipiului şi ai comunei; locul unui puț mare se vede 
alăturea cu aste ruine, rezervoriu de apă în timpul blocării 
fortăreței. Tradiţia zice că erau două, în care dacii au aruncat 
averile lor. 

Subt aste ruine trebuie să fie apeducte şi subterane; 
sfărâmături de apeducte (dl. Bolliac zice în Jfinerarul său) că „s-au 
aflat aci în cantitate”; şi dacă e adevărat ce zice Plinius! că „unele 
din aste construcţii conduceau apa în Roma la o distanţă mai bine 
de şaizeci mile, prin stâncile munţilor şi peste văi”, apoi nu e de 
mirare că şi apa din apeductele Romulei să fi fost adusă din munţii 
plaiurilor Dâmboviţa şi Nucşoara. Cât despre subterane, nu ne 
îndoim: monastirea de Câmpulung, mitropolia Târgoviştei, Curtea 
de Argeş etc. au asemenea subterane, ce serveau şi ca ascunzători 
şi ca magasine. Românii, ca copii ai romanilor, au moştenit de la 
părinţii lor, pe lângă o sumă de lucruri bune, şi construirea de 
cetăţi, solide şi grandioase. Ce de mai tesaure, materiale istorice 
vor fi înmormântate în subteranele Romulei şi mai ales ale Curţii 
de Argeş, căreia tradiţia i-atribuie o antichitate fabuloasă! Prima 
noastră datorie, procurându-ne mijloace pecuniare, va fi săparea 
profundă a localului fortăreţii, avem presimţirea că din subteranul 
haotic al hdovei va ieşi un luceafăr luminos pentru firmamentul 
obscur al Romulei. 

Fortăreaţa era încunjurată cu şanţuri foarte adânci. Aceste 
şanţuri formau, în jurul citadelei, un semicerc ale cărui două 
capete dădeau în albia râului. Urmează, din construcţia şanţului, că 
căpătâiele lui poate să fi avut două mari stăvilare, pe unde se 





' Plinius: XXXVI, 15, 1, 24. Cărămidă pisată cu var. 

umplea şi se deşerta şanţul fortăreței la nevoie; căci ar fi fost şi de 
prisos şi nesănătos a sta şanţul pentru totdeauna umplut cu apă, 
mai ales când gârla trecea pe la nasul cetăţii. Dar şi râul ce uda 
piciorul fortăreței a putut şi el să aibă vrun stăvilar uriaş, spre a se 
putea printr-însul umple mai uşor şanţul, la trebuinţă, umflându-se 
apa în albia gârlei. 

De la Jidova spre soare-apune merge cineva la Curtea de 
Argeş, iar spre soare-răsare la Târgovişte: p-aici, odinioară, sub 
dacii români şi domnii Basarabi a esistat un drum, mare şi frumos, 
care unea rezidența lui Negru cu a lui Mircea, Curtea de Argeş cu 
Târgoviştea... Greutatea locului nu face nimic: pentru moşii şi 
strămoşii noştri muscelele erau moşoroaie, Păpuşa un plai şi 
numai Leaota şi Bucegii erau munţi. Cât pentru frumuseţea 
drumului pe muscelele ce unesc Curtea de Argeş cu Târgoviştea, 
prin Jidava, trebuie să le vază cineva ca să le preţuiască; şi nu 
fitecine, ci un Negulici şi un Bolintineanu. Ochii împăienjeniţi de 
orbire şi de pasiuni şi inima cea metalică, pot ele apreţui fru- 
museţile naturei ş-ale artei? Ochiul care lăcrămează, inima care 
suspină la vederea frumosului fizic, moral şi intelectual, acel 
ochiu, acea inimă, sunt de poet, sunt de artist; numai ei sunt 
capabili de mari fapte! Pe dânşii urâtul îi desgustă, monstruosul îi 
înfiorează, diabolicul îi revoltă; ei îşi armă braţul şi cad în luptă 
pentru Bunul şi Folositorul!. 

Monede multe, dace, romane şi turce, s-au aflat aici în localul 
fortăreței, cum şi într-al municipiului, însă cu inscripţia ştearsă, şi 
abia cunoscută figura domnitorului. Nicio busolă până acum 
sigură, care să conducă în dedalul obscur al Jidavei! Timpul va da 
la lumină multe verităţi istorice, mari şi importante; timpul e 
totodată un Saturn şi un Joe, un consumator şi un creator. 

Cum că a fost pe la Grădişte, odinioară, un drum mare, ce 
unea Sarmizegetuza cu Jidava, asta e mai mult decât sigur. Şi chiar 
dacă ăst drum nu o fi esistat sub daci, sub imperatori, însă 
(provinţia favorită a cesarilor) a trebuit să fie, neapărat, Dacia 
fiind brăzdată, în toate direcțiile, de drumuri şi şosele pentru 





! Prin poet şi artist personific toate inimile simţitoare şi compătimitoare, 
pline de amor şi de caritate. 

facilitatea comunicaţiilor, a transporturilor de oştiri şi de producte. 
Aşadar, în intervalul de la 105 la 274, Romula a trebuit să fie unită 
cu Ulpia Traiana prin drumuri solide şi grandioase, cu mult mai 
sănătoase decât cele din Oltenia sau de la câmp. Apele Carpaţilor 
însă, gârlele muntene cele furioase, au desființat aste drumuri; 
dacă ele disformă, în mai puţin de un semi-secol, întinse poene şi 
dealuri măreţe, n-au putut ele oare şterge şi urma chiar a acelor 
troene, cum le numeşte țăranul român'? 

Nepoţii noştri se vor arăta demni de strebunii lor, în privinţa 
grandiosului, făcând la loc acel drum important, spre memoria 
eroismului strebun, spre înflorirea comerciului şi a industriei, spre 
strângerea legămintelor de părinţie, iar, mai ales, pentru facilitatea 
comunicării între frații români din Dacia Superioară cu cei din 
Dacia Inferioară. 

Lângă Grădişte se văd şi azi urmele unei mine de sare, pe 
dealul de d-asupra bisericii, unde e satul Apa-Sărată. Astă salină, 
ca şi cele în activitate azi, a trebuit să fie sploatată (lucrată) în 
timpul dacilor şi al romanilor. Când s-o fi astupat? Bătrânii cei 
mai bătrâni dau din umeri; nici însuşi bătrânul nostru Aninoşanu 
nu ştie să ne spuie. De unde se înţelege că s-a închis sau de mâna 
omului sau de a naturii, şi nu cu mult înaintea lui Negru Voievod. 
De mâna omului însă nu s-a astupat; căci împrejurul astei saline au 
fost mereu locuinţe omeneşti numeroase, cum am arătat şi cum 
arată şi locul însuşi şi sarea, fiind primul element al subsistenţei 
dimpreună cu porumbul, pentru ţăran. Acesta n-a astupat-o el 
singur de flori de măr. 

Aşadar, astuparea salinei aceştia este efectul sau al vreunui 
cutremur de pământ sau al cufundării din causa slăbirii locului, 
provenit din concavitatea suterană a salinei. Această din urmă 
suposiţie o aprobează şi tradiţia, zicând: „ocna s-a cufundat după 





! Pe lângă Romula trecea drumul cel mare al lui Traian din Dacia 
Australă, al treilea drum din Dacia Traiană, zice dl. Laurian, la tomul I, 
pag. 130, din Istoria românilor, trecea peste podul lui Traian în Dacia 
Australă (România) şi ducea la frateria la Pelendava, Castranova, trecând 
peste Olt către Romula (Câmpulungul) şi p-aci peste munţi în Dacia 
Superioară (Ardealul ş.c.l.) la Rusidava, la Castra Traiani, Pretoria 
Augusta şi se întorcea prin stena (strâmtori) către Apullum. 

vremi, fiind căptuşită pe din lăuntru, şi a eşit apa d-asupra; iar apa 
ce se strânge de ploi în gaura ocnei şi se revarsă peste livadea de 
devale, dă erbei un gust sărat, din care mâncă vita românului până 
crapă etc.” 


* 


Sub poalele Măluşului, unde cobori la Apa-Sărată, este un 
isvorel (ştiubei) cu apă sărată care se stricoară printr-o arteră 
suterană, din chiar inima minei, şi ese la lumină aproape de 
marginea râului. De la acest isvor sărat s-a numit şi locul Apa- 
Sărată. Din astă apă sărată, văduva, orfanul, bătrânul, scăpătatul cu 
un cuvânt, îşi sară mai nainte mămăliga şi fertura. 

Când cu vizitarea Câmpulungului de Kiseleff, văduva şi 
orfanul se plânseră la presidentul Moldo-României de răutatea unor 
slugoi ai contracciilor de sare, după-atunci, care nu-i mai lăsa să ia 
apă sărată din ştiubei, subt cuvânt că aduce pagubă intereselor 
lor!!! Contraccii erau români, iar slugoii, streini. Kiseleff era rus şi 
strein, însă s-arătă om şi creştin în circumstanţa aceasta. Prezidentul 
moldo-român ordonă să lase în pace creştinii, să ia apă sărată ca şi 
pân-aci, iar slugoilor şi boierilor le dete un perdaf turcesc... 

Omul înrăutățit, cu toate astea, este mai rău decât lupul şi 
tigrul: este şarpele ce suge laptele vacii, şi, în lipsă de lapte, 
sângele ei. 

Un alt contractant al ocnelor (adică un alt slugoi) aruncă în 
ştiubei, în anii trecuţi, câini şi cotoi morţi, ca să facă pe bieţii 
creştini scăpătaţi să le piară gustul în viitor de apă sărată, fără 
plată... 

Atâta lucru aveam şi noi, domnule, îmi zicea un bătrân, 
Nestor, din partea locului, pentru care nu plăteam nimic; acum, 
suntem nevoiţi a cumpăra şi sarea cu care sărăm mămăliga, când 
Dumnezeu, bunul Dumnezeu, ne-o dădese fără parale, ca aerul şi 
ca apa. 

IDEI PRELIMINARE: 
ROMÂNIA ÎN SECOLUL XIII (1200-1290) 


Viţa basarabă 


[zi originea Negrilor aflăm într-un document istoric că 


Niger Bassaraba ar fi neam sărbesc, dintr-un voevod bulgar, 
domnitor în România cu 600 mai înainte de descălicare!. Fiindcă 
şi azi mai sunt oameni (greci şi bulgari) care, nu atât din prostie, 
cât din viclenie, susţin acest paradox, de aceea vom combate, în 
trecere, astă rătăcire sau precugetare, luminând pe orbi şi certând 
pe mişei. 

Dar mai întâi cată a şti că actul de care e vorba nu e dictat 
nici de eroismul bulgar, nici de ignoranţa română; magistraţii din 
Sas-Sebeş, de la 1396, erau nişte bravi magistrați, oameni de cap 
şi de inimă, români şi creştini adevăraţi, probă, fraterna şi cordiala 
ospitalitate dată românilor munteni, fugiţi din ţara lor, „de multele 
supărări ale vecinilor Dunării şi de desele robiri ale tătarilor”. 

Adevărul este acesta: lunga conlocuire a românilor cu bulgarii, 
în curs de atâtea secoli (600-1200) amestecând amândouă aste 
neamuri, le închegă oarecum, prin îndoita influenţă a bisericii şi a 
politicei, şi făcu a se confunda aste două naţionalităţi, foarte dis- 
tincte între ele, într-atât încât se lua una drept alta”. 

„Cum putea fi oare Ţara Oltului (Făgăraşul), zice dl. Bariț, 
tot într-un timp pământ al bulgarilor şi al românilor şi al saşilor şi 
atârnat şi de Coroana Ungariei?...” „Greutatea piere îndată ce vom 
socoti că numirea Imperiului Româno-Bulgar, în urmarea strânsei 
alianţe dintre aste două naţii, se luau acum după români, acum 





' Magazin istoric, tom II, fila 269 şi Foaia minţii, 1846, nr. 8. Actul 
Magistratului din Sas-Sebeş. 
” Foaia minţii, 1842, nr. 21-24. 

după bulgari, după cum, adică, unul din cele două popoare cum- 
pănea mai mult sau mai puţin în opinia lumii”. 

Ceea ce se zice despre Ţara Oltului se aplică prea bine la 
toate provinţiile Daciei Traiane şi Aureliane, peste care şase secoli 
îşi întinseră bulgarii influenţa lor, mai mult sau mai puţin. 

Negrii sunt ramure din tulpina bassarabă: adevăr aprobat şi 
de tradiţie şi de istorie. Dar cine e oare capul acestei familii? Ilie 
Rădulescu, în sublima-i Epopee română, după ce trece în revistă 
părinţii, moşii şi strămoşii Eroului de la Călugăreni, urmează astfel 
când ajunge la Negru: 

„Toţi Basarabii d-a rândul, în sus, din fiu în tată 
Până la căpitanul legioanelor romane, 

Care se stabiliră în Țara Macedonă 
D-Aurelian-Augustul; şi locul ce s-adapă 

De Istru şi Morava, d-atuncea îl numiră 
Basarabiţa Romei: ca să se ştie-n secoli 

Că Basarab fu capul acestei colonie. 

Acest Basarab fost-au unul din prinții Romei 
Şi căpitan celebru, ce pentru mari succese, 
Victorii lăudate, ce-n arme repurtase 

În Bassa-Arabie?, ăst nume i se dete; 

Ce-n lunga sa durată peste zecimi de secoli 
Cu glorie, mărire, trăi-n Țara Romană 
Scutită, guvernat, de glorioasă viţă.”* 

Aşadar, Basarabeştii sunt prinți din sânul Romei ce trecură 
sau fugiră* peste Dunăre la 274 d.H. Atunci, unul din capii legioa- 
nelor aureliane, trimis a înfrâna furia sălbatecă a vrunui nou neam 
de barbari ce supăra pe colonii romani (sau mai bine pe 
legioanele) din Bassa-Arabia, repurtă victorii lăudate asupra lor şi 
fu prenumit Basarab”, spre aducerea-aminte a acelui succes militar 





' Idem, 1846, nr. 8. 

” Arabia de Jos. 

3 Curierul de ambe-sexe, 1847, per. 5, fila 62. 

+ Foaia minţii, 1846, nr. 46. 

” Provinţia Daciei numită Basarabia fu numită şi ea astfel, fără îndoință, 
spre memoria căpitanului nostru când, după trei sute de ani aproape, 
copiii sau nepoţii lui se reînturnară în Dacia Traiană, după retragerea 

ilustru. Căpitanii sau imperatorii Romei primeau adesea de la 
Senat titluri după numele naţiilor învinse sau al locurilor ocupate: 
astfel, Traian învingătorul lui Decebal, s-a prea numit Dacicul; 
astfel Gordianu III se intitulează Goticul, după înfrângerea goților; 
şi Comod se numi Sarmaticul, pentru că generalii lui, Niger (Negru) 
şi Albinu, bătuseră pe sarmaţi, revoltați cu dacii contra apăsăto- 
rilor lor." 


Făgăraşul 


Negrul Basarab, zice istoria, „şi-a strămutat scaonul din 
Făgăraş în Câmpulung”. 

Ce e Făgăraşul? Făgăraşul, numit şi Țara Oltului”, se întinde 
pe 22 mile pătrate, cu 64 locuri locuite” şi cu un singur oraş, 
Făgăraşul. Judeţul acesta zace între râul Oltul şi partea meri- 
dională a Carpaţilor româno-transilvani. Clima lui e foarte rece, 
dar sănătoasă. E împărțit în trei categorii: parte din sate sunt 
militari, parte privilegiați, parte bogaţi. "Nainte şi după Negru- 
voievod, Făgăraşul se numea Furgos; astfel figurează în docu- 
mentul aflat de groful Iosif Kemeni, cum şi în cele două diplome 





barbarilor, făcându-li-se dor de vetrele străbune. Vezi: Mihaida în 
Curierul de ambe-sexe, pag. 5. 

Domnul Laurian zice că poate de la Buridava (cetate între Prut şi 
Dunastru) să se fi născut Basarabii. Vezi Istoria d-lui Laurian, tom II, 
pag. 140. 

Familia Basarabă a existat doisprezece secoli (100-1500), de la 
fondatorul ei până la Radu cel Mare. În cursul a două secole (1508-1716) 
mai figurează câţiva Basarabi în istoria noastră, însă ca nişte stele rătăcite 
în haos revărsând o slabă lumină pe care-o întuneca îndată norul de 
sclavie al Fanarului. La 1714, acel luceafăr al naţionalităţii române se 
stinse în sângele celei din urmă ramure basarabe. 

Nu cumva ăst Niger e vreun strămoş al Negrului nostru? Se poate. 
P-atunci, ca şi azi, generalii repurtau victoriile şi prinții se decorau 
singuri cu titlu de învingători. 

” Cu munţii dimpreună. 

* În 62 sate, locuitorii sunt români, în satul Şercaia, saşi şi români, în 
Făgăraş amestec de mai multe neamuri. 

ale regelui Andreas II, una dată cavalerilor nemți la 1222, alta 
saşilor la 1224. Abia în secolul XIII (1204-1250), Transilvania 
căzu cu totul sub coroana Ungariei; până atunci o parte mare din 
astă provinţie a Daciei Traiane era independentă şi tare. 

Poziţia izolată şi muntoasă a Făgăraşului a făcut dintr-însul, 
încă de la descălecata coloniilor italice în Dacia, citadela de granit 
a libertăţilor lor soţiale şi politice. Dimpreună cu Temissiana, a 
trebuit să fie locuit cel dintâi şi de oameni care reprezentau prin- 
cipele evanghelice. 

Poziţia lui era într-adevăr foarte favorabilă dezvoltării ideilor 
creştinismului şi apărării ăstor idei, ce conţineau, în sămânță, 
progresul, adică socialismul. Coloniştii fură, cea mai mare parte, 
meşteri şi ţărani apostoli împilaţi sub jugul Romei de fier, din care 
ieşiră republicele din Mediu-Ev. Emigrau dar, cu miile, în Asia şi 
Africa. La vestea că Dacia era muntoasă şi fertilă, frumoasă şi 
sănătoasă şi mai despopulată, un roi de apostoli sburară în patria 
lui Decebal, sub protecţia directă şi paternă a lui Traian. Ca multe 
naţii astăzi, abandonau ei o patrie ingrată şi alergau a duce idei noi 
într-o lume nouă. În curs de douăsprezece secole, Făgărașul fu 
chivotul legii nouă: grota Mytrei, unde se serba misterul sacru al 
frăţiei şi limba de aur şi naționalitatea română. Făgăraşul, pentru 
românii toţi, fu, în mic, ceea ce e azi, în mare, Franţa pentru 
omenirea întreagă.” 

În timpul deluviilor barbariei şi tiraniei, românii ambelor 
Dacii se urcau în citadela carpatică (în Țara Oltului) dimpreună cu 
acvila lor cruceată. De pe Negoiu,” acvila creştină cu evangheliul 
în gheare şi cu crucea în plisc, sfida pe hun şi pe tătar, pe tigru şi 
pe vultur, pe urs şi vulpe... D-aci divina mea acvilă aţintea soarele 
verității şi al libertăţii! Cum zice dl. Bariț în judiciosul său articol 





! Foaia minţii, 1846, nr. 8 şi Foaia minţii 1844, nr. 52. 

” Franţa e ramura cea mai verde, plină de fructe şi de viaţă din arborul 
bătrân al umanităţii a cărui tulpină, putredă şi găunoasă, se va regenera 
de ramurele ei june şi pline de vigoare, însufleţite de sora lor cea mare. 

* Cel mai înalt cârf al Carpaţilor în Ţara Oltului sau Făgărașul. 

despre Făgăraş, „emigrări şi imigrări (fluxus et refluxus) parţiale 
ale poporului român s-au făcut de mai multe ori, în timpul 
Negrilor şi al Basarabilor, ca şi în secolii din urmă până la Tudor; 
cea mai însemnată şi ultima fu a lui Negru voievod”. 

Aşadar, nu natura vagabondă, cum zic cei orbiţi de patimi, ci 
nevoia sforță pe români a colinda munţii patriei sale. Ş-apoi am 
văzut în Introducere, cine lăsa ţara la vremi grele şi mergea să-şi 
asigure în Braşov averile şi viaţa: boierul şi neguţătorul,; iar bietul 
ţăran rămânea vătrai în vatră. 

Am văzut întinderea Făgăraşului. Nu e dar o prostie bătrână 
sau o orbire cerbicoasă a cugeta măcar că judeţul Făgăraş, cu o 
circumferință de 22 mile pătrate, să fi împopulat, la 1290, un 
principat ca România de 1300 mile pătrate? Şi când avu timp a se 
umplea România de locuitori în număr atâta de mare, încât, după 
40 de ani de la descălecata lui Negru (1330), românii să susţie 
lupte crâncene şi cu turcii şi cu ungurii? 


Cauzele strămutării scaunului român 
din Făgăraş în Câmpulung 


Constantin Căpitanul, în Cronica lui, zice că două fură 
cauzele de căpetenie ale înturnării lui Negru la moşia părintească. 

Primul: „De frica turcilor, care s-arătaseră la porţile Europei. 
Aceasta îl nevoi a muta scaunul dincoace de plai, pe de o parte, ca 
să repare cetăţile dărâmate de păgâni, spre a avea întăriri contra 
puhoaielor de barbari; pe de alta, ca să poată mai bine păzi şi apăra 
şi pe fraţii lor ardeleni, când i-ar ameninţa turcii de la spate.” 

Al doilea: „Pentru cearta lui Negru cu ungurii şi cu saşii. 
Aceştia îi pismuiau vitejia, drepturile şi privilegiile cu care-l 





' Apropo de Făgăraş, tradiţia zice că Făgăraşul s-a numit astfel de la banii 
de fag cu care a plătit Negru-Vodă meşterii (în lipsă de monede) pentru 
facerea cetăţii. Vezi Foaia minţii, nr. 9, fila 67. 

” Neguţător din Câmpulung, venerabil pentru vârsta, caracterul şi cunoş- 
tinţele întinse ce are despre istoria Imperiului Occidental şi Oriental al 
Romanilor şi despre istoria românilor de la descălicarea lui Traian până 
azi. 

culmau regii Ungariei. La acestea adaugă şi stăruința episcopului 
catolic Ardeleanu, ce-şi pusese în cuget să-l papistăşească cu orice 
preţ.” 

Amândouă aceste motive sunt logice şi adevărate, însă mai 
este unul, pe care îl tac cronicarii (neapărat din neştiinţă), ci unde 
tace istoria, acolo vorbeşte tradiţia; şi când tradiţia e respectată 
d-un bătrân cărturar, ca tata Aninoşanu!, atunci respectăm tradiţia. 

Bătrânul nostru zice că a treia cauză principală a trecerii lui 
Negru dincoace de plai este „plângerea necontenită a românilor 
munteni la domnul Negru (în ducerile lor prin Transilvania pentru 
negoţ) pentru supărările nesuferite ce încercau ei din partea tăta- 
rilor, rămaşi în ţara asta dulce şi bună, de care nu se-ndurau să se 
dezlipească; şi care tătari se adăposteau prin ale cetăţi de pe lângă 
Dunăre şi din înătru ţării, de unde, ieşind ca lupii din codrii, prădau 
case, averi şi muieri.” 

Aşadar, aroganţa revoltantă a ungurului, răutatea servilă a 
sasului, stăruința ridicolă şi nesuferită a episcopului catolic, arătarea 
turcilor în Europa, cruzimile exersate de tătari asupra românilor 
munteni şi dorul patriei (mai tare decât toate), acestea determinară 
pe Negru a se reînturna la scaunul strămoşilor săi. 


Planul trecerii din Făgăraş în Câmpulung 


Cu toate astea, Negru, mare căpitan şi politic profund, Negru, 
ce moştenise de la bunii săi străbuni calităţile ce fac pe adevăratul 
părinte al familiei celei mari, numită naţia, Negru căta să se încre- 
dinţeze, cu ochii săi chiar, de starea cetăților din România şi mai 
ales de Jidava, cuibul cel mare al păgânilor, după tradiție, cum şi 
de dizposiţia locuitorilor, şi de puterea inamicului ce avea a combate, 
spre a-şi putea prepara atacul în proporţie cu rezistenţa, sau, să zic 
mai bine, spre a paraliza puterea inamicului, anulându-i toate 
mijloacele de apărare şi strivindu-l sub îndoita sarcină a patrio- 
tismului ş-a eroismului român. 

Negru dar, ia înţelegere cu banul Craiovei, văr bun cu dânsul, 
iniţiindu-l în secretul său şi însemnându-i şi conduita ce trebuia să 





' Magazin istoric, tom L, pag. 83. 

ţie în ziua cea mare a liberării, adică a tăia calea tătarilor alungaţi, 
spre a răzbuna umbrele ultragiate ale morţilor şi suferinţile înde- 
lungate ale viilor. Sigur şi liniştit din partea asta, Negru trece 
Carpaţii şi pe drumul Braşovului, coboară în România, în mai 
multe rânduri!, incognito (în veştminte de moecean). Era însoţit de 
fiul său cel mare, de un frate, zice tradiţia, şi de câţiva români, 
amici sinceri şi devotați lui Negru. Ei coborau munţii cu ocaziunea 
bâlciului ce se făcea la Romula, la 20 iulie, ca să schimbe pături şi 
caşuri pentru grâu şi altele. 

Tătarii, în timp de lupte, se închideau în Jidava, dând de veste 
şi compatrioţilor lor a le veni într-ajutor; în timpi de pace, şedeau 
amestecați pântre românii romuleni, întocmai ca arendatorii greci 
cu ţăranii. Tătarii erau nişte arendaşi în puterea săbiei, precum 
sunt grecii în puterea aorului. 

Aorul şi intriga sunt mai fatale decât fierul şi veninul; căci 
acelea ucid individul, iar acestea naționalitatea. Astfel, turcul şi 
tătarul fură mai puţin periculoşi existenţei noastre naţionale decât 
grecul fanariot, care, într-un secol, făcu mai mare rău românului 
decât toţi barbarii în cincisprezece secoli. Însă ce era grecul? 
Instrumentul rusului. 

Toate paginile istoriei moldo-române, încă de la 1500 la 
1700, şi mai ales în secolul XVIII, sunt pline, şi oricât de mult ar 
vorbi românul contra ăstui soi afurisit de oameni, puţine zice, 
foarte puţine, în comparaţie cu relele cele multe şi grele care 
(preparate în umbră două secole), îl striviră o sută de ani, ca pe 
Campanella instrumentele de tortură ale infernalei inchiziţii. 
România e o nație de martiri, a zis Michelet. 

Negru, la vederea pentru prima oară a locului natal, de unde 
tată-său îl smulsese încă copil (la 1240, când cu trecerea în Ardeal 
la arătarea tătarilor), Negru, la vederea Romulei şi a Câmpulun- 
gului, vărsă lacrămi fierbinţi, lacrămi ce le scoate vederea patriei, 
pradă barbariei şi tiraniei! Amorul de patrie şi de răzbunare îl 
înflăcărară şi mai mult. EI jură, în inima lui, să curețe ţara de 





' Tradiţia zice cum caii lor erau potcoviţi cu potcoavele îndărăt, ca 
luându-se tătarii după ei să nu le dea de urmă. 

spurcăciuni, ori să moară pentru ea, înmormântându-se în locul 
natal, cu ţărâna străbunilor la un loc. 

Dumnezeu bucură inima eroului creştin care apăra crucea, 
apărând România: Negru află murii Jidavei prefăcuţi de timp în 
stânci de granit; află pe romuleni asemenea unui butoi cu praf de 
puşcă, ce n-aşteaptă decât o scânteie a răsturna munţi şi cetăţi 
uriaşe; află, în fine, pe inamic adormit greu pe sânul moliciunei şi 
al nepăsării. 

Negru comunică îndată schinteia electrică a patriotismului 
său capilor Romulei; aceştia, la rândul lor, o comunicară 
consângenilor şi cetăţenilor tuturor, şi toţi, întărindu-şi braţul cu 
arma şi inima cu credinţa, trebuiau să întâmpine, la ora însemnată, 
pe liberatorii lor. 

Semnalul era să fie sunetul buciumelor, la cântatul întâi al 
cocoşului. La acest semnal, românii romuleni vor începe atacul şi 
se vor împreuna cu fraţii lor făgărăşeni, şi cu ceilalți români şi 
streini, prin (ghicitoarea) enigmă: 

„Retevei de tei, 
Mirişte de mei”. 

Acesta trebuia să fie „le mot d'ordre”, cuvântul de recu- 
noaştere şi de strângere la un loc a tuturor românilor, spre înfră- 
țirea celor d-o cauză şi d-un neam. La apropierea liberatorului, 
anunţată prin sunetul trâmbiţelor, prin urletul campanelor şi stri- 
gătul luptătorilor, romulenii, aflaţi în Jidava, trebuiau a deschide 
eroului porţile cetăţii, spre asigurarea completă a triumfului. În 
timpul acesta, călării români, pe cai ca vântul, vor alerga să 
trâmbiţe victoria ilustră de sub murii Jidavei; unii la Curtea de 
Argeş, alţii, la satele vecine, spre a se ridica toată ţara în picioare 
şi a pune pe păgâni la mijloc, dându-i foc din toate părțile, ca unor 
şerpi în cuibul lor. 





' Românul e născut poet şi filosof. Vorba lui plină de figuri retorice şi 
judecata lui cea sănătoasă sunt proverbiale. Înţelepciunea fu arma româ- 
nului contra tuturor inamicilor săi, care se „sfărâmară de ea ca valurile 
nebune de stânca cu fagul”, zice Michelet al românilor, istoricul Bălcescu. 
Primul vers al ghicitorii face aluziune la mânerul sabiei; şi al doilea la 
seceră, la fierul spadei. Oşteanul trebuia să zică: „Retevei de tei” şi 
țăranul sau orăşanul să răspundă: „Mirişte de mei”. 

Aci ne oprim un minut, spre a apropia secolii şi a compara 
trei mari evenimente, la trei diferite epoce ale istoriei României: 
Radu Negru! Mihai Viteazul! şi Rădulescu! 1290-1594-1848. Unul 
curăţă ţara de tătari, celălalt de turci şi al treilea de muscali. Trei 
regeneraţii mari, întreprinse de trei mari genii, ce-şi comunică 
ideile de naţionalitate şi de limbă printre secoli şi calamităţi! 

Ş-apoi să nu crează cineva în metempsihosa lui Pitagora sau 
în transformaţia lui Pierre... 

Aşa! Nimic nu piere în natură, totul se metamorfoză: Moise 
trece în Crist, Socrate în Fenelon, Pitagora în Newton, Sylla în 
Marat, Gracchus în Robespierre. 


Lupta de sub murii Jidavei 


Lăsăm acum să vorbească bătrânul Aninoşanu, care repre- 
zentă aici elementul istoric naiv sau tradițional, precum junimea 
cea progresistă, elementul critic. Îmi conserv, în nararea bătrânului, 
dreptul ortografiei şi al punctuaţiei, lăsând acestuia şi ideile şi 
stilul, şi chiar limba-i originală.! 

„Negru-Vodă, după ce-şi căpui oastea trebuincioasă, se puse 
în fruntea ei şi plecă. lar în oastea lui era tot felul de oameni: saşi, 
unguri, nemți şi români”, însă români trei părţi şi papiştii o parte: 
căci afară de românii făgărăşeni şi munteni, erau mulţi ardeleni 
care sufereau de la unguri multe cruzimi şi treceau cu Negru în 
moşia lui, setoşi de libertate. 

Şi ori pe unde trecea Negru-Vodă, românii, cu ramure verzi, 
îl întâmpinau, ca evreii (poporul) şi copii (junimea) pe Isus la 
intrarea în Ierusalim şi în urări de bucurie îl însoțeau multă cale, 
strigând: „Osana celui ce vine întru numele Domnului cu libertatea 
şi cu bucuria”. 

Astfel veni Negru până la Zărneşti, care e hotar între Țara de 
Sus (Dacia Superioară) şi Țara de Jos (Dacia Inferioară) a Daciei 





! Vom suplini vorbele streine, spre a se vedea ce puţine sunt acestea în 
limba poporului. 
” Magazin istoric, tom L, p. 232. 

vechi (Traiane)!. Aci se opri Negru cu toată curtea şi oştenii săi; şi 
trimise pe Dan, fiul său cel mai mare, cu alţii din familia lui, şi cu 
un pumn de flăcăi, până la Colţi şi până la Orăţii, ca să oprească în 
loc pe toţi călătorii care se urcau din ţară ori coborau din munte şi 
să-i ia cu dânşii, ca să nu meargă să dea de ştire tătarilor, vrând să-i 
apuce fără veste, ca pe vulturi în cuibul lor. 

Şi iată că şi toate satele de sub munţii noştri luaseră de ştire şi 
ieşeau de prin toate găurile plaiurilor să vie întru întâmpinarea 
vechiului lor domn şi părinte şi să dea mână de ajutor mântuito- 
rului moşiei strămoşeşti. 

Negru împănă toate potecile plaiurilor ş-ale muscelelor cu fiii 
codrilor Carpaţilor (vânători de capre negre, care şi-ţi iau rându- 
nica din zbor), ca să privegheze toate mişcările tătarilor şi să le 
taie drumurile, culcând câţi or putea mai mulți. Păgânul însă nici 
că visa: dormea cu burta la soare, ca şarpele în calea românului, 
când îl doare capul. 

Aşa se întâmplă şi cu balaurul din Jidava, pe care-l săgetă 
cavalerul meu, Negru (aluziune la Sf. Gheorghe), cu sfânta cruce 
şi cu sinţita sabie a sintei libertăţi. 

— Bine s-a păstrat taina, moşicule! 

— Hei! fătul meu! Adevăratul român, acela care are în vine 
sânge de mucenic al crucii şi al patriei, acela care se trage d-a 
dreptul din coloniştii din Italia, ăla uite, nu poate fi nici ploscar, 
nici codar. Oricine dintre rumâni e mişel, ăla este corcitură, sămânță 
de grec şi calmuc. 

Şi după ce se mai opri puţin la Nămăeşti (care e sat moş 
bătrân), ca să mai răsufle caii şi să mai ascută săbiile şi lăncile şi 
securele, apoi, când era soarele la chindii (d-o suliță spre apus), 
„Cu Dumnezeu înainte!”, strigă Negru. 

lar Negru se opreşte cu calul său drept pe locul pe care stă azi 
sfântul altar al mănăstririi din Câmpulung (aci era poiană lucie); şi 
cere o lance de la un oştean, şi d-an călare o înfige în pământ, 





! Colonia Zernes (de unde Zărneşti) e fundată de la divinul Traian, 
dotând-o cu dreptul italic, ca pe Sarmizegetusa şi altele; Magazin istoric, 
tom |. 

încât a intrat d-o palmă domnească; căci erau pui de lei basa- 
rabeştii mei! 

Apoi descălică Negru şi toată oastea, şi îngenunche Negru 
lângă lancea înfiptă în pământ şi-şi scoate căciula ţurcănească; şi 
toată oastea face ce face el şi se roagă Negru şi zice: 

„— Maica Domnului, tu, care ai născut pe Mesia-Hristos, 
Mântuitorul lumii, ce porţile iadului le-a sfărâmat şi pe Adam cel 
căzut l-a ridicat din groapă, fii solitoare azi către fiul tău şi 
Dumnezeul nostru şi roagă-l fierbinte, cum te roagă acum toată 
oastea mea şi toată creştinătatea (românimea) prin căpitanul ei şi 
robul tău, Negru, roagă-l să-mi ajute ca să curăţ de spurcăciuni 
moşia părinţilor. Pentru cruce mă lupt eu şi-ţi voi face ţie locuinţă 
sfântă în numele tău.” 

Şi şi-a făcut semnul crucii de trei ori, şi toată oastea 
asemenea. Şi a rupt Negru lancea din faţa pământului ca să se ştie 
locul unde era, să se înalțe Biserica Născătoarei de Dumnezeu. Și 
a zis Negru oastei să îmbuce ceva şi să aromeze puţin, până la 
cântatul cocoşului. 

Şi iată că cântă cocoşul pentru întâia oară şi Negru voievod 
dete semnul de plecare. Şi toţi încălicară, iar pedeştrii apucară 
înainte, căci ei sunt trupul oastei, iar călăreții aripele. Şi la Apa 
Sărată, după ce urcară d-asupra, începură toţi buciumii, mari şi 
mici (ăi mari de alamă şi ăi mici de lemn), începură a trâmbiţa 
groaznic, de te lua fiori, din creştet până în tălpi, parcă ar fi fost 
trâmbiţele arhanghelilor la a doua Înviere. 

Şi la sunetul buciumilor răspunseră văile şi dealurile cele 
găunoase şi auziră cei din Romula şi din Jidava şi înţeleseră că 
s-apropie Messia-Negru, Mirele Libertăţii, ce venea cu dreptatea şi 
cu frăţia. Şi ieşiră bătrânii şi muierile şi copiii cu lumini de seu şi 
de mesteacăn, întru întâmpinarea Domnului, ca fetele cele înţe- 
lepte cu candelele aprinse, bucurându-se şi strigând: „Osana celui 
ce vine întru numele Domnului! Binecuvântat fie numele lui 
Negru, ce vine cu pacea şi bucuria!”. Şi a zis Radu Negru să treacă 
muierile cu bătrânii şi cu copiii pe dealul de d-asupra bisericii de 
la Apa Sărată (unde a fost ocna de sare), ca să fie la adăpost şi 
asigurare în timpul luptei. 

Şi românii romuleni la vuetul malurilor ce răsunau de sunetul 
buciumilor şi al strigătelor, apucară unii securea”, alţii coasa, alţii 
toroipanul (care ia foc pe dată), alţii chiar armele păgânilor, care 
se treziră, unii în sângele lor, alţii în urletul clopotelor, ş-alţii în 
țipetele ucişilor şi ucigătorilor. Păgânii pierdură minţile, ş-ameţiră 
şi începură a se omori ei dintre ei. 

— Retevei de tei! striga oşteanul de câte ori ridica securea, 
parul ori lancea, ca să dea. 

— Mirişte de mei! răspundea romuleanul, oprind lovirea şi 
trecând în partea românilor. 

— Dă, de moarte, frate! 

— Nici bâta mea, nici carnea mea! 

— Să nu scape picior de tătar! striga Negru ca un leu din 
mijlocul luptei. 

Şi nu ţinu mult lupta: că românu e leu la prima furie (în urmă 
se cam înmoae) şi zmeu e la sfârşit. De aceea zice şi turcu: „Dă- 
mi, Doamne, gândul românilor ăl dupe urmă!”. Strămoşii noştri 
când se vedeau înfrânți, atunci se înflăcărau şi se întărâtau mai 
rău; şi smulgeau biruinţa din gheara vrăjmaşului. 

Iar câţiva din păgâni se strecuraseră ca şoarecii plouaţi printre 
grindina ciomegelor şi o luau la sănătoasa! Aveau cai arăpeşti care 
întrec vântul la iuţeală. Şi alergară să dea de ştire celor de-o lege şi 
d-un sânge cu ei în drumul” dintre Romula şi Curtea de Argeş 
(unde se zice c-ar fi fost curte? şi mai din vechime); iar mai ales 
mai marelui tătărăsc d-aci, unul din capii păgânilor, care, 
spăimântat şi plin de jafuri adunate după învăţul lor, se ridică iute 
şi se trase la vale, spre Dunăre, cu avuţiile lui. Și înțelegând şi 
românii de peste Olt, ce erau şoptiţi de Negru, le ieşiră înainte şi 
mult omor făcură şi ei păgânilor. 

Şi românii curgeau din toate părţile, adunându-se ca puii de 
găină subt aripile cloşcii. Şi s-au făcut cete mari de români şi 
lăsându-se ca şivoaele munţilor din vârful plaiurilor în jos pe albia 





1 Cu care erau mai siguri decât cu puşca, ce se inventă în secolul XIV 
(1346). 

” Pe Bughea, pe Bratia, pe Râul Doamnei, pe Vâlsan. 

* Rezidenţa dacilor în Mediul-Ev. 

pâraielor ş-a gârlelor, luară la goană neamul tătărăsc. Şi p-ăi 
încuibaţi prin sate şi cetăţi îi scoaseră la câmp luciu, ca bătăiaşii pe 
lup şi pe urs la poiana linsă. Şi putem zice că mai mult Dumnezeu 
i-a bătut decât românul. Şi s-au tras toţi spre Krim (Crimeea) şi s-au 
aşezat acolo, de unde, de multe ori ieşind, bântuiau aceste ţări, 
care nu puţin sânge d-al lor au băut şi ele. 

La mulţime de tătari le-au rămas oasele în ţară; şi să ştii de la 
mine, desigur (că o ştiu şi eu de la moşi, de la strămoşi), câte 
movile mari şi mici vezi prin Oltenia Mică, mai cu seamă, toate 
sunt morminte de tătari, că niciun soi de barbari nu fu aşa spurcat 
ca hunu şi tătaru; că pe unde trecea, trecea pârjolul. Trei ani, spun 
bătrânii, fu Ţara Daciei toată şi Țara Ungurească (afară de creasta 
Carpaţilor) un pustiu nemărginit, un mormânt îngrozitor. Ce mai 
vrei? Dacă a rămas şi zicătoarea: „De, că nu dau tătarii!” 

Şi aşa, ca să închei, când răsărea soarele după muşcele, 
steagul românesc cu feţele curcubeului fâlfâia pe creasta Jidavei şi 
pe ferestrele bisericilor din Romula”.? 


Câmpulungul la 1215 


Istoria zice (d-nii Aaron, Bălcescu, Laurian ş.c.l.) că Negru 
Voievod a descălicat în Câmpulung la 6798 (1290). Inscripţia 
mănăstirii din Câmpulung zice: „S-a zidit întăiaşi dată, din descă- 
licătoarea ţării de răposatul Radu Negru, când a fost cursul anilor 
de la Adam 6723 (1215).” 





! Istoria susţine tradiţia. Vezi Temnissiana de dl. Laurian, tom 5, fila 240. 

” Bătrânul Aninoşanu a dotat Magazinul istoric cu cronicele vornicului 
Ureche ş-ale lui Miron Costin, împrumutate d-lui Brezoianu ce le-a dat 
d-lui Laurian a le imprima. Mai jos dă şi alte documente istorice, intere- 
sante, dintre care o cronologie a prinților din România, regulată după hri- 
soave autentice, de un unchi al numitului. Cartea de liturghie, de care vorbeşte 
dl. Bolliac în /tinerarul său (Curierul românesc, 1845, nr. 86), comuni- 
cată de dl. N. Rosetti, este tot proprietate a bătrânului Aninoşanu, date 
toate d-lui Brezoianu, care le-a dat redacţiei ca din partea a dumnealui... 


47 


Care din aste două descălicări e cea adevărată? Cea de la 
1290 ori cea de la 1215? Una e luată după hrisove, alta după 
inscripţii: care din două merită a fi autoritate istorică? 

Romanii, în lipsă de tipar, înscriau istoria lor pe monumente: 
pe coloane de marmură sau de bronz, pe table de piatră sau de 
aramă. Românii, ca copii ai romanilor, au moştenit de la bunii lor 
şi cap, şi minte, şi ochi de acvilă, şi inimă, şi sânge, şi carne, şi 
braţ, şi costume, şi limbă, şi tot; au moştenit dar şi înscrierea 
faptelor celor mari şi virtuoase pe table de piatră sau pe stâlpi de 
lemn. Românii însă, ca creştini, înscriau pe cruci şi pe biserici 
faptele lor, patriotice sau evangelice. Bătăliile lui Traian cu dacii 
sunt scrise pe coloanele de marmură din piaţa Romei. Patriotismul 
lui Brutus, eroismul lui Scipion şi devotamentul lui Scevola s-au 
înscris pe piedestalul statuelor lor. Bătăliile lui Ştefan al Moldovei 
s-au înscris pe patruzeci de biserici, presărate pe toată surfața 
patriei sale. Bătălia de la Călugăreni, s-a scris pe o cruce mare de 
piatră, înălţată chiar pe câmpul luptei. Monastirea de la Curtea de 
Argeş este un sublim şi nemuritor monument, înălțat d-un suflet 
creştin spre gloria creştinismului, şi de mâini de români în gloria 
românismului. 

Aşadar, înscrisul după piedestalul monumentului sacru, numit 
biserica lui Negru-Vodă din Câmpulung, este mai pozitiv decât 
spusa cronicarilor, care au scris şi ei după spusele altora, şi, cei 
mai mulţi, fără o cercetare critică; prin urmare, e mai istorică, mai 
dreaptă data descălicării de la 1215, decât cea de la 1290. 

Comparând tradiţiile cu inscripţia sus numită, şi cu Cronica 
anonimului ungur, de care vorbeşte şi istoricul Klain, conchidem 
cu dl. Maiorescu: „Descălicarea lui Negru-Vodă a fost la 1215, nu 
la 1290; şi când n-aş avea altă probă, înscrisul monastirii lui Matei 
Bassarab din Câmpulung este un document viu.” 

Însă nici 1290 nu e de lepădat: în diplomele Câmpulungului 
(hrisoavele oraşului) aflăm că Negru Voievod a întărit drepturile şi 
privilegiile cele vechi ale Câmpulungului la 6800 (1292), la doi 
ani după descălicarea sa în Câmpulung. Fiindcă însă acelaşi Negru 

n-a putut fi totodată şi la 1215 şi la 1290', urmează că au fost doi 
Negri; şi fiindcă în actele publice ale dacilor, români din Dacia 
Traiană, figura numai numele princiar (precum Gladiu, Bucur, 
Ioan, Gelu, Mariot etc.), cu toată siguranţa putem conchide că Negru 
de la 1290 este fiul lui Negru de la 1215, şi că amândoi au des- 
călicat în Câmpulung la două diferite epoce, întrerupte de barbari. 
Biserica dar e făcută de Negru 1 la 1215, când Câmpulungul era un 
sat, atârnat de Romula, ca azi Bughea de Câmpulung, sub numire 
de subt-urbii (mahala”); iar oraşul fondat la 1290, de Negru II, 
după curățirea ţării de tătari şi întemeierea noului principat al 
României, format din Oltenia Mare şi Oltenia Mică. 

Spre încredințarea celor zise, punem faţă în faţă istoria cu 
tradiţia, pe dl. Maiorescu cu tata Aninoşanu: 

Domnul Maiorescu zice: „După contrazicerile ce am aflat 
între hrisoavele Ţării Româneşti (Foaia minţii, 1842, nr. 42), şi, de 
multe ori, chiar între hrisoavele aceluiaşi domn, mă ţin tare de 
inscripția mănăstirii din Câmpulung (1215). Chiar de s-ar găsi 
vrun hrisov de la Matei Basarab cu alt an, acela e smintit şi trebuie 
îndreptat după înscrisul de la Câmpulung cu data 1215!” 

„Colonizarea României, Mari şi Mici, de români coborâţi din 
vârful Carpaţilor, urma în măsura în care scădem numărul cuma- 
nilor, parte prin rezbelele cu Constantinopolul, parte cu Ungaria, 
parte cu strecurarea lor în Ungaria şi Ardeal”. 

„Domnii Făgăraşului şi ai Omlaşului, români din familia 
Negru, încă dupe la sfârşitul veacului XII, îşi întinseră puterea pe 
sub poalele Carpaţilor în Țara Românească, cum o dovedeşte şi 
inscripţia monasterii din Câmpulung.” 





! Căci fiind de 25 ani când a făcut biserica şi murind la 1314, a trebuit să 
vieţuiască 121 de ani. 

” Roma, fiind aşezată pe dealuri, de unde fu numită Septemcolis (şapte 
culmi: Palatin, Capitolin, Quirinal, Celio, Esquilin, Viminal şi Aventin). 
Mahalalele veneau subt oraş şi fiindcă oraş în latineşte se zice urbe, 
mahalaua era subt urbe, de unde subt-urbii. Dacă nu zic urbele 
Câmpulungului, în astă scriere este ca să fiu mai înţeles; ş-apoi oraş să nu 
derive mai mult de la oros, ornos (vedere, panoramă) decât de la 
ungurescul oraş? 

„Domnia aceasta a Negrilor, până la venirea tătarilor, nu s-a 
întins de la poalele munţilor înainte; iar după întoarcerea tătarilor 
şi desăvârşita cădere a puterii cumanilor, s-a lăţit cu încetul domnia 
aceasta, până ce un alt Negru a adus prinţipatul sub a sa putere, 
către capătul secolului XIII (1290). 

Aceasta e istoria; şi când istoria e scrisă de Maioreşti şi 
Lauriani, Bălceşti şi Răduleşti, istoria aceea face autoritate, ca 
evanghelul, căci uneşte cele două condiţii esenţiale ale autorităţii: 
logica şi capacitatea. 


Să ascultăm acum şi tradiţia. 

La leatul 1236, zice bătrânul Aninoşanu, viind Batie cu 
tătarii, şi intrând în Țara Românească şi Moldova, după ce 
stropmise (devastase) Rusiile, Lehia şi alte ţări ce ereau în calea 
lor, a năvălit şi în Ungaria, de unde craiul ungurilor a fugit la 
Dalmația, rugând ferbinte pe domnul muntenesc şi pe cel moldo- 
venesc ca să alerge iute în ajutorul Ungariei, făgăduindu-le cinste 
(onoare) şi avuţie destulă. 

Aceştia erau două ramure din tulpina Negrilor: veri buni din 
aceeaşi familie. Căci, cată a şti, înainte de 1290, Moldova şi 
România nu erau ce sunt azi. Cam dupe la 1300 încoa, după 
Hristos, Ţara Moldovei, cu scaunul la Maramureş, cuprindea Moldova 
de azi, Basarabia, Banatul şi Bucovina, spre miazănoapte, iar Țara 
Românească era România Mare şi Mică şi Ardealul, cu scaunul la 
Făgăraş, spre miazăzi. De la 1200 încoa, s-a împărţit Dacia veche 
(Traiană) în trei mari părți, după poziţia firească a Carpaţilor, ce 
sunt în mijlocul Daciei: Transilvania, spre apus de Carpaţi, şi 
Moldavia cu România spre răsărit!. 

Aşadar, tata lui Radu Negru şi tata lui Dragoş se retraseră iar 
la scaunele lor cele vechi, la Făgăraş şi la Maramureş (Termopilele 
Daciei vechi) dimpreună cu oştenii, cu nobilimea şi cu orăşenimea 
cea de frunte: căci, cum am mai zis, plugarul niciodată nu s-a 
îndurat el să-şi năpustească căminul, holda şi biserica; şi să triere, 





! Vezi: Almanahul Statului din 1837, p. 164, însă împărțirea Daciei 
Traiane după scriitorii din Mediul-Ev e mai dreaptă şi mai naturală. Vezi: 
Introducerea noastră. 

fără căpătâi, prin ale poene ale plaiurilor, şi prin ale găuri ale 
colţilor, unde nu e loc de arat şi unde ar fi murit de foame cu 
uncheşii, cu muerile şi cu copiii. Rămase, bietul ţăran, rămase lipit 
de coliba unde se născuse, de holda îngrăşată cu sudoarea frunţii 
lui, şi lângă moaştele sfinţilor căzuţi pentru cruce, şi lângă ţărâna 
moşilor ce muriseră pentru limbă şi patrie! 

lar românii, retraşi în munţi, ţinură bărbăteşte, pe la toate 
gurele Daciei, să nu răzbească tătarii. Şi erau şi cuţo-vlahi! cu 
dânşii: căci şi mai înainte de Asan, şi după Asan, românii missieni 
au fost un trup ş-un suflet cu românii de dincoa de Dunăre, la toate 
păsurile lor; astfel, cum gândeşti dumneata că s-ar fi păstrat până 
azi şi neamul românesc şi limba românească! Hei! fătu-meu! Dacă 
şi după 1290 românii ar fi fost uniţi şi înfrăţiţi ca "nainte de 1290, 
românii n-ar fi azi ceea ce sunt! 

Şi vitejeşte luptându-se românii, la gurele Daciei, au împins 
pe tătari, care n-au putut răzbi prin nicio strâmtoare, căci numai cu 
bolovani îi piseţeau moşii noştri pe barbari. 

Aceasta ţinu aşa până când s-a rănit mai-marele tătarilor, 
care, de ruşine, a scos vorbă afară că e bolnav şi că-l cheamă 
nepotu-său în Asia Mică, unde se luptă cu turcii. Şi aşa, năpus- 
tindu-şi el oastea, tătarii se risipiră şi periră.” 

— Va să zică, după ideea dumitale, tătarii nu călcară pe 
pământul Ungariei de loc? 

— Ba or fi intrat, că dl. Laurian nu minte când zice în 
Temisiana” că, în curs de trei ani, tătarii prefăcură regatul unguresc 
într-un pustiu, însă nu intrară pe unde se ţineau românii la strâm- 
tori, ferească Dumnezeu! 

— Cum dar? 

— Cu vânzarea cumanilor: căci pe cumani îi împărțise Bela 
IV, riga ungurilor, prin deosebite locuri ale regatului, ca să nu mai 
facă tulburări, ca mai nainte. Cumanii dar, de răutate şi de 
răzbunare, arătară tătarilor poteci ascunse prin ale plaiuri ale 
Ardealului, prin locuri tainice, nu prin ţinuturile Făgăraşului şi 





! Vezi în Istoria românilor de Petru Maior cauza de ce bizantinii numiră 
pe românii missieni cuţo-vlahi, cap. 14 şi 15. 
* Magazin istoric, tom 5, p. 240. 

Maramureşului, unde Negru şi Dragoşii apărau cu viaţa limba şi 
naționalitatea românească. 

— Aşa e, moşule. Tot dl. Laurian, mai la vale (pag. 241) zice: 
„Vestea se dusese că cumanii ar fi chemat în ţară pe tătari; şi Bella 
IV, populând Ungaria, pustiită de tătari, de lupi, de foamete, de 
ciumă ori de locuste, se numi în viitor regele Cumaniei (rex 
Cumaniae), cu o vanitate adevărat ungurească. 

— Ce te prinde aşa mirare de ungur că e mândru? Nu e el 
nepotul hunului, care a întrecut pe tătar la răutate şi la cerbicie?... 
Nu că sunt român, dar, uite, adevărul spui: românul e inimă nobilă, 
ales pe viţă, pe sămânță! 

Citeşte Istoria lui cu luare-aminte, şi vei vedea că, de la 
urmaşul lui Traian încoa, românu a fost mucenic! Ca pe Hristos pe 
cruce, toţi l-au lovit cu palma peste obraz, toţi au împuns coasta 
lui cu sulița, toţi l-au adăpat cu fiere şi cu oţet; şi el a răbdat, şi-a 
plecat capul, şi a zis: „lartă-le lor, Părinte, că nu ştiu ce fac!” 

Dar să venim la Negru voievod, Radu Negru, când a trecut 
tată-său în Făgăraş, la 1236, nu de hatârul lui Bella IV, ci de 
nevoie, căci trebuia să păstreze Capul şi Braţul', şi el să mântu- 
iască Inima”. Radu Negru era copil, dar tot ţinea minte câte ceva 
de la oraşul naşterii sale; şi dorul ţării e lucru mare, fătul meu! 

Cu toată dragostea părintească ce i-o arăta riga ungurilor 
(căci îl făcuse ginere), şi cu toate averile şi titlurile cu care-l 
încărcase, însă tot mai greu atârna dorul ţării lui. Deci, şi-a 
strămutat scaunul din Făgăraş la Câmpulung. 

— Stai puţin, moşule, cine a făcut biserica domnească a lui 
Negru din Câmpulung? Negru 1 ori Negru II? La 1215 ori la 1290? 

— Fiindcă înscrisul monastirii noastre este mai sigur şi mai 
adevărat decât toate cele scrise şi auzite, închei: biserica e făcută 
de tata lui Negru la 1215, când a trecut el în ţară. Ela îngenunchiat 
aci şi, mulţumind Domnului că l-a învrednicit să se mai întoarcă o 
dată la vetrele strămoşeşti, a făgăduit Mamii Domnului să-i înalțe, 
pe locul ăla, casă de rugăciune, spre aducere-i aminte a strămutării 
scaunului din Făgăraş în Câmpulung. 





! Aluziune la prinţul (noblețea patriotică) şi la miliția ţării. 
* Aluziune la poporul român. 

Tata lui Radu Negru pusese în gând strămutarea Romulei 
dupe lunca Grădiştei, pe câmpia lungă dintre Măţău şi Grui, voind 
s-o bage mai în munţi, spre mai bună asigurare, la Grădişte fiind 
prea supusă la toate vânturile. Însă după câţiva ani veniră şi tătarii. 
După încetarea furiei lor, parte se duseră d-unde au venit, încărcaţi 
de prăzi, parte rămaseră locului, cu căpetenii d-ale lor. Unul din 
copiii lor s-aşeză la Grădişte, în cetăţuia Jidava. Fi târâră după ei 
şi pe câmpulungeni, care se făcură iar romuleni; şi stătură astfel 
până la 1290, adică 54 de ani. Atunci veni şi Negru-Vodă Radu, 
care află biserica tată-său din Câmpulung dărâmată, şi el o 
prefăcea spre aducere- aminte; bătrânii dar, amestecară pe Negru 1 
cu Negru II, cum s-amestecă şi ideile omului, când peste ele trec 
nuorii spiritului sau ai timpului. Îndestul că lupta de sub zidurile 
Jidavei s-a întâmplat, desigur; căci moşii mei o însemnaseră într-o 
condicuţă, ce a ars d-odată cu Aninoasa. 

Atunci se mută, pentru a doua oară, Romula între Grui şi 
Măţău; şi aci rămase până azi, sub nume de Câmpulung, care 
odată era câmpie lungă," coprinsă între dealuri, şi udată d-o gârliță 
sau pârâu, care, cu timpul, prefăcându-se în râu furios, a prefăcut 
câmpia lungă şi verde într-un pront [sic] pietros şi nisipos: o tindă 
urâtă a unei case frumoase. 

Streinii numiră Câmpulungul Dolgopolu, pe limba lor cea 
dulce ca merile pădureţe, şi armonioasă ca odorogitul carului 
neferecat pântre bolovani... 

— Celelalte naţii numiră pe români vlahi, însă românii răma- 
seră tot români. 

— Ei zic, ei aud. Câmpulungenii şi românii, şi ieri, şi azi, şi 
mâine, ş-au zis, îşi zic şi-şi vor zice câmpulungeni şi români. 

— Numai să se nevoiască şi unii şi alţii a se face demni de 
bunii lor, altfel, fie măcar viţă de angeli d-or avea fapte urâte sunt 
greci”, nu români; şi demoni, nu angeli. 





! Zice dl. Bolliac în /tinerarul său (Curierul românesc, 1845, nr. 85): 
„Câmpulungul e destul de lung, dar câmpie n-are deloc. Azi n-are, odată 
însă tot prundul şi poalele Gruiului au fost Câmpii-Lung”. 

” Prin greci aci înţelegem lepra Fanarului, care încă se simte pe sufletul 
multor români. 

— Aşadar Negru II, trecând din Făgăraş în Câmpulung, pentru 
cuvintele arătate, şi întemeind Câmpulungul, orândueşte în locu-i, 
la Făgăraş, pe un viteaz soţ de arme, Ugrinu, care rămase tot sub 
ascultarea lui Radu, cu condiţiile cu care şi banul Craiovei atârna 
de Negru. 

Nu se ştie, desigur, dacă domnii Basarabi păstrară şi după 
Negru, dinpreună cu tituluşu, dreptul asupra Făgăraşului şi 
Olmaşului: „căci, cum zice dl. Bariț, pentru al XIV-lea veac, 
avem, din parte-ne lacune mari în istoria Făgăraşului, care 
trebuie a se umplea...” 

Iar în al XV-lea veac (1472), saşii câştigă de la regele Matias 
o diplomă de dar asupra Făgăraşului; însă nu sunt probe că l-au 
stăpânit!. De unde se înțelege că, şi dacă ar fi avut stăpânire asupra 
lui, toţi următorii lui Negru până la Mircea; de la acesta însă 
Basarabii rămaseră numai cu titlul, ce-l vedem figurând chiar în 
diplomele lui Matei Basarab (1633-1654) 

Iată şi tituluşu lui Negru voievod: „Întru Hr., Dumnezeul cel 
bun, credincios şi cel bun de cinste şi cel iubitor de Hr., şi singur 
biruitor, lo Radu Negru voievod, cu mila lui Dumnezeu, domn a 
toată Țara Românească, lui herțeg (duce) al Olmaşului şi 
Făgăraşului.”* 

— Ce însemnează, moşicule, acel Io, care figurează în toate 
actele domnilor români, de la 1290 la 1830? 

— Asta e uşor de aflat pentru acela care citeşte cu luare aminte 
istoria patriei sale. 

Acel Io va să zică loan şi prin el se înţelege numele lui Calo 
loan (loanniţiu), întemeietorul Împărăției bulgaro-române, din 
Dacia lui Aurelian, ce ţinu, când bine când rău, de la 1186 la 
1300. 





' Familia Văcăreștilor şi până azi poartă marca Făgăraşului spre memoria 
domnirii lui odinioară (Foaia minţii, 1848, nr. 8). 

2 Foaia minţii, 1840, nr. 1. 

* Magazin istoric, L, pag. 232. 

* Cu toate că unirea românilor cu Bulgaria datează încă de la 865, când se 
şi creştinară aceştia, ceea ce fu cauza dezbinării papei de patriarhul, căci 
românii închinau mai mult spre Roma, cu anima lor, decât spre greci, 
intriganți şi răi. 

Ăst loan a împărăţit de la 1186 la 1210. EI întinsese domnia 
lui şi peste Moldo-România, tot cu condiţiile cu care Negru 
stăpâni la 1290 banatul Craiovei. În Oltenia Mare era duce sau 
căpitan p-atunci tata lui Negru. După moartea lui Calo loan, acesta 
rămase neatârnat: căci urmaşii lui loanniţiu fură mai toţi nişte 
nevrednici urmaşi ai marelui şi înţeleptului împărat Calo Ioan, 
care a lustruit numele de român. După moartea lui Calo Ioan, 
împărăţia şovăi şi merse şovăind până la Baizet Sultanul, care a 
subjugat-o, şi la 1392 s-a dărâmat de tot. 

Deci, după întemeierea principatelor, domnii moldo-români, 
spre aducere-aminte a protectorului şi marelui împărat Calo loan 
(loan cel frumos cu chipul şi cu sufletul), pe care însuşi papa 
Innochentie III îl încoronase de împărat pentru vitezia lui, iar 
românii îl numiseră Solomon al lor pentru înţelepciunea lui, Negrii 
şi Dragoşii, spre pomenirea faptelor creştineşti şi româneşti ale 
strălucitului lor moş, au păstrat gloriosul său nume în capul 
titlurilor de la hrisoave şi al înscriselor de la biserice. 





1 Sau poate titlul de Io derivă de la ducii Daciei Orientale (Moldavia şi 
Basarabia), care se prenumeau, cum am arătat în Introducere, loani sau 
Bogdani. Orişicum, originea lui lo e română. Dar de ce lo şi nu Ioan? 
căci limba latină, suplinită de cea greacă încă din timpul lui Marcus 
Aurelius, figura ca limbă a curţii până la Dioclețian, când se primi 
oficialmente. Subt Iulian limba greacă se întronă, crezându-se, împreună 
cu filosofia greacă, singura demnă de imperatori. Numai jurisconsulții 
mai vorbeau şi scriau latineşte. Cu toată stăruirea lui Justinian ş-a sapien- 
ților contimporani, limba romană căzu, se înghiţi de cea greacă. 

Astfel, limba română din ambele Dacii primi influenţa limbilor greacă şi 
slavonă, prin îndoitul jug al puterii şi al bisericii. lată de ce limba 
românilor traiani e plină de slavonisme şi a românilor aurelieni de 
grecisme. Sceptrul bulgar se sfărâmă de cumani, iar limba slavonă 
încă nu. 


55 


PARTEA II 


Tiranii trec, patria rămâne. 
(Florian) 


CAPITOLUL I 
ROMÂNII, SCHEIENII, SASO-UNGURII 


N 
| ăst capitol vom da o idee repede de istoria românilor, 


scheienilor şi catolicilor din Câmpulung: trei elemente primitive 
ale populaţiei câmpulungene. Şi începem întâi cu românii, care 
sunt tulpina arborului câmpulungean, ale cărui rădăcini sunt 
romanii, şi vârfurile rădăcinilor, pelasghi, moşi ai dacilor, ai 
spartanilor şi-ai romanilor. Scheienii sunt ramura cea mai groasă a 
arborului nostru, ale cărui rămurele sunt măluşanii, bughenii ş.c.]. 
Ungurul şi sasul, sârbul şi grecul, sunt ramure altoite ale arborului. 
Grădinarii ăstui arbore au fost Negrii, Mircii, Matei Basarab, 
Brâncoveanu, Grigore Ghica. 


Românii 


Românii sunt copii ai romanilor şi nepoți ai dacilor; prin 
urmare, istoria românilor este istoria Daciei şi a Romei. Arătăm, în 
trecere, pentru luminarea istoriei noastre, că Dacia veche avea de 
margini Marea Neagră spre răsărit, Dunărea spre miazăzi, Tisa 
spre apus şi Carpaţii spre miazănoapte; cuprindea dar în cercul ei 
România, Moldova, Basarabia, Banatul, Bucovina, Transilvania şi 
parte din Ungaria despre răsărit până în Tisa.Țara aceasta se numi 
Dacia de la locuitorii ei daci, care însemnează oameni ţepeni şi 
vitezi. Dacii sunt nepoți ai pelasghilor, primii locuitori ai Elladei. 
Caracterul, religia, clima, poziţia topografică, instituţiile, totul 
contribui a face din Dacia o nație tare şi liberă, neatârnată şi 
fericită. Regii lor, în număr de şapte', apărară instituţiile şi vetrele 
strămoşeşti cu preţul sângelui lor, după cum şi moşii lor 





! Sarmis (330 î.H.), Dromihete (283), Orole (180), Coti (168), Burebista 
(61), Cotizo (46 d.H.), Decebal (89). 

(pelasghii, părinţii lacedemonilor şi ai romanilor) căpătară aste 
locuri şi le conservară tot cu preţul sângelui şi al sudorilor lor. 

Ca să cunoaştem mai bine eroismul şi civilizaţia dacilor 
lăsăm să vorbească faptele singure, mult mai elocvente decât 
vorbele. Muierile dacilor luau parte la luptele pentru independenţă, 
le vedeai în fruntea oştii, îmbărbătând pe fricoşi şi înflăcărând pe 
inimoşi. La 180 d.H., învingându-se dacii de către bastarni, Orole, 
regele lor, legiui, spre pedeapsă, ca soldaţii să doarmă cu capul la 
picioare şi să fie supuşi întru toate muerilor lor, până vor spăla 
ruşinea... Peste puţin o spălară în sângele romanilor. 

Dromihet, al doilea rege al dacilor, prinde viu pe Lisimach, 
regele Traciei: Lisimach propune răscumpărarea sa cu condiția 
greutăţii aorului; învingătorul îl liberează fără niciun ban, pe el şi 
pe toţi prinşii. Care erou azi face astfel? 

În curs de trei secoli aproape, dacii mereu se luptă cu 
romanii, şi mai totdeauna sunt învingători, căci se luptau pentru 
neatârnarea patriei lor sau pentru recăpătarea drepturilor perdute 
ale fraţilor şi verilor lor (geţi şi sarmaţi). Împărații Domițian şi 
Nerva fură tributari dacilor; abia Traian, în două rânduri, şi cu 
lupte foarte sângeroase, putu înfrânge pe daci. Decebal se ucide 
singur, ca să nu fie târât la carul triumfătorului. De atunci Dacia 
veche se numi Dacia Traiană. 


* 


Fiindcă ţara se deşertase de daci, parte ucişi în luptele de 
cinci ani cu romanii, parte sinucişi, parte fugiţi la fraţii lor sarmaţi, 
Traian o populează cu colonii adunate din tot Imperiul Roman, mai 
ales din Italia, Galia şi Spania; probă: limba, costumele, datinele, 
ce le află cineva mai aceleaşi la aste trei naţii. 

Una din coloniile din Italia (poate chiar din Roma), descălică 
la Grădişte şi fundă municipiul Romula.! Sub Sever”, Caracalla”, şi 
alţi împărați, mai veniră colonii romane în Dacia; loc era mult şi 
braţe puţine. Apoi, de tirania patricilor (bogaţilor), multă sărăcime 





' Una din cele dintâi colonii din sânul Romei descălică la Romanați 
(Roma nati, născuţi în Roma). 

” Care făcu Severinu. 

* Care făcu Caracalu. 

du prin Italia şi alte părţi, murind de foame, alergă cu grămada în 
Dacia, ca cerbul gonit de vânători, la izvoarele munţilor. 

Bătăliile lui Traian cu Decebal se săpară pe o coloană mare 
de marmură, ce senatul o înălţă în piaţa Romei, spre gloria eroului 
ş-a armelor romane. Dacii dupe coloana traiană seamănă ca două 
picături de apă cu românii de azi ai Carpaţilor: figuri bărboase, 
părul lăsat pe umeri (chica), ca coama leului, cămaşă de pânză 
groasă, desfăcută la pept şi strânsă pe mijloc cu o curea, cioareci 
strâmţi de lână, un securel atârnat de brâu, o piele de oaie aruncată 
pe umărul stâng, opinci şi nojiţe la picioare, în cap căciulă 
țurcănească (bonetul frigian), pusă cam p-o ureche, şi un aer de 
nepăsare şi de bărbăţie. Capul lui Brutus pe umerii lui Ercul: ochi 
de acvilă şi braţ de leu.! 

Pe stindarda dacilor figura sfinxul grecesc, aripe şi cap de 
acvilă, peptul de femee şi cornul de leu.” Pe stindarda romanilor 
figura vulturul cu aripele destinse, şi închis într-un cerc. Sfinxul e 
simbolul libertăţii, al eroismului, al geniului. Vulturul e emblema 
tiraniei, a lăcomiei, a sclaviei. 

Coloniştii romani din Dacia împărțiră pământul cuprins cu 
sabia în părticele d-o potrivă, după datina veche a romanilor. În 
curs de ani 168 (106-274) Dacia se umplu cu şaptezeci şi mai bine 
de cetăţi, cu şosele, cu drumuri, cu fântâni, cu apeducte, cu saline 
şi cu mine de aor, de argint, de pucioasă, de fer, de aramă ş.c.l. 
scoase din Carpaţi. Dacia se înfrumuseţă foarte iute şi bine, atât 
pentru bunurile ei care atrăgeau oameni din toate unghiurile 
Imperiului Roman, cât şi pentru drepturile ei cele multe şi 
frumoase, de care se bucurau colonii Daciei (provinţie favorită a 
Cezarului şi a senatului). De aceea şi cele două flagele (bice 
cereşti) ce rodeau imperiul, şi-i săpară căderea (sclavia şi marea 
proprietate) nu se stricurară în Dacia decât subt împărații cei slabi 
ori despoţi, sub care patricii (nobilii) îşi jucau calul după plăcere.* 

Ca în Italia şi Galia, şi în celelalte provincii romane, patricii 
şi avuţii (bancherii şi funcţionarii), cu legile cele viţioase, cu 





! Vezi: Almanahul Statului din 1811, £. 160. 
” Foaia minţii, 1846, nr. 46. 
3 Michelet. 

dreptul celui mai tare, absorbiră proprietăţile cele mici, închegân- 
du-le în proprietăți mari. Astfel omul, până la Hristos proprietatea 
omului, deveni dupâ.Hristos proprietatea pământului; oamenii liberi 
ajunseră sclavi. Ei fugeau din Italia de neavere şi de apăsare, şi 
aflau în Dacia tot lipsă, tot fearele şi sclavia! 

Pentru fericirea colonilor, barbarii se arătară la porţile Romei 
(la marginile Daciei): Dacia era pentru Roma ceea ce e azi 
Sevastopolul şi Cronştadul pentru Rusia. 

Colonii romani, uniţi cu dacii expatriaţi, şi cu sarmaţii şi 
goții, ridică steagul de revoltă subt Aurelian (274). Oştenii lui 
Aurelian se încearcă a înăbuşi revolta, însă creştinii alungă pe 
păgâni, ţăranul bate pe nobili, libertatea triumfă despre tiranie. 
Aurelian fuge cu legioanele peste Dunăre şi după el vin toţi 
despoţii, mari şi mici, mireni şi popi, bancheri şi politici. 

Aşadar dacii şi romanii (ţărani) rămaseră domni peste părțile 
lor de pământ şi goții le respectară drepturile şi privilegiile, căci 
barbarii pentru fericirea strămoşilor noştri dispreţuiau agricultura.! 

Soarta Daciei Traiane, de la 274 la 1200, am arătat-o în 
Introducerea acestei Istorii. 


Scheienii 


Istoria zice? cum colonii aduşi de Traian în Dacia au dat peste 
un fel de barbari numiţi iazires, de neam sarmatic. Ei se numeau 
de către Ptolemeu meranasti”, de la vorba elenă „meteresos” 
(expatriat, pribeag). Tablele neutingeriane îi numesc pentru aceasta 
şi sarmatae vagi (sarmaţi pribegi, călători, vagabonzi). lazigii 
veniră de la râul Meotis şi se aşezară între Istru şi Tisa, după ideea 
lui Ptolemeu şi a lui Ovidie“. Ăşti sarmaţi iazigi făceau dese 
incursiuni în Imperiul Roman şi Marcu Aureliu (173) îi bătu 
înfricoşat, încât ei singuri cerură pacea. Împăratul-filosof le-o 
acordă, cu condiţia însă d-a se depărta de Dunăre la o distanţă 





1 „Nemo apud eos arat, nec stivam alquando contigit”. (Amian Marcelinu) 
” Petru Maior, cap. LX, paragraf 1, pag. 177, 183. 

* Kart. III, cap. 7. 

* Poet roman exilat în Dacia. 

îndoită d-a cvarzilor şi a marcomanilor, adică de 76 stadii!; ci ei 
rămaseră pe loc, în cuibul lor. 

În secolul IV d.H., sciţii declară rezbel sarmaților iazigi şi 
aceştia armează pe sclavii lor şi-i trimit să se lupte în locul lor cu 
sciţii. Sclavii se bat, nu însă ca sclavi, ci ca liberi, ca oameni ce-şi 
apără proprietăţile. Sciţii sunt bătuţi şi împinşi în cuibul lor, iar 
învingătorii sclavi întorc armele triumfătoare asupra domnilor lor 
şi-i gonesc după moşiile lor. Nobilii sarmaţi cer ajutorul romanilor 
şi împăratul Constanţie, fiul lui Constandin cel Mare (358), îi bate 
şi-i umileşte. După 24 de ani de expatriare, nobilii sarmaţi se 
întoarnă la moşiile lor, iar sclavilor, ca să-i împace, li se dau locuri 
în vecinătatea domnilor lor (între Tisa şi Dunăre). 

Nu trece mult şi sclavii se revoltă a doua oară, tot sub 
Constanţie. Acesta trimite la dânşii doi ofiţeri mari a-i întreba 
cauza revoltei lor d-a doua oară şi cu deplină putere a le îndulci 
amara soartă. Sclavii răspund că locurile de locuit nu le ajung şi 
cer locuri largi în sânul imperiului, pentru care vor plăti tribut 
Romei, însă, mai adaugă ei, vrem să ne înţelegem noi singuri, d-a 
dreptul, cu împăratul, altfel nu se face nimic. Împăratul primeşte şi 
sclavii trec toți Dunărea, la Acimincum (Petruvaradin), unde era 
tabăra lui Constanţie. 

Pe când parte din capii sclavilor negociau cu împăratul, 
răsună deodată cuvântul „marha”, care în limba sarmatică însem- 
nează rezbel. La semnalul acesta, sclavii ridică stindarda de revoltă, 
începură a striga toţi „marha”” şi se reped asupra cortului imperial. 
Constanţie abia scăpă cu fuga, fiind dator viaţa iuţimii unui cal ce 
se întâmplă p-aproape. Sclavii, după un scurt măcel, puseră mâna 
pe scaunul şi pe patul de aor ale împăratului. O luptă crâncenă se 
începe atunci între oastea romană şi oastea sclavă şi vulturii 
legioanelor Romei sfărâmă şi risipesc pe rebeli. 





1 Mai mult de două mile nemţeşti. 

” Sclavii aceştia erau sămânță de slavi: căci vorba marha (război) în 
limba slavonă se zice maxa şi însemnează moarte. Într-adevăr, ce alt e 
răsbelul decât o măcelărire cu grămadă? Dă pe moarte! strigă românul în 
luptele lui de naţionalitate şi independenţă. Marha! Marha! strigă slavo- 
nul în rezbelele lui devastatoare şi barbare. 

Amian Marcelinu, care descrie rezbelul acesta al sclavilor cu 
sarmaţii şi cu romanii, nu ne spune locul unde se retraseră ei după 
înfrângerea lor la Acimincum. Doi secoli aproape nu se mai aude de 
numele lor. Abia în secolul VI (500-600) ei scot capul la lumină, 
însă, d-astă dată sub numele de slavi, lepădaseră pe „c” de la „sclavi”, 
şi din „sclavi” (robi) se făcură „slavi” (slăviţi), dându-și astfel o 
origină ilustră. 

Fapta asta curagioasă, a doua în istoria Romei, după a lui 
Spartacus, a fost frumoasă şi ar fi fost glorioasă, ca a eroului 
tracian, dacă n-ar fi fost întinată prin fapta mişelească de la 
Acimincum. Dar să credem oare spusele lui Marcelinus? 

Trecerea lui Aurelian peste Dunăre (la 274) ne-a făcut a nu 
mai pune aşa mare crezământ pe istoricii romani, ieşiţi toți din 
sânul patricilor; politica lor cerea a înnegri asemenea acte de 
revoltă în nişte timpi critici ca ai lui Cicerone şi-ai lui Constanţie. 

Ceea ce ne face, pe noi, care am studiat caracterul nepoților 
sclavilor sarmaţi (scheienii câmpulungeni), ceea ce ne face a pune 
crezământ pe fapta mârşavă de la Acimincum, este conduita cea 
mişelească a nepoților lor. Aceştia, mai în toate ocaziunile, se ară- 
tară demni de moşii lor, în ceea ce aceştia avură mai rău, precum 
vom vedea la locul lui; orice act de unire al scheienilor n-a răsuflat 
decât interesul mârşav, folosul a câţiva cu pierderea mulțimii. 

D-o fi adevărată întâmplarea de la Acimincum, apoi atunci 
sclavii sarmaţi sunt înfieraţi de istorie cu titlu de laşi şi sclavi.! 
Naţiile ingrate nu merită a fi libere, ca şi indivizii despoţi sau târâtori, 
vermi sau lipitori. Nici Lucifer n-a meritat empireul pentru orgo- 
liul său, rădăcina tuturor relelor şi a mizeriilor omeneşti! 

„Pe umiliţi înălţa-voi şi pe mândri umili-voi”, zice Dumnezeu, 
prin gura profeților lui. Tu dar, o, patria mea, vei fi înălțată, căci 
destul fost-ai umilită! 

Două sute de ani sclavii rătăcesc, ca turmele de lupi, prin 
deşertele Rusiei de miază-zi, şi prin bălțile şi pădurile Mării 





! Italienii şi românii, copii buni ai romanilor, prefăcură pe latinescul 
„sclavi”, unii în „schiavi”, alţii în „schiai”, de unde scheieni. 

Negre!. În suta a şasea, ies la lumină şi încep a inunda Imperiul 
Bizantin, de unde, puindu-se pe goană de românii macedoneni (ce 
se ocupau cu păstoria în suta XI şi XII d.H.), se aşezară după 
Carpaţi, unde-i află şi istoricul rus Nestor. În suta a opta, zice Iosif 
Bencheo, sclavii (sub nume de ruşi sau ruteni sau slovaci)” ies din 
Rusia Albă şi cer locuri de locuit la împărații constantinopolitani. 
Aceştia-i primesc; şi bulgarii şi românii şi alte naţii le întind 
braţele şi, ca nişte creştini, împart cu ei moşiile lor. În suta a noua, 
înmulţindu-se ei foarte mult, se râspândesc în Dacia Traiană. 

Despre epoca arătării lor în Dacia Traiană sunt felurite păreri; 
însă predomină a notarului lui Bela IV, regele Ungariei (1247), 
care vorbeşte astfel de ei: 

„În suta IX (800-900) d.H., când au venit ungurii cu oaste în 
Ardeal, aflară acolo pe români, sub nume de vlahi sau vlasi, cu 
domnul lor Gelu, lângă care erau lipiţi şi sclavii sau schiaii”. 
Astfel aflară şi Negru I şi Negru II pe scheieni în Câmpulung, la 
1215 şi la 1290. 

Afară de tradiţie, vechimea cea mare a bisericii Marina, din 
scheiul câmpulungean (1215), încă e probă necontestată, ba încă, 
la 1215, Marina a trebuit să fie reparată pentru întâia oară, cel 
puţin. 

Aşadar scheienii veniră în România, prin urmare în Câmpu- 
lung, pe la începutul secolului VIII sau IX, cel mult. Românii, care 
totdeauna au fost creştini cu numele şi cu fapta, văzând mizeria 
(ticăloşia) ăstor sclavi vagabonzi (fără căpătâi), ce umblau despu- 





i Iordan, primul istoric ce a scris despre sclavi, zice: „Ei tot la munți, la 
păduri şi la locuri băltoase trag cu aşezarea lor” (Sclavini paludos sylvasque 
pro civitatibus habent). Observăm, în trecere, că suburbiul (mahalaua) 
Scheiul din Câmpulung este băltos de fel, fiind într-o vale apătoasă: până 
deunăzi fu înconjurat de păduri. Elementul scheianului, ca al şarpelui şi 
al broaştei, e lacul şi crângul, în fizic; în moral, lăcomia, răutatea şi intriga. 

” Lorenty Surowieski zice că sarmaţii nu sunt slavoni şi nici nu pot fi: 
căci sarmaţii au perit din istorie d-odată cu Atilla; şi, în locul lor, se arată 
slovenii, veniţi din palude (mocirle) şi selbe (păduri). Safaric, profesor la 
Naisay, şi acum bibliotecar la Praga, probează aceasta, cu mai tari 
argumente. 

* Petru Maior, cap. IX, S. L., 177-185. 

ieţi ca lăeţii şi care trăiau ca lupii şi ca guşterii, prin codri şi bălți, 
avură pietate de dânşii, mai întâi ca oameni, apoi ca creştini”, şi le 
deteră spre locuinţă locul care-l cerură ei, adică valea unde sunt 
azi, numită după dânşii Scheiul. Timpul şi restimpul încuscriră pe 
români cu scheienii: se făcură atunci şi aceştia părtaşi la munţii şi 
moşia oraşului, la drepturile şi privilegiile moşnenilor câmpulun- 
geni. Lectorul va vedea, la finitul scrierii noastre, dacă nepoţii nu 
seamănă cu moşii lor şi dacă scheienii nu merită şi azi la 1855 
titlul de sclavi. 


Catolicii 


Prin catolici, câmpulungenii înţeleg saşi şi unguri, mai cu 
seamă, numiţi de plebe papişti sau papistaşi. Saşii sau saxonii” 
figurează în istorie, dimpreună cu anglii, la 455, sub capii lor 
Xengist şi Xorsa. Ei smulg Britania de la romani cu dreptul celui 
mai tare; pe de o parte romanii abandonaseră de mult astă 
provinţie depărtată, pe de alta, bătrânii bretoni avură imprudenţa a- 
i pofti la vetrele lor, şi oaspeţii deveniră domni. Saşii, după mai 
multe revolte şi învingeri, în Bretania şi în Galia (Anglia şi 
Franţa), şi după mai multe emigrări prin Europa, în secolul XII se 
arătară în Dacia Superioră (Transilvania) şi în 1143 făcură 
Braşovul. Ei dar aflară pe români în Transilvania (în Braşov), ca şi 
Scheenii pe români în Romula şi în Câmpulung; prin urmare, 
emigranții sunt nişte coloni, nişte oaspeţi, iar nu concheranţi cu 
arma; prin urmare, saşii veniră cu traista în băț şi cu stomacul 
lihnit... şi românul le dete, şi sasului şi scheianului, moşii de arat şi 
lemne de case, şi credit de negoţ. 

Saşii şi ungurii aduşi de Negru voievod în Câmpulung la 
1290 ocupară centrul cel luciu al oraşului,” formând corpul lui, ale 
căruia braţe erau scheienii şi românii. Scheienii ardeleni s-aşezară 





! Schiaii se creştinaseră încă de la aşezarea lor în Dacia Aureliană şi în 
Tessalia şi cu îndoita influenţă a puterii şi a crucii. 

” De viţă germană. 

* Probă: afară de documentele Bărăţiei, sunt înscrisele de vânzare şi 
cumpărare ale proprietarilor din piaţă. 

în Schei, iar românii transilvani! se lipiră lângă românii munteni”, 
fiecare ramură lângă tulpina ei; Negru voievod făcu şi o biserică 
catolică” (în faţa bisericii făcute de tată-său) pentru soaţa lui Ana, 
fata regelui Vladislav IV al Ungariei. 

Către 1410 Closterul se repară pentru întâia oară“ şi la 1642, 
pentru a doua oară, dărâmat de cutremure şi de barbari. La 1714, 
Clostru [sic] se mută în piaţa oraşului, pe locul unde e azi, sub 
numire de monastire de monahi ai Sf. Francisc. Monastirea 
catolică din Câmpulung este dedicată Sântului Iacov Evanghelistul 
şi ţine de diocesul nicopolitan, provinţia bulgaro-română. La 1730, 
campanatorul (clopotniţa) şi curtea cimitirului, ce erau de lemn, se 
făcu de piatră de un Nicolae Wolf 5. 

La 1737, arzând turcii monastirea lui Matei Basarab şi tot 
oraşul, arseră şi Bărăţia, care şezu ruinată vro 30 de ani aproape“, 
până ce un egumen (Antonie Ciubin) a reparat-o; şi la 1760, iulie 10, 
s-a sanctionat. Cu repararea de la 1760, Bărăţia se mai micşoră, 
rămânând numai altarul drept biserică, cum arată murul despre 
grădina mormintelor. 

Catolicii se înmulţiră în scurt timp, mulţumită protecţiei 
Doamnei Ana Negru, şi a doamnelor catolice ce stătură în urma ei 
pe tronul Negrilor şi al Mircilor. Chiar şi domnii greci îi protejară, 
dotând Bărăţia cu proprietăţi, cu drepturi şi privilegii.” Influenţa 





! Adică români de dincolo de selbe (păduri). 

” Dincoace de munţi (Carpaţi). De unde înţelegem că Dacia Superioară 
sub Decebal, huni, duci, ca şi sub Negri, era o selbă seculară, ce se 
încorona şi înstrâmta Carpaţii. 

* Ale cărei ruine se văd şi azi, în grădina lui Căprăruş, proprietate a 
Bărăţiei, sub numele de Cloastăr, cum îi zic ţăranii. Fragmente de busturi 
şi de pietre cu inscripţii (şterse) există şi azi în zidul caselor vecinate. 

1 Să zice că de francezii bătuţi de turci la Nicopole (1395), de unde 
fugind şi adăpostindu-să în Câmpulung, reparară Clostru lui Negru II. 

” Vezi inscripţia clopotniţei în curte, în faţa bisericii catolice. 

* De la 1717-1760, în timpul ăsta oficiul divin (liturghia şi vespele sau 
privigherea) se serba într-o cameră largă a Bărăţiei din catul de sus. 

! Vezi registrul cel mare al Bărăţiei, în care figurează diplomele domnești 
şi darurile particularilor, cum şi procesele-verbale ale Bărăției cu vecinii ei. 

Austriei în Principate, încă din secolul XVII, contribui nu puţin la 
înmulţirea şi influenţa catolicilor în România. În secolul XVIII şi 
la începutul secolului XIX, monastirile catolice erau nişte citadele 
ce adăposteau persoane şi proprietăţi şi protejau pe rebelii români; 
starostiile nemţeşti erau un stat în stat: o putere cu atât mai tare, cu 
cât se împuternicea Vulturul şi se întuneca Semiluna. 

Protecţia domnească făcu a se înmulţi catolicii atâta de mult 
încât încă de la începutul secolului XV (1400-1500) populaţia 
saso-ungară mai egala pe cea scheiano-română. Prin influenţa 
doamnelor catolice! se introduse datina d-a se alege într-un an 
judeţul dintre scheeno-români şi într-alt an dintre saso-unguri?. Cu 
modul ăsta, catolicii începură a influenţa d-a dreptul în admini- 
straţia comunei câmpulungene. 

Cu toate astea, pe la începutul secolului XVI (1517-1530) 
Luter ridică stindarda reformei, sub care se adună toţi sclavii 
despotismului papal. Reforma uşura Biserica de atâtea formalități 
deşarte, de atâtea prejudecăţi fatale, de atâtea disidemonii (idolatrii) 
biciuite de Hristos, de apostoli, de Părinţii cei mari ai bisericii! Ca 
puii flămânzi la chemarea cloşcii, astfel alergară catolicii sub 
drapelul regenerator al reformatorului, ieşind din toate unghiurile 
imperiului papal. Marele reformator al altarului formă atunci o 
miliţie care ar fi impus chiar Cezarilor, dacă 1517 ar fi fost 1789.* 
Cu reforma luterană se împuţină foarte mult numărul catolicilor în 
Câmpulung şi merse descrescând până azi. 

Introducându-se erezia lui Luter (zice un misionar catolic ita- 
lian, ce a petrecut în România sub domnia lui Şerban Cantacuzino, 
1688), catolicii (cei din Râmnic, din Târgovişte şi Bucureşti), sau 
scandalizați de erezie sau lipsiţi de preoţi, se făcură mai toţi 
ortodocşi; afară de catolicii câmpulungeni, care au trecut la erezia 
lui Luter. Proprietăţile bisericii (ţarine şi alte posesiuni mişcătoare 





! Politica României cerea, sub Basarabi, a se încuscri domnii ei cu 
familia domnitoare ungară, pentru strângerea alianţei astor două puteri, 
ce aveau inamici comuni. 

* Vezi: Hrisoavele oraşului, nr. XVII, XVIII şi XIX. 

* Huss născu pe Luter, ca Rousseau pe Robespierre; unul sfidând unitatea 
bisericii şi celălalt p-a statului. Filosofia e fiica Reformei: Luter a anunţat 
pe Rousseau şi Robespierre. 

şi nemişcătoare), cu scrisorile autentice şi cu privilegiile lor, le-au 
luat românii şi le-au dat uitării, iar câmpulungenii (catolicii), 
stăruind ca eretecii în cerbicia lor, pe timpurile domnului Matei 
Basarab s-au întors iar la sânul sf. Biserici (la Papă), prin lucrarea 
religiosului Sfânt Francesc şi prin sudoarea arhiepiscopului de 
Sofia, vicariu apostolic în Ţara Românească. Însă nu toţi dintre ei 
au fost luterani, ci mulţi români!, deşi partea cea mai mică. Pe 
timpul acela ereticii, când unul, când altul, au trecut la români (s-au 
botezat), aşa încât numai 50 de familii rămaseră în erezie, care 
s-au făcut toate catolice. Aceştia păstrează până în ziua de azi 
sigiliul comunităţii”, cu toate că s-au luptat foarte greu pentru 
dânsul, înaintea tuturor domnilor. 

Pre timpul domnului de azi (Şerban Cantacuzino), nora 
judeţului Andreas, care mai înainte a fost română”, şi trăind încă 
bărbatul ei, se făcuse catolică şi născuse doi fii, după moartea 
soţului, ea a luat pre amândoi fiii, unul de şase şi celălalt de nouă 
ani, şi s-a dus la patriarhul Ierusalimului, de care fu primită grațios 
(cu delicateţă);, şi s-a botezat d-a doua oară, ea şi copiii ei (tot în 
legea ortodoxă, în care se născuse); şi a căpătat de la patriarhul şi 
de la domn carte de scutire, ca să nu plătească nici tribut, nici 
dicimă. După al cărui exemplu, mai mulţi văzându-se apăsaţi, şi 
alte muieri cu copiii lor, din pricina folosului, ş-au părăsit legea 
lor, încât pentru mine, şi dacă ar fi acea muiere şi altele, şi alţi 
oameni care să-şi lase muierile şi să se facă ortodocşi (schismatici), 
însurându-se cu femei schismatice, dacă, zic, ar sta în puterea mea, 
morţii nu i-aş da, dar i-aş pedepsi în drumurile publice (în piaţă) 
cu bătăi aspre, şi i-aş însemna cu marca infamiei perpetue (să-i 
înfiereze ca pe hoţi), sau i-aş aduce înapoi la sânul Bisericii 
noastre. 





! Adică catolici ortodocsiţi. 

2 Pecetea oraşului. 

3 Care va să zică catolicii luau de neveste fete de scheieni şi de români, 
cu condiţia însă d-a se face catolice; şi viceversa. Însă femeia română 
catolicizată era în mare urgie, în timpii aceia de netoleranţă religioasă şi 
de groase superstiții, încât biata femeie trebuia să reintre iar în sânul 
bisericii patriarhale, spre a putea trăi împăcată cu cugetul şi cu ortodoxia. 

Acum sunt în Câmpulung nici mai mult, nici mai puţin de 10 
familii catolice: două din nepomenite timpuri servesc parohului; 
ceilalți, foarte scăpătaţi, stinşi şi spervaţi (moi, viţioşi) suferă 
multe de la români. 

Sunt prin Țara Românească vro 100 chiprovaţi şi din Copilava, 
care fac negoţ. Soţiile şi familiile lor sunt în Chiprovaţ şi în 
oraşele chiprovecine. Afară de vămi, ei dau domnului 600 lei pe 
an, şi adesea de câte trei-patru ori pe an.! 

Din cele zise, conchidem: din capul locului, între scheieni, 
români şi catolici a fost ură neîmpăcată, provenită din diferenţa de 
religii; catolicii dispreţuiau pe români ca ignoranți şi fanatici; 
românii le întorceau împrumutul, tratându-i de apostaţi şi eretici. 
De aci, ură nestinsă! Astă ură fu a doua cauză principală, după 
erezie, a împuţinării papistaşilor în Câmpulung; şi fiindcă românii 
cu scheienii formau majoritatea, catolicii erau şicanaţi, dispreţuiţi, 
asupriţi; prin urmare, parte din ei emigrară, parte se luteranizară, 
parte se ortodoxiră. 

Se înţelege însă că Junii cei fără căpătâi şi fără experiinţă, ei 
emigrau şi-şi schimbau religiile ca vestmintele. Acestora se poate 
aplica maxima favorită a apostaţilor politici şi religioşi: „Ubi bene, 
ibi patria” (Unde e bine, acolo e patria). 

Omul de caracter, adevăratul cetățean şi creştin, are altă 
deviză, care spune aşa: „Nicăieri nu e bine ca în patria sa!” Prin 
urmare, întâi patria natală şi apoi cea adoptivă. 

În timpul domnilor greci, catolicii se împuţinară foarte în 
Câmpulung: probă, micşorimea Bărăţiei, cum am arătat, şi înce- 
tarea lor d-a lua parte ca judeţi în administraţia comunală. Azi în 
Câmpulung sunt ca la 20 de familii catolice: nemți, saşi, poloni etc. 


* 


Din aste trei elemente, ce forma odinioară populaţia comunei 
câmpulungene, două (scheienii şi românii) există şi azi: ei fac 
majoritatea, ei sunt moşnenii câmpulungeni, proprietari ai moşiei 
ş-ai munţilor oraşului. Elementul catolic e redus la zero în privinţa 
populaţiei şi a influenţei; el s-a suplinit azi de elementul bulgaro- 





' Magazin istoric, tom L, pag. 6. 

grec, care (deşi în minoritate) are o influință măricică, conţiind în 
sânu-i boieri şi neguţători avuţi. 

Cu toate astea, după o lege a naturei, elementele eterogene nu 
se pot simpatiza, nu se pot încorpora; tot pentru cuvântul pentru 
care şi lupul nu se poate înfrăți cu mielul, nici acvila cu corbul. 

Azi, în lumea morală (a ideilor şi a sentimentelor) se lucrează 
o revoluţie întocmai ca aceea de la formarea globului nostru; 
atunci, spiritul zeităţii, despărţind lumina de întuneric, aşeză fie- 
care element la locul lui, regulând cursul fiinţelor organice şi 
anorganice, după legile sacre şi eterne ale naturei, cărora însuşi 
Dumnezeu se supune, cu plăcere şi mândrie, pentru triumful 
armoniei; azi, spiritul umanităţii tinde, ca cel divin odinioară, la 
despărţirea barbariei de civilizaţie, la clasificarea naționalităților 
felurite în cercul însemnat de degetul lui Dumnezeu, cârmuindu-se 
societatea după legile de dreptate şi de echitate. Omul, ca şi naţiile, ca 
şi globul, este un microcosm la macrocosm, o lume mică în Lumea 
cea Mare, un instrument al orchestrei cereşti, o notă a muzicii 
divine. 

Aşadar, individul şi naţia cată a avea, fiecare, două mişcări şi 
două atracţii, ca şi sferele cereşti. Pământul nostru, cavalerul lunei, 
are o mişcare generală împrejurul soarelui, care produce timpii 
anuali; şi o mişcare parţială, împrejurul osiei sale, care produce 
ziua şi noaptea. Pământul mai are şi două atracţii: una de 
agregaţie, care leagă atomii corpurilor, unul de altul, spre a nu se 
risipi; şi alta de elecţie, care lucrează în corpuri de felurite naturi, 
închegându-se şi transformându-se. 

Totul există prin aste două legi cardinale. Omul are, ca 
pământul, două mişcări şi două atracţii: a familiei (naţia) şi a 
omenirii. Corpul şi spiritul trebuie amândouă cultivate şi înflorite, 
spre existenţa întregului, spre triumful păcii sau al armoniei 
universale. Omenirea e un lanţ, al cărui capăt îl ţine Providența; 
toartele ăstui lanţ sunt naţionalităţile: rumpe o toartă, lanţul cade. 

CAPITOLUL II 
CÂMPULUNGUL, CAPITALĂ A ROMÂNIEI 


Fizs secol îşi are caracterul său. „Acelaşi popor, zice 


Esquiros! nu mai seamănă de la o epocă la alta: fiece etate (vârstă) 
a istoriei îşi are turnura sa de spirit, mişcarea sa de idei, fizionomia 
sa morală: iată ce numim noi caracterul unui secol.” 

Secolul al XIV-lea se poate numi, cu drept cuvânt, „secolul 
lui Negru”: caracterul ăstui secol este egalitatea şi independenţa 
românului; prin urmare, secolul al XIV-lea e secolul de aur al 
României. Eroismul românului îşi are sorgintea în instituţiile sale, 
şi acestea sunt bazate pe principiul de dreptate şi pe sentimentul de 
frăție. O nație în care domneşte spiritul evanghelic nu poate fi 
sclavă, laşă, mizeră. Amorul de patrie îşi are rădăcina sa în pro- 
prietate: împroprietărirea ţăranului făcu pe Moldavia şi România 
libere, independente şi ferice în secolul al XIV-lea, şi eroice şi 
glorioase sub Mircea, Ţepeş şi Mihai. 

„O nație e ferice, zice Esquiros, după calitatea ideilor ce o 
pătrunde”. Solon, Licurg, Moise, Numas imprimară ideile şi carac- 
terul lor naţiilor lor respective; cine a studiat istoria, cunoaşte soarta 
Greciei, Romei, Lacedemonei şi a Iudeii. Negru şi Mircea, Dragoş 
şi Ştefan, imprimară şi ei Moldaviei şi României sufletul lor, 
caracterul lor, precum părintele copilului, ideile şi sentimentele sale. 

Reformatorul omenirii, născut într-un sat obscur al Iudeii 
(Betleemul), compară naturalul omului (inima) cu tărâmul şi 
ideca, cu sămânţa; dezvoltarea fructului atârnă dar de la calitatea 
țărmului ş-a locului, de la gradul căldurei ş-al luminei, de la felul 
culturei şi de la schimbările atmosferice. Inima românului e 
tărâmul cel bun din evangheliu, în care morala sacră (dreptatea şi 





! Histoire des Montaguards. 
? Histoire des martyrs de la liberte. 

frăţia) fructifică însutit şi înmiit. Nu vorbeşte eroismul naţional; 
faptele vorbesc, istoria vorbeşte. 

După aceste preliminări necesare, să cercetăm acum reforma 
României şi a capitalei sale sub Negru al II-lea. 


Reforma României la 1290 


După curățirea ţării de tătari, banul Craiovei îşi supuse, de 
bună voie, principatul său marelui căpitan şi reformator, cu 
condiţia însă de a rămânea dincolo de Olt, domn neatârnat în 
administrarea internă a Banatului. Până la fanarioți, banii Craiovei 
aveau dreptul de jurisdicție în cauze criminale şi civile, ca însuşi 
domnul ţării, afară de cauza împărţirii proprietăţilor a cărei dezle- 
gare atârna de la sentinţa domnului cu a senatului împreună! Ajutat 
de banul Craiovei şi de consângenii şi amicii săi, Radu aruncă baza 
reformei sociale şi politice, care era egalitatea drepturilor bazate pe 
împroprietărirea ţăranului. Şi mai întâi, ca profund politică, res- 
pectă instituţiile străbune; capitanaturilor le lăsă vechea lor întoc- 
mire, necerând de la ele decât respect către legile ţării, supunere 
către tron şi amor către patrie. Căpitanii aflaţi atunci sub poalele 
Carpaţilor închinară lui Radu sabia şi drapelul lor?. 

Negru primeşte de marcă a statului acvila cruciată, eroismul 
roman creştinat?. EI dă ţării o constituţie electivă. Domnul era ales 
de Adunarea generală a României, care reprezenta toate clasele, 
toate interesele, toate profesiunile societăţii, de la ban până la 
țigan, şi de la vlădică până la opincă, boierul (oştean şi civil), 





' Magazin istoric, tom 5, pag. 42 -43. 

” Puterea armată, II, Ridicarea gloatelor, de N. Bălcescu. Aceste 
capitanate nu puteau fi mai mari decât judeţele muntene de azi, căpitanii 
fiind nişte locotenenţi de duci, cârmuitori aleşi de popor, independenţi în 
administrarea internă sub Negru, ca banul Craiovei, şi domni absoluţi 
înainte de Negri sau în lipsa ducilor, însă mai totdeauna ei atârnau de 
câţiva secoli de imperatorii din Târnava, rezidența imperiului româno- 
bulgar. 

* Astă acvilă totdeauna a fost emblema naţionalităţi şi a eroismului 
român. De la 1600 încoace, acvila cruciată fu schimbată în corb, nu atât 
de decăderea sculpturii şi a picturii, cât de... 

preotul, comerţantul, industrialul, ţăranul, toţi îşi aveau reprezen- 
tanţii lor în Adunarea generală a ţării. 

Astfel, Radu al VI-lea (Călugărul) era popă la 1521, când s-a 
ales domn; Vintilă- Vodă era judeţ la Slatina, la 1532; Radu de la 
Afumaţi era din popor, generalul Farcaş era iar preot; la strigătul 
patriei sale, ameninţată de barbari, popa schimbă tămâerul pe 
sabie, şi alergă călare, ca un alt St. Georgiu, pe câmpul luptelor 
naţionale, ca să înjunghie balaurul despotismului. 

După constituţia străbunilor noştri, unii se urcau, alţii 
coborau. Meritul şi virtutea urcau pe cetăţean la domnie, la Senat 
ori la Cameră. Viţiul şi fortuna (soarta) îl coborau la Snagov, la 
salină, în mizerie ori în popor. Aratul (plugul) avea pe unul din 
coarnele lui coroana domnească; pe celălalt, mitra mitropolitană. 
Adunarea ţării luă coroana şi mitra după coarnele plugului şi le 
aşeză pe fruntea lui Mihai şi pe creştetul lui Eftimie. 

Nepoţi d-ai Mircilor trăiesc şi azi în judeţul Argeş ca boieri 
de neam. Câţi nepoți de Cantacuzini, de Mareşi, de Brâncoveni nu 
zac îngropaţi în plebe! Şi iarăşi, câţi nepoți de ţărani şi de chirigii 
nu văzurăm la tron şi la minister! lată egalitate politică, ce nu o 
afli azi decât în Statele Unite ale lumii nouă, cu diferenţa că, între 
1300 si 1400, românii erau mai civilizaţi decât republicanii 
americani la 1854, pe atunci nu era în Moldavo-România ruşinosul 
şi barbarul negoţ cu robii. 

Negru constituă şi un Senat domnesc; cum am zice, minis- 
terul prinţului. Era format din 12 boieri, cei mai bravi şi oneşti, 
români şi creştini adevăraţi şi se prezida de mitropolit cu domnul 
însuşi, în persoană. Înainte de 1650, Senatul nostru era ales de 
Cameră, dintre deputaţii cei mai buni, floarea românismului ş-a 
creştinismului. Ministrul Justiţiei, al Finanţei şi al Cultului etc. 
erau servi ai Camerei, ca însuşi servul naţiei, ca şi Crist cu 
apostolii, servi ai omenirii. Influenţa grecilor făcu a degenera ăst 
Senat, care era în mic ceea ce era odată, în mare, Senatul Romei!. 

Până la Vlad al IV-lea (Ţepeş), Adunarea ţării avea dreptul a 
declara rezbel şi a încheia pace. De la 1460 la 1746, Camera 





! Pentru ierarhia şi atribuţiile divanului român, vezi: Magazin istoric, tom 
V, fila 42-51. 

încununa virtuțile cetăţene, răsplătea meritele, controla ministerele 
şi sacrificiile respective, decreta legile privitoare la proprietate! şi 
la îmbunătăţirea materială şi morală a ţării, judeca, în fine, şi 
condamna la moarte pe criminalii de înaltă trădare, către patrie şi 
către tron. 

La 1669, Adunarea ţării condamnă la moarte pe vornicul 
Stroe Leordeanul, ucigătorul indirect al postelnicului Costandin 
Cantacuzinu?. Domnul Antonie, îmblânzit de soţia ilustrului răposat, 
îi micşorează pedeapsa; însă ordonă să-i confişte averea în folosul 
scăpătaţilor, să-l degrade de toate titlurile onorifice, să-l primble 
într-un car cu boi, cu hârca goală, prin toată capitala ţării, ş-apoi 
să-l ducă la Snagov să-l călugărească”. 

În 1652, Adunarea ţării condamnă la moarte pe Stroe 
Vistierul, pe Radu Farcaş şi pe Tudor Cămăraşu, ca furi de bani ai 
statului. Domnul le micşorează pedeapsa, iar Camera azvârli 
anatema asupra capului lor, înfierându-i în ochii publicului şi ai 
posterităţii, cu pecetea hoţiei”. La 1746, Camera română decretă 
liberarea ţăranilor, ce erau, de la 1600, sclavi (iobagi, vecini) pe 
moşiile monastireşti şi boiereşti. 


* 


În lupte, toţi boierii însoțeau pe domn la bătaie, cu banii lor. 
Şi ţăranul, în timpul luptelor, era scutit de orice contribuţii şi 
sarcini. 

Răsplătirile militare şi civile erau personale: pe numele 
(rangul) unui tată nu-l moştenea fiul cel scelerat; românul, ca 
adevărat creştin, n-a cunoscut niciodată nici numele chiar al acelor 
acte şi principe feudale ce dezonoră omenirea: ideile monstruoase 





' În privinţa proprietăţii, străinii țării erau foarte lacomi şi nepolitici, cum 
vom vedea la locul său. 
” Sugrumat la Snagov, după ordinul Greg. Ghica 1, la 20 decembrie 1664. 


= Magazin istoric, tom I, fila 406. 
* Idem, f. 126. 

” 1dem, tom V, fila 234. 

€ Arta militară de N. Bălcescu. 

de ereditate titulară!, de prioritate?, de monopol, de arbitrarism“, 
erau cu totul neştiute în Țara Românească. 

Cei mai bravi şi mai oneşti, aceia erau boierii (rezbelnci, 
belicoşi). Într-adevăr nobil în spiritul evangheliului şi al filosofiei, ar 
urma să fie numai omul cu sentimente nobile şi cu idei creştine, 
adică acela care vede în tot omul un frate, care face tot binele pu- 
tincios, şi care se sacrifică pentru veritate, pentru patrie şi umanitate. 

Despotismul feudal nu putea prinde rădăcini profunde într-o 
inimă pătrunsă de morala evanghelică pe care o înţelegea în 
biserici (fiind explicată sau narată în limba maternă), şi care 
morală era şi basa instituţiilor sociale, cum am arătat. Cu toate 
intrigile şi corupţia grecilor domnitori, românul a rămas neatins de 
lepra fatală a Fanarului şi a protestat, în multe rânduri, cu vorba şi 
cu pana, şi chiar cu braţul, contra feudalismului introdus de Mihai 
Bravul (care în astă ocasiune nu fu brav deloc”). 

Cu nişte asemenea instituţii frumoase, a putut România 
(singură de la 1300 la 1350 şi cu Moldova împreună de la 1350 la 
1450) ţine pept atâtor naţii belicoase, ca polonul, ca ungurul, ca 
tătarul şi ca fiul Semilunei, fără prejudiciile fatale (introduse de 
streini), şi fără intrigile boierilor pentru domnie Moldavo-România 
ar fi fost unită azi, ca în secolul al XIV-lea, şi, poate, azi ar fi avut 
ea o altă soartă! 

Cu toate astea, Mircea şi Ştefan ilustrară națiile lor respective 
cu bravura românului. Toate luptele fură defensive, nu ofensive: 
lupta era pentru cruce şi patrie, pentru independinţă şi libertate, 
pentru limbă şi naţionalitate. Chiar luptele lui Mihai Bravul cu 
Moldova şi Transilvania aveau de ţintă încorporarea vechilor pro- 
vincii ale Daciei Traiane, iar nu oarba ambiţiune şi criminala 





' Rangul tatălui a fi moştenit de toţi următorii lui. 

” Numele familiei şi toată averea părintească a se moşteni numai de fiul 
cel mai mare. 

* Toate funcţiile a le ocupa numai clasa privilegiată şi toate foloasele 
statului a intra în casa ei numai. 

* A dispoza de averea, onoarea şi viaţa cetăţenilor şi a trata pe clăcaşi ca 
pe vite, pe semeni ca pe vermi. 

2 Magazin istoric, tom I, fila 115-135. 


77 


lăcomie de pământuri. Providența a voit să ne lămurească prin 
suferinţe, ca fabricantul metalul său prin focul curăţitor. 

I. Rădulescu avu geniul lui Mircea ş-al lui Negru, nepotul a 
imitat, cu scrupulozitate, pe moşul şi pe strămoşii lui iluştri şi 
glorioşi. Chiar garda naţională însăşi ce e ea alta decât miliția 
veche română, reorganizată de Mircea 1 şi cunoscută sub numele 
de miliția ţării? Erau militari plătiţi din casele satelor şi purtând 
numele şefului ce-i comanda în luptele naţionale: şetrărei, 
postelnicei, căminărei etc. etc. 

În fine, Negru împărţi moşii la rezbelici români şi străini ce-l 
însoţiseră în ţară şi îl ajutaseră în marea sa întreprindere. Aste 
moşii însă se deteră (zice istoria, experienţa şi logica) din locurile 
domneşti', cele mai multe la câmp, rămase necultivate şi aban- 
donate din cauza retragerii locuitorilor sub poalele Carpaţilor, în 
timpul încurgerii barbarilor; de aceea vedem şi azi cele mai multe 
sate moşteneşti la munţi. 

Asemenea locuri deşarte erau multe în România secolului al 
XIV-lea; după Mircea însă se împuţinară foarte din cauza dărilor 
domneşti pe la cetăţenii cei bravi şi la călugării ipocriţi. Aste 
daruri domneşti se făceau: 

1. În folosul boierilor: ca o răsplătire pentru bravura lor în 
luptele naţionale sau ca o răsplătire pentru dreapta aplicare a 
legilor în tribunalele şi administraţiile respective. 

2. În folosul bisericilor: ca o dotă (zestre) a ăstor aşezăminte, 
ce erau tot deodată şcoli, spitale, tipografii şi pensionate; aci 
văduva şi orfanul, bătrânul şi neputinciosul, scăpătatul, în fine, îşi 
afla adăpost. Călugării erau nişte dascăli şi nişte părinţi, nişte 
surori de caritate şi nişte medici, adevăraţi apostoli ai moralei 





! Prin locuri domneşti se înţelege: 

a. locurile de pustiu: locurile nestăpânite de nimeni din nepomenite 
timpuri, cum şi locuri de moşii deschise, aflate între hotare şi necuprinse 
în cărţile (zapise) de stăpânire ale vecinatelor moşii; 

b. braniştele domneşti: locuri domneşti din vechime; 

c. localul oraşelor: locurile târgurilor sau urbelor. 

Vezi: Magazin istoric, tom II, fila 232. 

evanghelice! Vom vedea la locul său soarta ăstor instituţii filan- 
tropice şi întrebuinţarea averilor bisericeşti. 

3. În folosul satelor, oraşelor şi cătunelor chiar, care, admi- 
nistrate de regimul comunal, se păstrară neatinse până azi. Multe 
erau făcute de domni cu scop de binefaceri şi cu condiţii speciale. 
Aşa, spre exemplu, comuna H... din judeţul Ilfov era îndatorată, 
printr-un hrisov al lui Negru-Vodă, a hrăni pe neputincioşii şi pe 
săracii din Câmpulung (jud. Muşcel), spre despăgubirea locului ce 
i se dăruise de Negru din locurile domneşti.? 


Reforma Câmpulungului la 1290 


Pe când Negru al II-lea se ocupa cu reforma politică şi soțială a 
noului principat, meşteri muratori (zidari) reparau biserica lui Negru I, 
stricată de păgâni la 1236. În jurul astei biserici, ca soldaţii sub dra- 
pelul naţional, erau să se grupeze străbunii moşnenilor de azi, plus noii 
oaspeţi veniţi cu Negru la 1290. Câmpulungul, sub-urbiul Romulei 
şi cătun înainte de 1290, era să devie acum capitala Munticelului şi 
rezidența României; era să fie câţiva ani inima corpului social, ce 
duce sângele ideilor şi al sentimentelor (lumina ştiinţei şi căldura 
dreptăţii) în toţi membrii corpului, în toate vinele şi fibrele lui. 

Biserica de mir a lui Negru I (de la 1215), reparând-o şi 
dotând-o Negru al II-lea cu moşii şi vase scumpe”, o înconjura cu 
muri şi cu turle de cetate, a căror ruine există până azi, cu toată mal- 
tratarea timpului şi a fanariotului“. „În acei timpi bisericile ţineau 





! Vezi: Magazin istoric, tom IL, fila 232, până vom vedea cele promise. 

” Ouestion &conomique des Principautes, UL, £. 9. 

* Între altele, se păstrează şi o cupă cavalerească de argint a lui Negru, 
de cinci litre. 

* Circumferința murului e ca de 370 paşi: 85 stânjeni lăţimea şi 100 lun- 
gimea. Poarta era spre gârlă, unde e turnul de d-asupra porţii. Latura despre 
nord începe d-aci şi merge până la locul gardului închisorii despre Țigănie; 
laturea despre vest, de aci până la colţul zidului grădinii mănăstirii despre 
d. Negulici; latura de sud, de aci până la altarul paraclisului monastirii de 
d-asupra moşii; şi de aci până la turnul arătat e laturea de est. Afară de 
aste patru turnuri ce le-a avut murul cetăţii la cele patru unghiuri ale lui, a 
trebuit ca fiecare lature, la mijloc, să mai aibă şi câte un turnuleţ sau cel 

loc de cetăţi şi se făceau mai mult de apărare decât de pietate”, 
zice dl. Bolliac în Itinerarul său'. Negru însă a făcut-o şi pentru una 
şi pentru alta. Cărămizile romane, aflate în murii cetăţii aceştia, ne 
încredințează că sunt scoase din ruinele Romulei, pe care Negru 
cată s-o fi dărâmat, spre a nu mai servi în viitor de cuib barbarilor, 
cum fusese înainte de 1290, azilul tătarilor. Ceea ce ne întăreşte în 
ideea noastră este lipsa de ruine de cetăţi romane împrejurul Câmpu- 
lungului. Înăuntrul ăstor muri tari a trebuit să fie palatul domnesc, 
locuinţa lui Negru în scurtul timp al şederii sale în prima rezidență 
a României, cum şi locuinţa provizorie a Negrilor şi Mircilor, în 
timpul vizitării Câmpulungului. Biserica lui Negru era, de la 1290 
la 1500, prima biserică domnească în Câmpulung, de piatră şi cu 
turle; stilul bisericilor vechi, făcute de particulari, e în genere de 
lemn, în formă de casă, cu două cruci la ambele căpătâie, iar 
campanatorul, un înveliş de lemn, susţinut de patru stâlpi, sub care 
se adăposteau campana şi toaca. Astfel fură Fundenii, Sf. Georgiu, 
Marina etc. până în secolul al XVII-lea. Biserica Malului de Sus 
conservă şi azi stilul vechi al bisericilor; turla de lemn de d-asupra 
e ridicată la începutul secolului al XIX —lea (după 1821). 

Drept în faţa cetăţii, ce apăra biserica Negrilor, era closterul 
catolicilor, ridicat de Negru al II-lea în onoarea soţiei sale, încon- 
jurat şi el cu un brâu tare, tot cu pietre şi cărămizi romane din 
ruinele citadelei Romula. 

D-odată cu facerea ăstor biserici şi citadele, Negru înălță şi la 
satul Bădenii Pământeni (plaiul Dâmboviţa, jud. Muşcel), în mar- 
ginea râului Dâmboviţa, pe nişte colţi de munţi înfiorători, o altă 
citadelă granitică, numită şi azi de popor Cetatea lui Negru-Vodă?. 





puţin numai laturele despre nord şi sud; probă: ruinele turlelor ce încă se 
văd, din care cel despre nord stă încă pe picioare, deşi rău maltratat de 
timp; iar cel despre sud s-a îngropat în anii trecuţi sub pământ. 

' Curierul românesc, anul 1845, nr. 93. 

” Ruinele unei bisericuțe stau şi azi pe picioare: biserica e despărțită în 
două, o parte pentru Doamna Ana (cu sfinţi catolici), alta pentru Radu 
Negru (cu sfinţi ortodocşi). Sub acelaşi acoperământ, doi preoţi de rite 
diferite, citeau evanghelicul, unul în limba latină, altul în cea naţională. 
Până deunăzi, spun bătrânii, un egmit (pustnic) şedea aci singur cu natura 
şi cu istoria, cu Dumnezeu şi cu trecutul. 

Astă citadelă cavalerească, ce încunună culmea munţilor ca 
căciula ţurcănească fruntea lui Mihai Viteazul, era înconjurată de 
un mur gros de piatră gresie, ale cărui ruine se văd şi azi; el se 
întindea peste cele mai spăimântătoare abise şi unea ambele 
dealuri opuse, despărțite de albia Dâmboviţei!. Aste ruine ale cetăţii 
lui Negru deşteaptă mirarea, respectul şi entuziasmul românului 
călător, şi chiar ale străinilor amatori de minunele artei ş-ale naturii. 
Mare era inima eroilor ce concepeau asemenea idei grandioase! Şi 
mare curajul meşterilor ce dau ăstor idei un corp şi o formă! 

Citadela lui Negru de la Stoeneşti să nu fie oare ca Jidava 
ridicată pe ruinele vreunei citadele romane sau dace? Nu e de 
mirare: poziţia locului, favorabilă pentru apărare, şi monedele de 
fier, ce încă se găsesc de călători pe aste piscuri, ne fac a nu ne 
îndoi despre aceasta”. Pe când Negru înălța biserici şi cetăţi în 
Munticel şi în capitala lui, tot atunci se aruncau ochii la casa Curţii 
de Argeş, care poate a fost capitală a dacilor şi municipiu roman. 
Aci ridică Negru iarăşi două biserici, şi tot faţă în faţă: una pentru 
el, dedicată Madonei (Adormirea)”, alta pentru consoarta lui. Spre 
apus de biserica lui Negru din Curtea de Argeş se văd şi azi ruine 
din palatul domnesc şi din curtea domnească. 

În timpul domnirii sale de 24 de ani (1290-1314), Negru puse 
parul Piteştilor lui la Târgovişte, care era să fie a treia capitală a 
ţării, inaugurată de Mircea 1 ca rezidență a României. Ca pe 
Câmpulung, Negru dotă aste două oraşe cu drepturi şi privelegii, 
care căzură cu mult înaintea Regulamentului, acest libertofag 
nesăţios... 

se 

După terminarea bisericii şi-a citadelei din Câmpulung, Negru 

sanctionă vechile drepturi şi privilegii ale comunei câmpulungene. 





1 Dealul din faţa cetăţii despre vest se zice şi azi Doamnele. Tradiţia 
spune că acest nume vine de la locuinţa doamnei şi-a familiei domneşti 
pe aste culmi. 

* Anica Racoviţă poseda un bănişor de fier, aflat pe clina dealului, când 
cu călătoria din 3 iunie 1851. 

3 Aceea în care sunt moaştele s-tei Filotei, aduse de Negru de la Târnovo, 
capitala imperiului bulgaro-român, la fundarea principatului românesc. 

La acestea adăugă el şi alte drepturi şi privilegii noi, pe care le 
înscrise într-un hrisov cu data 1292. Acest hrisov! s-a repus sau 
poate zace înmormântat în vreun unghi al Daciilor Traiane şi 
Aureliane. Cuprinsul lui însă s-a repetat încă de toţi domnii Basarabi 
şi streini, în hrisoavele originale date de el comunei noastre, cum 
şi în cele reîntărite de dânşii la urcarea lor pe tronul Negrilor ş-al 
Mircilor, după datina străbună. 

Mai toate hrisoavele comunei câmpulungene repetau astă 
formulă sacramentală: „Pentru că am văzut Domnia Mea hrisovul 
strămoşilor Domniei Mele, prea luminatul etc. etc. etc., lo Radu 
Negru voievod, când a fost cursul anilor de la Adam 6800 
(1292).” Pe lângă aceasta, Negru preînnoi şi sigiliul comunei 
(pecetea oraşului), care reprezenta acvila romană (cea republicană, 
cu vulturul imperial), cu crucea în gură, ţiind în ghiare sabia şi 
buzduganul. În jurul sigiliului figura şarpele îmbucându-și coada: 
emblema eternității. Aceasta se explică astfel: „„Naţionalitatea 
românului e sacră şi eternă. Dumnezeu cu noi şi nimenea în contra 
noastră.” 

Comuna nouă, ca cea veche şi ca toate cele italiene şi 
franceze din Mediul-Ev, avea şi ea campanatorul ei”, care cores- 
punde cu beffroi al Mairului: campana era anunţiatorul bucuriei şi 
al întristării, al alegerii judeţului, al incendiilor, al revoltelor, al 
solemnităților publice ş.c.l. Garda comunei (lictori, slujitori) era 
recrutată dintre cetăţenii cei juni şi bravi, care, după un an de 
serviciu în sânul comunei, se duceau să umple cadrul oştirii 
naţionale. Despre proprietatea şi privelegiile comunei, vom vorbi 
în capitolul următor; despre drepturile ei ş.c.I., vom vorbi pe larg 
în capitolul IV. 

Aci arătăm, în trecere, că datoriile comunei noastre, în 
secolul al XIV-lea (1290-1393), se mărgineau în două capitole, şi 
anume: tributul legitim către stat, şi ajutor armat domnului (în 
luptele pentru independinţă) din casa comunei. Cât despre numirea 





! Vorba hrisov vine de la chrysobolum degenerit: bulă de aur, diplomă 
pontificală ori imperială, decret princiar, ofis domnesc. 

* Hrisov nr. IV, din Pânza oraşului, al lui Matei Basarab din 7141 (1613), 
în timpul critic al fanarioţilor, cată să se fi repus bătrânul hrisov de la 1292. 
* Care era clopotniţa bisericii lui Negru. 

capului comunei (în secolul al XIV-lea) şi numărul lictorilor, 
n-avem acte pozitive; poate capul comunei câmpulungene să fi 
conservat tot titlul capului Romulei comunale, de pârcălab; tradiţia 
însă zice că s-a numit şi atunci, ca până la 1831, judeţ sau jude. 

Despre lictori tradiţia spune că au fost 24, câte doi de fiecare 
despărţire sau sub-urbiu, număr îndoit d-al pârgarilor; istoria însă 
arată doisprezece!. Despre pârgari, istoria ne arată că, în Mediul- 
Ev, toţi oroşanii se numeau astfel (bourgeois, burgesi); în urmă, se 
ridică o aristocrație burghesă sau pârgară, care, ca cea franţesă 
dintre 1831 şi 1848, uitându-şi originea sa, usurpă dritele clasei 
din care emise şi-şi însuşi toate prerogativele nobleţii, devenind cu 
atât mai arogantă şi despotică, cu cât că-i lipsea educaţia şi 
luminele acelui... 

Astfel, de la Mircea încoace, populaţia întreagă de burghesi a 
Câmpulungului fu redusă la numărul de 12, care reprezentau 
interesele şi păsurile comunei întregi, şi care, în loc d-a fi ceea ce 
erau sub republica Romei tribunii poporului, deveniră adesea nişte 
ianiceri, cum vom vedea în capitolul respectiv. 

Membrii tribunalului comunei noastre (în secolul al XIV-lea) 
au trebuit să fie nişte asesori, ce ajutau pe judeţ sau pe pârcălab în 
sarcina lui cea grea, delicată şi responsabilă. Asesorii sau pârgarii 
reprezentau puterea legislativă. Veto al lor era tot aşa de sacru şi 
impozant ca al tribunilor plebei romane. Judele sau presedentul 
comunei representa puterea executivă, adică senatul cu consolii 
aceia divanul domnesc în miniatură; acesta (era) domnul în comună. 

Negru a respectat instituţiile şi datinele comunelor ca pe ale 
capitanaturilor; aceasta intra în sistemul său de status quo politic. 
Reforma de la 1290 era o sanctionare a vechilor instituţii romane 
degenerate în timpul barbariei şi conservate intacto în citadela 
sacră a Carpaţilor în Furgos (Făgăraş); de aceea Făgăraşul merită, 
cu drept cuvânt, a se numi prima rezidență a Daciei Traiane, 
precum Câmpulungul e prima rezidență a României, şi precum 
România e conductorul şi Providența ambelor Dacii. România, ca 
grădină a Daciei, ca arsenal al Turciei şi ca grânar al Europei, a 





''Tom I, Istoria românilor de dl. T. Laurian. 

conservat mai bine decât surorile ei traianiste şi aurelianiste nume, 
limbă, legi, naţionalitate, datine, cap şi inimă ale Romei republicane. 

În fine, Negru al II-lea, după ridicarea multor biserici şi 
citadele în diferite părţi ale României, repauză la 1314 şi se 
înmormântă în Curtea de Argeş, domnind, după tradiţie, vro trei 
ani în prima capitală a Principatului. 

Fraţi români, fraţi câmpulungeni, îngenunchi înaintea numelui 
reformatorului României şi al Câmpulungului! Cunune de lacrămi 
pe mormântul marelui căpitan, defensor al crucii şi regenerator al 
naţionalităţii române! 





În nicio istorie n-am aflat definitiv timpul şederii lui Negru în 
Câmpulung; aceasta ne-ar spune-o hrisoavele lui, d-o mai fi vreunul pe 
undeva. 

CAPITOLUL III 
PROPRIETATEA ŞI PRIVILEGIILE 
COMUNEI CÂMPULUNGENE 


Scule documente istorice ce posedăm în privinţa 


aceasta şi care ar putea revărsa o lumină sigură asupra acestui sujet 
sunt: 

Parte din hrisoavele comunei câmpulungene şi parte din 
înscrisele particulare şi publice ale astei comune. Cele dintâi, în 
număr de 44, se află azi în mâinile d-lui loan Ciolan, unul din 
deputaţii actuali ai moştenilor câmpulungeni. Din astea, 38 
figurează p-o pânză lungă, numită Pânza oraşului"; şi din acestea, 
25 sunt diplome princiare (hrisoave), iar 13 sunt ofise (cărţi 
domneşti). 

Pânza oraşului începe cu hrisovul lui Mircea al II-lea, a doua 
domnie (1550-1560) şi se termină cu adeverirea celor 38 de 
hrisoave de către divanul lui Const. III Mavrocordat, a patra 
domnie (1744-1748). 

Cel d-al doilea s-au cules cu destulă trudă şi sudoare şi s-au 
conservat cu buna (îngrijire) cu care se păstrează un tezaur antic 
de către d. pitar Nae Rudeanu din Câmpulung. 


I 


PROPRIETATEA COMUNEI CÂMPULUNGENE 


Prin proprietatea comunei câmpulungene se înțelege: 
1. Moşia (căminul) Câmpulungului; 





! Din acestea, zece s-au imprimat în Magazin istoric, tom V. 

” Sub acest domn, prescriindu-se hrisoavele ce putură scăpa prin îngri- 
Jirea pârcălabilor de furia timpilor şi răstimpilor se lipiră toate pe o pânză 
groasă de 14 coţi lungime şi şase gupi lăţimea. Sunt aşezate după ordinea 
cronologică, începând de la 1559 până la 1742. S-au adeverit la 18 iunie 
1747. 

2. Munţii oraşului. 


Moşia oraşului 


Ca să-şi facă lectorul o idee lămurită şi ancorată de vatra 
comunei câmpulungene, facă cu mine şirul acestei moşii. 

lată periferia ei: 

Începând din marginea (hotarul) de jos al Nămăeştilor, merge 
la biserica din Valea-Mare, de unde dă în marginea Bogăteştilor şi 
d-aci în Valea Româneştilor; apoi, în Măţău (Mioarele), şi merge 
până la Groşani. Aceasta e latura moşiei despre răsărit. 

Laturea despre miazăzi începe din marginea Măţăului şi se 
înjugă cu marginea Poenarilor; d-aci se întinde pe lângă Grădiştea, 
prin Valea Unchiaşului, şi merge pe lângă Godeni până dă în mar- 
ginea Berevoeştilor Pământeni. 

Latura despre apus începe din Berevoeşti, şi merge înainte de 
se vecineşte cu moșştenii Berevoeşti cu Oţălul, cu Bândea şi cu 
Albeştii. 

lar latura despre miazănoapte începe din Lereşti, dă în apa 
Bughii, apucă spre răsărit pe lângă Voineşti şi se vecineşte mai sus 
cu moşia Bărăţiei, a Lereştilor şi cu Lalu. 

Moşia şi munţii comunei câmpulungene sunt moştenire veche 
a moştenilor câmpulungeni de la moşii şi strămoşii moştenilor 
romuleni. Negru-Voievod (cum am arătat în ideile preliminare şi în 
capitolul I) a întărit astă veche posesiune a lor cu hrisovul din 1292. 

Probe sunt hrisovul lui Matei (1637) ş-al lui Leon (1630), 
care sună aşa: „Fiindcă moşia şi plaiurile oraşului au fost de 
baştină (moştenească) ale orăşanilor câmpulungeni, de la moşi, de 
la strămoşi, cu mult înainte de şederea (formarea) oraşului, din 
zilele altor bătrâni domni, ce au fost de demult” etc. „Şi am văzut 
Domnia Mea şi cartea cea veche a bătrânului Negru- Voievod din 
anul 1292 şi cartea bătrânului Mihail, din anul 1292! şi cartea 
bătrânului Vlad (Dracul) din 1439.” 





' La anul acesta istoria ne arată pe Mircea 1 domn al României, de unde 
se înţelege că sau data e falsă ori că la 1290 Mihail era locotenent de 

La 1290 (ca la 106, 274 şi ca azi) moşia comunei era 
împărțită, după datina romanilor, în porțiuni egale, numite funii 
sau chingi în limba hrisoavelor;, afară din locul de păşune (islazul 
vitelor), ce era proprietate a tuturor. Fiecare moştean câmpulun- 
gean avea partea lui în oraş (locul de casă cu curtea şi grădina) şi 
partea lui în muscele (livada de fân cu ograda de pruni). Pe lângă 
acestea, moşia Câmpulungului, neproducând (atunci ca azi) decât 
fânețe, prune şi păşune, şi câmpulungenii fiind mai toţi chirigii, 
urma ca fiecare să-şi aibă părticica lui de fânețe în muscelele 
cuprinse în moşie, ca s-o căpuiască după măsura activităţii şi a 
avuţiei sale. 


Munţii oraşului 


Munţii comunei câmpulungene sunt cei următori: 
Plaiul lui Pătru! 

Plaiul Frăcii” 

Jimbura* 

Plaiul Voivoda* 

Vârtopul Modroghinul 

Vârtopul Boarteşul şi Netedul 

Vârtopul Iepure. 


Din aceşti munţi, patru şi-au schimbat numele: Jimbura, 
Modroghinul, Netedul şi Iepurele se numesc azi: Colţii lui Andrei, 
Bătrâna şi Valea Barbului, prin urmare, au rămas numai şase. 

Observăm, în trecere, că munţii nu intră în vatra sau moşia 
oraşului: probă, hrisovul lui Leon din 26 august 1630, ş-al lui 
Matei Basarab, din 6 decembrie 1637. Amândouă acestea spun 





domn (Mircea fiind atunci în luptă cu Baiazet Sultanul) ori că aceasta e 
data adevărată. 

' Din râul Câmpulungului până în apa cea bătrână a Dâmboviţei. 

* Până la Dâmboviţa. 

* Până la Dâmboviţa şi Păpuşa. 

* De la Menedec peste Climcea până la Capra. 

” Din Boarteşul până la Tâncovul, cât ţine dosul Dâmboviţei tot. 

curat „că vatra oraşului nu intră în cuprinsul munţilor”; ci „munţii 
încep din şezutul (căminul) satului" înainte”. Într-adevăr, munţii 
arătaţi sunt la o depărtare de vreo şapte ore de vatra oraşului. 

Munţii aceştia, la 1274, la 1290 şi la 1854, au fost şi sunt 
proprietatea tuturor (devălmăşie) ; lemnele şi păşunea din ei sunt 
ale comunei întregi (ființă colectivă), iar nu împărțită, ca moşia, la 
fiecare individ în parte. Până către finitul secolului al XVII-lea, 
aceşti munţi dădeau un foarte puţin folos comunei. Mai toată 
moşia era plină de păduri şi de păşuni; prin urmare, arenda celor 
şapte munţi, zice tradiţia, „era câteva oca de brânză şi de lapte 
gros, din partea ciobanilor, ce-şi păşteau vitele în ale plaiuri, de la 
aprilie până la septembrie”. Această brânză şi lapte intra în cămara 
judeţului ş-a pârgarilor, ca părinţi ai obştii... 

De la 1700 încoace şi mai ales de la Regulament, venitul 
munţilor crescu gradat, începând de la 50 lei şi urcându-se până la 
6000 lei, care e venitul lor anual de azi”. În timpul fanarioţilor, 
arenda munţilor nu ajungea pentru plata ploconului la postelnicul 
cel mare, patronul comunei. Lipsa acestei satarale se împlinea prin 
contribuţie generală după lude. Despre acestea vom vorbi mai pe 
larg la locul său. 

Până a nu termina acest articol, să aruncăm o repede ochire 
asupra modului de stăpânire şi împărțire a munţilor, fiind foarte 
curios şi original. 

Străbunii noştri, simpli, la început, ca natura şi ca Dacia, 
n-aflară alt mijloc mai facil (lesnicios) pentru regularea proprie- 
tăților muntene, decât metoda următoare: proprietarul unui munte 
fu luat drept unime generală de măsurătoare şi se numi moş (oca), 
iar dramurile ocalei, ca părți mici şi egale ale aceştii măsuri. Spre 
exemplu: Stan este proprietarul unui munte şi are patru copii; după 
moartea tatălui, fiii moştenesc fiecare câte 100 dramuri din munte sau 
a patra parte. Dacă-l opresc pe seama lor, fiecare bagă în munte 
spre păşunare un număr egal de vite şi scoate lemne din munte cu 





! Este o probă că Câmpulungul, înainte de 1290, era sat, atârnat ca sub- 
urbiu de Romula. Observăm însă că satul în limba ţăranului e sinonim cu 
oraşul; el numeşte Bucureştii „satu al mare”. 

” Ar fi putut fi şi de 9000 lei, poate şi mai bine, dacă nu s-ar fi făcut mari 
abuzuri din partea unora. 

aceeaşi regulă. În caz d-arendare, copiii (moşii) arendează toţi 
părţile lor de păşune la unul şi acelaşi arenduitor; banii arendei se 
împart între ei după analogie. Această metodă regulează şi vân- 
zările munţilor. Cu timpul ajunse ca într-un moş să intre şi de la 10 
la 20 inşi. 


| 
PRIVILEGIILE COMUNEI CÂMPULUNGENE 


Dritele şi privilegiile comunei câmpulungene sunt cuprinse în 
aste două fraze, ce figurează în toate hrisoavele moştenilor: 

„Căci aşa a fost obiceiul lor, încă de la descălicarea lui Negru 
voievod în Câmpulung. Să se judece ei între dânşii şi vamă să nu 
dea de nici unele.”... 

Cea dintâi frasă priveşte drepturile comunei câmpulungene, 
moştenire de la Romula comunală, şi aceasta de la municipiul 
Romula: căci după cele văzute în capitolul II, Negru n-a făcut 
decât să întărească vechile drite, sanctionând autonomia comunei. 

Cea de-a doua frasă priveşte privilegiile acordate comunei 
noastre de patronul şi reformatorul ei, pentru cuvintele ce le vom 
vedea la vale. 

Despre drepturi vom vorbi în capitolul următor. Aci vom 
arăta privilegiile vechi şi noi ale comunei câmpulungene. Dar mai 
întâi să cercetăm însemnarea cuvântului „vamă”. 

Prin vamă se înţelegea, mai înainte, taxa impusă de tron sau 
de stat asupra oricărui obiect ce se vindea în ţară, precum: băuturi, 
vite, găini, piei, lână etc. De la 1300 la 1500, taxa asta se regula de 
Camera Generală, după trebuinţele ţării şi crizele politice; de la 
1500 la 1700 se regula mai mult de boieri... De la 1700 la 1831, 
gospodarul fanariot, cu mâna Divanului domnesc, prefăcu astă 
contribuţie indirectă, dictată Negrilor şi Mircilor de necesitatea 
luptelor naţionale, o prefăcu, zic, într-o satara (după expresiunea 
hrisoavelor) şi într-o năpastă, într-un jug mult mai greu decât toate 
celelalte juguri ce apăsau grumazul poporului român. Uneori acest 
articol al bugetului se urca la sume însemnate. 

Despre aceasta vom vorbi mai pe larg în Partea a II-a. 

Privilegiile cele noi ale comunei câmpulungene 


Oraşul Câmpulung, zic hrisoavele comunei, fiind la loc de 
munte şi nutreţul oroşanilor fiind cu greu de procurat în aste locuri 
pietroase şi păduroase unde nu se putea pune plugul şi văzănd 
Negrii şi Mircii nevoile ce erau pe bieţii locuitori, din cauza lupte- 
lor pentru independenţă şi a emigrărilor pentru frica de barbari, 
toţi domnii indigeni şi străini au dotat comuna asta cu privilegii 
noi, reîntărind pe cele vechi, şi sanctionându-le cu sub-însemnături 
domneşti şi boiereşti, cu sigiliuri princiare şi ministeriale şi cu 
anateme teribile contra celor ce, din lăcomie ori din răutate, s-ar 
încerca a le nimici sau a le modifica măcar. 

Prin aste hrisoave, dar, comuna câmpulungeană era scutită: 

De dare de lemn şi de fân la Crăciun funcţionarilor domnului 
şi ai statului, publici şi privaţi; 

De găleată, de slujba domnească, de vama pârcălabilor de oraş 
şi de judeţ, pentru orice ar vinde sau ar cumpăra câmpulungenii”; 

De vama de pită de la bâlciul Sf. Ilie, cum şi de vama de cal, 
de bou, de oaie, de pătură, de peşte şi alte lucruri (obiecte) ce se 
desfac de locuitori la ăst bâlciu“; 

De vama pentru orice ar vinde şi ar cumpăra câmpulungenii 
la câmp (în bâlciurile din Principate) „de la alți oameni din ţară să 
ia vamă iar de la oroşani nu, după vechea datină şi după cuprinsul 
tuturor hrisoavelor şi al monastirii lui Matei Basarab din oraşul 
Domniei Mele Câmpulungul”;* 

De birul de taler, de miere, de ceară, de seu, de potvoadă de 
mertic, de cai de olac şi de toate slujbele şi mâncăturele câte sunt 
peste an în ţara Domniei Mele, niciun val (supărare) să nu aibă 
oroşanii câmpulungeni;” 





' Hrisovul (nr. I) al lui Mircea al II-lea, din 20 februarie 1559. 

* Hrisovul (nr. ID) al lui Radu XI, din 7 mai 1616. 

* Hrisovul (nr. 1) al lui Matei Basarab din 12 aprilie 1636. 

* Hrisovul (nr. XI) al lui Gheorghe Ghica I, din 21 ianuarie 1660. 
” Hrisovul (nr. XII) al lui Grigore 1 Ghica II din 21 aprilie 1622. 

De fumăritul sau cămănăritul pescarilor”; 

De goştinărit pentru 1000 râmători trecuţi de câmpulungeni 
în Austria, pe la schela Dragoslavele, să nu plătească ei vamă”; 

De olăcărit; de carele de oaste, de sursaturi, de rupturi şi 
satarale, ce sunt pe silişti, de birul lefilor, de birul oștilor, de birul 
cailor şi de rânduiala vacilor ş-a oilor, de birul untului ş-al 
meiului, de seama a doua ş-a treia, de toate dajdiile şi orânduelile 
ce ar ieşi din vistieria domnească“; 

De ierbărit (vamă pentru vitele tăiate la Vălenii Potgoriei, 
primăvara şi toamna); 

De orice vin ar strânge oroşanii pe seama lor; 

De ciohodărit (cizmăria); 

De mătase (boiangeria); 

De orice mărunţiş ce vând ei pe la târgurile din judeţ şi din 
țară” A 

Pe lângă acestea, tăcsarii (acsisarii) nu puteau întârzia în 
Câmpulung, ca aiurea, decât după mai până pe la septembrie, pe 
când în alte părţi şedeau mai tot anul, în sarcina locuitorilor, ca 
slujbaşi domneşti“. 

Aveau încă dreptul câmpulungenii ca întâi ei să încarce 
mărfurile ce se descărcau în Câmpulung, destinate pentru Austria 
sau cele ce coborau din Transilvania în România, de la schela 
Dragoslavele (azi Giuvala). După ce oroşanii împlineau suma 
dorită, restul mărfei se putea încărca şi de chirigiii din Muşcel sau 
de airea. Aceasta se urma şi cu marfa străină de la sborul Sf. Ilie, 
din 20 iulie: întâi oroşanii încărcau marfa neguţătorilor streini, 
apoi intrau la mijloc chirigiii ceilalți. Mărfurile însă ce treceau în 
Austria sau coborau în ţară fără a se descărca în Câmpulung, 
acelea nu erau supuse la regula de sus.! 





! Cartea Brâncoveanului din 14 octombrie 1703. 

2 Cartea lui Const. Mavrocordat din 31 martie 1733. 

* Cartea lui Matei Racoviţă din 13 iunie 1742. 

* Hrisovul (nr. XXII) al lui Şerban Cantacusin din 1 iulie 1668. 
* Hrisovul (nr. XXV) al lui Mihai Racoviţă din 15 ian. 1842. 

* Cartea lui Cost. Brâncoveanu din 22 oct. 1700. 

7 Cartea nr. III a Brâncoveanului din 21 dec. 1711. 

Pe lângă acestea, niciun funcționar d-al tronului sau d-al 
statului, nici boier, nici neguţător, nici ţăran, nimenea, cu un 
cuvânt, n-avea voie a cumpăra de la oroşani nici case şi locuri în 
oraş, nici delniţă la câmp şi la vii, nici livezi în Muşcel, nici vad de 
moară; în scurt, proprietate nemişcătoare nu putea vinde moş- 
teanul câmpulungean la străini, ci oroşan la oroşan.. 

La întâmplare de moarte a vreunui moştean, datoria mortului 
către boieri, neguţători sau ţărani (ce nu făceau parte a comunei) 
se plătea acestora de moştenitorii răposatului; creditorii singuri nu 
se puteau despăgubi cu însuşirea proprietăţior datorului, echiva- 
lente cu suma datoriei. În lipsă de moştenitori, comuna vindea prin 
licitaţie la oroşani toată averea mortului şi din banii strânşi se 
plăteau datoriile lui, iar restul se da la biserica unde răposa ţărâna 
familiei sale, spre pomenirea sufletului său. 

Cu toate astea, aşezământul acesta s-a desfiinţat încă de pe la 
1750 de înşişi oroşanii câmpulungeni prin vânzările necontenite de 
locuri şi case în oraş, de fânețe şi ogrăzi cu pruni în muscele, de 
vii Şi livezi cu pruni la Văleni, de herestrae şi vaduri de moară etc. 
Aceste vânzări se sancționau de pârgari cu judeţul prin înscrise 
adeverite cu suscripturile lor şi cu sigiliul comunei, cu care ei 
făceau mari abuzuri, cum vom vedea la locul său.? 

Asemenea călcări de legi se făceau mai ales în puterea 
banilor şi a favoarei, ca şi azi, cu diferinţa că pârgarii de azi se 
numesc deputaţi, însă tot absoluţi, tot nedrepţi, tot lacomi şi uzur- 
patori. Atunci, ca acum, mulţi din bieţii moşteni erau dezmoşteniţi 
de înşişi fraţii lor, de judeţul, tata oraşului, şi de pârgari, protec- 
torii şi tribunii lor! Păstorul îşi dăduse coastele cu câinii de stână şi 
zeciuia biata turmă, în înţelegere cu lupii şi cu vulpile, pe care 
interesul (aorul şi cuscria) îi tolera în sânul marii familii, ca func- 
ționari ori ca membri. D-ar fi făcut-o de umanitate şi de dreptate, 
bucuros; însă la 1845 nu reclamară ei la domnul Bibescu contra 
unor streini, cumpărători de proprietăţi în moşia oraşului? Şi de ce 
oare? Căci vedeau în ei nişte cenzori, nişte controlori ai actelor lor 





! Idem toate hrisoavele ating coarda asta. 
2 Un înscris de natura asta există, ca probă, în mâinile d-lui Nae Rudeanu, 
pe lângă alte hârtii foarte interesante pentru istoria noastră. 


92 


ilegale. Ş-apoi, toţi moştenii de azi sunt ei strănepoţii, în linie 
dreaptă, ai moştenilor de la 1290? Însă să nu anticipăm asupra 
evenimentelor. Vom vedea, la locul său, efectul sistemului fana- 
riotic şi caracterul pârgarilor. 

Către acestea nimeni din streini n-aveau voie a se neguţători 
cu nimic în Câmpulung!; mărfuri portative (de tolbaşi) şi mărfuri 
streine şi scumpe (giuvaeruri şi şaluri) nici chiar în casele parti- 
cularilor nu se puteau desface, între 1750 şi 1821. Neguţătorii, cu 
mâna pârgarilor, scoteau afară din oraş pe cei ce veneau să-i păgu- 
bească în interesul lor, ori că le luau zece piei după o oaie. 
Asemenea cu meseriaşi, cu rachierii ş.c.l. 

Spre exemplu: Cel ce voia să vânză în oraş vin, d-ar fi fost 
chiar omul lui vodă sau al banului, trebuia ca să fie tolerat să lase 
butia seacă pe seama comunei (a pârgarilor şi a judeţului)”. Aceste 
privilegii, zic hrisoavele toate, „datu-s-au judeţului, celor 12 pârgari, 
preoţilor şi tuturor oroşanilor, de la mare până la mic, câţi sunt 
moşteni ai oraşului Câmpulung şi feciorilor lor, câţi Dumnezeu le 
va dărui...” Aşadar, cu ce drept azi, câţiva moşteni lacomi şi 
nedrepţi (ba unii nu sunt nici chiar moşteni) depărtează de la 
foloasele moşiei şi-ale munţilor oraşului pe majoritatea moştenilor 
câmpulungeni? 

Neînstreinarea proprietăţilor private la străini s-ar părea unora 
arbitrară, o sămânță de intrigi, o cauză de despopulare a oraşului şi 
de amorţire a negoţului; însă nu este aşa. Negru-Vodă o făcuse 
aceasta nu prin înstreinarea moşiei, să se stingă într-o zi drepturile 
şi privilegiile comunei, ajungând (ca în toată ţara de la 1400 la 
1831) a se închega micile proprietăţi în proprietăţi generale; prin 
urmare, moşteanul ar fi devenit clăcaş şi iobag; prin urmare, 
comuna s-ar fi schimbat într-un sat ca Găeştii ori într-un oraş ca 
Mizilul. 

Radu Negru, la 1290, a vrut, cu orice preţ, a conserva, la 
poalele Carpaţilor, o mică societate model, pe care, ca şi Moise 





' Hrisovul (nr. XXV) al lui Mihai Racoviţă din 15 ianuarie 1742. 

2 Hrisovul (nr. VIII) al lui Matei Basarab, din 3 mai 1646. Şi cuvântul era 
ca să şi poată trece oroşanii vinul lor din Văleni, Ciocăneşti şi Nucetu, ce 
nu-l puteau trece la vii, toamna şi primăvara. Acesta era un venit al 
comunei, bunicel. 

societatea sa, o înconjură cu un mur de granit, format din cimentul 
urei ş-al egoismului, pentru neamestecarea cu păgânii (despoţi sau 
idolatri). Arborul sacru avea multe rădăcini la poalele Carpaţilor, 
în Curtea de Argeş, în Târgoviştea, în Râmnic, din care ieşiră arbori 
ce deteră, în multe rânduri, fructe sacre; în multe lupte pentru 
limbă şi naţionalitate, pentru independinţă şi libertate, aflăm pe 
câmpulungeni şi târgovişteni în fruntea bătăliilor crâncene, cu 
pana sau cu sabia, cu braţul ori cu banul. 

Câmpulungul şi Târgoviştea, ca oraşe capitale ale României, 
erau favorizate şi amate de Negrii şi Mircii, de Răduleşti şi 
Vlădeşti, pentru suvenirea ilustră a trecutului lor glorios!, pentru 
suvenirea dulce a locului lor natal, cum şi pentru eroismul oşte- 
nilor, fruct al instituţiilor frumoase ale ăstor două vechi rezidenţe 
ale Daciei Australe. Câmpulungul şi Târgoviştea conţineau zeii 
lari şi penaţi ai marilor căpitani români, ai marilor reformatori de 
naţionalitate şi limbă, ai marilor apărători de patrie şi de cruce! 


Privilegiile cele vechi ale comunei câmpulungene 


Să cercetăm acum privilegiile vechi ale moştenilor câmpu- 
lungeni, reîntărite de Negru-Voievod şi de toţi următorii lui, până 
la 1831. 

Moşii moştenilor câmpulungeni, cu sute de ani înaintea 
Negrilor, pe când mulţime de locuri erau deşerte în România (cum 
am văzut în Introducerea istoriei noastre) ocupaseră câte un 
peticel de loc în dealul Piteştilor (Vălenii) şi al Ciocăneştilor şi al 
Topolovenilor (Nucetu), plasa Potgorie”, judeţul Muşcel. Pe acele 
părticele de pământ sădiseră strămoşii moştenilor câmpulungeni, 
contemporani cu Negru al II-lea, vii, pruni, meri, cireşi etc. Din 
fructul acestora profitară ei până la 1290, fără vreo plată (taxă) 
către Tron sau către Stat; căci, cum am văzut, înainte de 1290, 





! Oare Târgoviştea să nu fie şi ea ridicată pe ruinele îngropate ale vreunui 

municipiu roman şi acesta pe ale unei cetăți dace? 

2 5 Ri e ana = ş sua a i 
Potgorie e vorbă slavonă, ce însemnează dealuri cu vii şi cu pometuri de 

tot felul. 

numai poalele munţilor erau locuite şi judeţele muntene, împărțite 
în mici capitanaturi, erau nişte umbre ale ducatelor române din 
Mediul-Ev. Chiar dacă or fi dat ceva moştenii câmpulungeni la 
capitanul Muşcelului (locotenentul ducelui), acel ceva n-a putut fi 
altceva decât dicima!: taxă naturală şi legitimă, pe care şi raţia şi 
religia o aprobă, când ţinta ei este ajutorul aproapelui (claca) sau 
ajutorul naţiei (tributul pentru binele comun). Toate locurile deşerte 
din România deveniră la 1290 proprietate domnească, de care 
domnul dispoza după buna sa plăcere, cum am arătat la capitolul II 
din astă istorie. 

Negru al II-lea reîntări, în hrisovul său din 1292, dreptul 
moştenilor câmpulungeni din dealurile sus-numite, cu condiția dării 
dicimei şi a 12 bani” de cramă (slon), ca o taxă către Tron, pentru 
folosul ce-l trăgeau ei după peticele de loc aşezate pe proprietatea 
coroanei. Până la Negru, moşiile Văleni, Ciocăneşti şi Nucetul, 
fiind locuri pustii, oroşanii nu se îndatorau către nimenea nimic; 
prin urmare, vinul lor şi-l vindeau ei pe la crămi, toamna, de la 15 
septembrie până la 30 noiembrie; şi primăvara, în timpul lucrului 
viilor, de la 15 martie până la 30 iunie, iar prisosul îl vindeau cu 
ţârâita la Câmpulung. 

Ajungând, cu timpul, numitele dealuri proprietăţi ale călu- 
gărilor, pe lângă dările de sus către tron, moştenii se îndatorară de 
divanuri şi domni (influențate de greci încă de la 1500) şi la darea 
către călugări a dicimei îndoite din vin (otaştina: din 20 de vedre, 
o vadră); şi nu numai atât: ci lăcomia sfinților părinţi smulse câte 
15 zile din noiembrie şi iunie; încât moştenii nu mai puteau vinde 
vinul lor la crămi decât primăvara, de la 15 martie până la 15 iunie 
şi toamna de la 15 septembrie până la 15 noiembrie.” Cu toate 
astea, pentru putinele de struguri (făcute pentru trebuinţa caselor 
lor) cum şi pentru dicimele de la livezile cu pomi din poalele viilor 





! De la decima (zeciuială, decimă, dicimă, dijmă); aşadar, sau zecimă sau 
dicimă. 

” Care fac patru parale. 

* Hris. (nr. VID) al lui Matei Basarab din 8 decembrie 1637. 

(de la Văleni, Ciocăneşti şi Topoloveni) de acestea fură cu totul 
apăraţi moştenii câmpulungeni. 

Aceste drepturi ale monastirilor şi aceste privilegii ale 
Câmpulungului le sanctionară domnii prin hrisoave. Hrisoavele 
comunei noastre rămaseră aşa cum au ieşit din fabrica redactorilor 
lor, iar cele călugărești se modificară şi se fabricară în multe 
rânduri de către cuvioşii părinţi. 


Indatoririle comunei către tron şi stat 


Pentru toate privilegiile şi drepturile de care se bucura 
comuna noastră, era ea obligată, către domn şi către vistierie, la 
tributul legitim, regulat de Camera singură, de la 1300 la 1500, de 
domn, prin Cameră, de la 1500 la 1716 şi de domn singur, de la 
1716 la 18217. Tributul acesta (birul) creştea ori scădea după 
domni, după boieri şi după împrejurări; şi iarăşi după voinţa lor se 
regula termenul plăţii lui. Până la 1716, comuna nu cunoştea altă 
impoziţie din partea guvernului decât tributul legitim. Astfel, spre 
exemplu, sub Grigorie 1. Ghica II, tributul anual, pe cap, era de un 
aureu (galben), plătit în două rânduri, jumătate la Sf. Georgiu şi 
jumătate la Sf. Dumitru:. 

Cu toate astea, domnii greci, ce stătură pe tronul Negrilor şi 
al Mircilor, nu căutară la blestemele înfricoşate ale domnilor 
români, ci împovărară comuna cu „felurite dăjdii, încât rămase 
oraşul la multă lipsă şi sărăcie” (după zisa hrisoavelor); „şi văzând 
Domnia Mea că pentru multul greu ce au asupra lor vor să se 
risipească şi să fugă oroşani şi jeluindu-se încă că au mare păs de 





' Hris. (nr. XXI) al lui Mihai Racoviţă din 15 ianuarie 1742. Din cele ară- 
tate aflăm că în secolii al XVI-lea şi al XVII-lea, ba încă şi al XVIII-lea, 
până la 15 iunie, viile erau lucrate de toate lucrările, iar la 15 septembrie 
viile erau şi culese şi vinul se vindea pe la crămi şi cârciumi. Ce timpi 
băgateci! 

” Căci Camera română de la 1716 la 1821 fu o umbră, numai care puţine 
acte făcute de Suveran, şi acelea fără vrun rezultat bun pentru ţară! 
Magazin istoric, tom II, p. 284. 

* Hris. (nr. XID din 21 aprilie 1674. 

la dregătorii ce merg cu slujbe acolo şi de la slugile lor, că le fac 
multă cheltuială şi mult catahrisis, luând mai mult decât dăjdiile ce 
sunt datori a da ei la vistieria Domniei Mele; drept aceea m-am 
milostivit Domnia Mea de i-am iertat pentru sărăcia lor, de acestea 
de toate câte scriu mai sus; pentru că au venit de s-au tocmit cu 
Domnia Mea de ş-au luat cuptoare să aibă a dare la cămara 
Domnii Mele la St. George (sârbeşte), şi la St. Dumitru, iproci, şi 
la vremea haraciului (sârbeşte). ar la seama cea mare să dea şi ei, 
ca alte oraşe la vremea aceca; iar afară de acestea, nimic, de toate 
bună pace să aibă. 

Deci, noi toţi, slugile Domniei Mele, şi voi, boieri mari şi 
slugile voastre, şi voi slujbaşi ai ţăriei, să vă feriţi de acest oraş al 
Domniei Mele, fiindcă ei îşi dau ruptorile deosebit şi nu sunt 
amestecați cu ţara; că cine s-ar ispiti a le face vreun val peste 
cartea Domnii Mele, acela să ştie bine că mare scârbă şi rea 
pedeapsă va petrece de către Domnia Mea. Pentru că aşa e 
porunca Domniei Mele.” 


* 


Subt Brâncoveanul plătea comuna un florin, în cinci rânduri: 
la St. Dumitru, la St. Georgiu, la seama cea mare, la haraciu şi la 
adaosul haraciului”. 

Subt loan Mavrocordat, florinul se plătea în patru rânduri: la 
St. Georgiu, la St. Dumitru şi la al treilea şi al patrulea sfert”. 

Subt Nicolae Mavrocordat, plata comunei era (sârbeşte în 
hrisov) „plătită astă sumă în şapte rânduri: la dajdia haraciului 
(tributul Porții), la a doua seamă, pentru plocoanele Bairamului, pentru 
cheltuielile vistieriei, pentru lipsa haraciului, pentru cheltuiala... 
(şters) slugilor Domniei Mele, şi pentru dajdia lefilor”.* 

La 1794, comuna vărsă în casa statului 1287 lei, pentru 180 
lude?, sau 408 tributari. 





' Hris. (nr. XXII) al lui Şerban Cantacuzin, din 1 iulie 1688. 
2 Hris. (nr. XXIID din 17 septembrie 1702. 

* Hris. (nr. XXIV) din 1 martie 1717 

+ Cartea (nr. IX) din 20 martie 1733. 

” Într-un lude intru doi sau mai mulţi indivizi. 

La 1795, au ajuns pe 406 tributari 667 lei şi 15 bani, taxa 
(pusă pe cap, nu pe lude) pentru plata căruţelor trimise la repararea 
cetăților Ismailul şi Chilia. 

La 1819, 409 ruptaşi' plătiră la vistierie 4251 lei şi 13 bani, 
pentru 146 sinete (într-un sinet intră câte doi şi trei inşi). 

De la 1716 încoace comuna era obligată la un conac (prânz 
de bucate), pentru funcţionarii tronului ori ai statului şi alt nimic. 

Pentru oierit şi dijmărit dădeau ei o mică sumă. Asemenea şi 
pentru olăcăriile şi potvezile domneşti. 

Adaugă la acestea, de la 1750 încoace, ploconul (darul) în 
numerar al marelui postelnic, care, dimpreună cu tributul şi 
corveele (potvezile) era un jug foarte greu pentru grumazul 
cetăţenilor. Asta fu una din cauzele risipirii oraşului, în mai multe 
rânduri, în cursul secolului al XIX-lea, şi a dezertării ţăranilor, cu 
grămada, din România în Turcia. 


Egumenii radulioţi 


Cu toate astea, călugării radulioţi, prin influenţa domnilor 
bigoţi, uzurpară cu încetul privilegiile moştenilor câmpulungeni, 
proprietari de vii pe moşia lui Radu-Vodă (Văleni), din potgoria 
Muşcelului. Astfel se sancţionă abuzul dării leului de bute şi al vedrei 
de vin de cramă, abuz pe care comuna, prin reprezentanţii ei, îl sfă- 
râma de câte ori dreptul şi adevărul prezidau pe tronul Basara- 
bilor în persoana domnilor români şi creştini. Atunci zbirătul 
mielului câmpulungean ajungea la auzul păstorului Basarab şi... 

Tot prin influenţa călugărilor la domni străini sau debili 
(slabi) se introduse şi abuzul ducerii vinului călugăresc în Bucureşti 
(la monastirea Radu-Vodă), cu carele şi cu buţile câmpulunge- 
nilor;, şi fiindcă unii din oroşani erau săraci şi n-aveau care, nici 
boi, şi fiindcă acesta era un lucru nedrept şi împotriva privilegiilor 
vechi din hrisoave”, Matei Basarab (cu toată bigoţia lui) anulă 
strigătorul acela abuz, mustrând aspru lăcomia necreştinească a 
călugărilor greci. 





! Oroşani tributari cu sinete domnești. 
” Hrisovul din 29 septembrie 1618. 

Tot prin influenţa domnilor greci şi a boierilor greciţi, se 
introduse şi abuzul luării dicimei vinului în monedă, când, după 
hrisoave, căta să se a în natură. La plângerea comunei contra ăstui 
abuz, Const. III Mavrocordat ordonă: „călugării să ia otaştina în 
vin şi cu vadra de aramă domnească, făcută în zilele lui Cost. 
Basarab (Brâncoveanul), de 10 oca în cap şi drepte, iar nu cu 
vadra mare, făcută de călugări. Şi vinul iarăşi să-l măsoare stăpânii 
vinului, iar nu ţiganii monastirii, scurtă vorbă, călugării să se 
mărginească în viitor numai în luarea dicimei şi a vinăriciului (în 
natură); c-apoi îl trimitem la urma lor” . 

Aceste abuzuri se reînnoiră adesea de prea sfinții călugări 
radulioți, cu toate mustrările şi amenințările domnilor români şi 
străini chiar”. Lăcomia lupească şi răul învăţ călugăresc înflăcărau 
şi mai mult setea filargiriei ş-a grămădirii de pământuri în inima 
cuvioşilor radulioţi. Astfel, subt Grigorie 1 Ghica II* şi sub Ştefan 
II Cantacuzinu“ şi subt N. Mavrocordat II în trei rânduri” şi subt 
Const. II Mavrocordat“ şi Const. Şuţu” comuna mereu se plânse la 
domni contra abuzurilor radulioţilor şi-şi află dreptatea. 


Egumenii câmpulungeni 


Profitând de bigotismul lui Matei Basarab şi de tulburarea 
spiritului său (cauzată de remuşcarea cugetului pentru multe rătă- 
ciri ale sale), egumenii câmpulungeni, către finitul vieţii aceluia, îi 
smulg un hrisov avantajos pentru monastire şi ruinător intereselor 
comunei. Printr-ăst hrisov comuna pierdea multe din privilegiile 
ei, vechi şi noi, reîntărite şi sanctionate de însuşi Matei Basarab, 





! Cartea din 18 august 1732. 

? Vezi: Cărţile domneşti din Pânza orașului şi hrisoavele de la 1750 la 
1821. 

* Hrisovul din 23 noiembrie 1665. 

* Hrisovul din 9 septembrie 1746. 

> Cartea (nr. V) din 16 iunie 1721; şi cartea (nr. VII) din 20 martie 1723; 
şi cartea (nr. VII) din 19 martie 1727. 

* Cartea (nr. VIII) din 18 august 1732. 

7 Anaforaoa din 15 iunie 1792, ce se află la dl. N. Rudeanu. 

încă de la urcarea sa pe tron. Hrisovul de care ne e vorba! ridică 
comunei dreptul ei cel mai vechi şi sacru, autonomia, drept recu- 
noscut şi aprobat de Matei însuşi, cu jurământ şi martori, în hrisoa- 
vele date comunei, cu datele 1636, 12 aprilie; 1631, 8 decembrie; 
şi 1646, 3 mai. Pe lângă aceasta, tot în hrisovul acela posterior 
(făcut în urma celor de la 1631, 1636 şi 1646), Matei mai încărcă 
comuna cu darea la monastire de 5 oca peşte de carul de peşte 
(adus de oroşani de la baltă pentru specula lor), cum şi cu darea 
limbelor de vacă, sâmbăta, de la scaunele de carne din Câmpulung, 
cum şi cu camărea (zecima) de la cârciumele din oraş; şi cu alte 
dări de felul acesta. 

Îndată după moartea lui Matei (Basarab), egumenul d-atunci 
pune în lucrare hrisovul din 1647. Câmpulungenii, când era vorba 
de onoare, de ambiţie şi de interes, toţi erau un corp şi un suflet; şi 
inamicul, care conta pe părţi debile şi dezbinate, întâmpina, peste 
aşteptarea lui, un mur d-aramă, de care răutatea se zdrobea, ca oul, 
de piatră. Comuna trimite la Bucureşti pe capii ei, pe judeţul 
Andreas cu parte din pârgari şi din bătrâni şi tribunii moştenilor 
câmpulungeni râmân la Divanul domnesc pe egumenul câmpu- 
lungean; căci hrisoavele comunei aveau o existenţă de secole; pe 
când ale monastirii, numai de câţiva ani. 

Hrisovul lui Cost. I Basarab (Cârnu), atingător de procesul 
acesta, nu figurează între hrisoavele comunei; neîngrijirea capilor 
comunei sau mai bine furia răstimpilor l-au nimicit. Figurează însă 
hrisovul lui Grigorie I. Ghica II, din 23 iunie 1672, care se 
exprimă aşa: 

„lar pentru rândul judecății oraşului să n-aibă a se amesteca 
nimeni să le spargă judecata; ci toată legea şi judecata lor să fie 
stătătoare, precum le-a fost tocmeala lor şi mai din înainte vreme, 
după obiceiul cel bătrân, din zilele altor domni bătrâni, care au fost 
înaintea noastră; precum am văzut multe hrisoave bătrâne şi vechi 
făcute, pentru aşezământul oraşului şi anume: Hrisovul lui Negru, 
6800 ş-al lui Mihail 6900 etc. 

lar cât pentru vama de peşte, ce egumenul Vasile cere de la 
oroşani, 5 oca de carul de peşte, cum şi pentru limbele de vacă, 





! Hrisovul lui Matei cu data din 10 aprilie, 7155 (1647). 

sâmbăta, de la scaunele de carne, cum şi de camăna de la cârcumi; 
pentru acestea am socotit Domnia Mea, dimpreună cu toţi cinstiți 
boieri al Domniei Mele, că având oroşanii milă şi iertăciune de la 
toți domnii, cu hrisoave şi cu cărţi întărite, cu iscălituri şi cu mari 
blesteme; şi fiindcă aceste mili sunt scrise şi chiar în hrisovul lui 
Matei- Vodă şi în piatra de d-asupra uşii monastirii, nici Domnia 
Mea n-am putut intra în blestemul atâtor răposaţi domni; ci au rămas 
Andrea judeţul cu bătrânii şi pârgarii oraşului din Câmpulung, la 
judecata Divanului Domniei Mele, pe chir Vasile, egumenul Sf. 
monastiri Dolgopol... ” etc. 

Subt Duca vodă, în două rânduri (1674 şi 1675), egumenii 
câmpulungeni preînnoiesc pretenţiile lor absurde; şi Duca, în două 
rânduri, întâreşte hrisovul lui Grigorie Ghica din 23 iunie, 1672 cu 
adăugirea: „lar pentru păhărnicia din oraş, aflându-se scrisă în 
hrisovul călugărilor, dat oroşanilor, fiindcă nu se scrie aceasta, 
Domnia Mea, dimpreună cu toţi cinstiţii dregători ai Domniei 
Mele, am judecat să aibă a dare oroşanii la monastire... [locul 
şters în hrisov]; iar peştile şi limbele de vacă şi carnea, ce o luau 
pârcâlabii şi călugării câmpulungeni de la oroşani, am socotit 
Domnia Mea că, fiind ei călugări, nu se cuvine să ia acestea, ci le- 
am pus Domnia Mea pe toate jos; să aibă oroşanii bună pace 
despre toate; şi nici judeţul să aibă a lua acestea; ci să fie iertaţi de 
toate având ei multe cheltuieli şi multe nevoi!. ” 

Subt Şerban II Cantacuzin, comuna repetă plângerile ei la 
domnie contra egumenilor câmpulungeni de atunci. D-astă dată, 
domnul (deşi Basarab), influențat de călugărul Gavril şi de 
maşinaţiile vrunui ministru, îndatorează pe comună la darea de 5 
oca de carul de peşte şi la dicima vinului şi a rachiului de la 
cârciumele din oraş, sub cuvântul „d-a tăia cearta şi gâlceava 
dintre oroşani şi călugări”.? 

Mihai Racoviţă întăreşte şi el darea de peşte de 5 oca de car”. 





' Hrisovul (nr. XX), din 17 ianuarie 1675. 

* Hrisovul (nr. XXI), din 23 martie 1681. 

* Hrisovul (nr. XXV), din 15 ianuarie 1742. Majoritatea hrisoavelor şi 
cărţile domneşti toate sunt ordine contra apăsătorilor comunei. 

CAPITOLUL IV 
CÂMPULUNGUL SUB MIRCEA | 


Judeţul şi pârgarii 


P. când România în secolul al XV-lea (1400-1500) începe 


a şovăi şi gloria ei străbună a se întuneca din cauza desproprie- 
tăririi ţăranului de către patronii lui (boierii) şi a intrigilor acestora 
pentru domnie', Câmpulungul înfloreşte sub egida hrisoavelor şi 
sub scutul Basarabilor. 

Mircea I, după ce mută rezidența ţării de la Curtea de Argeş 
la Târgovişte”, împarte România în 18 judeţe”, fiecare judeţ 
primind numirea râului celui mare ce trecea prin sânul său. El 
organiză ţara milităreşte, împărțind judeţele în căpitănii de câte 
1000 oameni, subt ordinele căpitanului. 

„La Câmpulung şi Târgovişte, ca oraşe capitale ale ţării, 
căpitanul se numea vornic. Judeţul Muşcel şi judeţul Argeş formau 
amândouă o căpitănie, sub numirea de «căpitănia oraşului 
Câmpulung»”.* 

Sub Mircea I (1393), ţara se dă, de bună-voie, sub protec- 
țiunea Porții; după o luptă eroică cu polonii, ungurii şi tătarii, 
Mircea se lipeşte de cel mai tare inamic şi totdodată cel mai sincer 
(deşi d-o religie cu totul diferită d-a părinţilor săi). Cu modul ăsta, 
România putu ţine piept ungurului şi polonului, conservându-şi 





! Starea socială şi politică a României sub Mircea I, Ţepeş şi Viteazul o 
vom trata pe larg într-o scriere ad-hoc; până atunci lectorul să vadă: tom 
II, fila 229-246, Magazin istoric sau, mai bine, Question €conomique des 
Principautes de Bălcescu. 

* După Câmpulung, rezidența României fu Curtea de Argeş de la 1293 la 
1393, apoi Târgoviştea vara şi Bucureşti iarna, de la 1693 la 1698, cânda 
rămas Bucureşti singura capitală a României. 

* 12 în România Mare și şase în cea Mică. 

+ Puterea armată, de N. Bălcescu. 

până azi limba şi naționalitatea, pe când inemicii săi vecini le 
pierdură, deşi mai tari!. 

La mijlocul secolului al XV-lea (1460), Ţepeş încheie al 
doilea tratat cu Poarta, fixând drepturile şi datoriile reciproce ale 
vasalului cu suzeranul, care călcase singur clauzele tratatului de la 
1393. Amândoi aceşti domni, bravi şi patrioți, fură patronii 
Câmpulungului, întârind, ca toţi predecesorii lor, drepturile şi 
privilegiile comunei şi mai adăogând alte noi prerogative. 

În capitolul III am cercetat privilegiile comunei noastre; în 
acesta vom cerceta drepturile ei. 


Numirea de judeţ şi pârgar 


Am arătat în capitolul II derivarea vorbei „judeţ”, ce vine de 
la ablativul latin judice. Românii transilvani numesc şi azi pe 
capul comunităţii lor sătene şi oroşane jude; ei conservară 
nominativul latin judex. 

Vorba „pârgar” derivă de la purgarius şi acesta de la rurgus 
sau burgus şi amândouă de la elenul purgos, purgarios. 

De la latinul burgus vine germanul burg, burger şi franţu- 
zescul bourgeois (oroşan). 

De la rurgus s-a făcut românul pârg şi cu schimbarea lui p în £ 
s-a făcut slavonul rârg (cetate, oraş), de unde târgoveţi (cetăţeni, 
oroşani). 

În Moldova, judeţul comunei se zicea șoltuz, iar pârgarii tot 
pârgari. 

În Transilvania pârgarii se zic aleși. 

În documentele moşiei Văleni, de la Fălciu din Moldova, 
(proprietate a Casei şcoalelor), cu data din 7111 (1603), aflăm 
pasajul următor: 

„Și au venit înaintea şoltuzului şi a 12 pârgari de Bârlad; şi s-au 


ml 


făcut vânzări de pământ înaintea lor şi înaintea altor cetăţeni”. 





! Căci românul va fi mândru și crud ca aceia. Blândeţea românului 
dezarma pe lup şi pe tigru. Caracterul său mlădios şi leal, mai mult decât 
poziţiunea topografică, fu cauza existinței sale, printr-atâtea furtuni 
politice. 

Pârgarii 


Câmpulungenii, de la Negru până la domnii greci (1390- 
1750), fură o familie de fraţi, d-acelaşi nume, d-aceeaşi limbă, 
d-aceleaşi datine. Ei vieţuiau în sânul munţilor, cu legile lor, cu 
aleşii lor, cu proprietăţile lor, cu drepturile şi privilegiile lor. 

Nu cunoşteau alt domn decât pe tata ţării (prinţul); nici alt 
funcționar decât pe tata oraşului (judeţul). Jugul tributului era un 
jug uşor pentru dânşii. Sângele lor de roman creştinat era curat ca 
argintul; căci şi caracterul românului, şi drepturile sau datinele lui 
îl opreau a-şi amesteca sângele cu grecul, cu bulgarul ş.c.]. 

Judeţul, până la 1750, fu patriarhul familiei numită comuna 
câmpulungeană şi toţi cetăţenii, fii ai judeţului; aceasta era ima- 
ginea domnului în mica sa republică, iar pârgarii, emblema boierilor 
divaniţi. 

În capitolul II am văzut că, înainte de Negru (şi parte şi după 
Negru, până la Mircea), toţi cetăţenii câmpulungeni erau burghezi 
sau pârgari; în urmă, o aristocrație se ridică din sânul burghezilor 
pe ruinele cetăţenilor ruinaţi, unii de desele emigrări, alții de 
incendii (focuri), alții de rezbele, alţii de lene; şi cei mai mulţi de 
lăcomia... Din sânul acestei aristocrații (care, la început, merita 
numele acesta, fiind formată de cei mai buni cetăţeni) se alegea de 
popor 12 pârgari, în numărul celor 12 apostoli, precum şi cele 12 
judeţe din România Mare rechemau numărul celor 12 seminţii ale 
lui Israel. 

După tradiţie, comuna câmpulungeană, în secolul al XV-lea, 
era împărțită numai în două mari suburbii (mahalale): suburbia 
românilor (în care intra şi olarii) era toată partea despre sud a 
Câmpulungului, de la St. Georgiu până pe la dl. Bratu; iar în 
partea despre nord a oraşului era suburbiul scheienilor, începând 
după la Gelu până în capul Scheiului. 

Cât despre catolici, ei locuiau centrul oraşului, cum am arătat 
în capitolul I. Numărul lor, în secolul al XIV-lea, nu era aşa mare 
încât să balansese pe al scheieno-românilor. Cu toate foloasele şi 





! Foaia minţii, 1847, nr. 28. 

privilegiile acordate lor de protecţiunea domnească, ei nu se 
putură înmulţi aşa iute între 1300 şi 1400, cei mai mulţi din 
papişti, stabiliți în comună, fiind juni care îşi lăsau patria pentru 
nemulțumiri diferite; din ei, cei mai mulţi, se duceau să umple 
cadrele oastei de strânsură, în acei timpi de lupte crâncene şi 
necontenite, când cu ungurul, când cu turcul, când cu tătarul. 

De la 1400 încoace, catolicii începură a se înmulţi prea mult, 
într-atât că, în secolele XV, XVI şi XVII chiar, ei deteră comunei 
pârgari şi judeţi, care se alegeau într-un an dintre papişti şi într-alt 
an dintre scheieni şi români. 

Care erau atribuţiile pârgarilor? 

A sub-însemna, în numele comunei, dimpreună cu judeţul, 
înscrisele de vânzare ale munţilor (aceasta, în secolul al XVIII-lea, 
când începe a se urca venitul munţilor); 

A regula analoghia (cisluirea) contribuţiilor, coborâte de la 
Tron ori de la Stat, în despărțirile lor respective; 

A împăca certele dintre cetăţeni; 

A judeca, împreună cu judeţul, cauzele importante; 

A priveghea pentru paza drepturilor şi privilegiilor comunale; 

A controla conduita judeţului; 

A popri reclamaţii la domn, în numele comunei, contra 
judeţilor şi funcţionarilor abuzivi şi răi, care atacau onoarea şi 
averea cetăţenilor sau prerogativele comunei; 

A supune la domn întărirea noului ales; 

A preînnoi hrisoavele comunei la înscăunarea fiecărui domn. 

Pârgarii dar erau în comună ceea ce erau odinioară tribunii 
plebei romane, în timpul republicei: nişte câini de stână, care 
apărau turma de oi contra lăcomiei lupilor sociali. Însă, precum în 
Roma, asemenea şi aci, puţini Grahi! Vom arăta, la locul său, cum 
câinii de stână, însărcinaţi cu apărarea turmei, deveniră ei înşişi 
lupi, care zeciuiau, în unire cu păstorul, oile şi caprele. 

Aci e locul să vorbim ceva şi despre vătăşei, care erau mâna 
de ajutor a pâgarilor. Atribuţiile vătăşelului erau împlinirea tributului 
de la cetăţeni şi a tuturor impoziţiilor, directe şi indirecte. În fine, 
pârgarii, judeţii, vătăşeii, toţi erau aleşi numai pe câte un an de 
locuitorii suburbiilor respective ale comunei. Cât pentru împlinirea 
tributului, el se împărțea pe lude (pe cap), fiece individ plătea 

fiscului (vistieriei) suma fixată de Cameră, ori de domn cu senatul 
împreună, cum am arătat. 

Vom vedea sub domnii greci în ce mod se regula tributul pe 
lude. 


Judeţul 
Alegerea judeţului 


Să venim acum la prezidentul comunei. Acesta se alegea pe 
tot anul, de către pârgari, dintre cetăţenii cei mai oneşti şi drepţi 
sau cei mai cu influenţă la pârgari şi la popor.Cei doisprezece 
pârgari, în timpul alegerii, se făceau două partide, partidul 
scheienilor şi partidul românilor, alegând fiecare partid pe repre- 
zentantul său. Catolicii, alăturându-se de una din aste două partide, 
formau majoritatea şi determinau pe alesul comunei. 

Ziua alegerii judeţului era fixată marţi după Paşti. În ziua 
aceea, pârgarii, în fruntea partidului lor, se adunau în două tabere, 
la locuinţa acelora pe care îi alegeau ei de judeţi, şi, luându-i cu 
convoi (cu alai), îi însoțeau la biserica lui Negru, unde era să se 
facă ceremonia alegerii. 

Ambele partide, fiecare în frunte cu judeţul ei, se opreau pe 
localul dinaintea porților monastirii (care se va numi în viitor Piaţa 
Judeţului, în memoria dezbaterilor pentru determinarea noului 
ales). Aci, o luptă verbală începea între capii ambelor partide, 
fiecare susţinând pe alesul ei. Atunci se da pe faţă calităţile şi 
defectele celor doi candidaţi. Lupta verbală se schimba adesea în 
luptă de braţe (scheienii erau agresorii) şi triumfa dreptul celui mai 
tare. Catolicii, zice tradiţia, se uneau mai totdeauna cu românii, 
pentru caracterul acestora leal; de aceea, majoritatea o aveau 
adesea românii, prin concursul noilor oaspeţi, mai recunoscători 
decât vechii oaspeţi intriganţi. În fine, partidul cel mai tare (cel 
mai numeros) intra în triumf pe poarta monastirii, în frunte cu 
alesul lui, în sunetul campanelor şi al aclamaţiilor populare. 

În uşa bisericii, protopopul comunei, în vestminte sacre, cu 
crucea şi evangheliul în mână, întâmpina pe alesul comunei, pe 
unsul Domnului şi, între doi copii, fiecare ţiind câte un luminar 
(feşnic) şi cântând imnul în uz la primirea capilor mireni şi 

călugări (Cade-se cu adevărat), el prezenta alesului crucea şi 
evangheliul, pe care acesta le săruta cu tot respectul şi umilința 
cerute de împrejurare. Diaconul, cu tămâierul, preceda pe pro- 
topop. Judeţul intra în biserică, precedat de cler şi urmat de pârgari 
şi de popor, toţi în vestmintele cele mai luxoase. După ce săruta 
icoanele, alesul făcea înaintea altarului jurământul de dreptate şi 
credinţă către legi şi către popor. Protopopul repeta de trei ori: 
„„Vrednic este!” şi poporul răspundea în cor: „Vrednic!”. 

După terminarea ceremoniei divine, pârgarii ridicau pe bra- 
ţele lor pe alesul comunei, în întreita strigare de: 

„Să trăiască jupân judeţul!” 

Şi poporul răspunzând în cor: 

„Să trăiască!” 

După astă ceremonie princiară, judeţul, iarăşi în sunetul cam- 
panelor şi al aclamaţiilor populare, înconjurat de pârgari, precedat 
de lictori (până la Mircea, cu feşele! în mână) şi urmat de notabilii 
şi de tot poporul, judeţul venea în triumf până în piaţa oraşului, 
unde era „Crucea jurământului”, crucea lui Negru-Voievod, pe care 
era săpat extractul hrisovului bătrân al fundatorului Principatului 
român, iar în centrul crucii figura acvila cruciată. 

Judeţul, înaintea acestei cruci, repeta jurământul de credinţă, 
săruta crucea şi iarăşi era ridicat de trei ori pe umerii pârgarilor, în 
întreită strigare a alegătorilor şi a poporului: „Să trăiască jupan 
judeţul!” 

După aceea pârgarii şi notabilii comunei însoțeau pe judeţ la 
locuinţa lui. Dacă judeţul avea vin în cave (pivniţă), didea câte o 
vadră de vin fiecărui pârgar, pe care el o bea cu ai lui; de n-avea, 
dădea câte un bilet la cârciumarii suburbiilor respective ca să dea 
fiecare câte o vadră de vin pârgarului din acea despărțire; total 12 
vedre. Judeţul apoi primea, din partea tuturor, felicitări de bun 





1 După exemplul consolilor romani ce se precedau, în ceremoniile 
publice, de lictori, purtând mănunche de nuiele, legate strâns, sau înfă- 
şurate cu bandelete, emblema unirii. D-aci vin fustaşii, garda domnului. 

” Un Arghiropol (ginerele lui Caragea), care a asistat într-un an la 
alegerea judeţului, ar fi zis, văzând astă ceremonie princiară: „Asta, văz 
şi cu, este boierie; căci eşti ales de un norod întreg, cu cinste dom- 
nească!” (Vezi nota L.) 

succes şi de bun augur, cărora le mulțumea cu cupa de vin după 
datina străbunilor. 

La ora prânzului, judeţul ospăta pe aceia cu care era în 
strânse legăminte de amicie şi părinţie; coşuri de ouă roşii se 
ciocneau, butie cu vin vechi se deşertau, miei graşi se sacrificau în 
ziua aceea solemnelă, în auzul muzicii naţionale ori a fluierului ş-a 
cimpoiului, în timpii lui Negru ş-ai lui Mircea. Pe când tata 
oraşului serba astfel în casa sa încrederea şi stima publică, mani- 
festate prin pârgari, aceştia, ca stâlpi ai oraşului, ori pe la casele 
lor, ori pe la cârciumele respective, serbau şi ei triumful lor, 
deşertând, pe lângă vadra judeţului, alte patru sau cinci vedre, 
după constituţia omului şi calitatea vinului. 

Moşii şi strămoşii noştri, la orice bucurie sau întreprindere, 
comunicau (după exemplul apostolilor) cu corpul şi cu sângele 
Domnului, cu pâinea şi cu vinul care întăresc şi învioşează inima 
omului. Grâul şi strugurul sunt emblema existenţei materiale, ca 
Dreptatea şi Frăția, simbolul vieţii morale. După comunicarea cu 
pâinea şi cu vinul, venea comunicarea cu dreptatea şi frăţia; în ele- 
mentele vieţii materiale, individul şi naţia capătă puteri noi pentru 
aflarea elementelor vieţii morale. După asemenea comunicări, 
bunii noştri se simțeau capabili de acte de caritate şi de eroism. 

Să lăsăm un minut pe pârgari şi pe judeţ chefuindu-se cu 
amicii şi consângenii lor şi să venim la dl. Bolliac care, în nr. 85 al 
Curierului român din 1845, se exprimă în privinţa alegerii jude- 
ului câmpulungean, în modul următor: 

„Partidele, înfuriate d-a apuca mai întâi intrarea în monastire, 
întindea între ele, din afara porţilor, un rezbel sângeros; şi partidul 
cel mai tare, reuşind a intra în curtea monastirii, închidea porțile. 
După terminarea jurământului, judeţul cu pârgarii şi cu partidul 
său intrau la egumenul monastirii ca să bea incropul (adălmaşul). 
După aceasta se deschideau porţile. Cei biruiţi, care pândeau afară 
duioşi, se înhăţau de păr cu cei dinlăuntru şi veneau grămadă până 
la locul ce se zice şi azi «locul tărbăcelei», unde se face şi acum o 
jucărie cu câini, în memoria acelei tărbăceli de oameni.” 

Las pe bătrânii câmpulungeni şi muşceleni să judece singuri 
până la ce grad aceste rânduri pot fi adevărate. Oameni de 
considerație m-au asigurat că incropul şi răzbelul sângeros sunt 

invenţiunea fantaziei poetice a d-lui Bolliac, şi în istorie imagi- 
naţia cată a da sceptrul raţiunei. Eu crez că aici este vro înşelă- 
ciune din partea vrunui bătrân boier pe care dl. Bolliac l-ar fi 
consultat în privinţa alegerii judeţului, când cu trecerea sa prin 
Câmpulung, la 1845; însă, pentru aflarea adevărului, istoricul cată 
a consulta tradiţia în oameni de toate vârstele şi de toate nuanțele, 
în lipsă de documente autentice. 

Ceea ce face însă a roşi mult musa ştiinţifică a poetului 
nostru, este originea absurdă şi comică ce dă tărbăcelei câinilor. 

Ce fel, domnule? însuşi Domnia Ta, atât de iniţiat în studiul 
antichităţilor romane, n-ai cunoscut, până la 1845, adevărata 
origine a tărbăcelei? Tărbăceala câinilor are un început cu mult 
mai vechi şi mai serios decât acela ce-ţi place a-i da. Cine nu ştie 
azi că tărbăceala câinilor recheamă surprinderea Capitoliului de 
către gali, bravii străbuni ai francezilor? Fiindcă gâştele lui 
Manlius deşteptară cu gârâitul lor alarmos pe romani din somnul 
pieirii lor şi cu modul ăsta se putu respinge inamicul de la murii 
Capitoliului. Senatul, printr-un decret, ordonă ca în toţi anii, în 
ziua aceea, gâştele, să fie bine tratate pentru marele serviciu ce ele 
aduseseră republicei amenințate, iar câinii să se verguiască pentru 
somnul lor letargic. Mai toţi istoricii romani aduc vorba despre ăst 
eveniment, grav şi comic totodată. 

Cel ce-şi propune a scrie datinele şi instituţiile străbune cată a 
umbla cu circunspecţă (cu ochii deschişi) pe tărâmul spinos al 
istoriei: prin catacombele Antichității, cu fanalul criticii sănătoase, 
iar prin grădina naturii ş-a istoriei, cu ochii armaţi de microscope 
şi telescope; cu alte vorbe, să supuie tradiţia la tribunalul logicei. 


Sigiliul şi hrisoavele comunei câmpulungene 


În ziua alegerii judeţului, pârgarii luau de la ex-judele 
semnele guvernării şi le încredinţau alesului celui nou; acestea 
erau: 

e Sigiliul (pecetea) comunei; 
e Hrisoavele (diplomele domneşti); 





! Vezi Curierul românesc, 1845, nr. 86. 

e Condicele (registrele canţelariei). 

Condicele începură a figura mai mult de la domnii greci, 
care, ca şi muscalii, ţineau mai mult la formă decât la esenţă, la 
vorbă decât la faptă. Înainte de 1700, grefa comunei încăpea într-o 
pereche de disagi. 

Să venim la hrisoave şi la sigilii. 


Hrisoavele 


După sărbătorile Paştilor sau după Duminica Tomei, câţiva 
pârgari însoţiţi de câţiva bătrâni şi preoţi ai comunei se duceau în 
capitala ţărei a încunoştința pe Capul Naţiei de alegerea noului 
judeţ şi a primi investitura (întărirea) de la domn. De multe ori 
însoțea pe pârgari şi judeţul în persoană; mai ales de la 1716 
încoace, când postelnicul deveni patronul comunei, cum vom 
vedea la locul său. La fiecare înscăunare de Domn, judeţul cu 
parte din pârgari şi bătrâni, mergeau în Capitală pentru preînnoirea 
hrisovului lui Negru. Atunci se formau două hrisoave asemenea, 
din care unul rămânea în Arhiva Statului, alta la comună. 

De la Negru până la Regulament, peste 80 de domni' se 
succed pe tronul Basarabilor; urma dar ca şi în Pânza Oraşului să 
figureze un număr egal de hrisoave; pânza însă abea conţine vro 
25, afară din 5 altele necuprinse în pânză şi vreo 12 cărţi domneşti 
(ofise). Care să fie cauza lipsei de 50 de hrisoave şi mai bine? 

Până la Mircea al II-lea, toate hrisoavele s-au repus, din 
diferite cauze, cum am arătat în capitolul precedent. Dar de la 
1550 încoa? Rezbelile cu naţiile vecine, incurgerile barbarilor, 
scurta domnire a unor prinți, neîngrijirea pârgarilor, indiferența 
cetăţenilor, emigrări (băjenii), incendiuri (focuri), alungări (goane), 
revolte (resmiriţe), inundări (potoape) etc. etc., acestea şi altele 
reduseră hrisoavele la numărul de 25, cele mai multe ieşite din 
aceeaşi redacţiune. Dacă la 1747 nu s-ar fi aşternut p-o pânză 
copie după hrisoavele scăpate din ghiara timpilor şi a restimpilor, 
foarte puţine ar fi ajuns până la noi şi acelea în ce stare! 





1 - .. A 5 . . . 
Afară de domniile unora de câte două şi trei ori. Cost. Mavrocordat a 
domnit în cinci rânduri, numai pe tronul României. 

Sigiliul 


Sigiliul comunei câmpulungene de la Mircea încoa, este cel 
următor. Dăm aci un facsimil. [Se reproduce în ediţia princeps] 

Ăst sigiliu era întreg de fier, coadă şi cap. Acea pasăre din 
mijloc, ce seamănă cu o barză, este acvila cruciată prefăcută în 
corb de greci. 

Cu toate silinţele străinilor de a schimba acvila în corb, acvila 
rămase tot acvilă. Fie dar pe documente şi pe monumente acvila 
corb; în inima şi în capul românilor, acvila este acvilă. 

Crucea de la corbul din sigiliul nostru cine a şters-o? Timpul 
ori influenţa străină? Dar ieroglifele acelea dimprejurul sigiliului 
despărțite de trei cruci? Acelea însemnează, pe limba bulgarilor: 
„Pecetea oraşului Dolgopol”; iar pe limba romană, „Sigiliul urbei 
Câmpulungul”. 

Ăst sigiliu, când se încredința judeţului în ziua alegerii, se 
băga într-o cârpă groasă, legată cu sfoară şi sigilată de pârgari şi 
numai în prezenţa lor îl putea scoate judeţul şi face uz cu dânsul. 
Ăst sigiliu ne arată epoca suzeranității Porții asupra Moldaviei şi 
României: alianţa acvilei Carpaţilor cu vulturul Balcanilor. 

Sigiliul acesta datează el de la Mircea or de la Ţepeş? 

În ambele noastre tratate cu Poarta (1393 şi 1460) figurează 
un articol privitor la românii trecători prin imperiul turc, pentru ale 
lor trebuinţe: „Aceştia, zice acel articol, să fie nesupăraţi de 
vamă; şi pentru portul lor, necercetaţi.” (Foaia minţii, 1842, nr. 
15, fila 177). 

Într-adevăr, cu sigiliul comunei noastre oricine putea vinde 
marfa sa, nu numai la toate sborurile din cuprinsul României, dar 
şi în Turcia chiar. De aceea mulţi neguţători, de tot felul, munteni 
şi ardeleni, mijloceau, prin pârgari şi judeţi, căpătarea unui bilet de 
drum cu sigiliul comunei. Cu acest bilet ei puteau colinda toate 
sborurile din ţară şi chiar cele din părţile Turciei despre Dunăre. 

Acest sigiliu figura: 

» în biletele de drum ale câmpulungenilor, neguţători, 
meşteri şi cultivatori; 
» în reclamaţiile comunei către tron şi stat; 

» în cărţile de judecată dintre câmpulungeni şi vecinii 
lacomi, călugări ori mireni; 

» în înscrisele arendării munţilor; 

» în înscrisele de împrumutări, făcute pentru ajutorul 
comunei întregi ş.c.]. 

Reclamările către tron ori către stat se sub-însemnau de judeţ 
cu pârgarii şi cu parte din cetăţeni, şi se întăreau cu sigiliul 
comunal, care el singur reprezenta comuna întreagă. 

În unele înscrise şi reclamări vedem figurând numai sigiliul, 
cu aceste vorbe: 

„Noi, oroşanii câmpulungeni...” 

Această simplă formulă fu cauză de mari abuzuri şi 
nedreptăţi din partea pârgarilor celor viţioşi, precum vom vedea la 
locul său.! 


Atribuţiile judeţului 


Atribuţiile capului comunei erau acestea: 

A judeca cauzele cetăţenilor, civile şi corecţionale; 

A împlini tributul către stat ori către tron şi a-l trimite d-a 
dreptul la vistierie; 

A regula darea merticului funcționarilor domneşti. 

Judeţul, în fine, era în comună un poliţai ş-un ministru totdo- 
dată, sub-cârmuitor şi jude; un domn absolut, pe care capul distric- 
tului (pârcălabul sau ispravnicul) îl menagea şi-l respecta, ca p-un 
jude ce unea în sine puterea legislativă şi executivă. 

Pentru executarea ordinelor sale, judeţul avea lictorii sau 
slujitorii lui. Numărul acestora, înainte de 1700, nu e ştiut. În 
secolul al XVIII-lea, judeţul avea 15 slujitori şi epistatul unul. 

La modificări de înscrise publice, la redacţia reclamaţiilor 
către domnul, la contribuţii extraordinare, la timpi grei, în fine, jude- 
țul se consulta cu pârgarul, cu bâtrânii şi preoţii comunei; atunci 





' În Magistratura din Câmpulung exista un dosier pentru luarea peceţii 
din mâna epitropului Ioan Ciolan, în care dosier figurează şi petiţiunea 
moştenilor contra epitropilor, care făceau abuzuri mari cu sigiliul 
comunei. 

consiliul se prezida de judeţ cu protopopul, după exemplul Senatului 
roman, prezidat de domn şi de mitropolit. Opiniunea tuturor făcea 
legea. În aceasta, ca în toate, câmpulungenii, în parte, şi românii, 
în genere, urmau exemplul străbunilor lor romani. Aceştia, după o 
lege din cele cuprinse în tablele decemvirice, zicea: „Voința 
plebei, în ultimă instanţă, este dreptul fix şi dreptatea”. 

Cât despre salariul (leafa) judeţului, el se compunea din 
zecima contribuţiior şi a amendelor (gloabe); însă foloasele lor 
erau mari: ca jude suprem al comunei, el şi cu pârgarii mâncau... 
banul statului, cum zice ţăranul nostru. Până la fanarioți, judeţul 
era regina stupului; de la 1716 însă, el şi pârgarii erau trântorii 
care mănâncă d-a gata mierea albinelor. 

Judeţul se putea alege şi pe mai mulţi ani consecutivi (unul 
după altul), dacă se bucura de încrederea publică. Astfel ne arată 
hrisoavele pe un Andreas Judeţul (catolic!), ce figură ca jude 
douăzeci de ani cel puţin; astfel fu şi Nicolae Grecul, în timpul 
părinţilor şi moşilor noştri. Despre acesta vom vorbi mai pe larg la 
locul său. 


Legile străbunilor noştri 


Aici se naşte o întrebare: 

— După ce legi judecau românii şi câmpulungenii, înainte de 
Negru şi după Mircea? 

— Românii, atât sub daci cât şi sub Basarabi, n-avură legi 
scrise; înainte de 1200, românii îşi regulau interesele lor sociale 
(averea şi onoarea, căci pedeapsa cu moartea a fost necunoscută la 
noi) după legile imperiale din corpul Dreptului Iustinian şi după 
obiceiurile locului. 

— Obiceiul pământului mai cu seamă, zice istoricul Bălcescu, 
ținu loc românilor, de la 1200 până la 1646, şi de constituţie 
politică şi de condică civilă şi criminală.” 





, Despre Andreas Judeţul, lectorul să deschiză tom I Magazin istoric, 
pag. 37 şi 70, şi va afla caracterul ăstui judeţ ce a jucat un rol însemnat în 
comuna noastră, în secolul XVII. 
Z Magazin istoric, tom I, fila 3-4. 

Acest obicei îl aflăm în hrisoave aplicat în diferite casuri. 

Alecsandru I al Moldaviei (1410) făcu o condică de legi ce 
s-a repus. La 1652, Matei Basarab tipăreşte în Târgovişte prima 
condică de legi, traducere după cele imperiale romane, sub titlul 
„Îndreptarea legii”. Tot p-atunci (1646), şi în Moldavia, Vasile 
Albanitu publică o condică de legi, tipărită la Iaşi, sub titlul „Carte 
românească de învăţătura pravilelor”. Condica lui Matei, fiind 
imperfectă, fu dată uitării: judecătorii, după exemplul moşilor şi stră- 
moşilor, consultau tot legile imperiale şi obiceiurile pământului. 

Veniră apoi pravila lui Scarlat Ghica (1760) şi a lui Al. 
Ipsilanti (1779), imperfecte ca şi cea a lui Matei şi viţioase ca a lui 
Caragea. Apoi veni pravila lui Caragea (1818), culegere din pra- 
vilele precedente şi din obiceiul ţării, şi regulată după instituţiile 
iustiniane. 

În fine, la 1831, iată şi Regulamentul!.. 

Cât pentru comuna câmpulungeană, condica ei de legi era 
numai obiceiul locului, bazat pe bunul-simţ şi pe dreptul-cuvânt, 
ce le posedă tot omul. Maxima după care judeca judeţul 
comunelor, înainte de 1650, era axioma evanghelică: „Ce ţie nu-ţi 
place, altuia nu face”, fundamentul tuturor legilor şi religiilor, al 
moralei şi al filosofiei. 


Cauzele existenţei comunei câmpulungene 


Republica Câmpulungului fu, până la domnii fanarioți, o 
republică ca a Bârladului din Moldova în secolul XII: aceasta 
ajunsese faimoasă prin pirateria sa de uscat, prin care se întinsese 
până la Marea Neagră; iar Câmpulungul, prin unirea cetăţenilor 
care insuflau spaima celor răi şi stima celor buni. 

Dar ce făcu oare să existe astă republică atâţia secoli? 

Mai multe cauze: 

Nepământenirea străinilor; 
Autonomia; 

Protecţiunea domnească; 
Poziţiunea topografică; 
Caracterul câmpulungenilor. 

Neîmproprietărirea străinilor pe moşia şi vatra comunei 
noastre fu cauza primară a existenţei astei mici republice; fără ea, 
de mult instituţiile libere ar fi devenit vis şi fum! O palmă de loc de 
ar fi căpătat grecul şi bulgarul în proprietatea comunei, comuna 
toată ar fi devenit proprietatea vrunui boier mare, pământean 
sau străin. Chiar azi, n-avem exemple pipăite înaintea ochilor?... 
Grecul şi bulgarul, care se înavuţiseră cu pierderea moşiei ţăra- 
nului ş-a boierului, moşteni, împilară pe aceşti dezmoşteniţi, 
făcându-i servi şi sclavi: dreptatea era a lor, căci ei erau cei 
avuţi... 


Autonomia 


Pe cine doare mai mult inima d-o familie, decât pe şeful şi pe 
membrii acelei familii? 

Câmpulungenii, învăţati de secoli cu libertatea şi neatârnarea, 
se dedulciseră cu aceste daruri sânte şi făceau totul ca să le 
conserve. Precum şeful familiei ţine la guvernul femeii sale şi al 
copiilor săi (spre înflorirea lor), asemenea şi comunele sau statele 
cele libere ţin la păstrarea instituţiilor străbune. Bune sau rele, 
legile care şi le da omul singur sunt mai drepte şi mai folositoare 
lui decât cele ce i le impune veneticul; atâta numai ca legea să nu 
fie capriciul şi interesul unui număr de cetăţeni egoişti şi lacomi, 
ci voinţa generală a tuturor cetăţenilor. 

Judeţul şi pârgarii, fiind aleşi de cetăţeni ca protectori şi 
defensori ai drepturilor şi privilegiilor comunale şi funcțiunea lor 
fiind anuală, ei trebuie să-şi împlinească misiunea cu credinţă şi 
conştiinţă; astfel, pe lângă pierderea încrederii publice, pierdeau şi 
stima şi foloasele ca cetăţeni primari. Pe lângă pierderea foloaselor 
şi stimă, pierdeau viitorul copiilor lor. Aşadar, viciul căta să 
împrumute masca virtuţii: lupul a se acoperi cu pielea oii şi a 
câinelui, ca să fie suferit. Azi, chiar în 1855, câte vulpi şi câţi lupi 
nu-i vedem înfăşuraţi în piei de câini şi de oi? 

Apa curge, pietrele rămân. 

Protecţiunea domnească 


Deşi nu toţi domnii fură Basarabi, însă unii de ambiţiune, 
căci ocupau tronul Negrilor şi al Mircilor, alţii de bigoţie, căci 
Negru şi succesorii lui legaseră cu anateme grele respectarea 
prerogativelor Câmpulungului; alţii, de compătimire pentru ster- 
piciunea locului muntos al Câmpulungului; şi toţi, în fine, nevoiţi 
de politică, susţinură astă instituţie, luând-o sub protecţia lor 
specială, ca şi cezarii Romei, provinciile lor favorite. 


Poziţia topografică 


Republica Câmpulungului fiind aşezată la poalele munţilor, 
între moşteni ţărani sau între boieri mici, îşi putu exersa dritele 
sale fără temere de subjugări, subt egida hrisoavelor şi subt scutul 
tronului, pe când alte comunităţi, sătene sau cetăţene, aşezate la 
câmp, între vecini puţini sau avuţi (boieri sau călugări), se stinseră 
încă din secolul XVI, devenind sclave, ca şi cultivatorii, de silă, de 
nevoie ori de interes. 


Caracterul câmpulungenilor 


Câmpulungenii, ca moşteni avuţi şi liberi şi dedulciţi cu 
independenţa secoli întregi, câmpulungenii, cu toate intrigele dintre 
ei, pentru aleşii lor, erau un cuget ş-o voinţă, un corp ş-o bursă, 
când drepturile sau onoarea le erau amenințate de călugări ori de 
funcţionari. 

Probă, conduita lor cu călugării radulioţi şi câmpulungeni, în 
secolul XVII, şi cu funcţionarii fanarioți, în secolul XVIII, epoca 
decăderii comunelor. Chiar azi, junimea de caracter, care e viitorul 
şi mândria Câmpulungului, fulgeră viţiul în sceleratul de orice 
culoare, fugind de dânsul ca de un lepros. Aceasta o pot mărturisi 
toţi care cunosc caracterul lor. Fie ca aceşti juni bravi să rămâie 





! Vezi pentru aceasta: Magazin istoric, tom IL, fila 43. 

astfel pentru totdauna, iar ceilalți, ce nu le seamănă, să se ambi- 
ționeze a-i imita, pentru fericirea concetăţenilor şi ilustrarea locului 
lor natal. Fie ca o dată Câmpulungul cel poetic să aibă locuitori 
demni de clima lui poetică şi de frumuseţile lui poetice! 

Terminăm acest capitol (care am fi dorit a fi tratat de-o pană 
istorică, ca a Bălcescului) cu următoarea observare: 

Munţii au avut totdauna o atragere nespusă pentru demo- 
craţie: poporul roman se trage pe Muntele Sacru şi pe Aventinul în 
urma tiraniilor patriciilor şi, din culmea munţilor, el se coboară cu 
drepturi şi cu tribuni, cu libertatea şi cu apărătorii ei. 

Moise se coboară din Sinai cu Tablele legii. 

Ghilom-Tell cu republica, din munţii Elveţiei. 

David cu Psaltirea, din Ghelboe. 

Ossian, din munţii Scoției, cu sublimele lui balade. 

Cine din juni nu cunoaşte azi pe muntenii francezi (Les 
montagnards) de la 1793? Mai toate republicele moderne şi antice, 
indigene şi străine le aflăm aşezate pe culmea dealurilor sau la 
poalele munților. Acvila şi şoimul, regii aerului, îşi iau zborul lor măreț 
după creasta munţilor. P-un munte se metamorfoză Salvatorul; p-un 
munte învinge Crist pe demonul tentator; după un munte Mesia îşi 
ia zborul către imortalitate, încununat de gloria divină! 

Carpaţii, aceşti Alpi ai Europei Orientale şi azilul veteranilor 
crucii, Carpaţii fură bulevardul creştinismului, citadela limbei şi 
naţionalităţii române, adăpostul libertăţii moşilor noştri sub hun şi 
tătar şi scutul instituţiunilor străbune. 

Azi ecourile voastre, o, Carpaţi, repetă numele bravilor duci 
şi căpitani ce ilustrară provincia favorită a cezarilor. Decebal şi 
Traian, Negrii şi Dragoşii, numele voastre sunt scrise pe colții 
Carpaţilor, de unde îi copiară istoria. Carpaţii sunt piedestalul 
statuelor voastre de aor. Timpul poate secera o dată coloanele de 
bronz ale lui Traian şi Napoleon; va respecta însă Carpaţii, 
coloana noastră de granit: degetul lui Dumnezeu a atins Alpii 
Orientali. Acvila cruciată e sacră şi imortală! 

CAPITOLUL V 
CÂMPULUNGUL SUB MIRCEA II 


Biserica Domnească şi Biserica Malu 


D. la Mircea I până la Mircea II (1400-1550), în curs de o 


sută cincizeci de ani, se preînnoesc pe tronul Negrilor 25 de 
domni, toţi Basarabi (afară de vreo doi-trei). Dintre aceştia, Ţepeş, 
Radu cel Mare, Neagoe şi Radu de la Afumaţi, egalară, unii cu 
sabia, alţii cu mintea, pe Negru şi pe Mircea. Radu V şi Neagoe 
fură făcători mari de biserici; prin urmare, ca prinți demni de 
numele şi inima Negrilor, au trebuit să protege şi ei cu căldură 
comuna câmpulungeană. 

Hrisoavele comunei însă, singurul nostru magazin pentru 
aceşti secoli, de la 1290 la 1550, sunt mute: „Pânza oraşului” 
începe cu hrisovul lui Mircea II din 1559. De aceea şi noi trecem 
repede peste un secol şi jumătate şi de la Mircea I venim la Mircea 
II, despre care vom vorbi în acest capitol. 

Mircea II ocupă tronul României, pentru prima oară, în 1546. 
EI era fiul lui Mihail III (Mihnea cel Rău); şi acesta, fiul lui 
Dracea Armaşul, din Măneşti, care se trăgea din familia lui Dan 
Basarab, fiul lui Negru; aşadar, Mircea II e nepotul lui Mircea 1 şi 
strănepotul lui Negru I. 

Istoria îl descrie ca p-un domn crud şi tiran; cu averile răpite 
de la boierii intriganţi ridica biserici şi cruci. Pe cei mai mulţi 
domni, nu atât caracterul lor sângeros, cât intrigile boierilor pentru 
domnie, îi făcură cruzi şi tirani; astfel stătură Vlad IV şi Mircea II. 
Mihail III fu prenumit de boieri „cel rău”, pentru că fu biciul 
hoţiilor şi al abuzurilor. Din numărul acestora este şi Radu de la 
Afumaţi, a căruia tragică moarte e azi cunoscută tuturor. 


% 

Mircea II, trimis de Poartă în Transilvania în două rânduri!, 
se urcă în Ardeal pe la Dâmboviţa (pe la Orăţie), şi îşi lăsă nevasta 
şi copilul în Câmpulung, la 1552. Aci Doamna Chiajna şi fiul ei, 
Petru, aruncară fundamentul unei biserici, numită până azi Biserica 
Domnească. Despre aceasta ne încredinţează atât hrisoavele acestei 
biserici, date de Doamna Chiajna sântului stabiliment, cât şi înscri- 
erea de d-asupra uşei bisericei din tindă, care sună aşa: 

„Biserica s-a zidit din temelie de răposata Doamna Chiajna, a 
răposatului Mircea Vodă şi de fiul ei, Petru II, la leatul de la Adam 
7035.” 

Acest an 7035 corespunde cu anul de la Hristos 1527; însă, 
pe tronul României figura, la 1527, domnul Radu VII (a doua 
domnie); aşadar, în loc de 7035 cată să fie 7060, care ne dă tocmai 
anul 1552, ce ne recheamă a doua trecere a lui Mircea II în 
Transilvania.” 

Hrisoavele Bisericei Domneşti îndreptează şi ele eroarea aceasta; 
într-însele aflăm proprietățile şi privilegiile bisericii lui Mircea II. 
Proprietate a aceştii biserici erau locurile comunei care, la 1552, erau 
deşerte; prin urmare, proprietate a domnilor, ca local al urbelor. 

Aceste locuri sunt cele următoare: 

Localul pe care statau casele Voroveanului cu grădina împre- 
ună şi jumătate localul caselor d-lui Anton Pavel. Asemenea şi tot 
rândul de case şi butice (prăvălii) de la Urianu până în capul pieţei, 
cele din mijlocul târgului, lângă gârliţă. 

Aceasta ne arată că, la 1552, centrul oraşului era nelocuit, 
localul acesta fiind conservat de magistraţii comunei pentru lărgi- 
rea stradei principale, unde figura Crucea şi Piaţa Jurământului şi 
pe ale cărei două laturi se ridicau locuinţele notabililor şi ale 
judeţilor.” 





' La 1550, contra lui Martinusius, nu la 1552, pentru restabilirea fiului lui 
Zapolia, pe tronul părinţilor lui, (storia d-lui F. Aaron). 

” Asemenea e falce şi data reparării acestei biserici, inscripţia zice 7290 
(1712) sub Nicolae Mavocordat, când la 1712 domnea Brâncoveanu. 

* Cartea isprăvnicatului din 1800 martie 22, subscrisă de ispravnicii loan 
Costandin şi loan Brezoianu, către ex-judeţii Georgie Buzoianu, Sterie 
Postelnicul, Dumitrache Ghioca şi condicarul Costandin (tată Săuleschi) 
pentru regularea locurilor Bisericii Domneşti. Originalul la dl. Ciolan. 

Aşadar, la 1844, era cu dreptul a se dărâma casele şi prăvă- 
liile înălțate pe localul Bisericei Domneşti: cu modul ăsta, lărgin- 
du-se strada lui Negru, s-ar fi înfrumseţat mult capitala Munticelului. 
Însă omul propune şi cerul dispune... 

La 1800 cele mai multe edifice (sau barace să le zic mai bine), 
dupe localul Bisericei Domnești, erau prăvălii portative!. Judeţii 
din timpul regimului fanariotic, prin influenţa lor de la pârgari, îşi 
însuşiră multe locuri din acest local al Bisericii Domneşti, precum 
vom arăta la locul său. Azi, în fine, Biserica Domnească puţin 
folos trage dupe edificiile ce se ridică pe acest local istoric. 

Privilegiile Bisericei Domneşti, acordate ei de Mircea şi de 
succesorii lui, erau acestea: 

Preoţii aceştii biserici erau scutiți de tributul preoţesc şi de 
ploconul vlădicesc, cum şi de toate rânduielele coborâte de la 
mitropolie; de oierit, dijmărit, vinericiu, căminărit etc.; 

De taxa legiuită pentru oi, râmători şi stupi „fiecare din cei trei 
preoţi ai bisericii lui Mircea Vodă să fie scutiţi pentru 80 râmători, 
80 de stupi şi 100 oi”, de patru lude (indivizi), cu pecetluri dom- 
neşti de la vistierie. „Aceştia se fac dar bisericei în folosul preoților”. 

În fine, Doamna Chiajna fundă şi o şcoală românească de 
băieţi, sub nume de Școala Domnească, al căria profesor român era 
plătit de la mitropolie. Şcoala aceasta figură până la finitul secolu- 
lui XVIII, tot cu acelaşi nume, pe localul grădinei Voroveanului.* 
Pe la 1801, sub Mihai Şuţu, Dumitru Rosetti, fundatorul schitului 
Mărculeşti (Flămânda), strămută Şcoala Domnească în alt loc, 
mărind salariul profesorului cu 20 de talere, precum vom arăta la 
capitolul XII.* 





' Hrisovul lui Mihai Şuţu din 1792, febr. 15, unde se vorbeşte și de 
hrisovul lui Alex. Ipsilanti din 1776, febr. 21, cum şi de al lui Mircea II, 
din 1552, care, ambele, s-au răpus de rezmeriţe şi goane. 

2 Hrisovul lui Cost. Moruz, din 1793 mai 22, şi hrisovul lui Georgie 
Hangerliu, din 1798, iunie 5. 

* Cartea isprăvnicatului din 1800, martie 22. 

+ Sub fanarioți, afară de suta de lei de la mitropolie, dascălul avea şi câte 
o para pe săptămână de la tot copilul, pe care i-o aducea regulat luni, la 
începutul săptămânii, când băiatul mergea la dascăl cu panachida în 
subţioară. 

Care era împărţirea comunei noastre în secolul XVI? Şi care 
era populaţia câmpulungeană între 1500 şi 1600? 

Cea dintâi întrebare n-o putem dezlega cu siguranţă: poate că 
împărțirea comunei de sub Matei Basarab să fi existat şi sub 
Mircea II; însă niciun document din câte posedăm nu ne 
încredinţează despre aceasta, iar tradiţia dă din umeri. 

Cea d-a doua întrebare însă o dezlegăm cu tradiţia şi cu 
istoria. 

Fanalul cel mai sigur care să ne conducă în dedalul ăstui 
secol, ce e pentru istoria noastră ceea ce e aurora pentru zică, 
fanalul nostru aici sunt inscripţiile bisericilor şi ruinele caselor din 
suburbiile respective ale Câmpulungului. „Mulțimea ruinelor de 
case şi de biserici, într-un sat ori cetate, zice un scriitor francez 
care a studiat Antichitatea, este o probă valabilă (temeinică) 
despre mărimea populaţiei acelui loc. Ruinele Palmirei şi forma 
stilului edificelor ei îţi arată, cu apropiere, numărul locuitorilor 
acestei cetăţi faimoase şi epoca existenţei şi fundării sale”. 

Din inscripţiile şi stilul bisericilor din Câmpulung aflăm că 
cele mai împopulate sub-urbii au fost Românii şi Schei, Sânt 
Georgiu şi Marina, Valea şi Fundenii, în giurul cărora se grupau 
locuinţele oamenilor, ca copiii împrejurul unui moş. 

În secolul XVI aflăm în Câmpulung populaţia crescută foarte 
mult: căci între 1500 şi 1600, se ridicară bisericile Şubeştii”, Popa 
Savu:, Schei“, Bradu, Malu de Sus şi de Jos . 

La Bradu n-aflăm nici o inscripţie. Pe pietrele mormântale 
figurează date dintre 1500 şi 1600. Tradiţia însă spune că la 
domnul Mihai (Viteazul) biserica se ridicase pe ruinele altei 





! Volney. 

” Fundată pe la 1550 şi reparată la 1739. 

* St. Nicolae din târg, ridicată pe la 1570 şi reparată la 1679. 

* Între 1500 şi 1600 se zice că în peretele altarului s-ar fi zidit o piatră de 
mormânt, cu data dupe la Negru. D-o fi adevărat, Schei are o existenţă de 
vro cinci sau şase secoli. Cum a suferit noul ctitor să se îngroape nişte 
pietre aşa de bătrâne? D-o fi prezidat la reparare, domnul Bucur Pop e 
responsabil către istorie de asemenea indiferenţă. 

bisericuțe de lemn, părăsită de ani nenumărați şi făcută din vremi 
bătrâne, cam dupe la Negru-Vodă... 


* 


Cercetând suburbiile Malu de Sus şi Malu de Jos, când cu 
vizitarea schitului Ciocan (în 1854), aflarăm, atât din hrisoavele 
mălurenilor, cât şi din spusele moşilor, că Bradu are, într-adevăr, o 
antichitate mare, fiind înălţată astă biserică din secolul XV. 

Să lăsăm să vorbească tradiţia însăşi: 

„;— Veche să fie biserica ăstui sat (Malu de Sus)? 

— Veche, ca şi satul. 

— De mult s-a cocoţat satu ăsta aici? 

— Da cine poate şti? Cei care ar şti sunt ţărână astăzi. 

— Aşa e, dar până a nu se face ţărână, omul vorbeşte: spune 
neamului său păţirile şi suferinţele lui şi-ale părinţilor săi. Sunt 
bătrâni mulţi în satul ăsta? 

— Sunt. 

— A! lată logofătul satului! 

— Iată văru Sănducu! 

— Ăsta, domnule, ştie multe! Pe el să-l întrebi: e plin ca un 
stup. Să vezi cum îi toacă gura ca o sfârlează! 

Logofătul satului Malu de Sus e un bărbat între 40 şi 50 de 
ani, numit Dumitru Sandu. Culoarea feţei sale e brună şi trăsurile 
lui sunt bărbăteşti şi regulate: ochiul de acvilă şi chica de leu; un 
cap de roman cu umeri de dac; un adevărat fiu al munţilor. 

— Bună ziua! zise tribunul mălurean. 

— Mulţumim dumitale! răspunsei. 

— Domnul întreabă, zise unul, de când e satul ăsta? 

— Apoi, numai de vreo patru sute de ani. 

— Şi de unde ştii? îl întrebai. 

— După un hrisov bătrân, care e de la Vintilă- Vodă (1532-1534). 

— Apoi nu e vechi: numai trei sute de ani. 

— Aşa e; însă Malu de Sus e copilul Malului de Jos; şi acesta 
e rupt din tulpina Câmpulungului, înmulțindu-se oamenii prea 
mult în oraş. 

— Şi ce nevoi avură strămoşii dumneavoastră să se urce p-aste 
dealuri? 

— Neamul nostru se trage parte din scheieni, parte din olari şi 
români. Strămoşii noştri locuiau odinioară împrejurul bisericei Bradu, 
care p-atunci se numea Biserica din Deal, fiind aşezată pe deal. 

Când cu turcii de sub Mircea-Vodă', spunea un moş (care 
auzise şi el de la un alt moş) că strămoşii noştri (Bărăşti, Ogari, 
Diţoi, Focani, Ocheşti ş.c.].) se dezlipiră de tulpina bătrână a 
oraşului şi se retraseră tot pe moşia părintească; dar mai spre 
dealuri, mai la adăpost. Le plăcură locul pe care e azi aşezat Malu 
de Jos şi puseră parul satului, numit Ocheştii Mălureni. Ocheştii 
vine de la Ochea, mai-marele satului, care se pusese în fruntea 
pribegilor, ca păstorii în capul turmei; iar Mălureni, spre aducere- 
aminte a bisericei Malu (Bradu), unde era ţărâna moşilor lor. 

— Sau poate s-o numi astfel chiar de la ăste maluri, pe care se 
aşezară cei din familia Ocheştilor? 

— Poate; dar tot mai bine vine la socoteală cealaltă... 

— Dar de ce s-o fi zis Ochea bătrânul moş? 

— Se vede treaba că avea ochi de vultur moşul nostru! 

— Tocmai aşa, observă un sătean. Nu vezi tu, măi, că toţi cei 
din Ochea au ochi mari şi grozoşi? Parcă te fermecă, parcă te 
deoache când se uită la tine. Aşa e d-alde popa Oncheoiul 
Ochescu, din Malu de Jos, ctitorul bisericei celei nouă. 

— Dar satul ăsta (Malu de Sus) când s-a făcut? 

— Apoi, după spusa moşilor, cu mult după întemeierea Ocheştilor 
Mălureni: înmulțindu-se prea mult oamenii în Malu de Jos, trei 
moşi de aci (ramuri din moşul Ochea) se traseră mai la deal, tot pe 
moşia oraşului, pe poiana asta. Astfel Malu de Sus ajunse a fi o 
cetate, unde se trăgeau toţi cei din Malu de Jos la nevoi grele, în 
timp de rezmiriţe (de turci şi de tătari). 

Din aceşti trei moşi, care făcură şi biserica satului”, ne tragem 
noi toţi. Însă şi acei trei moşi, atât se înmulţiră şi dânşii, încât se 
întinseră şi ei mai încolo, tot pe moşia oraşului, formând alte sate, 





! Vezi: Actul Magistratului din Sas-Sebeş, de care am vorbit în ideile 
preliminare. 

* De lemn toată, după stilul vechi; campanatorul s-a urcat numai de vreo 
treizeci de ani d-asupra bisericei. O recomandă amatorilor de curiozități 
şi antichităţi pentru simplitatea ei. Ea recheamă primii secoli ai creştinis- 
mului, când bisericile erau simple ca apostolii. 

precum Bughea-Ocheşti, care odinioară se zicea mahalaua Curelarilor. 
În urmă, tot înmulţindu-se oamenii, se făcură satele Apa-Sărată, 
Bughea-Humeli şi Vişoiul. Apoi veniră şi români de dincolo 
(ardeleni), pe care nevoile (foametea) îi siliră a se statornici pe 
moşia oraşului. În scurt, toţi ăştia, mălureni şi vişoieni, suntem 
copii ai moştenilor câmpulungeni (scheieno-români), ramuri din 
tulpina groasă a Câmpulungului. Probă că ne tragem din moştenii 
câmpulungeni sunt cuscreniile ce avem în Schei şi în Olari: familia 
Săvuicului se trage din moşul Focan. Uite, livadea cea d-alăturea e 
dăruită de moşii noştri Sf. Gheorghe din România; se vede că 
stăpânul locului a murit fără moştenitori şi a lăsat locul bisericii 
Sf. Gheorghe, unde zace ţărâna strămoşilor noştri. Acolo e şi 
pomelnicul nostru, la Sf. Gheorghe. 

— Dar Ciocanul (schitul) de cine să fie făcut? 

— Apoi, fiindcă este pe moşia oraşului şi în apropiere cu satele 
astea, tot de vrun moş d-ai noştri: în lipsă de copii, a făcut schitu- 
leţul ăst şi l-a înzestrat cu părticica lui de loc.” 

Din cele arătate conchidem: 

I. Populaţia Câmpulungului, între 1400 şi 1600, era destul de 
numeroasă: probă, mulţimea ruinelor de case din suburbiile 
Scheiul şi românii şi retragerea Ocheştilor şi a celorlalți moşteni 
scheieno-români pe dealurile dupe moşia oraşului, pentru mai 
multă comoditate şi facilitate a existenţei. Poate şi frica de barbari 
să fi fost o cauză a retragerii Ocheştilor pe dealurile unde sunt azi 
satele Malul de Sus şi Malul de Jos; însă, cu retragerea barbarilor 
din ţară, urma să se coboare şi emigranții scheieno-români la 
vetrele lor, în suburbiile respective; ei însă rămaseră locului până 
azi. Şi iară, dacă de frica barbarilor se retraseră Ocheştii pe 
dealuri, de ce nu se retraseră atunci, la acest adăpost, şi ceilalți 
moşteni câmpulungeni, ameninţaţi deopotrivă de furia barbarilor? 
Poate că şi aceştia s-au urcat pe dealuri şi plaiuri, iar după 
retragerea barbarilor au coborât iar la cuibul lor, în Câmpulung. 
Dar Ocheştii şi ceilalți moşteni de ce rămaseră tot pe dealuri 
făcând sate noi? De unde înţelegem că mai mult înmulţirea 
locuitorilor decât furia barbarilor au determinat pe Ocheşti şi 
consorţii lor a se retrage mai spre dealuri, mai la lung, mai la 
libertate, mai la sigur despre foame şi barbari. 

II. Mălurenii nu sunt streini venetici (ardeleni şi olteni), 
porniţi din satele lor de foamete, de barbari ori de contribuţiile 
cele grele ale acelor timpi critici şi pe care venetici, comuna, prin 
reprezentanţii ei, i-a făcut clăcaşi pe moşia oraşului, cum pretind 
domnii deputaţi ai moştenilor,; ci sunt scheieni şi români, fraţi buni 
cu actualii moşteni. Şi iată cuvintele noastre: 

]. Sătenii din România Mică ce emigrau la Balcani ori la 
Carpaţi, de frică de barbari ori de împilările grecilor, nu puteau 
şedea mult în comunele libere muntene, nici ca oaspeţi, nici ca 
încorporaţi cu cetăţenii cei liberi, fiindcă proprietarii dupe moşiile 
cărora fugeau îi reclamau la guvern, ca un drept al lor!, şi îndată se 
trimiteau gonaci după ei, care îi aduceau la urma lor. Probă, 
hrisovul lui Matei Basarab, din 25 martie 1633, despre care vom 
vorbi pe larg în capitolul următor. 

2. Despre ardelenii fugiți din Transilvania, de foamete şi de 
jugul de fier al ungurului şi al sasului şi adăpostiţi în comuna 
noastră în diferite epoce, pot domnii deputaţi proba, cu acte 
autentice, epoca venirii lor în comună şi dreptul de stăpânire ce l-au 
avut aspră-le comuna secoli întregi? Dar nici înşişi domnii deputaţi 
şi mulţi dintre moşteni nu pot proba azi nici genealogia neamului 
lor, nici dreptul cu care posedă averile lor. Bazele argumentelor 
lor sunt înscrisurile de arendare ale munților de la 1780 încoace şi 
registrele ruptaşilor de la 1824, unde figurează moşii şi consân- 
genii moştenilor câmpulungeni, în numele cărora judeţul cu pârgarii 
arendau munţii şi rediţeau toate înscrisele publice ale comunei; 
însă chiar aste argumente sunt în contra lor, cum vom arăta la 
locul său. 

Şi cum pârgariii şi judeţii, dintre 1400 şi 1800, nu-şi 
asigurară ei, cu înscrise sau hrisoave, dreptul lor de stăpânire 
asupra străinilor primiţi ca clăcaşi pe moşia oraşului? Când cel 
mai mic obiect de cumpărare ori de vânzare al lor îl asigurau cu 
înscrise dupe toate formele... 

Şi, în fine, dacă mălurenii sunt clăcaşi, cum o pretind domnii 
deputaţi, cum îi recunoscură dumnealor prin înscris, în două 
rânduri (în aprile şi mai, 1855), ca moşteni câmpulungeni, cu drept 





' Tăranul fiind o vită de muncă a proprietarului. 

la foloasele comunei? Din convicţie ori din viclenie o făcură 
aceasta? Dacă e din convicţie, trebuia s-o facă din capul locului. 
Destul atâta aci. Am atins în trecere coarda aceasta ca o 
introducere preliminară pentru capitolul XI, unde vom arăta pe 
larg cauzele procesului moştenilor câmpulungeni pentru venitul 
munţilor comunei, cum şi cauzele prelungirii acestei judecăţi în 
curs de 24 de ani. 

CAPITOLUL VI 
CÂMPULUNGUL SUB MATEI BASARAB 


4 erban I, Matei I, Constandin I, Șerban II şi Constandin II 


sunt, în secolul al XVII-lea, nişte luceferi de naţionalitate şi inde- 
pendinţă, cari se nevoiesc în deşert a risipi negurele sclaviei 
noastre politice şi soţiale! Fiecare din domnii Basarabi, numiţi mai 
sus, lăsară câte o pagină de aur în istoria patriei lor şi câte un 
monument în Câmpulung sau în Muşcel: toţi au fost patroni zeloşi 
ai comunei noastre. 

Mihai Viteazul şi Şerban I, cu ocaziunea reînturnării lor tri- 
umfale din Braşov (la 1599 şi 1603), ridicară cruci mari de piatră 
în drumul de la Kronstadt spre Câmpulung: din acestea unele 
există (precum cea din Dragoslavele, de lângă biserică), altele s-au 
dărâmat de timp ori de barbari. Şerban Cantacuzino, afară de crucea 
de lângă Viena (1683), ridică şi altă cruce la schela Dragoslavele, 
în memoria învingerii osmanlâilor sub murii Vienei." Brâncoveanul 
fu unul din ctitorii monastirii lui Matei din Câmpulung, cum şi al 
monastirii catolice tot de aici, dotând pe amândouă cu proprietăţi 
şi privilege. 

Cele mai multe cruci de piatră din capitala Muşcelului şi 
dupe moşia Câmpulungului, cum şi din tot Muşcelul, dată din 
secolul XVII, mai ales din timpii lui Duca, Ghica, Matei şi 
Brâncoveanul. În acest secol se ridicară în Câmpulung multe 
biserici, iar cele vechi se reparară mai toate, adăogându-li-se turlă 
de zid d-asupra şi altar în formă de semicerc, după stilul grec. 
Biserica Sântului Ilie se ridică la 1620 şi fu reparată la 1771. 
Sfânta Treime, la 1662, şi reparată la 1730. Monastirea, la 1635. 





1 În ea se pomeneşte şi de facerea unui pod peste apa Dâmboviţa, la 
înturnarea lui Şerban de la Viena. 

Monastirea lui Matei I din Câmpulung 


În inscripţia acestei monastiri aflăm că, după fundarea 
Bisericii Domneşti a lui Negru, la 1215 (6723), ea fu surpată de 
cutremur la 1628, subt Alexandru Iliaş, şi stete ruinată şapte ani. 
La 1635 Matei I preface biserica de mir a Negrilor în monastire de 
călugări (chinovie), tot pe vechea temelie, şi tot cu pietrile bisericii 
lui Negru, împlinind lipsa cu pietre şi cărămizi romane din ruinele 
Jidavei.! 

Primul egumen al monastirii fu Melhisedec, care se vede 
desinat în tinda bisericii, la dreapta portretului boierului Pană 
Costinescu. Băţul (cârja) păstoriei lui Melhisedec (de abanos, 
format din trei bucăţi, legate cu verigi de argint) e înfipt lângă 
tronul destinat pentru şederea domnului în biserică. Se zice că i 
s-ar fi dat de însuşi Matei, în ziua dintâi a egumeniei sale.” Tot 
atunci se ridică şi turla de campane, care se repară şi se transformă 
la mijlocul secolului XVIII. 

Matei dotă monastirea sa din Câmpulung, ca pe toate cele 
făcute de dânsul, cu moşii, vii, ţarini, ornamente scumpe şi vest- 
minte grele bisericeşti.” Mai mulţi domni şi particulari măriră averea 
monastirii cu moşii, vii, ţigani etc. 

Aici se naşte o întrebare: 

Vatra monastirii lui Matei, anume Grădiştea, pe localul căria 
figurară atâţia secoli municipiul Romula şi Romula comunală, prin 
ce mijloc deveni ea proprietate monastirească? O dărui comuna 
monastirii ori Matei o cumpără de la comună sau de la altcineva? 

Localul Romulei, rămâind loc domnesc după strămutarea 
Romulei pe localul Câmpulungului de azi, s-a dăruit de Negru sau 
de Mircea vreunui oştean belicos, de la nepoţii căruia l-a cumpărat 
Matei şi l-a făcut dar monastirii sale din Câmpulung.” 





! Vezi nota A. 
2 Vezi nota B. 
3 Vezi nota C. 
1 Vezi nota H. 
5 Vezi nota F. 


130 


Impărțirea comunei sub Matei 1 


Până la Matei, numele şi circonferinţa subturbiilor Câmpu- 
lungului nu ne sunt cunoscute, lipsindu-ne orice document, public 
sau privat, desluşitor pentru aceasta. 

Sub Matei, comuna era împărțită în subturbiile următoare: 

= Scheiul' 

= Valea? 

= Marina? 

= Sf. Nicolae din Sus“ 
= Bradus 

= Popa Savu“ 

= Târgul! 

= Margineas 

= Popa Stoica? 

= Popa lene! 

= St. Gheorghe"! 
= Malu”? 

Astă împărţire a esistat astfel până la Regulament. 

Cât despre întinderea sau circonferința subturbiilor, aceasta 
nu o ştim desigur: căci un oroşan dintr-o despărţire plătea adesea 
tributul în altă despărţire; unii se strămutau din felurite cauze, din 





! Numit astfel după scheieni. 

După vâlcelul ce curge prin oraş, de unde şi biserica de lângă 
potropopul Crasan şi-a luat numele de Valea. 

“ După hramul bisericii. 

* 1dem. 

” După un brad foarte vechi din curtea bisericii, căzut la 1821. 

* După fondatorul bisericii din capul târgului, care se zice şi Sf. Nicolae 
din Târg. 

7 De la târgul oraşului. 

* În cuprinsul Bisericii St. Ilie, fiind d-o margine a oraşului. 

” După vrun popă cu influință, de la Biserica Domnească. 

'9 După vrun popă asemenea de la Biserica Fundeni. 

'! După hramul bisericii. 

"2 Fiind aşezată pe maluri. 

suburbiul scheiean în cel român, şi viceversa, fără a înceta cu toate 
astea a figura în registrele subturbiilor natale. Fiindcă însă subtur- 
biile se numeau după biserici, fiecare se sfârşea acolo unde începea 
cealaltă biserică; cu modul ăsta poate afla cineva, cu apropiere, 
marginile fiecăreia despărțiri în secolii XVII şi XVIII. 


Sorgentea avuţiilor lui Matei Basarab 


Matei Basarab a făcut, el singur, 40 de monastiri, din care cea 
d-a patruzecea e Sărindarul. 

Cu ce făcu şi dotă Matei 40 de monastiri? 

Domnii dintre Negru şi Mircea putură dota bisericile şi mona- 
stirile lor cu moşii din locurile domnești, fiind încă locuri deşerte 
între 1200 şi 1400; cu toate că, la 1428, Alexandru cel Bun (al 
Moldovei) vrând a-şi dota monastirile sale Bistriţa şi Probota, 
trebui să cumpere moşii din ţinutul Neamţului, Suceava, leşii ş.c.]. 
de la moşteni ce-şi stăpâneau moşioarele din nepomenite timpuri.! 

Însă chiar din secolul XIII (1200-1300), spun hrisoavele şi 
cronicele, locurile domneşti se dăruiseră mai toate pe la boieri şi 
călugări. Cu atât mai mult Mircea II, la 1550, şi Neagoe, la 1512, 
şi Matei I, la 1633, au trebuit să doteze bisericile lor cu moşii 
cumpărate de la moşteni şi de la boieri. Lăsăm pe toţi şi întrebăm 
pe Matei: 

De unde bănet, Măria-Ta? Pentru construirea şi dotarea a 40 
de monastiri (din cele de frunte din Țara Românească) trebuiesc 
milioane; dar aceste tezaure, de unde? Le-ai aflat? 

Însă, pentru aflarea de atâtea tezaure, trebuie un noroc orb, pe 
care nu-l prea au prinții şi patricii, învăţaţi a zice ş-a se face... 
Ş-apoi, oricât de fortunat ar fi cineva, nu poate afla atâta bănet, 
încât să cumpere domnia de la viziri, să o susţie după demnitatea 
ei, să astupe gura intriganţilor şi nemulţumiţilor, să corumpă pe 
confidenţii inemicilor, să facă daruri domneşti la aliaţii săi, 
gratificări pe la capii oştirilor indigene şi străine şi să înalțe şi să 
doteze 40 de monastiri principale?!! 

Le-ai făcut singur aceste milioane? 





i Magazin istoric, tom II, fila 40-50. 

Tezaurele se fac sau cu sudouarea frunţii ori cu răpiri şi 
amăgiri; cu mijloace oneste sau ruşinoase. Un domn nu poate fi 
nici comerciant, nici industriaş, nici arendator, nici bancher, nici 
cultivator. 

Aşadar, sorgentea avuţiilor lui Matei cată să fie răpirea, 
amăgirea şi omorul.' 

Şi, cu toate astea, istoria ni-l arată pe Matei ca un domn drept 
şi pietos (evlavios); cum să înfrăţim aste două autorităţi contra- 
dictorii, raţia şi istoria? 

Adevărul s-a îngropat cu Matei şi tradiţia cu istoria se balo- 
tează p-o mare de conjecturi. Dumnezeu va judeca pe Matei ca pe 
toţi... 

Cu toate astea, pe de o parte, sistemul feudal introdus de 
Mihai Viteazul, pe de alta, moştenirea părinţilor săi Basarabi, pe de 
alta, caracterul avar şi lacom al unor Basarabi (ca Brâncoveanu), 
acestea şi altele au putut face pe Matei cel dintâi proprietar şi 
bancher al timpului său. În genere, enormele avuţii, private sau 
domneşti, au mai totdeauna nişte sorgente comprometabile 
reputației posesorilor lor: căci, cum vedem şi azi, cei oneşti sunt 
obscuri şi poveri.? 


Sborul Sântului Ilie 


Un articol din dota monastirii lui Matei din Câmpulung este 
sborul Sântului Ilie, care se face la 20 iulie, pe localul acestei 
monastiri. 

Nainte de 1633, ăst sbor se făcea pe localul comunei, în dosul 
bisericii Sfântului Ilie, care a primit numele de la acest sbor la 
1620, când fu fundată de doi moşeni din subturbiul Marginea: 
probă, piaţa d-alăturea, numită până azi Oborul (locul de vânzare 
al vitelor). După 1633, Oborul servi de local al târgului de bucate, 
ce se face pe toată săptămâna, sâmbăta, în Câmpulung. 

Sborul St. Ilie a trebuit să esiste şi înaintea lui Negru, pe 
localul Romulei. Muşcelul a trebuit să aibă un sbor anual pentru 





! Vezi nota ] şi nota M. 
? Vezi nota N. 

schimbul în mare (en gros) al obiectelor felurite de mâncare şi 
îmbrăcăminte. Acest sbor ar fi putut deveni unul din cele de frunte 
sboruri ale României, dacă Muşcelul ar fi avut o poziţiune ca 
Buzăul sau ca Râmnicul- Vâlcii; cu toate astea, înainte de Regu- 
lamnent, şi mai ales înainte de fanarioți, el era unul dintre cele 
dintâi sboruri din România. 

Negru, cu strămutarea Romulei pe localul de azi al Câmpu- 
lungului, strămută şi sborul acesta pe localul din dosul Bisericii 
Sânt Ilie. Tradiţia spune că, în timpi de emigrare la munţi (de frica 
barbarilor), sborul acesta se muta şi el pe plaiuri: astfel, în plaiul 
Dâmboviţa, este un munte cu acest nume (Sânt Ilie). Acest munte 
cată să-şi fi luat numele de la sborul St. Ilie, ce s-a făcut câţiva ani 
pe creasta lui, şi unde mai toţi românii din Dacia Traiană cată să fi 
venit să schimbe aci obiectele lor de primă necesitate. Despre 
aceasta ne încredinţează un înscris de vânzare, foarte vechi, ce 
esistă în mâinile unui sătean din Rucăr, cu următorul înţeles: „Și 
am băut adălmaşul, la sborul lui Sânt Ilie, aici sus, pe creasta 
plaiului Sânt Ile”. 

Matei Basarab mută sborul acesta dupe localul comunei pe 
localul monastirii, legând în testamentul său de donare:! „a nu 
plăti oroşanii vamă de nici unele din câte ar vinde ori ar cumpăra 
la acest sbor”?. Cu toate astea, călugării, când le venea lor bine, nu 
se mai uita la prerogativele moştenilor, ci luau vamă de la cumpă- 
rători şi vânzători şi chirie de la neguţători;, însă şi colțaţii moşteni 
nu-i lăsau să se simţească, cum am văzut în capitolul III. 

La început, venitul localului pe care se face azi sborul acesta 
era neînsemnat; azi, an peste an, la două mii de lei se urcă 
foloasele lui. Cu banii aceştia, de ar fi rămas sborul pe localul 
comunei, s-ar fi făcut multe îmbunătăţiri şi multe ajutoare oraşului 
şi scăpătaţilor. Dacă tot cu asemenea mijloace (cu răpiri şi 
amăgiri) va fi dotat Matei cele 40 de monastiri ale sale, apoi... 
suferă mult reputaţia M. Sale de drept şi onest. 





1 Despre aceasta vorbesc şi inscripţiile de sus, din faţa monastirii. 
2 Vezi nota E. 
3 Vezi nota G. 

Hrisovul lui Matei din 25 martie 1633 


În „Pânza oraşului”, la nr. IVI, figurează un hrisov al lui 
Matei Basarab, cu data din 25 martie 1633, privitor la românii 
aşezaţi în Câmpulung înainte şi după domnul Alexandru Iliaş. 
Cine-i goniră pe ei din satele lor? Barbarul ori grecul? 

Alexandru IV Iliaş a domnit în două rânduri, între 1616-1617 
şi 1628-1630. Consultând istoria, aflăm că, cu patru ani înaintea 
lui Al. Iliaş, adică la 1612 (sub Radu XI), ţara suferea mult de 
greci, fanarioți şi rumelioţi, „cari o sugeau şi o apăsau fără milă; şi 
niciodată grecii nu fură mai mult apăraţi şi încurajați decât în 
timpul domnirii acestui Radu. De aceea se şi făcu complot să 
omoare pe Radu şi pe streinii venetici; dar complotul se descoperi 
şi Radu pedepsi foarte aspru pe boieri”?. 

Cu patru ani înaintea domniei a doua a lui Alexandru Iliaş 
(1624), aflăm în istorie o incurgere furioasă a tătarilor în România 
„pe care o pustiiră ei până la Olt, atât de grozav, încât 70 de ani nu 
s-a putut ţara îndrepta”. În timpul domnirii a doua a lui Alexandru 
IV Iliaş şi a lui Leon-Vv. (1628-1633) iar emigrară cultivatorii 
câmpului; şi nici atunci de frica tătarului ori a turcului ori a 
ciumei... 

Să ascultăm imparţiala istorie; noi poate suntem prepuşi de 
parțialitate: 

Fiindcă Alexandru IV Iliaş, încă din domnia dintâi, lăsase un 
nume urât, ţara era cu totul nemulțumită de dânsul; mai cu seamă 
căci dispreţuia pe boieri şi apăra prea mult pe streini, din care 
pricină Poarta l-a mutat la Moldova, după plângerile boierilor; şi s- 
a trimis în locul său Leon, fiul lui Ştefan Tomşa, prinţul Moldovei. 

Acesta, îndată ce s-a suit în scaun, a pus în slujbă o mulțime 
de streini veniţi cu dânsul de la Constantinopol şi a împilat ţara cu 
dajdii mai grele decât putea să le plătească. Fiindcă locuitorii din 





! Vezi nota B. 
2 F. Aaron, fila 94 din manualul său de istorie. 
* Idem, fila 97. 


135 


pricina aceasta îşi năpusteau casele şi fugeau, Leon a îndatorat pe 
boieri ca ei să plătească dăjdiile ţăranilor. 

Precum au făcut locuitorii satelor între 1630 şi 1633 sub 
Matei şi sub Leon Vv., asemenea au făcut şi sub Radu XI (1611- 
1615), numai de dăjdiile cele grele cu care îi împilau grecii veniţi 
cu domnii din Fanar. 

Să venim la hrisovul lui Matei din 25 martie 1633. 

Cultivatorii câmpeni, către 1612, nevoiţi de împilările despo- 
tice ale grecilor, fug la munţi (în Carpaţi sau la Balcani) în sânul 
comunelor celor libere, independinte şi avute. Câmpulungenii, 
ospitalieri ca toţi românii în genere şi ca tot românul liber şi avut 
în parte, câmpulungenii îmbrăţişară pe fraţii lor infortunaţi. 

În timpul ospitalităţii (pe care oaspele o plătea cu munca 
braţelor lui nervoase), cei mai mulţi din aceşti câmpeni se încus- 
criră cu câmpulungenii, făcându-se unii gineri ai acestora, alţii 
socri, alţii cumnaţi. Legămintele sângelui, la oamenii primitivi şi 
necorumpţi, sunt mai tari decât ale intereselor şi pasiunelor mârşave. 
Noii oaspeţi deveniră fraţi buni cu ospătătorii; fraţi d-acelaşi sânge 
şi interese. 

În timpul domnirii a doua a lui Al. Iliaş şi a domnirii lui Leon 
(1628-1633), românii câmpeni emigrară din nou cu grămada la 
munţi şi peste Dunăre; parte din ei (poate consângeni cu emigraţii 
de la 1612) vin a se adăposti tot în comuna noastră; şi câm- 
pulungenii le dau şi acestora ospitalitate fraternă ca celorlalţi. Cu 
toate astea, în secolul XVII, ca şi în cel d-al XVIII, o asemenea 
mare despopulare a câmpiilor nu putea fi privită cu sânge rece nici 
de boieri şi călugări (proprietarii cei mari ai Moldo-României), 
nici de domni şi sultani (protectori ai Prinţipatelor). Aşadar, boierii 
şi călugării, sub domnii greci sau sub prinții greciţi, se plângeau la 
Poartă contra grecilor ca cauză a emigrării cultivatorilor şi a 
despopulării proprietăţilor. Poarta, de compătimire ori de politică, 
scotea pe domnul ori înfrâna lăcomia şi intriga grecilor cu firmane 
fulgerătoare. 

Când însă domnul era român, ca Şerban 1 şi Matei I, boierii şi 
călugării se plângeau la domnul lor, la alesul naţiei, contra aren- 
datorilor şi funcţionarilor asupritori, şi domnul român asculta plân- 
gerile românului şi da dreptate românului, înfrânând sau alungând 

pe apăsătorii românului. Matei dar, după plângerile boierilor şi 
călugărilor, trimite circulare în toate oraşele şi satele României şi 
în părţile Turciei unde erau emigraţi sătenii, fugiţi de asupririle 
grecilor, încă din timpul domniei lui Radu XI, lui Alexandru Iliaş 
IV şi Leon-Vv., îndemnând pe ţăranii fugiţi a se reînturna la 
vetrele străbune şi promiţându-le uşurare şi protecţie. 

Săteanul emigrat însă, sătul de vane promisiuni, şedea locu- 
lui, fiecare pe proprietatea unde apucase a se stabili: aci aflase el 
liniştea, abondanţa, dreptatea; colo îl aştepta apăsarea, subt o altă 
formă... 

La a doua plângere către domn din partea marilor proprietari 
contra emigranților rebeli, ce dispreţuiau ordinele domneşti, Matei 
ordonă capilor de districte şi de comune a trimite îndată la urma 
lor pe cultivatorii câmpiilor, adăpostiţi în urbele şi judeţele res- 
pective; pe de altă parte, obligă pe satele câmpene despopulate a 
face lista de numărul şi numele sătenilor emigraţi în diferite epoce, 
ordonându-le a porni gonaci după fugari, spre a-i întoarce la urma 
lor şi amenințând pe sătenii colţaţi sau leneşi din acele sate, cu 
închisori, cu bătăi şi cu despăgubirea din casa lor a pierderii foloa- 
selor ce încercau proprietarii din lipsa braţelor muncitorului. Parte 
din aceşti gonaci s-arătară şi în comuna noastră către 1633, recla- 
mând pe fugarii săteni de la 1612 şi pe cei de la 1628 şi 1631. 

Judeţul cu pârgarii n-ar fi fost dispuşi să dea nici chiar pe cei 
aşezaţi în comună la 1628; cu atât mai puţin pe cei de la 1612; 
căci, în curs de douăzeci de ani, legămintele de părinţie şi de sânge 
se încordaseră tare; şi trebuiau sforțări mari a se rumpe. Unirea 
face puterea. Toţi câmpulungenii, un cuget ş-o voinţă, se ridică în 
picioare şi trimit la domnie pe judeţul lor, Stan, cu parte din 
pârgari şi din bătrâni, reclamând de la tron indulgență măcar 
pentru emigraţii din 1612, fiind legaţi cu dânşii prin legăminte de 
părinţie, zicând ei „că alungarea străinilor ameninţă spargerea 
oraşului”. 

Matei dă atunci hrisovul nr. IV, prin care ordonă ca emigraţii 
aflați în Câmpulung cu patru ani înaintea lui Alexandru Iliaş să 
rămâie acolo, privindu-se în viitor ca câmpulungeni, iubiţi de toţi 
oroşanii, ca nişte fraţi, iar cei aşezaţi în oraş din zilele lui 
Alexandru Iliaş ş-ale lui Leon, aceia să fie duşi la urma lor. 

Un asemenea act de unire şi umanitate din partea câmpulun- 
genilor vom vedea repetându-se şi în secolul XVIII. 

Această faptă justă şi creştină face onoare moşilor câmpu- 
lungeni. Cele mai frumoase pagini ale istoriei sunt acelea unde 
străluce trăsuri de umanitate şi de patrie, de dreptate şi de caritate, 
de unire şi frăţie! 

Fie ca nepoţii câmpulungenilor de la 1633 să imite pe moşii 
lor în tot ce aceştia avură bun, drept şi folositor! 


Caracterul lui Matei Basarab 


Cele mai multe hrisoave din „Pânza oraşului” sunt de la 
Matei; sub domnia acestuia de 21 de ani, câmpulungenii avură 
timp a-şi preînnoi toate drepturile şi privilegiile lor vechi şi noi. 
Sub Matei, comuna ajunge în floarea ei materială: biserici nouă, 
case nouă. Câmpulungul e o mireasă în ziua nuntirii! Însă, vai! 
astă mireasă rămâne curând văduvă de bărbatul ei! Fatalitatea 
înfige ghearele-i de vultur în inima ei castă şi belă! 

Matei | fu un domn reformator şi patriot, erou şi creştin, însă 
debil (slab) şi bigot, prin urmare, adesea nedrept şi crud. 

Reformator: el adoptă limba naţională în biserici, în cance- 
larii şi în şcoale!; el introduse întâiaşi dată tiparul în ţară, retipă- 
rind cărţile bisericeşti într-o limbă mai românească; în fine, el 
publică întâia condică de legi în România. 

Patriot: el dete la 1641, noiembrie 23, faimosul acel hrisov 
contra grecilor cari închinaseră moşiile ţărei la monastirile 
greceşti. 

„Matei Basarab, zice Bălcescu, urcându-se pe tron, vindecă 
toate relele făcute ţărei de greci, dezrobind monastirile româneşti 
uzurpate de ei şi făcând instituţii mântuitoare. Românii răsuflară 
sub acest domn şi ţara s-a întemeiat şi a progresat iute, iar armatele 


noastre se acoperiră de glorie pe mai multe câmpuri de bătaie”. 


2 





, Magazin istoric, tom I, fila 146. 
” Foaia minţii, 1840, nr. |. 
E Magazin istoric, tom I, fila 117. 

Erou: Plumbuita, Finta şi Ialomiţa (1637, 1639, 1653) sunt 
trei trofee ilustre ale gloriei sale militare: „În rezbele, zice dl. F. 
Aaron, Matei fu un Mihai Viteazul şi în pace, un Neagoe”. 

Creştin: ce alt fură monastirile şi bisericile decât spitale, 
şcoli, tipografii, biblioteci, seminare, azilul văduvei ş-al orfanului, 
adăpostul bătrâneţii şi al infortunei şi, mai totdauna, citadele ale 
limbei ş-ale naționalităţii române? Dacă azi ele sunt descăzute, 
culpa nu e fundatorul, ci călugărul, nu testatorul, ci curatorul. 
Împliniră ei oare, ad litteram, clauzele legăturilor domneşti şi 
boiereşti? Lupul şi vulpea, în piei de oi, amăgiră pe câini şi pe 
păstori şi zeciuiră biata turmă! Însă păstorul cel bun va lua mielul 
pe umerii săi şi mielul va scăpa de lup şi de vulpe. 

Cum putu dar acest domn, patriot şi filantrop, să îngreuieze 
pe ţăran atâta de mult în legiuirile sale”, dând vigoare 
monstruosului sistem feudal, introdus în ţară de Mihai Bravul? 

Şi iarăşi, cum îl lăsă pe el inima a înavuţi monastirile cu 
pierderea averii şi libertăţii multor comune sătene şi cetăţene? 

La întrebarea dintâi, zicem despre Matei ceea ce zice dl. N. 
Bălcescu de Mihai Viteazul: „Acel act barbar al lui Mihai (ca 
țăranul să fie iobag sau sclav pe proprietatea unde se afla el la 
1601), făcut de un prinţ ce a lucrat atâta pentru libertate, anevoie 
s-ar putea pricepe, de n-am şti că aristocrația, puternică atunci, a 
trebuit să-l silească la aceasta”. 

Nici turcul, nici tătarul, nici grecul, nici muscalul chiar nu 
făcură mai mare rău românilor ca boierii; intrigile lor pentru 
domnie şi lăcomia lor pentru aor fură două cauze tari ale slăbirii şi 
sărăciei Prinţipatelor, aceste două provinţii predestinate ale Daciei 
Traiane; inamicul din casă e mult mai fatal decât cel din afară: 
trădarea deschide porţile cetăților, nu bomba. Dezbinarea copiilor, 
pieirea familiei. 

La întrebarea a doua observăm că caracterul şi soarta lui 
Matei seamănă foarte mult cu ale lui Ludovic XIV, regele Franţei; 
între ăşti doi domnitori contimpurani aflăm o analogie foarte mare. 





' Manualul istoriei române, p. 103. 
- Magazin istoric, tom II, fila 238. 
A Magazin istoric, tom II, fila 237. 

Ludovic XIV debută ca Enric IV şi fini ca Ludovic XI: 
aurora domnirii sale străluce de eroism şi de patriotism, de drep- 
tate şi de mărinimie, iar crepuscula, de cruzimi şi laşităţi, efect al 
bigotismului şi al slăbirii unei minţi premature! Cât timp Colbert 
şi La Vallicre, fură mentorii şi angelii lui custozi, Ludovic XIV fu 
mare, fu reformator şi erou; când însă sufletul ăstui leu regal 
ajunge a fi dominat d-o vulpe şi d-o nevestuică, d-o cochetă fină şi 
d-un iezuit rafinat (de Maintenon şi de Le Tellier), Ludovic devine un 
pigmeu, ordonă măcelării cu grămada!. Acea muiere şi acel iezuit 
fură genii răi a1 nepotului lui Enric IV; ei înnegriră reputaţia lui de 
regenerator în ochii Franţei ş-ai Europei, în ochii posterității. 

Ca Ludovic XIV, Matei I avu nefericirea a fi încunjurat la 
finitul domnirii şi vieţei sale de doi greci infernali şi de un român 
scelerat. Românul se numea Radu Vărzarul, în funcţie de spătar; şi 
grecii, unul Țucală?, vistier, şi altul N..., confesorul prinţului, care, 
ca iezuit, a ştiut să-şi ascunză de ochii istoriei şi numele şi faptele. 

Prin intrigi şi răpiri, prin urâtele consilii ce didea domnului, 
astă trinitate infernală produse în ţară anarhia şi mizeria. Inima se 
revoltă când vezi pe eroul de la Finta şi de la Plumbuita jucăria 
seimenilor şi a dorobanilor înverşunaţi de vin şi de aor. ÎL dispreță, 
îl maltrată, îl ameninţă, îi închid porțile cetăţii!... Miniştrii politici 
îl compromit în ochii patriei, ministrul sacerdotal îl compromite în 
ochii lui Dumnezeu; unul îi închide uşele amorului românilor, 
ceilalți, ale stimei oamenilor. Miniştrii cei răi compromit pe 
domnii buni! 

În acele momente de deboletă fizică şi morală, când un 
confesor ca Rodin” face totul cu un suflet bigot ca al lui Ludovic 
XIV, călugării greci, prin confratele şi complicele lor, confesorul 
lui Matei, smulg de la acesta acte pline de nedreptate şi cruzime, 
cari fac ruşine ăstui domn. 

% 


Terminăm Partea 1 [a] acestei Istorii cu următoarele reflec- 
țiuni: moşii şi strămoşii noştri, când ridicară biserici şi monastiri în 





! Revocation de lEdit de Nantes. 
2 Vezi nota N. 
* Vezi: Le Juif Errant. 

memoria martirilor crucii şi le dotară cu proprietăţi, ţinta lor era 
foarte nobilă şi sântă; în lipsă de şcoli şi spitale, în lipsă de 
stabilimente binefăcătoare, ei crezură de datorie, ca cetăţeni şi 
creştini, a asigura, subt egida crucii, limba şi naționalitatea pe cari 
strebunii le păstrară cu preţul sângelui lor! P-atunci popii erau 
dascălii oamenilor: în umbra altarului, ei puteau a se ocupa în pace 
cu istoria şi cu teologia şi a lumina pe oameni cu făclia moralei 
evangelice; pe când cetăţenii, unii cultivau pământul pentru dânşii, 
alţii apărau ţara şi familia de ferul barbarului şi de pilul tiranului. 

La început, preoţii fură nişte adevăraţi apostoli ai lui Hristos, 
ca primii apostoli ai creştinismului; însă, precum după urcarea crucii 
pe tron de către cesarul Costandin, eclesiile evangelice deveniră 
temple egiptene, asemenea şi preoţi români, după amesticarea gre- 
cilor fanarioți în trebile ţărei, lepădară abnegarea (lepădarea de sine) 
apostolică; şi, din custozi şi păstori ai turmei lui Hristos, deveniră 
lupi răpitori şi vulpi amăgitoare, prădând averile pietoşilor în 
numele sintei cruci. 

Atunci luminătorii oamenilor se făcură instrumente ale satanei; 
în loc de albine, trântori; în loc de custozi, lipitori! Cele sfinte 
ajunseră un mijloc de speculare; iar adunările unde se propaga 
morala evangelică (dreptatea şi frăţia), un focar de orgii şi de 
nelegiuiri. 

De la 1550 încoa, de la arătarea grecilor pe orisontul nostru 
politic, încep nefericirile ţărei. Fanariotul, pe care concherantul 
Constantinopolei (Mahomet II) îl tolerase în Fanar, mai mult de 
dispreţ decât din compătimire, sapă la basă instituțiile noastre 
filantropice şi patriotice, întinzându-se în umbră, ca pirul şi ca 
ciulinul, usurpă, cu încetul, tron şi altar, se făcu domn peste 
conştiinţe; prin conştiinţe, peste averi; şi, prin averi, peste voința 
naţiei, pe care o amăgi cu duhul lui amăgitor, ca şarpele pe părinţii 
omenirii! Românul, în sinceritatea sa, le deschise inima şi bursa; 
fiii minciunei, ce veneau cu crucea pe pept şi cu Dumnezeu pe busc, 
abuzară de încrederea şi blândeţea creştinului. lată ospătătorul serv! 
şi domnul sclav! Iată românul strein într-ale sale! Iată popolul român 
răstignit pe cruce de către evreii Fanarului. 

Precum vom arăta într-alt loc, mai pe larg, în curs de doi 
secoli (1550-1716), fanariotul recruteasă din Moldo-România o 

miliţie de burocraţi (impiegaţi), români greciţi, cari prepară şi 
asigură domnirea fanarioților; şi când Mavrocordat, geniul rău al 
românilor, se urcă pe tronul Basarabilor, roşit de sângele ultimului 
Basarab (Brâncoveanul), Moldo-România era în starea Poloniei în 
timpul Ecaterinei: un agonisant! Arborul naţionalităţii române era 
ros la rădăcină de viermele Fanarului! 

Vulturul lacom şi cobitor al Uralului bătu atunci din aripe şi 
scoase un țipăt de bucurie înfiorător; însă provedinţa românului 
veghea asupra lui, ca odinioară asupra popolului israelit, şi ca 
asupra oricărui popol destinat pentru mari fapte. Astă provedinţă 
ordonă acvilei franţese a salva pe popolul creştin din ghiara sânge- 
rândă a vulturilor; şi acvila cruceată va sfâşia pe vulturul păgân, 
vulpea va fi strivită de leu şi corbul de şoim. 


Fine a părţii întâia 

NOTE 


Nota A. În hrisovul lui Matei Basarab, din 10 aprilie 7155 
(1647), aflăm că biserica de mir a lui Negru era din pietre cioplite, 
pe din afară, iar pe din întru, cu zugrăveli foarte frumoase; şi 
dotată cu parte din moşia Bogăteşti, cumpărată de la moşteni ce o 
stăpâneau din nepomenite timpuri, încă de la descălicata romanilor 
pe aste tărâmuri, cum şi cu o cupă mare de argint, ce esistă şi azi. 
Vezi, pentru aceasta, în condica monastirii Câmpulungului; hri- 
sovul cu data 7155, precum şi cartea de hotărnicie a 24 de boieri şi 
a clucerului Socol, hotarnicul domnesc (cari, din poruncă dom- 
nească au hotărnicit moşiile Grădiştea, Bogăteştii, Domneştii şi 
Bădenii) din 20 decembrie 7155 (1647). 

: 


Pânza oraşului Câmpulung 


Nota B. Pânza oraşului începe şi termină cu întărirea hri- 
soavelor de Cost. Mavrocordat, din 1747, iunie 18. 

Dăm aci o prescurtare din hrisoavele din „Pânza oraşului” 
Câmpulung. 

Nr. 1 Hrisovul lui Mircea II, din 20 februarie 1559 (7067) 
coprinzător de scutirea oroşanilor de lemne de Crăciun şi de fân, 
ce se didea funcționarilor domnului şi ai vistieriei. 

Nr. II Hrisovul lui Radu XI, feciorul lui Mihai, din 7 mai 
1615 (7123) pentru scutire de găleată, de slujba domnească şi de 
vama pârcălabilor din oraş, pentru orice obiect de cumpărare ori 
de vânzare; cum şi pentru neînstreinarea părților de moşie (case, 
livezi, vii, vaduri de moară etc.) la nimeni, nici chiar la boierii 
divaniţi şi la domn; ci, numai oroşan la oroşan... „iar la întâmplare 
de datorii grele ale mortului către boieri sau ţărani streini, datoria 
să se plătească de moştenitorii lui; în lipsă de moştenitori, să 
moştenească pe mort comuna, care va despăgubi pe creditori din 
banii proprietăţilor mortului, vândute tot la oroşani.” Acest hrisov 
vorbeşte şi despre modul judecății oroşanilor: „oroşanii să se 

judece ei dintre ei, de judeţul cu pârgarii şi cu bătrânii oraşului 
împreună.” 

Nr. III Hrisovul lui Leon, fiul lui Ştefan I (Surdul), din 26 
august 1630 (7138), coprinzător de numirea celor şapte munţi ai 
comunei, despre cari s-a vorbit pe larg la capitolul III. 

Nr. IV Hrisovul lui Matei I, din 25 martie 1633 (7141), pri- 
vitor la streinii stabiliți în Câmpulung din înaintea lui Alecsandru 
Iliaş. „...pe care îl va fi apucat birul, zice hrisovul, în oraşul 
Domniei Mele Câmpulung, cu patru ani înainte de Alecsandru 
Iliaş (înainte de 1616), acela să fie privit în viitor ca oroşan iubit 
de toţi oroşanii şi de toţi ţăranii, şi să fie în pace de toţi oroşanii şi 
slugile domneşti: nimeni să nu-i scoată din târg (oraş), ca să strice 
târgul şi birul; ci să fie întocmai ca oroşanu, întru toate”. „lar cei 
statorniciţi de la 1612 încoa şi din zilele lui Leon Vodă (1630), 
aceia să se aducă la urma lor de unde sunt ei”. 

Nr. V Hrisovul lui Matei, din 12 aprilie 1636 (7144), repetând 
coprinsul hrisoavelor de mai sus, şi cu adăogirea scutirii oraşului 
de vama de pâine de la sborul St. Ilie, şi de cal, şi de bou, şi de 
oac, şi de pătură, şi de peşte etc., ce se obicinuia a se lua de toţi 
ceilalţi. În ăst hrisov se face vorbire şi de schimbarea bisericii de 
mir a lui Negru în monastire de călugări, la 1635. 

Nr. VI Hrisovul lui Matei I, din 6 decembrie 1637 (7145), cu 
coprinsul hrisovului nr. III. 

Nr. VII Hrisovul lui Matei I, din 8 decembrie 1637 (7145), 
regulând drepturile oroşanilor în privinţa viilor lor moşteneşti 
(precum pe larg am desvoltat în cap. III), atât cele dupe moşia 
Radu Vodă, cât şi cele din Ciocăneşti şi Topoloveni. 

Nr. VIII Hrisovul lui Matei I, din 3 mai 1646 (7154), repe- 
tând hrisovul nr. V, cu adaosul d-a nu vinde streinii vii în comună, 
decât cu condiţia lăsării buţiei deşarte pe seama oraşului şi cu 
darea ploconului la foncţionarii publici, ai tronului şi ai statului. 

Nr. LX Hrisovul lui Matei I, din 29 septembrie 1648 (7156), 
prin care se mustră călugării radulioţi pentru abuzurile lor în 
privinţa luării taxei nedrepte a vinului şi a strapatului moştenilor 
pe la Bucureşti cu carele şi boii lor; în el se regulează încă 
drepturile şi datoriile reciproce ale radulioţilor şi ale moştenilor 
câmpulungeni. 

Nr. X Hrisovul lui Mihail VI (Mihnea Grecu), din 15 iulie, 
repetând hrisovul nr. V. 

Nr. XI Hrisovul lui Gheorghe Ghica I, din 21 ianuarie 1660 
(7168), repetând hrisovul nr. X, şi cu adaosul de scutire de vamă pen- 
tru orice ar vinde şi ar cumpăra (în toată ţara) moştenii câmpulungeni. 

Nr. XII Hrisovul lui Grigorie I Ghica II, din 21 aprilie, 1662 
(7170) repetând hrisovul nr. X, cu adaosul de scutirea de taler, 
miere, ceară, găleată, fân, seu, etc. etc.; el regulează şi suma 
tributului comunei, cum şi epocele anuale ale predării lui la fisc. 
Nr. XIII Hrisovul lui Grigorie I Ghica II, din 23 noembrie 
1665 (7173), repetând hrisoavele nr. VII şi IX. 

Nr. XIV Hrisovul lui Radu XIII, din 19 februarie 1665 
(7163), cu coprinsul hrisovului nr. XII. 

Nr. XV Hrisovul lui Antonie voievod, din 9 noembrie 1670 
(7188), cu coprinderea hrisovului nr. VIII. 

Nr. XVI Hrisovului lui Grigorie | Ghica II, din | iunie 1672 
(7180), cu coprinsul hrisovului nr.Il. 

Nr. XVII Hrisovul lui Grigorie I Ghica II, din 23 iunie 1672 
(7180), cu coprinderea hrisovului nr. II, şi cu adaosul privitor la 
desființarea vămei de peşte (5 oca de car), introdusă de egumenii 
câmpulungeni şi a limbelor de vacă de la scaune, şi a zecimei 
rachiului dupe la cârciumi; cum şi la desfiinţarea judecății oroşa- 
nilor de către călugării câmpulungeni. 

Nr. XVIII Hrisovul lui Duca Voievod, din 1674 (7172), cu 
coprinderea hrisovului nr. XVIII. 

Nr. XIX Coprinsul crucii oraşului, unde se făcea repetirea 
jurământului judeţului cu ocasiunea alegerii sale. (Vezi capitolul 
IV şi Nota 1). 

Nr. XX Hrisovul lui Duca Voievod, din 17 ianuarie 1675 
(7183), cu coprinderea hrisovului nr. XVIII şi cu adaosul privitor 
la pahărnicia oraşului, pe care Duca o sancţionează în folosul 
monastirii Câmpulung, desfiinţând abuzul luării limbelor şi a 
peştelui, ca nelegiuite şi în contra textului hrisoavelor. 

Nr. XXI Hrisovul lui Șerban II Cantacuzin, din 23 martie 
1681 (7189), care sancţioneasă darea de peşte la monastirea 
Câmpulungului, cum şi a zecimei rachiului de la cârciumele din 
oraş; încolo, coprinsul hrisovului nr. XVII. 

Nr. XXII Hrisovul lui Şerban Cantacuzin, din 1 iulie 1688 
(7196), prin care câmpulungenii se scoteau de impositele indirecte 
din acei timpi grei. 

Nr. XXIII Hrisovul lui Cost. II Brâncoveanu, din 17 septem- 
brie 1705 (7113), cu coprinsul Hrisovului Nr. XXII şi cu oarecare 
modificări în privinţa sumei tributului şi a epocelor plății lui. 

Nr. XXIV Hrisovul lui loan I Mavrocordat, din 8 martie 1717 
(7225), cu coprinsul celor precedente, şi cu scutirea impositelor 
indirecte. 

Nr. XXV Hrisovul lui Mihail Racoviţă VII, din 15 ianuarie 
1742 (7251), cu coprinsul hrisovului nr. II, VI, XVI şi XVII. 

După aceste 25 hrisoave, urmează 12 ofise sau cărți domneşti, 
începând de la Costandin Brâncoveanu (1700) până la Mihai 
Racoviţă (1742). Parte din ele sunt ecstracte din hrisoavele comunei, 
parte mustrări ale domnilor pentru funcționarii abuzivi ai tronului 
şi ai statului, cari atacau privilegiile câmpulungenilor. 

În fine, Pânza oraşului se termină cu adeverirea hrisoavelor şi 
cărţilor domneşti coprinse într-însa de către divanul domnului 
Costandin II Mavrocordat (a patra domnie), din 18 iunie 1746 
(7255), precum am arătat la pagina 103 a aceştii Istorii. 

Afară din aceste hrisoave şi cărți domneşti, coprinse în Pânza 
oraşului, mai sunt şi următoarele şase hrisoave, tot cu coprinsul 
celor din Pânza oraşului şi cari figureasă în deosebite hrisoave 
speţiale, ce se află tot în păstrare la dl. Ciolan: 

Nr. I. Hrisovul lui Mihail Racoviţă (a doua domnie), din 15 
ianuarie 1743 (7251); 

Nr. II. Hrisovul lui Alecsandru Ipsilant VII, din 15 februarie 
1775 (7283); 

Nr. II. Hrisovul lui Nicolae IV Mavrogheni, din 23 iulie 
1786 (7291); 

Nr. IV. Hrisovul lui Mihai Costandin Şuţu, din 25 noembrie 
1791 (7299); 

Nr. V. Hrisovul lui Nicolae Costandin Caragea, din iunie 
1782 (7290); 

Nr. VI. Hrisovul lui Alecsandru Nicolae Şuţu, din 24 aprilie 
1819 (7327). 

















* 

Nota C. Matei Basarab dotă monastirea aceasta cu moşiile 
Groşanii, Bădenii, Voineştii, Isvoranii şi Grădiştea; însă părţi 
numai din aste sate, cumpărate de la moşteni, cum adeverează 
hrisoavele din condica monastirii. 

Astfel, spre esemplu, satul Bădenii jumătate, cu rumânii 
(clăcaşi), cu munţii şi cu tot venitul lor, e cumpărat de la un Coman 
şi de la fraţii lui, cărora le fusese dăruit satul de către Alecsandru 
V la 7132 (1624), iunie 24. Groşanii sunt dăruiţi de Nicolae 1 
Basarab la 6883 (1365) bisericii de mir a lui Negru, ca ctitor al 
astei biserici. Rumânii groşani, după moartea lui Matei Basarab, 
protestară contra monastirii, zicând că ei de la 1365 până la Matei 
I, au fost liberi, ncatinşi de întocmirea lui Mihai Viteazul de la 
1600; şi că egumenul prin silnicie i-a făcut clăcaşi ai monastirii, şi 
jurară cu 12 martori, zicând că şi însuşi Matei | a fost ertat a 
rămânea ca mai "nainte, dând numai un mic ajutor monastirii; însă 
egumenul Varlaam, de la 1655, a luat lege peste lege, adică a jurat 
cu 24 de mărturii, boieri din Muşcel, luând şi carte de blestem a 
mitropolitului Ignatie. Basarab Cârnu (Costandin I) dă dreptate lui 
Varlaam, luând de la martorii groşanilor, ca pedeapsă că au jurat 
strâmb, câte şase boi de fiecare, după lege şi obicei. Vezi hrisovul 
lui Cârnu, din 30 octombrie 7163 (1655) în condica de hrisoave a 
monastirii Câmpulungului. 

Satul Voineşti, trei părţi şi cu rumânii, cu munţii şi cu venitul 
lor, este cumpărat de Matei de la jupâneasa Maria şi fie-sa Rada, din 
semene şi de la Mihal biv-vel logofăt şi de la Andrei din Coteneşti!. 

Din satul Isvoranii, de la Piteşti, se cumpără un petic de 15 
delniţe, cu viile, cu casele lui Muşat Vistierul, cu pivniţa, cu heleş- 
teul şi cu doi rumâni (din care trei delniţe cumpărate de Matei, iar 12 
de Melhisedec); asemenea şi din Ciupa, jumătate satul, cu rumânii 
şi cu tot venitul, fu cumpărat de Matei de la Petre Clucerul. 

Toate dăjdiile şi dijmele ce satele Bădeştii şi Groşanii dădeau 
la domnie, sub numirea de birul talerului, de mierea cu ceară, de 
găleată, de fân, de dijma de stupi, oeritul, goştina, etc. etc., se deteră 
de Matei pe seama monastirii Câmpulungului; iar locuitorii astor 
sate să judecau de judecători (ispravnici) puşi de către monastire. 





! Vezi înscrisul acestuia de vânzare din 11 ianuarie 7156 (1648). 

În urmă, cuvioşii şi drepţii egumeni îşi însuşiră (cu influinţa 
religiei şi a aorului) şi chiar dreptul asupra libertăţii individuale a 
ţăranilor din numitele sate, usurpând micele lor părticele de 
pământ. 

Vama Dragoslavele era obligată a da monastirii 60 oca unde- 
lemn pentru candelele monastirii. Vezi: Cartea lui Cost. Nicolae 
Mavrocordat, din 14 ianuarie 7247 (1740). 

Pe lângă acestea, Matei dotă monastirea sa din Câmpulung cu 
vama şi pârcălăbia târgului din acest oraş, cu vama şi păhărnicia 
sborului de la St. Ilie, şi cu jumătate vama domnească de la schela 
Rucărul şi Dragoslavele! şi cu jumătate judecata de acolo şi a 12 
sate du prin prejur;, şi cu tot vinericiul domnesc de la satul 
Brătuleşti (jud. Muşcel); şi cu 1000 bolovani de sare de la ocnele 
cele mici de lângă Târgovişte; şi cu casa cu pivniţă şi cu locul ei, 
din Dragoslavele, care casă până la 1742 a servit de locuinţă 
vameşilor; iar de atunci încoa, drept cârciumă a monastirii sau se 
da cu chirie la cârciumari. Vezi în condica monastirii: Hrisovul lui 
Matei | din 10 aprilie 7155 (1647); şi Hrisovul lui Mihai Racoviţă, 
din 16 ianuarie 7250 (1742). 


% 


Nota D. În Hrisovul nr. 1 din condica monastirii 
Câmpulungului, din 10 aprilie 7155 (1647) aflăm regulamentul 
acestei chinovii de călugări, cu următoarea coprindere: 

1. Monastirea să fie obştejitie (comunitate), iar fraţii, toţi ca 
unul (egalitate). 

2. Egumenul să nu fie din streini, ci din călugării din mona- 
stire, ales de comunitate (soborul); iar egumenul să nu întrebuin- 
ţese rău averea şi lucrurile monastirii, muncile pentru trebile lui în 
parte, sau hrănindu-şi rudele din bucatele monastirii. 

3. Călugării tulburători şi intriganţi să se denunțe la mitropolit 
sau la domnie; şi să fie alungaţi din monastire de către comunitate. 

4. Nici un domn sau mitropolit să nu închine monastirea altei 
monastiri de aiurea sau din ţară, ca să nu se dea uitării numele 





! Se lua de turma de oi un miel, de carul de mei un găvan şi trei oca de 
butea de vin. Hrisovul lui Duca voievod, din 29 aprilie 7182 (1674). Vezi 
condica monastirii Câmpulungului. 

ctitorilor şi periciunii, ostenelele fraţilor, cum şi monastirea jafului 
şi comunitatea să se risipească din causa aceasta. 

5. Paraclisul Madonei să se cânte de trei ori pe săptămână, în 
veci de veci: adică, miercuri, vineri şi duminica seara. 

6. Egumenii şi fraţii să aibă îngrijire de aproape de călugării 
bolnavi şi de stareţii neputincioşi. 

7. Fraţii primiţi la serviciul monastirii, vădindu-se de furi sau 
vicleni, să se pună pe goană de frăția chinoviei. 

8. Călugării, veniţi de aiurea, ce vor vrea a fi confesori 
(duhovnici), să fie cercetaţi despre locul naşterii şi despre cugetul 
lor. 

9. Călugării sau fraţii, ce vor vrea a călători pentru trebuinţele 
lor în parte, să aibă biletul de drum al soborului. 

% 


Nota E. Târgul Sf. Ilie, zice hrisovul lui Matei, din 10 aprilie 
7155 (1647) să se facă lângă monastire, în prăvăliile făcute de 
Matei Basarab; şi pentru mutarea târgului s-a ertat vama oroşanilor 
din Câmpulung; numai să ia monastirea din carele de peşte de car 
câte cinci oca, şi sâmbăta, muşchii şi limbele de la scaune; iar de 
toate celelalte să fie nesupăraţi câmpulungenii. 

: 


Nota F. Cinci părţi din satul Grădiştea fură cumpărate de 
Matei, prin egumenul Melhisedec (cu banii acestuia) de la Nan din 
Bărbăteşti; iar a şasea parte fu închinată monastirii de Tatu, 
slujtorul de la Corbeanca, pentru pomană; şi alte părţi, de la alţii. 
Vezi hrisovul lui Matei, din 10 aprilie 1647. Înscrisul de vânzare 
al lui Nan, din 12 Ianuarie 1648. Hrisovul lui Al. Iliaş, din 6 iunie 
7136 (1628). 

e 


Nota G. În cartea lui Nicolae Alecsandru Mavrocordat, din 1 
mai 7227 (1719), aflăm că egumenii erau îndatoraţi a-şi pune 
îngrijitori (ispravnici) pentru paza târgului, în cele 12 zile ale 
duratei sborului, spre a-l păzi de hoţi, curvăsării, gâlcevuri şi alte 
fapte rele. În alt hrisov însă al lui Grigorie Ghica, din 4 iulie 7181 
(1672), aflăm că acest domn orândueşte pe boierul Domniei Sale, 
Oancea Lerescul, pârcălab şi judecător la Câmpulung, ca să judece 

pe oameni în timpul durării sborului şi să globească pe vinovaţi, 
luând căminăritul, după obicei, de la toţi vânzătorii de vin du prin 
cârciumi, fie oroşan sau ţăran, slujitor sau strein; iar de carul de 
peşte să ia câte cinci oca, de la toţi de obşte. „Căci, zice hrisovul, 
acest venit se lua până acum de călugări, după hrisovul lui Matei I; 
iar acum socotit-am Domnia Mea, dimpreună cu tot divanul 
Domniei Mele, că nu se cade călugărilor a fi ei judecători şi a 
umbla după lucrurile mireneşti; ci ei să fie numai purtători de grijă 
sf. monastiri, păzind biserica şi rugând pe Dumnezeu. Să ia dar 
numitul boier Lerescu zeciuiala (din zece bani unul); iar rămăşiţa 
să se dea cu seamă (cu măsură) la Sf. monastire, pe lună atâta.” 


% 


Nota H. Mulţi domni şi particulari şi chiar egumeni, dotară 
monastirea lui Matei cu moşii, ţigani, vii şi privilegii. 

Astfel, spre esemplu, parte din moşia Stoeneşti fu cumpărată 
de egumenul Inochentie de la Drăguşin Vistierul, la 13 iunie 7212 
(1704); iar celelalte părți, cumpărate de la moşteni sau dinainte de 
aceştia monastirii, pentru pomană. Vezi: Hrisovul brâncovenesc 
din 2 septembrie 7216 (1708); şi Hrisovul lui Cost. Mavrocordat, 
din 18 ianuarie 7222 (1714). 

Asemenea şi metohul Aninoasa fu închinat monastirii lui 
Matei de Teodosie monahul, fondatorul a lui, cu toate bucatele şi 
moşiile şi cu tot venitul lor. 

Brâncoveanul, în hrisovul său din 6 ianuarie 7197 (1689), 
pentru întărirea milelor, în care face aducere-aminte de acest metoh, 
îi scuteşte de dijmăritul stupilor şi al râmătorilor şi de vinericiul 
viilor şi de oeritul oilor, cum şi de vinericiul domnesc din dealul 
Urecheştilor (Râmnicul Sărat); şi aceasta, pentru hrana şi îmbră- 
cămintea călugărilor. 

În fine, afară de moşiile sus-numite, monastirea Câmpulungului 
mai are şi acestea: 

Neagomireştii, Căpriorul, Vlădeni, Călceştii, Negeştii, Stăneştii, 
Bădeştii, Kreţuleştii, Şerbăneştii, Baba, vii la Gorganu; mori şi lo- 
curi în Câmpulung; şi, până deunăzi, avea şi o sumă mare de ţigani. 

Azi venitul acestei monastiri se urcă la 200.000 lei. 

Întrebăm acum pe cuvioşii egumeni: până a nu intra venitul 
acestor moşii în casa centrală, cum se întrebuința oare atâta sumă 

de bănet? Şi chiar azi cum se întrebuinţeasă el? În măritiş de fete? 
În căutare de bolnavi? În ajutorul neputincioşilor? În luminarea 
minţii şi a inimei creştinilor? În tipărirea de scrieri morale, articole 
ştiinţifice? În fine, în esecutarea voinţei testatorilor? 

I. Nan, postelnic din Doiceşti, negă vânzarea părții sale de 
moşie din Grădiştea, zicând că a vândut-o de silă (în preţ de 200 
galbeni) de frica lui Matei Vodă şi fără voia lui. Domnul 
Costandin Cârnul, fiindcă Nan n-a vrut să jure cu 12 martori, după 
lege şi obicei, făcu dreptate monastirii, întărindu-i dreptul asupra 
părţii din Grădiştea a lui Nan din Doiceşti. Hrisovul lui Costandin 
I, din 18 iunie 7163 (1655). 

Sub Mihnea, următorul Cârnului, Nan reclamă din nou la 
domnie partea sa de moşie din Grădiştea, subt acelaşi cuvânt, că ar 
fi fost luată în silă sau cu ameninţare de către Matei Vodă; însă, 
neputând jura şi d-astă dată, plângerea sa n-avu nici un resultat 
fortunat. Hrisovul lui Mihnea, din 26 mai 7267 (1659). 

Observăm că şi chiar d-ar fi jurat Nan Doicescu cu 12 
martori, precum făcură sătenii Groşani, tot sub Cârnu (Nota C.) la 
1655, egumenii ar fi luat lege peste lege, cum se zice în limbajul 
dup-atunci, adică, ar fi jurat cu 24 de martori şi ar fi câştigat causa, 
fiind tot mai tari. 


Crucea lui Socol 


Nota K. În capul grădinei care odată era proprietate a 
Trandafirilor zace o cruce ruinată, a căria inscripţie e mai ştearsă 
de timp. Pe dânsa aflăm următoarele rânduri sârbeşti: 

„S-a făcut de părintele... (şters) spre mântuirea mea... şi spre 
vecinica lui pomenire; în domnia... Matei Basarab... este părintele 
nostru, dumnealui S$... cu porunca domnească s-a tăiat în 
Câmpulung capul dumnealui... Socol, în luna lui mai 31; şi s-a 
înălțat această cruce în zilele mitropolitului Grigorie; şi a fost 
năstavnic... 7144 (1636).” 

Cine a fost acest Socol? Şi de ce l-a tăiat Matei Basarab? 
Tradiţia singură ne poate deslega a doua întrebare; cât pentru cea 

dintâi, un pomelnic! bătrân al monastirii şi o foae de zestre? a 
Doamnei Safta Săulescu ne asigură că ăst Socol e din neamul 
Grădiştenilor. Numele de Socol figureasă şi în actul magistratului 
din Sas-Sebeş*; poate din acela se trage şi Socol Cornăţeanul, unul 
de seimeni, în casa lui, în revolta acestora de sub Matei Basarab. 

Tradiţia zice că Socol ar fi ţarigrădean, încuscrindu-se cu 
familia Grădişteanului, însă nu e adevărat: actul din Sas-Sebeş 
dărâmă astă opţiune. În el aflăm că Socol şi soția lui „au locuit în 
România locul numit Clivus odinioară, iar acum (1396) Clococerul, 
aproape de apa Oltului şi de târgul Slatinei, cum spun cărţile lor...; 
şi de multele supărări ale vecinilor Dunării şi de desele robii ale 
tătarilor, şi-au năpustit ţara şi pe domnul lor Mircea, şi au scăpat la 
acest bun pământ (Transilvania) etc.” 

Oricum, Socol a fost dintre boierii cei mari ai Ţării Munteneşti. 

De ce s-a ucis el oare de Matei 1? Tradiţia zice că Matei, la 
facerea monastirii din Câmpulung, a întărit pe acest Socol cu 
dirigerea sântului stabiliment, încredințându-i banii necesari pentru 
terminarea completă a monastirii; şi că Socol ar fi ştirbit din el o 
sumă bunicică... Alţi bătrâni zic că Socol n-ar fi esecutat ad 
litteram (pe deplin) instrucţiunile domnului său şi că a dat bisericii 
formatul ce nu era la gustul domnesc... 

Adevărul e că ăst Socol era unul din cei mai avuţi bancheri ai 
timpului său şi că Matei i-a căutat nod în papură ca să-l răpuie şi 
să-i poată lua toată starea“... Oricare ar fi causa morții lui Socol, el 
fu tăiat dupe ordinul lui Matei, în marginea drumului ce ducea de 





1 Pomelnicul (faţa 16) unde figurează numele părinţilor şi urmaşilor lui 
Socol şi unde se zice că e din neamul Grădiştenilor. 

” În grădina fraţilor Săuleşti, din Câmpulung, se văd încă ruine de case 
mari boereşti, numite şi azi de bătrâni „căminul lui Socol...” După o foae 
de zestre, ce esistă în mâinile sus-numitei dame, Socol ar fi ţinut în 
căsătorie pe o soră a bunicei acestei dame: localul grădinei e zestre a 
nevestii lui Socol, pentru care s-a urmat judecată ani întregi, între neamul 
Săuleştilor cu al Grădiştenilor. 

2 Magazin istoric, tom II, fila 270. 

* Deunăzi se găsi o comoară în ruinele căminului lui Socol, din grădina 
Săuleştilor, care se desgropă noaptea de oarecine. 

la Câmpulung la Târgovişte, peste muşcele!. Aceasta, la 1635 mai 
31, în anul terminării monastirii. La 1636, egumenul monastirii 
(Melhisedec”) ridică o cruce de piatră în locul esecuţiei, însemnând 
pe dânsa crima şi genealogia lui Socol, spre eternă memorie a 
tragicei sale morți. 

se 


= . . e a i oct a să 
Nota L. lată coprinsul acestei cruci istorice, ce esistă şi azi, 
reparată pentru a patra oară“: 


Crucea jurământului 


„Întru numele Tatălui şi al Fiului şi al Duhului Sfânt 

Ridicatu-s-a această cinstită şi dumnezeească cruce întru 
slava şi cinstea naşterii Domnului nostru Is. Hs. şi întru pomana 
Domniei Mele, eu, Duca voievod, şi a Doamnei Domniei Mele, 
Anastanca”, şi a fiului Domniei Mele, loan Costandin voievod. 

Văzând Domnia Mea mila oraşului Câmpulung, cum să fie 
ertat de vama de pâine, să nu dea vamă domnească; aşijderea şi 
oroşanii să nu dea vamă pentru orice vor vinde, cum au fost ertaţi 
de răposatul Negru voievod, când a fost leatul 6723 (1215), şi de 
Alecsandru voievod Iliaş fost-a leatul 7135 (1627), şi de alţi 
bătrâni răposaţi domni, precum scrie în cărțile cele bătrâne, şi în 
pisania sfintei monastiri, care este pusă d-asupra uşei bisericii, 
întărită de răposatul Matei voievod, cu mare blestem; lar când a 
fost acum, în zilele Domniei Mele, venit-au judeţi cu oroşanii cu 





' Drumul ce ducea din Câmpulung la Târgovişte, în secolul XVIII, era pe 
lângă grădina d-lui Negulici şi da drept în grădina Trandafiroiului, iar 
drumul din Câmpulung la Piteşti, pe la Sf. Gheorghe. 

? Care, zice tradiţia, ar fi fost consângine cu Socol. După inscripţia crucii 
însă pare că s-a ridicat de copiii lui Socol. 

* Lângă zidul lui Nicola Boiangiul, odată casele judelui Sterie. Crucea lui 
Duca, copie după cea originală a lui Negru, e încrustată în păretele 
zidului, alăturea cu cea de la 1790. 

* Sub Negru, Mircea II, Duca Vodă şi la 1790. 

” În alt document Anastasia. 

jalbă la Domnia Mea, spunând cum că le strică călugării mila 
oraşului, ce au avut de la alţi bătrâni domni. 

„Drept aceea, Domnia Mea, văzând cărțile cele bătrâne şi ce 
scrie în pisania sf. mănăstiri, Domnia Mea încă am întărit mila cu 
această cinstită cruce, ca să fie ertaţi. 

Aşijderea şi pentru judecata oraşului, pe oroşani să-i judece 
judeţul cu 12 pârgari şi cu bătrânii oraşului; iar călugării sau 
pârcâlabii' sau măcar alţii, să n-aibă a se amesteca ca să strice 
judecata şi obiceiul lor, ce a fost de la alţi bătrâni domni, şi toate 
legile şi judecăţile lor să fie stătătoare; şi nici judeţul să n-aibă 
voie a lua vamă de la oroşanii cei ce vor vinde, cum nici Domnia 
Mea, de acestea toate câte scrie mai sus. 

Iar cine nu va întări mila, să fie proclet şi anatema. 

Și ispravnic a fost Andrea judeţul cu 12 pârgari”. 

Dechembrie 25 (leat) 7183 (1673).” 

% 


Nota M. Cel mai mare defect al lui Matei Basarab fu 
filargiria (iubirea de argint). Cauza înălțării în ţară a 40 de 
monastiri, după zisa lui Fotino şi Xerman (în Şincai), a fost spe- 
ranța aflării de tresaore domneşti pe localul celor mai multe din 
monastirile făcute de el, descoperindu-le după nişte scrisori trimise 
lui de Rakoţi (prinţul Transilvaniei), cu care s-a luptat contra lui 
Vasilie Albanitul, prințul Moldovei. Aceste scrisori le surprinsese 
Rakoţi la 1643, asupra unui călugăr, anume Elias loreşti, ce se 
dusese în Ardeal cu speranța d-a mijloci să se facă vlădică al 
românilor transilvăneni. De unde înţelegem că Matei a aflat multe 
tresaore pe locul monastirilor sale, cu cari bani a putut ridica şi 
dota 40 de monastiri în România. 

Din următoarea Notă (N.) lectorul va afla causa intrării lui 
Țucală în minister, adică promisiunca ce acesta didese lui Matei de 
a-i mări avuţiile sale prin arta sa himică sau diabolică cum vom 


vedea la vale. 
* 





! Cârmuitorii districtului. 
” Coprinsul acestei cruci figurează şi în Pânza oraşului. Vezi: nr. XIX al 
hrisoavelor. 

Nota N. Dăm aci un estract de genealogia lui Țucală 
(comunicat de dl. N. Rosetti), basată pe mai multe cotaţii 
istoriografice: 

„La 1653, Ghinea Olariul, Ţucală!, meşter ferar, a venit în 
România din Rumeli, de mic copil, cu prenumele Țicală, fiind un 
om foarte viclean, căci didea răspuns îndată la orice întrebare, 
răspuns spiritual (sau cu duh, să zic mai bine). El îşi făcu în scurt 
timp o avere însemnată, cu vicleniile lui şi se însură în judeţul 
Romanați, la satul Brătăşanii, despre Olteț. Cu marea lui ipocrisie şi 
cu mintea sa cea ageră, înaintă curând, încât domnul Matei Basarab, 
crezând diavoleştilor sale consilii (că-i va înmulţi vistieria şi cu 
modul ăsta va putea Matei ajunge domn pe mai multe ţări), îl numi 
vistier. Ajuns la ţinta sa, Țucală se despoaie de pielea sa de miel, 
ce acoperea caracterul său de lup şi de vulpe, şi devine un scelerat, 
înnegrind cu laşităţile sale strălucita faţă a eroului de la Plumbuita. 
Seimenii şi dorobanţii, lipsiţi de salariul (leafa) lor, răniți de 
Țucală, se revoltă contra domnului, şi-l forță să demisionese şi să 
se călugărească, ca bătrân şi necapabil a mai ţine frânele statului; 
şi ceru moartea miniştrilor sceleraţi, Vărzarul şi Țucală. Matei era 
în aşternut şi suferea, tăcând, toate ultragele revoltaţilor. În fine, 
seimenii sparg porţile palatului, intră în cabinetul domnului, unde 
se ascunseseră miniştrii ciminali, şi descoperindu-i, îi târăsc de păr 
afară, şi-i ucid cu pietre. 

Anul 1670, Țigala”, Cigala, un amăgitor, se iveşte în Paris, 
sub nume de prinţ de sânge otoman, paşă şi plenipotenţiar suveran 
al Ierusalimului, al Chiprului, al Trebizontei ş.c.l. El se numea şi 
Mahomet-bei. Acest mincinos prinţ s-a născut (după opiniunea lui 
Rocoles) din părinţi creştini, în oraşul Târgoviştea, din Țara 
Românească. Taică-său era tare stimat la curtea domnului Matei 
Basarab şi fu aşezat de dânsul pe lângă Matei, care-l trimise la 
Constandinopol ca ambasador al său. După moartea lui Matei, el 
se înturnă în România, cu speranţa d-a se face ministru şi domn, 
prin ajutorul boierilor; însă nereuşind în planul său, se duse iar la 
Constandinopole, unde se turci. De aci plecă şi colindă toate ţările 





' Manuscrisul logofătului Greceanu şi codul bălăceniean din Şincai. 
” Fiul lui Țucală vistierul. 

lumii, înşelând pe mai mulţi suverani ai Europei, cari îi făcură cea 
mai onorabilă primire; însă un oarecare om de condiţie, ce îl 
cunoscuse la Viena şi ştia toată viaţa şi şireteniile lui, îl demască 
în ochii potentaţilor europeni, ca intrigant şi scelerat;, Țigală se 
face nevăzut!. 

Anul 1674. Sultanul Murat Han, pentru pedeapsă, scoate din 
post pe aga ienicerilor şi în locu-i numeşte pe un renegat italian, ce 
îşi schimbase numele din Țicală în Dţigala. 

Anul 1685. Țigală răsbună onoarea armelor otomane, repur- 
tând o victorie ilustră asupra şahului persian. 

Anul 1695. În împărăţia lui Sultan Mohamet Han III, fiul lui 
Sultan Murat Han III, o bătălie fu dată la timp de vizirul Dţigala. 
Victoria acelei zile o repurtă Dţigala, care fu numit pentru aceasta 
mare vizir, în locul lui Ibraim-Paşa; însă, la înturnarea sultanului 
în Constandinopole, acesta dete sigiliul visiratului iarăşi lui Ibraim 
Paşa, după voinţa şi intriga sultanei mume; iar pe Dţigala îl esilă 
sultanul la Ac-Şair (în Anadolia). Ministrul acesta (Țigală) îşi 
însemnă trecerea sa în visirat prin măsuri rele şi periculoase. 

Anul 1701. Dţigala — Zade devastă ţărmii Italiei. 

Anul 1704. În împărăţia lui Sultan Ahmet Han I, fiul lui 
Sultan Mohamet Han II, Țigala — Zade pleacă la Constandinopole, 
în fruntea armatei de espediţie, destinată pentru Persia. 

Anul 1705. Seraskierul Dţigala (Cigala), al cărui caracter era 
mândru şi întreprinzător, neputând suferi ruşinea înfrângerii sale 
(în Persia), moare de obidă, la anul 1705. 

Marele visir numeşte pe Mehmet — Paşa, fiul lui Cigala — 
Zad, guvernator la Bagdat?. Aci se pierde urma sa şi numai în 
analele Bagdatului poate afla cineva posteritatea machiavelistică a 
cameleonului Țigală cel vestit! 





! Biografia universală sau Dicţionarul istoric de bărbaţi ce şi-au făcut 
un nume prin geniul lor, prin talentele şi virtuțile lor, prin rătăciri şi prin 
crime, de F. H. Felser, tom III, Paris, 1833, litera Bry-Com, fila 460, 
coloana II, la numele Cigale. 

? Universul pitoresc sau Istoria şi descrierea popoarelor la articolul 
Turcia de domnul M. loanim, primul secretar al regelui Franţei pentru 
limbile orientale şi de dl. Jules Vanguar, Paris, 1840, fila 165, coloana I 
şi următoarele. 

PARTEA a Il-a 


Vox populi, vox Dei. 


CAPITOLUL VII 
CÂMPULUNGUL SUB PRINȚII FANARIOȚI 


D. la 1716 până la 1821 România întreagă, prin urmare şi 


comunele libere de sub Carpaţi, precum Câmpulungul, simţi veni- 
nul gubernării de atunci. Gospodarii arendând tronul moldo-român 
la Stambul, iar creaturele şi consângenii lui' arendând şi ei de la 
gospodar funcţiile satului, toţi, de la domn până la logofeţel, se 
nevoiau a-şi scoate capetele şi usura, atât din spinarea ţăranului, 
cât şi a boierului, a neguţătorului, şi a meseriaşului: de la aceştia, 
cu ranguri şi cu foncţii. Şi toţi înghiţeau lacrimile într-ascuns! Căci 
miliția ţării era desfiinţată, cetăţile de apărare dărâmate, şi boierii, 
parte fugiţi, parte ucişi, parte bântuiţi, parte sărăciţi şi esilaţi, iar 
cei în funcţii, toţi slugi ai celor din Fanar, miniştri şi divaniţi cu 
mila gospodarilor de atunci. 

La lepra fanariotică să adăoga, din când în când, flagelul 
resbelelor între Austria şi Rusia d-o parte, şi Turcia de altă parte; 
apoi, revoltele paşilor de lângă Dunăre, al cărora teatru, ca şi al 
campaniilor austro-ruse-turce, erau Moldova şi Țara Românească. 
După resbele veneau ciuma, foametea, epizootia, tifosul ş.c.., cari 
zeciuiau infortunatul acest popor, a cărui esistinţă, de la 105 încoa, 
a fost un şir necurmat de suferinţe de tot felul! 

La orice resbel între marele puteri vecine cu Moldo-România, 
la orice revoltă a paşilor, la orice împovărare a guvernului, 
Câmpulungul simţea contra-isbire, cu toate drepturile şi privilegile 
lui, căci chiar când capii ţărei luau sub scutul lor această comună, 
mişcaţi de sterpiciunea ei materială, subalternii însă, clerici şi 
mireni, indigeni şi streini, stâlpii comunei chiar (judeţul cu 
pârgarul) toţi deprădau drepturile şi privilegiile comunei; şi când 
epistatul ori judeţul, sau de pismă sau de interes, sau de sentiment, 





! Vom arăta, într-o formulă ad-hoc, soarta acestor două ţări sub domnirea 
fatală a fanarioţilor. 

nu îngăduiau pe funcționarii fiscului ori ai tronului să abuzeze, 
atunci intra, la mijloc ministrul şi, pe sub mâni, storcea punga 
comunei cu chiar mâna epistatului ori a judeţului. Corumpţia era 
atunci organisată sistematic: unul avea trebuinţă de sprijinul celui- 
lalt, pentru esistenţă, linişte, înaintare şi înavuţire. 

După fiecare resbel sau după începerea păcii, veneau apro- 
visionările pentru cetăţile turceşti dupe lângă Dunăre, repararea 
prin podvezi a cetăților dărâmate de bombele ruso-austriace, şi 
darea de materialuri trebuincioase pentru acele reparări. De aci, 
nouă contribuţii, mult mai grele şi generale, de cari nici privile- 
giaţii moşteni (neamuri, postelnici, preoţi) nu erau scutiţi, căci pe 
lângă carele cu boi sau cu cai, ce dideau în podvadă, erau îndatoraţi 
a merge şi singuri ca privighetori, cu care de transporturi, de 
producte şi de materialuri, şezând câte o lună şi două depărtaţi de 
vetrele lor. Însă sarcina cea mare cădea numai pe spinarea 
birnicului, care, sleit de bani în timpul resbelelor, se vindea pe 
sine, în secolul XIX, cu familie cu tot, ca şi moşii lui în secolul 
XV şi al XVI.! 


Arderea oraşului Câmpulung 


Necontenitele lupte ale Porții cu Rusia şi cu Austria, în cursul 
secolului XVIII şi XIX, lăsară în urma lor ruine şi miserie în 
Prinţipatele Danubiene, teatrul tuturor resbelelor din 1711, 1737, 
1774, 1788, 1806, 1821, 1828, 1849; acestea sărăciră şi despopu- 
lară şi Câmpulungul, care, la 1737 şi la 1788 mai cu seamă, fu 
prefăcut în cenuşă şi locuitorii lui împrăştiaţi ca puii de potârniche. 





! Probă: ofisul lui Caragea, din 1813, ianuarie 27, prin care singur arată 
că „în vremea trecutei resmiriţe (1806-1812), mulţi ţărani se dideseră pe 
sine şi familiile lor robi la proprietari, pentru plata multor nevoi ce erau 
puse pe grumazul lor; de aceea poruncim voă, ţăranilor, ca, toţi care 
sunteţi întru supunere pe la unii-alţii, ori ţărani, ori copiii lor, să rămâneți 
slobozi şi scăpaţi din stăpânirea acelor cumpliți cumpărători, neîndato- 
rându-vă să daţi la nimenea din ei, ori de ce treaptă ar fi, nici măcar un 
ban pentru slobozenia voastră, fiindcă nimeni s-a avut volnicie să 
cumpere întru robire locuitori d-ai acestei ţări.” 


160 


La 1736 Austria deschidea resbelul Porții, pentru că Austria 
ceruse Porții Principatele Danubiene pentru mijlocirea de a o 
împăciui ea pe Rusia cu Turcia; deşi armele austriace nu fură 
d-astă dată fericite, însă ţara tot suferi din invasiunea aceasta şi, 
prin urmare, Câmpulungul nu mai puţin. 

La 1737, iulie 29, în timpul sborului Sântului Ilie, pe când 
mulţi turci, neguţători şi militari se aflau la acest sbor, un mic corp 
de oştire austriacă, sub comanda unui colonel, coborâră în Câmpu- 
lung!, pe la vama Dragoslavele, măcilăreşte pe toţi turcii aflaţi în 
sbor şi în oraş şi se întăreşte în întru murilor monastirii, ca într-o 
cetate. Turcii aflaţi în ţară aleargă la ştirea aceasta; şi învingând pe 
nemți cu numărul, dau foc şi monastirii şi oraşului întreg, încât, 
zice cronica, „a ars cu mare groază”. Turcii incriminară pe câmpu- 
lungeni ca complici ai nemților şi pe mulţi îi puseră sub sabie.? 

„Astfel, fiind domn atunci loan Costandin I Mavrocordat, iar 
mitropolit fiind Cher Ştefan a trimis Măria Sa, la leatul 7246 
(1738), octombrie 20, cu poruncă împărătească, pe Radu Brăşanu, 
vel-armaş, şi pe Şerban Greceanu, şi pe Costandin Lipoveanu, pol- 
covnic la Târgovişte, împreună şi cu mulţi slujitori, de au sfărâmat 
toate zidurile mănăstirii şi chiliile du prin prejur; şi s-a prădat 
mănăstirea atât de odoare, cât şi de cele mişcătoare şi nemişcă- 
toare; fiind egumen Vasilie ieromonah Cebelea; şi înspăimântân- 
du-se sfinția sa, a trecut cu nemţii în Țara Ungurească, cu mulţi 
din fruntaşii Câmpulungului”?. 

„ȘI s-a preînnoit sf. monastire de părintele Nicodim, năstav- 
nicul sf. monastiri, la leatul 7269 (1761) martie 15, în zilele lumi- 
natului domn loan Scarlat Ghica voievod.” 

Vreo câţiva ani, spun bătrânii, oraşul fu pustiit: parte din orăşani 
fugiră în Țara Nemţească, parte pribegiră prin Țara Românească şi 





! Vezi Manualul de istorie română de F. Aaron. 

* Tot la 1736 s-a ars şi palatul domnesc din Târgovişte. 

* Aici lipsesc două pagine în condica monastirii. 

* Vezi: Condica monastirii Câmpulung în formă de pomelnic la pagina 
40. Atunci s-a reparat şi turnul monastirii ce servise de cetate nemților la 
1737 şi de adăpost românilor de la 1633 până la 1731, la multe frici şi 
nevoi, ascunzând ei aci averile lor într-un puț adânc, care s-a astupat în 
anii trecuţi. 

Moldova, iar cei săraci rămaseră pe loc. Cu înturnarea câmpulun- 
genilor la vetrele strebune, ei aduseră cu dânşii mulţi români dupe 
la satele pe unde se adăpostiseră, şi cu toţi se puseră a ridica 
Câmpulungul din cenuşă, cu lemne din pădurile munţilor oraşului. 
După restabilirea completă a liniştei şi a ordinei în comună, coborâră 
din Transilvania fruntaşii câmpulungeni (preoţi, postelnici etc.!) 

La 1788 iar trecură nemţii în ţară, suferind şi atunci câmpu- 
lungenii mult de la dânşii. Și atunci se arseră o mulțime de case, 
între cari şi câteva biserici şi schitul Mărculeştii (Flămânda), cum 
vom vedea la locul său. 

Oricum, mulţumită posiţiei sale, Câmpulungul a fost mult 
mai ferit decât alte oraşe din România Mică de tristele resultate ale 
resbelelor Porții cu vecinii ei, ale revoltelor paşilor şi ale boalelor 
epidemice. Însă, în parte şi indirect, tot simţea şi eşi contra-isbire a 
acestor sguduiri politice şi flagele cereşti. 

Câmpulungului fu, mai cu seamă, în cursul secolului XVIII, 
adăpostul multor ţărani câmpeni ce emigrau cu grămada în Turcia, 
din causa grelelor imposiţii ale domnilor fanarioți, şi a multor 
năpăstuiri din partea creaturelor lor; cum şi adăpostul multor 
boieri şi neguţători, veniţi din Bucureşti şi Craiova de frica ciumei 
şi a turcilor. 

Astfel, la 1733, la 1743, 1768, la 1802, 1806, 1821, românii, 
care de frica lui Pasvantoglu, care de a nemților, care de ciumă, 
care de grelele imposiţii, emigrară cu grămada în Turcia, cei 
săraci; cei mai avuţi în Câmpulung, în Braşov şi în Sibiu; iar parte 
din ţărani şi din bagabonzii din Capitală, înhăitându-se câte două- 
zeci şi treizeci, umpleau codrii (de cari era plină România p-atunci), 
depradând averile tuturor, fără dinstincţie, storcând până la ultima 
para cu munci înfiorătoare; voiau a realiza egalitatea, cu mijloace 
barbare. 

Însă cu numai din România şi Moldova emigrau români în 
Transilvania, ci şi de aici coborau în ţară colonii întregi de români, 
alungaţi din ţara lor de multe nevoi. 





! Ca totdeauna, ei sunt cei dintâi la fugă şi cei din urmă la înturnare; iar 
bietul plugar, care are numai vitele şi holda udată cu sudoarea de sânge, 
rămâne vătrai în vatră. 

Astfel, la 1785, în urma revoltei lui Horia şi Cloşca, mulţi din 
românii din Ardeal, învinşi de trupele austriace (la 28 februarie 
1785) emigrară în satele muntene ale României! şi prin urmare şi 
în Câmpulung, pe moşia oraşului; ei se învoiră cu capii comunei 
d-atunci a da, pe tot anul, câte 40 bani (13 parale şi un ban) de 
fiecare individ?. 

Astfel, la 1806, mulţi români, olteni şi ardeleni veniră a se 
aşeza în Muşcel şi pe moşia oraşului, ca clăcaşi; unul din aceştia, 
încuscrindu-se cu moştenii, deveniră moşteni ei înşişi şi părtaşi la 
veniturile comunei; iar alţii din ei, nesupăraţi de clacă 30 de ani, se 
făcură moşneni cu voinţa tăcută a proprietarilor şi a moştenilor. 

Dintre emigranții cari, în diferite timpuri, se adăpostiră în 
comuna noastră, cei aduşi de câmpulungeni la 1742, în urma 
arderii şi pustirii oraşului de la 1737, se identificară cu moşnenii, 
atât din causa încuscririi sângelui, cât şi din causa ospitalităţii şi 
ajutorului ce câmpenii dideseră câmpulungenilor între 1737 şi 
1742, cât a ţinut adică emigrarea unora prin diferite părți ale 
Prinţipatelor şi ale Bucovinei şi Moldovei. 

Către 1766, subt Alecsandru VI Ghica VI se preînnoeşte în 
Câmpulung scena de sub Matei, de la 1633, despre care am vorbit 
în Partea I, capitolul VI. Pe de o parte, părinţii fugarilor îşi 
reclamă la guvern copiii lor; pe de alta, proprietarii îşi reclamă şi 
ei clăcaşii lor, care erau floarea satelor: căci însuratului şi bătrâ- 
nului nu le veneau a-şi lăsa casa şi holda şi a-şi căra cu ei nevasta 
şi copilul în alte părți, d-ar fi fost d-o mie de ori mai avantajoase 
decât acelea unde se aflau. 

Ghica VI ordonă judeţului d-atunci din Câmpulung a înapoia 
pe fugarii din diferitele timpuri; şi câmpulungenii roagă pe domni- 
tor a-i lăsa unde se află, fiind încorporaţi cu dânşii de atâţia ani, fiind 
uniţi prin legămintele sângelui, fiind familişti şi plătind vistieriei 
toate sarcinele puse asupra contribuabililor; şi terminau ei petiția 
lor cu aceste vorbe, ca şi moşii lor din timpul lui Matei, că „gonind 





! De aceea vedem atâtea sate în Muşcel şi alte judeţe muntene cu numirea 
de Ungureni, Berivoeşti-Ungureni etc.; căci astfel numesc muntenii pe 
fraţii lor ardeleni, din causa conlocuirii lor cu ungurii atâţia secoli. 


” Cartea isprăvnicatului din 1806, ianuarie 2. 

din oraş pe ginerii, pe cumnaţii şi pe copiii noştri de suflet, oraşul 
se va sparge, apucând fiecare încotro va vedea cu ochii.” 

Pe de o parte, Ghica VI, fiind un domn bun şi înţelept, pe de 
alta, luând în consideraţie voinţa unui oraş intreg, dă un hrisov, 
asemenea hrisovului lui Matei din 25 martie 1633. Acest hrisov 
s-a răpus, fiindcă nu figurează nici în Pânza hrisoavelor Câmpu- 
lungului, nici între celelalte; dar memoria acestei fapte s-a conservat 
până azi de tradiţie; ba încă s-a şi însemnat de unii bătrâni cărora 
le plăcea a nota asemenea acte interesante!. 


Câmpulungul sub Mavrocordat III 


Acest domn fanariot a ocupat tronul României în şase 
rânduri; în domnia a treia (1735-1741) a introdus în ţară multe 
reforme, cum şi în domnia a patra (1744-1748). EI a scutit pe 
preoți de contribuţii, a pus mănăstirile sub privigherea statului, 
luându-le socoteală de venituri şi cheltuele; şi prisosul întrebuin- 
țându-l la şcoale şi la îngrijirea de fete orfane; a întocmit boieriile 
poporului, neamuri, mazili“, postelnici” pentru mângâerea boie- 
rilor scăpătaţi, a liberat ţăranii ce erau sclavi sau iobagi pe moşiile 
boierilor, despăgubind pe aceştia cu scutelnicii şi cu posluşnicii 
ş.c..; însă toate acestea cu scop politic. 

Sub domnia lui d-a patra, comuna îşi preînnoeşte hrisoavele, 
traducând pe cele sârbeşti în limba naţională şi aşternându-le pe 
toate pe e pânză mare, spre a fi ferite de dintele timpului, cum am 
arătat la Partea |. 





! Vezi Nota A. 

2 Vezi Manualul de istorie al d-lui F. Aaron. 

* Boieri scăpătaţi după vechimea neamului lor cel civil (Reg. org., secţia 
4, art. 8). 

1 Boierie cu răspundere de taxă, însă scutită de podvezi, vătăşel, închi- 
soare, iar celelalte sarcini purtându-le ca şi ţăranul. Aceasta se da celor ce 
făceau serviţii civile domnului şi statului. 

” Boierie basată pe serviţii militare; dintr-aceştia se recrută în urmă 
ramura Lipcanilor, în serviţiul domnului, gendarmilor şi secretariatului. 
(Reg. org., art. 82). 

Şcoala fondată de soţia lui Mircea II a înflorit sub Mavrocordat, 
mărindu-se salariul profesorului, acordându-i-se şi alte benefice 
din casa mitropoliei. 

EI a întocmit pecetluiturile: cărţi de la vistierie date la mâna 
fiecărui contribuabil pentru siguranţa fiscului şi a ţăranului, care 
plătea adesea de câte două şi trei ori contribuţia sa, ce intra în 
punga funcţionarilor. 

În fine, comuna noastră începu a răsufla şi a însufleţi subt 
acest domn, adăogându-şi atât locuitorii zeciuiţi de evenementul 
de la 1737, cum şi averile, depradate de turci, de greci şi de greciţi, 
cari începuseră a se arăta în comună şi a se amesteca în trebile ei, 
cu dreptul celui mai tare. 


Isprăvnicatul 


Fiindcă isprăvnicatul, în timpul fanarioţilor, sta în strânse 
relaţii cu epistăşia şi cu judeţia, am crezut de datorie, pentru lumi- 
narea sujetului ce tratăm, să dăm lectorilor noştri o idee repede de 
atribuţiile lui şi de personagiul ce-l compunea. 

Înainte de 1700, judeţele României erau cârmuite de câte un 
cap numit pârcălab, care se alegea de ministru dintre familiile cele 
mari boiereşti, şi se întărea de domn; sub fanarioți, pârcălabul se 
schimbă în doi ispravnici; unul grec şi altul român, traşi amândoi 
din familiile de protipendadă; iar pârcălabul rămase ca fruntaş al 
satului, ai căruia colegi nu se numia, ca azi, aleşi sau deputaţi, ci 
caimacami. 

Ispravnicul cu rangul şi cu vârsta mai mare presida în tribu- 
nalul ad-hoc şi iscălea! actele privitoare la atribuţiile isprăvnicatului. 

În isprăvnicie erau concentrate poliţia, administraţia şi 
judecătoria. 

Era şi ispravnicul de streini: judecătorul tuturor streinilor, de 
orice nație, aflaţi în judeţe şi în oraşe. 

Local fix pentru cercetarea causelor administrative şi judi- 
ciare nu avea isprăvnicatul: ispravnicii judecau, pe rând, în casele 
lor respective. 





! Vezi Vocabularul lui Eliad la vorba „iscălire”. 

Afară de ispravnici, mai erau şi judecătorul, ce corespundea 
cu supleatul tribunalelor de astăzi; el lua parte la deliberaţii şi 
subînsemna şi el actele competente sub iscălitura boierilor ispravnici. 

Apoi erau grămăticii ispravnicilor, poliţai şi secretari intimi 
ai acelora. Apoi era condicarul, care corespunde cu grefierul de azi. 

Apoi era zaraful (secretarul), însărcinat cu contabilitatea 
zărăfiei. În fine, doi logofeţi ai zărăfiei. 

Condicarul se orânduia de logofeţia Țării de Sus; zaraful, de 
vistierie. Apoi urmau zapciii şi vătafii de plaiuri, cari se alegeau şi 
se întăreau de ispravnic, stând subt ascultarea lor directă. 

Apoi erau polcovnicii de poteră, ce corespund cu comandirii 
de dorobanţi: câte unul de fiecare judeţ, iar atribuţiile lor erau a 
alunga pe făcătorii de rele şi a globi pe furi. Ei atârnau de spătărie 
sau de hătmănie. 

De fiecare plasă erau doi zapcii, din cari unul numai era 
însărcinat cu strângerea banilor capitaţiei, iar atribuţiile lor erau 
întocmai cu ale subadministratorilor de astăzi. 

În Târgovişte, în memoria aceştii vechi capitale, s-a conser- 
vat, până la Regulament, polcovnicia de târg, însărcinată cu stre- 
juirea de noapte şi cu privegherea asupra îndestulării articolelor de 
întâia trebuinţă. Avea grosul ei (închisoarea) şi i se bătea meterha- 
neaoa seara şi dimineaţa. Acest polcovnic se orânduia d-a dreptul 
de către domnie şi corespundea cu aga (poliţaiul) şi cu prezidentul 
magistratului. 

Mai era şi polcovnicul de zăvoi, ale cărui atribuţii erau tot ca 
ale polcovnicului de judeţ, însă numai în cercul plăşii respective; 
afară când avea să alunge vreo ceată de furi: atunci el intra şi în 
altă plasă streină. 

Mai erau vameşii de schele, pentru vama mărfurilor. Până la 
Regulament, esportaţia vitelor şi a cerealelor ere oprită, liberându-se, 
după ordinul domnesc, numai pentru Turcia; cu toate că ţara era 
plină de neguţători turci, ce strângeau o cătăţime mare de unt, 
miere, vite, lână ş.c.l. pentru Înalta Poartă. 

Mai erau şi vameşii de judeţe (tanzari), ce luau în arendă de 
la guvern vama tuturor productelor şi a vitelor. Aceasta se urma 





! Vezi nota B. 

primăvara, la aprilie şi mai, şi iarna, de la septembrie până la 
ianuarie. Vameşii orânduiau cercetători, cari controlau lucrarea 
dijmarilor şi a oerilor; şi de aflau din partea lor mâncătorii 
(abuzuri) sau tăinuiri din partea locuitorilor, se supuneau cei 
dintâi, la întoarcerea înapoi a lucrurilor furate, iar cei de-al doilea, 
la plata îndoită a obiectelor ascunse; şi toate, în folosul vameşului. 

Taxa vămii o determina domnul cu miniştrii săi. Isprăvnicia 
avea în serviciul său câte 25 slujitori (dorobanţi) de fiecare săptă- 
mână, cu câte doi ceauşi (căprari); iar zapciul, câte 12 slujitori pe 
săptămână şi un ceauş. Numărul potecaşilor era nehotărât. 

Salariul funcţionarilor din secolul XVIII era foarte neînsemnat: 
ispravnicul avea de la 200 la 300 lei pe lună; condicarul şi zaraful, 
de la 100 la 130 lei pe lună; grămăticul, zeciuiala grosului! şi leafă 
de la 25 la 50; iar logofeţii, de le 10 la 21 lei. La 1822 s-a făcut 
ispravnicilor salariu de 500 lei pe lună. Zapciul avea 15 lei pe lună. 

Cum putea dar trăi bieţii oameni cu nişte opuntamente aşa de 
modeste? Ba încă făceau totul ca să capete o slujbuliţă cât de mică. 
Aveau zeciuiala datoriilor împlinite, gloabe, grosărituri, venitul 
anaforalelor, al sborurilor, orice fel de porunci isprăvniceşti şi 
zapcieşti.” Şi toate acestea, din spinarea ţăranului. Şi când ar fi fost 
numai lipitorile indigene! Dar cele streine îi sugeau şi puţinul sânge 
ce-i mai lăsau acelea! 

Afară de funcționarii ce vâzurăm şi alţii ce nu-i puturăm înşira 
aci, mai erau şi cei următori: 

Beşleaga sau zabetul (cârmuitor), a căruia atribuţie era prive- 
gherea turburătorilor turci şi oprirea abuzurilor lor; el se îndestula din 
sate de fân, de orz şi de lemne; şi acestea, fără plată, se înţelege. 

Pentru strângerea acestora era însărcinat magasiner de către 
vistierie, după recomandaţia ispravnicilor; afară de patru luni (mai, 
iunie, iulie şi august), când caii turceşti se puneau la ceair (la iarbă). 

Chiar ispravnicul tremura de beşleagă; cu atât mai mult ţăranul! 





! Care se urca uneori peste e mie de lei pe lună. 

” Trei ani de chiverniseală era destul ca să-şi asigure un slujbaş viitorul 
familiei şi al copiilor şi să plătească toate datoriile, ba să-şi scoaţă şi 
banii cu cari cumpărau slujbuliţa. Ce vremi! Atunci strângeau bani albi 
pentru zile negre! Atunci era veacul de aor al nostru! Vai de copiii noştri, 
zicea un bătrân. 

Şederea beşlegii era în capitalele judeţelor, cum şi a neferilor 
lui (sodaţi turci), cari esecutau ordinele sale. 

Beşleaga păzea buna ordine pe la bâlciuri, protegind pe negu- 
ţătorii turci ce strângeau untul şi mierea pentru sultanul şi pentru 
imperiul turc, sau pe cei cari vindeau marfă de Țarigrad. Folosul 
lui atunci era havaetul de la vite şi de la alte obiecte de mâncare.! 

Cheltuiala zabeţilor costa pe comună, an peste an, de la 150 
la 300 lei. Nu era destul cheltuelile ordinare şi estraordinare ale 
câmpulungenilor, în acei timpi de sânge şi de lacrămi, să îndoape 
şi lăcomia zabeţilor! Numai în 1824 cu repararea şi chiria locuinţei 
zabetului şi a neferilor lui a cheltuit comuna vreo 200 lei, afară de 
nutreţul lor şi al cailor. 

Beşleaga punea satara pe fiecare cazan şi pe fiecare coş de 
povarnă, prin plăşi şi prin plaiuri; iar această taxă era arbitrară (de 
la sine), fără voia şi ştirea guvernului: era dreptul său, pentru că 
ținea buna ordine în sate şi în oraşe. Şi iar satara pe fiecare butie şi 
pe tot carul cu povară, ce umbla pe drumul cel mare. 

Taxa cazanului şi a fumului dupe la poverne se împlinea de 
beşlii, oameni d-ai lui beşleagă, trimişi prin plăşi într-adins pentru 
aceasta. Aceştia trebuiau şi ei să trăiască şi să se înavuţească. 

Taxa buţiilor şi a carelor de povară o împlineau beşliii aşezaţi 
la trei staţii prinţipale pe drumul cel mare. În Muşcel, staţiile erau 
Livezeni, la Târgul Dealului şi la capul judeţului. 

Mai erau şi beilecci (funcţionari ai dogilor fanarioți sub pri- 
vegherea turcilor) ale căror atribuţii erau zeciuiala oilor, plătită 
oaea după taxa legiuită de guvern” pentru consumaţia Porții. Dacă 
însuma 500 oi, tocmeau păzitori români de le conduceau în Turcia, 
cum şi câini de pază şi berbeci pentru prăsilă. 

„România, a zis Vaillant, e o masă plină cu bucate şi cu 
băuturi alese; care cum vine, bea şi mănâncă, îşi umple punga şi 
se duce p-aci încolo.” Prea bine! Numai d-ar plăti streinii cu 
recunoştinţa! 





' La 1820 a venit în Câmpulung, spre paza bunei ordine a sborului de la 
21 iulie, un chir Serdaru de la Bucureşti, cu 50 neferi; şi abia l-au urnit câm- 
pulungenii din oraş cu 20 gardieni, 5 căpăţâni de zahăr şi 10 oca de cafea. 
* Vorbă să fie: daca oaea făcea 10 lei, ei o plăteau cu 5. 

Epistăşia 


De la 1716 până la 1750, câmpulungenii se guvernară tot de 
judeţi, aleşi din sânul lor, fără vreun amestic direct al vreunui 
funcţionar domnesc sau d-ai statului. 

După sistemul de atunci, d-a corumpe şi a sărăci pe român, ca 
să-l poată mai uşor subjuga, guvernul instituă şi în Câmpulung o 
nouă autoritate, numită epistăşia. Bătrânii zic că înşişi boierii 
caftaniţi, aşezaţi în comună în secolul XVIII, ar fi cerut la guvern 
întocmirea acestei nouă autorităţi, sub cuvânt că se degradă nişte 
boieri caftaniţi de domnie a fi judecaţi de judeţi plebeieni; această 
funcţie însă era o consecinţă a regimului de atunci, de natura lui 
spoliator şi corumptor. 

Atribuţiile epistatului erau: 

A judeca pe boierii căftăniți şi pe străinii neguţători şi 
companişti din Câmpulung; a regula şi a controla analogiile puse 
de judeţi pe cetăţeni pentru taxe şi datorii ale comunei şi a face 
observaţii judeţilor pentru neorânduielile lor, reclamând la guvern 
în contra lor. 

Epistatul, în fine, era controlorul şi ajutorul judeţului." 

EI se alegea de postelnicul cel mare (secretarul statului) şi se 
întărea de domn. 

Un epistat putea fi totdodată şi ispravnic, cum a stat boierul 
Guliano după 1821, şi străin, cum a fost boierul Hristache 
Greceanul. 

EI avea un scriitor, ca ajutor, şi doi slujitori ca esecutori ai 
ordinelor sale. 

Salariul său era zeciuiala din toate, deosebit de alte abuzuri, 
care toate formau o sumă destul de rotundă şi grasă. 

Epoca boierismului caftanit în Câmpulung datează cam dupe 
la 1750. Aceşti boieri, veniţi de aiurea, şi, prin încuscrire, legaţi 
strâns cu capii comunei noastre, deveniră cu timpul nişte ianiceri, 
mulțumită regimului de atunci ce le încuragea rapacitatea, intriga, 





1 Posedăm acte de orânduirea epistaţilor şi a judeţilor dintre 1822-1831. 
Doritorii le pot vedea la autorul acestei Istorii. 

arbitrarismul. Ei formau un stat în stat, ca evreii azi în Moldova, 
însă mai periculoşi decât aceştia. 

Câmpulungul, cel vestit pentru unirea cetăţenilor, mulţumită 
streinilor caftaniți, deveni o vatră de intrigi, de discordii. Era 
împărțit în două tabere (tarafuri), dirigeate de doi capi ce turburau 
liniştea comunei cu intrigele şi răpirile lor; nimeni nu mai era sigur 
de averea şi onoarea sa, ba nici chiar de viaţă! 

Singura lor ocupaţiune era a şedea la tarabe (lăviţi late), aşe- 
zate pe la porţile lor; aci, răsturnaţi, a ridicula şi a insulta pe tre- 
cători, satirind toate virtuțile casnice şi cetăţene;, şi aceasta nepe- 
depsiţi, căci persoana lor era sacră şi inviolabilă, ca a ianicerilor.! 

Şi câmpulungenii, parte speriaţi de multele apăsări, parte 
sărăciţi de rezbele şi incendiuri, parte cangrenaţi de lepra acelor 
oameni răi, parte consângeni cu ei, parte vasali ai lor, câmpulun- 
genii tăceau sau murmurau încet; când ridica câte unul fulgerul 
asupra lor, îşi cheltuia toată averea prin judecăţi, ca să-şi recapete 
onoarea sau starea amenințate; până în capăt, tot ianicerul era 
deasupra, având toate mijloacele cerute de acel regim pentru 
triumful său. 

Fiecare din aceşti caftaniţi avea câte o protecţie tare la 
Bucureşti, în puterea căria comitea acte ilegale. Cu toate astea, 
când ataca el comuna, era gonit din sânul ei?; iar când ataca vreun 
velit boier, sau boierul velit îşi răzbuna singur, sau omul domnesc 
îl ridica în fiare şi în butuci şi vodă punea de-l bătea la falangă, la 
capul scării domneşti, sau îl bătea singur vodă cu buzduganul, 
până îl lăsa mort. 


Judeţia 


Burghezia din care se alegea judeţii fu şi ea cangrenată, parte 
de boieri caftaniţi, parte de funcționarii tronului şi ai statului. 





! Posedăm o satiră a boierilor câmpulungeni, de un Leordeanu, care des- 
crie moravurile acelor timpi. 

” Posedăm un înscris, ca o amendă onorabilă, din partea unui boier 
intrigant, cu data din 1820, august 6. 

Judeţii şi pârgarii, între 1750-1821, nu mai erau acei tribuni 
de odinioară, înfocaţi apărători ai onoarei şi averii câmpulunge- 
nilor, ci nişte instrumente ale epistăşiei şi isprăvniciei, jucăria celui 
mai tare şi mai fin, nişte lupi în piei de oi. 

Alegerile judeţilor erau totdauna tulburate şi sângerate de 
partidul scheienilor, aluatul intrigilor boiereşti; adesea ţiganii cafta- 
niţilor ajutau partidul scheian a umili şi a înfrânge pe cel român. 
De aici vine tărbăceala de oameni, ce se făcea uneori în piaţa 
judeţului şi chiar pe străzile oraşului; atunci intervenea puterea 
armată a isprăvnicatului, care umplea grosul cu zavergiii scheieni. 

Când se întâmpla însă să ocupe scaunul judeţiei vreun cetă- 
ţean onest, pătruns de demnitatea şi misiunea lui, atunci cele două 
partide boiereşti, inemice jurate, îşi dideau mâna spre a paraliza, a 
şicana şi a compromite pe acel tribun, sculând plebea în contra lui 
şi puind-o pe calea judecății; dacă tribunul era un om drept, cabala 
se spărgea în capul intriganţilor şi plebea dezamăgită demasca pe 
tulburători, dând atestate de bună conduită şi de integritate 
judeţului triumfător. 

Comuna noastră, în curs de 81 de ani (1750-1831), fu într-o 
stare de anarhie continuă, unde domnea dreptul celui mai tare şi 
mai fin, care era, se înţelege, funcţionarul strein şi boierul caftanit, 
ba şi chiar judeţul însuşi. 

Sub nume de cheltuieli ale oraşului, judeţul ridica cu analogie 
de la contribuabili sume mari de bani; în fine, aceştia, către 1770, 
se învoiră în scris cu judeţii ca pentru toate cheltuielile ordinare 
ale comunei să dea ei judeţului, pe tot anul, câte o sumă de la 300 
la 500 lei (după timp şi împrejurări) împărțită pe tetramie (la patru 
luni), analogisită pe lude sau pe ruptaşi şi împlinită dodată cu 
strângerea banilor capitaţiei; iar cât pentru cheltuielile făcute cu 
funcţionarii domneşti şi turceşti şi cele în timp de rezbele, acelea 
să le plătească comuna din casa ei, iarăşi cu analogie. 

Acei bani, de la 300 la 500 lei, se plăteau de moşneni din 
embatichiul prăvăliilor, al ferăstraielor, al scaunelor de carne şi al 
cârciumelor aflate pe moşia oraşului, cum şi din vânzarea jirului 





1 Posedăm un act de felul acesta, aflat în biblioteca tată-meu cu multe alte 
hârtii interesante, referitoare la istoria noastră. 

din pădurile munţilor oraşului şi din vânzarea lemnelor de foc ori 
de ferăstraie din aceşti munți, iar lipsa o împlinea din punga lor. 

Cât pentru venitul munţilor, înainte de 1800, contractele de 
arenduire ale munţilor ne spun că nu se urca acest venit decât de la 
300 la 500 lei, iar lipsa până la 600 lei o dideau moşnenii din 
punga lor pentru plata havaietului (ploconul) postelnicului, care se 
instituise singur patron al comunei. Pe acest patronagiu sforţat îl 
plătea biata comună cu 600 lei, ce p-atunci preţuiau cât 6000 lei de 
azi! Dar în ce sta oare patronagiul marelui postelnic? În apărarea 
comunei contra uzurpatorilor drepturilor şi privilegelor ei! 

Cu ce mai rămâneau moşnenii contribuabili dacă păşunea 
munţilor o da postelnicului, dacă venitul cârciumelor, herăstraielor 
ş.c.]. îl da judeţului? Mai aveau vii la Văleni şi care privilegiate cu 
boi şi cu cai.' Dar cu aceste venituri se întâmpinau contribuţiile 
directe şi indirecte, cheltuielile straordinare făcute cu zabeţi şi 
bumbaşiri, plocoanele isprăvniceşti şi postelniceşti, afară de cele 
domneşti. 

La nevoie, comuna alerga la împrumutări, cu (dobândă) câte 
15 lei la sută, dar plătea peste 10 sau 20 de ani, sau plăteau copiii 
şi nepoţii lor.” Când împrumutătorul era vrun caftănit cu influință 
şi nesăţios, datornicii lui plăteau regulat la termen, de frica 
grosului şi a falangei. 

Dar ce era grosul? 

Grosul era închisoarea sub fanarioți şi era de două feluri: 
grosul cel mare şi cel mic; grosul cel mare” era o casă largă, cu 





! Chirigeria era organizată sistematic în Câmpulung, având capii ei, 
vătăşeii ei, către cari se adresau doritorii; şi afară de privelegiele arătate 
la pagina 112, partea I [în ediţia princeps, n. ed.], mai aveau chirigiii 
câmpulungeni şi privelegiul a aduce bagagiul domnesc de la Dunăre la 
Bucureşti, la întronarea domnului, sau a-l duce la Sibiu şi la Braşov, la 
mazilire. Din păcatele tutulor, schimbarea de domnie se făcea, dacă nu pe 
tot anul, la doi şi trei ani, regulat. Cei mai avuţi chirigii aveau câte trei şi 
patru care cu câte 12 boi şi alţii de la 10 la 20 cai. 

* Înscrisele comunei de împrumutare din 1811, iulie 5, şi 1815, iulie 28. 

* Închisoarea de la Câmpulung era, înainte de 1800, pe localul prăvăliilor 
de azi ale domnului Ghiţă Argeşeanu, iar după 1800, pe localul unde e 
puţul de lângă dl. Ciolan. 

două camere, una pentru arestanţi, alta pentru păzitori; camera 
arestanţilor era împătrit de mare ca a custozilor, cu câteva feres- 
truie de câte o palmă în lungime şi lăţime, pe unde arestaţii scoteau 
mâinile de primeau leimosina creştinilor pietoşi (milostivi). Aci se 
închideau criminalii de fur şi de omor şi datornicii cei grei, cari 
toţi aceştia şedeau cu câte un picior într-un buştean gros găurit. De 
la buşteanul acela gros (de fabrică inchizitorială) a luat numirea de 
închisoarea cea mare de grosul cel mare sau puşcărie. 

Grosul cel mic era o închisoare într-un beci (un fel de 
cameră-obscură), în catul de jos, cu o uşă pe unde intra arestatul, 
cu o vatră unde se încălzea, cu o mână de paie unde dormea şi cu o 
ferestruie d-o palmă (grilată), pe unde primea lumina; de multe ori 
lipsea şi acea ferestruie şi paţientul primea lumina numai când îl 
scotea să primească falanga. Aci se închideau culpabilii cei uşori, 
pentru vini corecţionale, cum se zice în limbajul judecătoresc. 

Aceştia nu sufereau martiriul celor de la grosul cel mare, 
având numai hearele de picioare şi fiind ospătaţi de ai lor sau de 
pietatea familiei epistăseşti ori judeţeşti; căci am uitat a vă spune 
că grosul cel mic era în curtea judeţului, ori a epistatului, ori a 
ispravnicului, în vreun gârlici sau în câte o cavă (pivniţă) părăsită. 

Grosul dar era pentru judecători o vână groasă de venit, mai 
ales în timpul sborurilor şi cu ocaziunea împlinirii datoriilor parti- 
culare şi publice. 

Dar judeţii mai aveau, pe lângă acestea, şi venitul locurilor 
Bisericii Domneşti (vezi capitolul V). Aceste locuri, cu foarte 
puţine sănii”, cârciumi şi prăvălii (cari plăteau embatichi Bisericii 
Domneşti), după 1750 se uzurpară pe nesimţite de judeţi prin pârgari 
şi se deteră de zestre fetelor lor, sau se vândură, sau singuri ei luau 
folosul (chiria) după ele. Astfel, d.e., Constandin judeţul, Ghinea 
judeţul, Iorga şetrarul, Nicolae grecul, Arsenie judeţul, Sefter, 
Manta judeţul şi alți judeţi, în timpul judeţiei d-lor îşi însuşiră câte 
un petic din acest local domnesc, destinat pentru lărgirea stradei 
lui Negru-V.v. şi pentru ajutorul Bisericii Domneşti. 





: Falanga o trecem sub tăcere, fiind convinşi că o cunosc cei mai mulți 
din esperiinţă, din auzire ori din vedere. 
2 Prăvălii mutabile. 

Preoţii Bisericii Domneşti reclamară la guvern contra acestor 
abuzuri din partea pârgarilor şi judeţilor, cari, în numele comunei, 
uzurpau nişte drepturi ce nu erau ale comunei. 

Alecsandru Moruz, la 1800!, ordonă ispravnicilor de Muşcel 
să aleagă şi să lămurească locurile domneşti din Câmpulung şi ei 
orânduiesc pentru aceasta pe biv judeţul Gheorghe Buzoianu, pe 
postelnicul Sterie şi logofătul Dumitrache Ghioca, ca din partea 
oraşului, iar din partea isprăvnicatului, pe logofătul Ilie Vlădăianu, 
condicarul de atunci al isprăvniciei. 

După relaţia acestora, făcută la faţa locului, ispravnicii rapor- 
tară la domn că „orăşanii, în timpul răzmiriţelor trecute (1774 şi 
1788) s-au pus în silnicie de au dat unele din acele locuri cu chirie 
pe la neguţători de ş-au făcut prăvălii pe dânsele, rămâind biserica 
isterisită de această milă domnească..., ba încă s-au şi făcut stăpâni 
pe acele locuri; şi preoţii Bisericii Domneşti au reclamat la domni 
şi înainte de aceasta”? Cu toate reclamaţiile lor, preoţii nu-şi aflară 
dreptatea, căci proprietarii după locul acesta, fiind neguţători, 
judeţi şi meseriaşi, câştigau cauza cu greutatea aorului. 

La 1845, viind domnul Bibescu în Câmpulung, magistratul 
propune prinţului ca acest local să rămâie loc liber pentru lărgirea 
stradei principale. Bibescu, aflând că acest local a fost loc domnesc, 
dăruit Bisericii Domnești şi uzurpat în urmă de oroşani, cu dreptul 
celui mai tare, ordonă ca în viitor niciun proprietar după acest 
local să nu mai bată nici măcar un cui la prăvălia sa, ca cu timpul 
ruinându-se baracele acestea, să rămâie localul acela liber şi cu 
modul acesta să se lărgească strada lui Negru, spre înfrumusețarea 
Câmpulungului. Câţiva neguţători însă, care-şi caută numai folosul 
particular cu chiar pierderea binelui comun, mijlociră la Bibescu, 
prin deputatul Muşcelului de atunci, ca să rămâie aceasta jos... 
Astfel această măsură dreaptă şi înţeleaptă, privitoare la folosul 
comunei, căzu, ca atâtea altele! 

Terminăm acest capitol cu următoarele reflecțiuni: 

Am văzut la capitolul III că, după hrisovul lui Negru, moşnenii 
câmpulungeni aveau fiecare părticica sa de loc, în raionul oraşului, 





! A doua domnie. 
” Posedăm toate actele atingătoare de această chestiune. 

în muşcele, la Văleni şi pe moşia oraşului; afară de munţi, care 
erau d-a valma (ai tutulor, în genere); folosul după păşunea ierbei, 
din acei munţi se împărțea deopotrivă la toţi, frăţeşte, sau să 
plătea cu el havaietul postelnicului, ca un dar din partea întregei 
comune. 

Am văzut, încă, că acea părticică de loc, fie vad de moară sau 
de herestrău, fie ogradă cu pruni, fie livadă de fânețe, fie delniţă de 
vie, fie loc de casă, fie loc de grădină, nu le putea înstrăina pro- 
prietarul sub nici un cuvânt, nici chiar pentru datorii către stat. 

De aici urmează: că comunismul la români, ca şi la romani, a 
fost neconoscut, fiind fiecare cetăţean proprietar; 

Că neînstreinarea proprietăţii a conservat comunei şi dreptu- 
rile şi instituţiile ei. 

Să desvoltăm acestea. 

1. Dacă Negrii şi Mircii n-ar fi legat, cu hrisoave tari şi cu 
blesteme  înfricoşătoare, neînstrăinarea proprietăţii comunale, 
Câmpulungul, în acei timpi de crisă ce-i petrecură (între 1716-1821), 
Câmpulungul zic, ar fi ajuns un sat, şi locuitorii lui, nişte clăcaşi 
pe moşia vreunei mănăstiri sau a vreunui strein sau o duzină dintre 
avuţii moşneni, ale cărora proprietăţi le-ar fi vândut aceştia de 
bună-voie ori că le-ar fi luat aceia cu dreptul celui mai tare. În 
scurt, dacă moşneanul câmpulungean ar fi putut vinde părticica lui 
de pământ, o vindea de mult; şi s-ar fi vândut şi el şi familia lui ca 
să scape de atâtea nevoi, să fie nutrit şi îmbrăcat de stăpânul său, 
el şi familia sa. Însă înţeleapta şi părinteasca măsură a Negrilor şi 
Mircilor, conservând Câmpulungului proprietatea, i-a asigurat liber- 
tatea şi independinţa, drepturile şi privilegiile. La strâmtorări şi 
nevoi, câmpulungeanul contribuabil vindea boul, calul, oaea, pur- 
celul, pruna din ogradă, fânul din livadă, vinul din Văleni, păşunea 
din munte, munca braţelor şi-şi plătea birul şi podvada; toate 
acestea se pun la loc, curând sau mai târziu; omul rămâne tot 
proprietar, tot privilegiat, tot liber şi independent. 





! Cât pentru lemne de foc şi de case, din acestea se împărtăşau toţi, după 
trebuinţa ce aveau, fără paguba comunei şi numai în folosul individului şi 
al familiei. 


175 


De la Mihai Viteazul, care a sacrificat pe ţăran proprietarilor 
celor mari, mireni şi călugări, ţara a decăzut, devenind teatrul lup- 
telor ambiţioase şi cutropitoare şi jucăria primului venit cu sforța 
ori cu viclenia. Sclavul în fiare e indiferinte la orice schimbare, 
spre paguba lui chiar, lui puţin îi pasă cine-l conduce; fie ortodox 
sau catolic, fie păgân sau creştin! 

Însă cu toată înjosirea şi împilarea, românul, oricând a auzit 
trompeta regenerării, fie naţională, fie limbistică, a alergat în frun- 
tea luptelor literare, soţiale ori politice. Aorul rămâne aor în orice 
împregiurare. Române, caracterul tău te-a mântuit! Tu ai indentifi- 
cat pe got, pe hun, pe vandal; pe tine nimeni nu te-a putut asemăna 
lui: căci tu eşti fiul Romei, care a absorbit şi şi-a asimilat ei toate 
naţionalităţile cele mai contrare. Vei trăi dar, căci aşa o voeşte 
Provedinţa; şi voinţa ei e singură sacră şi inviolabilă. 

2. Românul niciodată n-a fost comunist, căci ce este comu- 
nismul? O instituţie a căria ţintă e închegarea proprietăţilor private 
într-o proprietate generală, numită proprietatea statului: instituţie 
monstruoasă şi barbară, după ideea mea, contrară spiritului civili- 
saţiei şi al evangeliului. Unde nu e proprietate, acolo nu căuta 
libertate adevărată; acolo nu căuta civilisare. 

Dar să deschidem istoria, adevărata condică de legi a omenirii 
după condica de legi a naturei. Grecia, Roma şi ludeea fură ceea 
ce fură pentru instituţiile lor liberale, basate pe împroprietărirea 
ţăranului sau a cetăţeanului. Atât la aceste naţiuni, cât şi la feni- 
cieni şi la cartaginezi, a domnit principiul egalităţii, care e sufletul 
colonisării: împărțirea pământului ocupat în părţi egale. Atunci căzură 
aceste naţiuni când clasele privilegiate desmoşteniră pe plugari de 
drepturile lor; slăbindu-i pe aceştia, slăbiră acelea: când stomahul 
şi membrii omului nu mai funcţionează, prințipiul de viaţă se sva- 
porează, ca flacăra spirtului; omul rămâne un cadavru, păşunea 
viermilor, a corbilor şi a lupilor, cari fugeau mai "nainte numai de 
țipătul omului viu. 

În Africa, Asia, America de Sud şi Australia, domneşte prin- 
cipiul comunistic, care e sufletul concuistei; tot tărâmul aci e pro- 
prietate a statului. 

Întrebăm acum: care din două, Asia ori Europa, sunt mai 
civilisate, adică, mai libere şi mai ferice? D-o parte, moartea 

morală şi intelectuală: omul, o bestie de sarcină! De alta, viaţa 
morală şi intelectuală, artele şi ştiinţele; omul, un angel! Colo, 
barbaria; aici, civilisaţia. Fiecine poate înţelege acum care din cele 
două principe, comunismul sau egalitatea, sunt mai avantagioase 
şi naţionalităţii şi umanităţii. „Toţi sunteţi frați între voi şi 
deopotrivă şi fii ai Tatălui meu, care e dreptatea, sorgintea unirii, a 
iubirii, a fericirii”, a zis Hrist. 

Fără cuvânt dar s-a incriminat poporul român de comunistic: 
în vocabularul românului n-a esistat şi nu va esista acest cuvânt. 

CAPITOLUL VIII 
CÂMPULUNGUL SUB GRIGORE GHICA IV 


Campania streinilor din Câmpulung 


|acă din secolul XVIII se pripăşiseră în Muşcel şi în Câmpu- 


lung mulți neguţători, turci, greci, sârbi şi de alte naţii, ce se 
speculau cu piei de lână, cu braşovenie, cu unt, cu miere ş.c..; ei 
adăposteau comerciul lor sub bandierele turceşti, nemţeşti sau 
muscăleşti; cei mai mulţi însă treceau de sudiţi cesaro-crăeşti. 
Austria, la 1783, după esemplul Rusiei, căpătase de la Poartă 
dreptul de a avea şi ea în Prinţipate consoli-agenţi, pentru apărarea 
şi facilitatea intereselor supuşilor ei aflători în Prinţipate. 

Sudiţii nemţeşti dar, până la 1819, comiteau atât în Muşcel cât 
şi în Câmpulung, acte arbitrare şi ilegale, atacând averea şi onoa- 
rea locuitorilor şi adăpostindu-se, la nevoie, în localul Bărăţiei 
(monastirea catolică), scaunul stărostiei (chesaro-crăieşti) din capi- 
tala Muşcelului. 

Câmpulungenii, prin representanţii lor şi muşcelenii prin 
isprăvnicate, reclamau adesea la domn pentru neorânduelile acestor 
streini, şi domnul nu le făcea nici o îndestulare. Nestabilitatea lu- 
crurilor (schimbarea deasă a domnilor) şi neostenitele lupte între 
Poartă cu Austria şi cu Rusia, cum şi venalitatea funcţionarilor 
streini şi indigeni, toate acestea încurageau rapacitatea şi agroganţa 
acestor streini. Esemplul acestora îl imitară şi ceilalți comercianţi 
de trampa lor; şi răul ajunse la culme. Locuitorii dar, văzând că 
toate plângerile lor către autorităţile respective rămân fără niciun 
resultat mulţumitor, încep a-şi face ei singuri îndestularea. 

Aceasta merse astfel până la 1819, când plângerile sudiţilor, 
ale locuitorilor şi ale funcţionarilor se grămădiră toate d-odată. 

Şuţul-voievod decise a pune un capăt acestor neorândueli, ce 
împiedicau comerţul şi tulburau liniştea comună!. 

Alexandru Şuţul află apărarea sudiţilor (protecţia streină) fără 
cuviință şi fără temei (cum se esprimă singur în hrisovul său) şi 
puse la cale a-i alătura la vreo orânduială a ţărei, potrivită stării şi 
meseriei lor: căci, adaogă hrisovul, „avându-și statornicia şi 
alişverişul lor în pământul acesta, iar cu neamul fiind din raclele 
puterilor streine (Austria şi Turcia), nu au niciun cuvânt de 
dreptate a să ocroti subt apărări streine.” 

Şuţul constitue atunci Compania streinilor din Câmpulung, prin 
hrisovul său din 1819, ianuarie 207, după esemplul companiştilor 
din Zămnicea, ce erau şi ei, ca aceştia, sudiți austro-turceşti şi 
comercianţi cu aceştia; prin urmare, îi aşază într-o categorie deo- 
sebită, „fiind şi ei, zice hrisovul, mai osebiţi cu haractira şi cu 
negoţul lor decât locuitorii cei proşti, apoi şi oraşul Câmpulung 
aflându-se în loc îndemânatic pentru tot felul de negustorie, vor 
putea şi alţii asemenea lor să se îndemneze a veni şi a să sălăşlui în 
acel loc, subt ocrotirea hrisoavelor.” 

Acel hrisov coprinde 9 articole, cari regulează forma alegerii 
capilor companiei şi atribuţiile lor, cum şi drepturile şi îndatoririle 
companiştilor. Estragem din el cele următoare: 

„Compania avea dreptul a-şi alege din sânul ei, pe tot anul, 
un staroste şi trei epitropi. La zisa anului nuou, să strângeau toţi 
companiştii la o casă ad-hoc, spre alegerea nuoilor capi ai 
companiei, cu majoritatea voturilor, supuindu-i în urmă la întărirea 
domnească. 

La alegerea noilor şefi să controlau lucrările foştilor epitropi 
şi ale ex-starostilor; aflându-se abătuţi de la datoriile lor, în 
întrebuinţarea banilor ori în conduita lor magistrală, să raporta 
pentru aceasta la guvern. 





' La 1820 iulie, tot Şuţul aşeză la regulă şi pe sudiţii streini din toată ţara. 


” Originalul să află la dl. Petrache Nicolau, ginerile judeţului Nicolae 
Grecu. 

Aceşti capi ai companiei puteau fi aleşi şi pe mai mulți ani 
d-a rândul, ca judeţii, dacă să bucurau de stima şi încrederea 
companiştilor. (Art. II) 

Starostea avea dreptul a ţine doi bărbaţi holtei (flăcăi), ca 
slujitori fără pricină însă de dajdie, atât pentru servițiile compa- 
niei, cât şi pentru strângerea banilor capitaţiei. (Art. VIII) 

Salariul capilor era zeciuiala capitaţiei şi alte foloase particulare. 

Atribuţiile starostei erau: 

]. A strânge banii vistieriei de la companişti şi a-i da la zărăfia 
isprăvnicatului, luând chitanţă de darea banilor, iar zărăfia înainta 
banii la vistierie. (Art. Il). 

2. A cerceta pricinile de judecăţi dintre companist cu compa- 
niat, căutând să-i împăciuiască. 

Când îi putea împăca, stărostia le da înscris la mână de învo- 
iala făcută între ei, luând şi de la împăciuiţi un asemenea înscris de 
mulţumire, spre a rămâne cearta lor terminată pe deplin şi a nu mai 
înainta în mai înalte instanţe. 

Când o parte din două nu se mulțumea cu judecata epitro- 
pilor, avea drept nemulţumitul a apela la divanul veliţilor boieri, 
dând epitropii celui cu dreptul înscris de drepturile lui. (Art. II) 

Procesele dintre companist cu un locuitor din judeţ le cerceta 
ispravnicul, faţă cu starostea companiei; iar procesele dintre com- 
panist cu câmpulungean (moşnean) le cerceta epistatul cu starostea 
companiştilor. Împăcându-i, cearta lor rămânea stinsă, iar la din 
contra, nemulțumitul avea drept de apel la divanul veliţilor boieri. 
(Art. VIII) 

În astă companie nu se primea oameni ce figurau şi în alte 
orândueli d-ale locuitorior pământeni (mazili, postelnici etc.); ci 
numai fii d-ai companiştilor sau dintre neguţătorii streini aflaţi cu 
locuinţa în judeţ sau în oraş, nefigurând însă în vreo altă categorie; 
sau din streinii stabiliți în ţară şi pământeniţi. (Art. V) 

Compania era formată în cruci şi crucea, din două nume. 

Fiecare nume plătea, la patru luni, câte 15 lei, după urmarea 
şi a celorlalte clase de contribuabili; prin urmare, pe an, plătea 
companistul 45 lei în casa vistieriei; şi primea adeverinţă de la 
starostie de plata taxei sale. (Art. I) 

Companistul avea sinetul său, sub numirea de foae pecetluită 
sau pecetluit domnesc. (Art. IV) 

Companistul avea dreptul a ţine o calfă holtei, fără pricină de 
dajdie; până la vârsta căsătoriei, acesta era nesupărat de nimeni, 
iar însurându-se, intra şi el în corpul companiei, trecându-i-se 
numele în foaea pecetluită şi în registrul companiei, înştiințând 
îndată despre aceasta pe vistierie, prin zărăfie. (Art. IV) 

La moartea vreunuia dintre companişti, adeverinţa sau pecet- 
luitul lui să trimitea la vistierie spre a se scoate numele lui din 
catastihul companiei; căci netrimiţându-l în timp, starostia plătea 
de la dânsa taxa lui pe următoarea tetraminie. (Art. V) 

Când vreun companist murea fără moştenitori, nu putea 
nimeni a se amesteca la marfa şi la lucrurile mortului; ci starostia 
cu epitropii făceau catagrafie de toate lucrurile aflate, pe care o 
trimitea la guvern; iar rămasurile mortului, depuse în păstrare la 
loc sigur, să sigilau de staroste şi de epitropi, până la ivirea moşte- 
nitorilor legitimi, ce ridicau moştenirea cu deslegare domnească. 

Companiştii să bucurau de toate privilegele moşnenilor câm- 
pulungeni: bucatele lor erau apărate de dijmărit şi vinăriciu, iar 
prăvăliile lor, scutite de căminărit, fumărit, cotărit şi de plocon. 
Erau încă scutiţi de cai de olac, de aşternutul musafirilor şi altele. 
Marfa lor, la bâlciuri, era scutită de havactul zabeţilor. (Art. IV) 

Mărfurile lor, aduse de peste frontieră, erau apărate, ca ale 
neguţătorilor moşneni câmpulungeni, de vamă şi altele. (Art. VIII) 

Numărul companiştilor la început să urca la 30 indivizi, în 
urmă a crescut până la 50; prin urmare, ei câştigau vistieria pe tot 
anul cu 2250 lei. 

Adesea mulţi din companişti să lepădau în dajdie, fiecare pe 
la locurile respective sau pentru scăpătăciune sau pentru alte 
motive; astfel, la 1825 să trecură în capitaţia contribuabililor vreo 
20 companişti deodată.” 

Ca judeţia şi epistăşia, compania neguţătorilor streini din 
Câmpulung a esistat până la Regulament, când se supliniră toate 
cu cele corespunzătoare lor, cunoscute de toţi. 





! Vezi Regulamentul organic. 

Judeţii boieri 


Boierii începură a ocupa şi ei tronul judeţilor după 1822; până 
atunci acest scaun magistral fusese necontenit ocupat tot de judeţi 
dintre fruntaşii moşneni câmpulungeni, ce formau burgesia comunei. 

Astfel, de la 1822 la1831, figurează pe scaunul judeţiei noastre 
patru judeţi boieri, şi anume: Sârd. Dimitrie Aricescu, de la 1822 
la 1828, necontenit; treti log. N. Ștefănescu, la 1829; Dimitrie 
Kilişoiu, la 1830; loan Săulescu, la 1831. Cu aceasta se încheie 
numărul judeţilor boieri. 

Domnul Grigorie Ghica IV, de patriotică memorie, fu un 
prinţ drept şi sever. Comuna răsuflă şi însufleți de turburările triste 
de la 1821 subt acest domn, ce să retrase din domnie la intrarea 
ruşilor în Prinţipat, la 1828, nevoind a fi instrumentul inemicilor 
patriei sale contra intereselor României. 

Câmpulungul, ca toată ţara, suferi!, de la 1828 la 1833, toate 
sarcinile acestui resbel fatal, care nu ne aduse nimic folositor drept 
răsplată a sacrificelor noastre în bani, producte şi braţe, cu toate 
promisiunele ce ne da Kisselef”. 

De la Grigorie Ghica avem preînnoirea mănăstirii lui Matei 
Basarab şi a măsurelor de producte din piaţa vechie. Încă de la 
Negru, zice tradiţia, se aflau în piaţa vechie a oraşului, în dreptul 
Crucii Jurământului”, trei baniţe de piatră, ridicate pe câte un stâlp 
scurt de piatră; cu aceste baniţe să măsura grâul, orzul, porumbul 
ş.c.I., ca cu nişte baniţe ale obştei oraşului: una era de 11 oca, a 
doua era de 22 şi a treia de 44. Sub Mircea 1 şi Mircea II, sub 





1 Comuna noastră cheltui cu oştirea muscălească, la 1828, peste 1000 lei, 
pentru carele de transporturi şi altele, plătindu-se această sumă de ruptaşi 
cu analogie, câte 10 parale adaos la leul de capitaţie; şi pentru lemnele 
trebuincioase la spitalele muscăleşti în Bucureşti. (Catastihul ruptaşilor 
din 1830, ianuarie) 

” Vezi cuvântul său cu care a deschis Cam. gen. la 1831. 

* Tot localul pe care stau casele d-ei Anica Apostolescu şi cele trei sau patru 
case de ambele părţi erau loc liber, formând piaţa veche; aci erau scaunele 
de carne şi cea mai mare locandă din oraş, cum şi cele trei baniţe de piatră. 

Matei şi Mavrocordat (1750) ele se preînnoiră;, asemenea şi sub 
Grigorie Ghica IV!. 

Asemenea măsuri, solide ca caracterul lor aveau străbunii 
noştri; cu ele erau siguri şi cumpărătorul şi vânzătorul ca să nu se 
înşale unii pe alţii. 

Câtă diferință de acei timpi simpli, timpii noştri, când pe la 
unele municipalități să vedeau baniţe cu câte două funduri şi ai 
cărora magistrați semănau cu aceste falce baniţe! 

Mănăstirea lui Matei, prefăcută în chinovie de călugări, la 
1653, pe ruinele bisericii de mir a lui Negru, din 1215, fiind 
ruinată din causa timpului şi a resbelelor, fu prefăcută cu totul sub 
Grigorie Ghica. 

Aici e locul să vorbim ceva despre ruptaşi. 

Până la Caragea, capitaţia se plătea pe lude, pentru uşurarea 
contribuabililor: în lude intrau câte doi şi mai mulţi indivizi, după 
starea de scăpătăciune în cari se aflau. Boierii cu influință micşo- 
rau ludele satelor dupe proprietăţile lor; această scutire sau uşurare 
împovăra pe ceilalţi săteni. Dacă, spre esemplu, un sat domnesc 
era de 100 familii, îl făcea de 10 lude, când ar fi trebuit să-l facă 
de 20 măcar, câte 5 familii într-un lude. 

Tot aceea se urma şi în comună. Judeţii şi epistaţii, prin pârgari, 
micşorau, după voinţă sau interes, ludele suburbiilor;, şi acest scă- 
zământ cădea tot pe spinarea celor săraci. Satul ori comuna să scădea 
cu o jumătate de lude pentru săracul sau oroşanul ce devenea pos- 
luşnic şi scutelnic sau care intra în clasa boierilor de neam. La 
împrejurări grele, ajungea pe un lude şi câte 100 lei pe diminie (la 
două luni). 

La Caragea se înfiinţă ruptăşia pentru comune, rămâind ludele 
la sate; mai mulţi contribuabili luau un sinet împreună, a căruia 





' Baniţa de 44 oca de sub Grigorie Ghica esistă şi azi, la poarta d-lui 
Colănel; pe dânsa se văd următoarele rânduri de jur împrejur: „Baniţa de 
44 oca, aşezată din porunca Măriei Sale Prea Înălţatului nostru domn, 
iubitorul dreptăţii, Io, Grigorie Dimitrie Ghica Voevod, aflându-se în jud. 
Muşcel, 1825, ianuarie 1”. O baniţă veche tot de 44 oca, poate cea din 
timpul lui Matei... Toma Urianu, servind de sghiab cu apă pentru rațe şi 
găini. 

taxă era fixată de vistierie şi care se plătea pe tetraminie. La 
fiecare domnie se preînnoia sinetul ruptăşesc, care costa 24 lei. 

Judeţul lua câte un leu de sinetul neamurilor, 30 parale de al 
mazilului, 30 parale de al ruptaşului şi un leu de la al postelnicului. 

Ruptăşia era cel mai mic privilegiu al ţărei şi a esistat şi ea 
până la Regulament. 

Abia scăpat românul de 1821, de foamete, de ciumă şi de alte 
nevoi, holera isbucni şi ea în ţară, cu mare urgie. Câmpulungul, 
atunci, ca şi la 1848, fu adăpostul multor familii din Capitală şi din 
alte oraşe, de unde-i alunga acest flagel ceresc; aerul cel curat al 
munţilor, apa cristalină a râurilor şi posiţia sa (aproape de Braşov) 
asigurau viaţa şi averea celor fugiţi din Bucureşti de frica boalelor 
epidemice şi a tulburărilor politice. 

Pentru mai bună pază, la 1831 să întocmiră carantine la diferite 
punturi ale oraşului şi ale judeţului: la Măţău, la Mărcuş, la Ilioasa, 
la Vârteaja, la Cârcinov, la Cârciuma de Piatră, aşezându-se custozi 
dintre oroşani, cu salariu, de la 4 la 8 indivizi, de fiece carantină. 

Însă, fiindcă holera-morbus venea pe aripile vânturilor, cu 
holera politică, plebea fu atinsă de duhoarea ei tempestivă, şi mulţi 
cetăţeni îşi perdură viaţa. Atunci familiile cele nobile bucureştene! 
deschiseră o suscripţie în ajutorul infortunaţilor şi din suma adunată 
să întâmpină răul oarecum. 

Noi încheiem acest capitol cu reforma ce luă Câmpulungul în 
privinţa suburbiilor lui, cari, de la Matei până la 1831, conservară 
numirea şi circonferinţa arătate la pagina 160, Partea |. 

În catagrafia de la 1831 aflăm Câmpulungul împărţit astfel: 


= Mah. Scheiul” 

= Popa Savu? 

= Biserica Domnească” 
= Şubeştii” 

= St. Gheorgiu' 





! Ce se aflau în Câmpulung în mare număr. 
” Din Schei până la boierul Rucăreanu. 

* De aci până la boierul Urianu. 

* De la boierul Urianu până la mănăstire. 

” De aci până la Crucea de Piatră. 

= Curelari” 
= Malu? 

= Mărcuşu' 
= Bărbuşa” 
= Vişoiu€ 

= Bughea” 

În catagrafia de la 1837, deputaţii moşnenilor câmpulungeni 
erau să înduplece pe membrii catagrafiei a da de plaiuri şi plăşi 
suburbiile Bughea, Curelari, Ocheşti, Malu, Marginea, Mărcuşul, 
Bărbuşa şi Vişoiul cu cugetul d-a face clăcaşi ai moşiei oraşului pe 
locuitorii acestor suburbii; însă magistratul, în numele tuturor cetă- 
ţenilor, ceru la departamentul respectiv ca să rămâie numitele suburbii 
tot de oraş, ca până aci, pentru cuvânt: 1) că se despopulează oraşul 
cu măsura aceasta, având acele sate o populaţie mai mult de 600 
contribuabili; 2) că casa magistratului ar pierde cu modul acesta 
un bun venit anual. Departamentul aprobează cererea magistra- 
tului şi ele rămân tot de oraş. 

La 1844, suburbiile Câmpulungului încearcă o a treia pre- 
facere, reducându-se la cinci: pentru cuvintele că suburbiile erau 
prea multe şi că pârcălabii erau prea puţin răsplătiți numai cu câte 
10 par (ale) de familie, după strapagiul lor cel mult şi obositor! 

Numirea şi circonferința suburbiilor actuale ale oraşului nostru 
sunt acestea: 

= Mah. VişoiuS 
= Mah. Târgu! 





! De aci până la piuă. 

” Din jos de Bughea; în el intra şi Ocheştii. 

* Acesta a conservat numirea cea veche. 

* D-asupra Apei Sărate. 

” Satele despre Bărbușa. 

* Satele dimprejurul satului cu acest nume. 

7 Idem. Până la Caragea, satul Ocheştii îşi da capitaţia la vătaful plaiului 
Nucşoara, fiind legat cu acest plai; Mărcuşul şi Bărbuşa, numite atunci 
Bratia-Bughea erau date de plasa Râurilor, Vişoiul de plaiul Dâmboviţa. 
De la Caragea încoa s-au încorporat toate acestea cu oraşul. 

* Împreunată cu Scheiul, până la calea Bradul. 

= Mah. Bughea” 
= Mah. Malu” 
= Mah. Mărcuşu.“ 

Cu toate acestea, deputaţii suburbiilor se aleg tot după numă- 
rul celor douăsprezece biserici, cari au dat numele suburbiilor în 
vechime. 

Ar trebui, la timpul priincios, să împărțim judeţul iarăşi în 
cele 12 vechi suburbii, în memoria ilustrului trecut şi al acestui 
număr 12, format din misteriosul 3, care e plin de cele mai dulci şi 
sacre suvenire!... lar numirea acestor suburbii o va determina 
majoritatea voturilor cetăţenilor. 

După Regulament, sigiliul comunei, care jucase un rol însem- 
nat în secolii de prosperitate ai Câmpulungului, umblă din mână în 
mână, până se concentră în mâinile deputatului loan Ciolan, dim- 
preună cu pânza hrisoavelor. 

La 1838, oroşanii moşneni să plânseră către magistrat contra 
numitului Ciolan, zicând: „că se uneşte numitul cu câte doi sau trei 
d-al lui; şi pune pecetea pe cărţi şi pe jălbi, ca cum ar fi a lui, iar 
nu a obştei oroşanilor, cari trebuie întrebaţi şi ei când se pune”; şi 
se rugară a se depune pecetea în magistrat, dimpreună cu hrisoa- 
vele; şi pecetluind-o cu toţii, să se scoaţă numai la trebuinţă. 

Deputatul Ciolan n-a dat supunere magistratului, după două 
chemări făcute; şi magistratul face aceasta cunoscut Departamentului 
din întru, cerând deslegare. Departamentul ordonă administraţiei 
respective a lua pecetea de la numitul şi a o trimite la arhivă, unde 
se află şi azi. 

Cât pentru hrisoave, acestea rămaseră tot în mâna d-lui Ciolan, 
cu consimțămăntul moşnenilor, însă nu al tuturor: căci precum 
vom vedea în alt loc, o parte din cinci dintre moşneni se numiră pe 





1 Coprinde sub. Popa Savu, St. Ilie, Biserica Domnească și Şubeştii, de la 
calea Bradul până la capul stradei pârgarilor sau până la piuă. 

” Tot marginile ei cele vechi, până la Curelari. 

* Coprinzând Curelarii, Ocheştii şi Malu. 

* Dimpreună cu Bărbuşa, până la Apa Sărată şi până la Vişoi, toată partea 
de sub Măţău şi Flămânda, dincolo de râu. 

” Vezi la magistratul din Câmpulung, dosarul privitor la ridicarea sigi- 
liului comunei, din 1838, ianuarie 22. 

sine de adevăraţi moşneni, depărtând de la împărţirea venitului 
munţilor pe majoritatea moşnenilor, ai cărora părinţi se împărtăşi- 
seră odată din venitul munţilor şi al moşiei oraşului. 

Deşi am promis în prospectul Istoriei aceştia a descrie starea 
Câmpulungului sub Regulament, dar am văzut că aceasta nu se 
poate azi. 

CAPITOLUL IX 
O ARUNCĂTURĂ DE OCHI ASUPRA 
MORAVURILOR TIMPILOR TRECUȚI 


N 
|, prospectul acestei Istorii am promis a arăta în acest 


capitol limba, datinele, moravurile şi costumele românilor în 
comparaţie cu ale romanilor; însă, fiindcă acest capitol luase o 
mare întindere, din causa materiei avute a sujetului, am crezut de 
datorie a-l trata deosebit, într-o broşură ad-hoc, care să formeze 
oarecum appendința acestei Istorii; aici dar vom da o idee repede 
despre felul vieţuirii moşilor noştri, care ne va rechema acea viaţă 
patriarhală a timpilor primitivi, de dulce şi scumpă memorie! 

Străbunii câmpulungenilor îşi împărțeau timpul între muncă, 
biserică şi ospeţe, de la 1700 încoa. Fiecare cetăţean în sfera lui să 
ocupa de meseria sa: judele, cu judecăţile lui; neguţătorul!, cu 
marfa lui, care p-atunci era mai ţapănă şi mai eftină, încât o rochie 
şi o malotea, un antiriu şi o giubea, treceau uneori ca o antică de la 
tată la fii şi figurau în foaea dotală a mumei, a fetei şi a nepoatei 
chiar; apoi şi neguţătorii p-atunci erau mai cu frica lui Dumnezeu: 
nu luau de la o biată oae, pe lângă lapte şi lână, şi carnea şi pielea; 
ba unii azi iau şi zece piei după o oae... 

Meseriaşul iar lucra şi era mai solid şi mai eftin; şi erau 
puţini meseriaşi p-atunci: căci, afară de o mică minoritate, moş- 
nenii purtau vestminte şi încălțăminte făcute de ei şi de nevestele 
lor: nevasta făcea cămăşi, ştergare, brâuri, ie, fotă, iţari, velințe; şi 
bărbatul, opinca, zeghea, sarica; avea dar de cumpărat căciula, 
pălăria şi cojocul; şi cei mai avuţi, cisme, ilice şi chimiruri. 





! Înainte şi după 1800, până la 1831, vreo trei sau patru prăvălii figurau 
în comuna Câmpulung ca bogasierii, unde marfa de Lipsca a Braşovului 
era ca 3 către 7; celelalte erau băcănii, rachierii, braşovenii, pescării, de 
toate la un loc; chiar azi, când sunt vreo zece lipscănii, vedem în câte o 
prăvălie mai multe feluri de marfă, cu totul contrară una de alta. 

Muncitorul îşi vedea şi el de viişoara lui, de arătura lui, de 
carul cu boi, de livada cu fân; şi fiindcă dealurile noastre sunt 
acoperite cu fânețe şi păduri, el îşi făcea porumbul pentru casă pe 
lunca Argeşului, ca şi astăzi. 

Cât pentru femei, ele erau sclave ale datoriilor lor conjugale 
şi matrimoniale, îngrijind de casă, de bărbat şi de copii. Bărbatul 
era albina; femeea, regina stupului: acela aduna sucul florilor şi 
aceasta forma fagurul de miere al căsniciei. 

Şi cu toate acele timpuri grele, timpuri de descădere națională 
şi de resbele devastatoare, câmpulungenii erau destul de avuţi, 
fiind proprietari şi privilegiați: fiecare trăia la largul său, cum se 
zice. Numai cu banii după câteva chirii' moşneanul putea să 
cumpere porumb pentru un an, să nutrească toată casa şi curtea lui 
şi să se împărtăşească din masa lui săracul şi bolnavul. 

Ca să-şi facă lectorii e idee de eftinătatea acelor timpi 
patriarhali, aducem câteva esemple: un preotul Gheorghe "Țârâială 
din Câmpulung, ce a murit în etate de 90 de ani trecuţi, spunea că 
la 1774 a fugit cu toată familia lui la munţi; şi acolo, sfârşind 
merindea, l-a trimis părinţii lui acasă (în Câmpulung) să vânză o 
vacă ce o lăsase la o vecină scăpătată şi să ia porumb şi altele; a 
vândut dar vaca la obor (cu) doi lei şi o para, din cari bani a 
cumpărat o pereche (de) cisme cu o leiţă (20 parale), şi 60 oca de 
mălai cu 10 parale (care vine câte două oca d-un ban); din 51 de 
parale rămase, a cumpărat pastramă de 5 parale şi 46 parale a dus 
la tată-său în munte. 

Nicolae Grecu, de care am vorbit în istoria noastră, scria, 
către 1785, de la mănăstirea Valea, către un cumnat al său din 
Câmpulung, anume Trandafiroiul: „lubite cumnate, mult bine ai 
făcut la mulţi; fă şi cu mine o pomană şi-mi trimite împrumut 5 
parale: din cari, de 3 bani să-mi cumperi pâine; de un ban, piper; 
de un ban, orez; de un ban, măsline, iar trei parale să mi le trimiţi 


cu aducătorul, având masă mare la mănăstire”.? 





' Între hârtiile aflate la tată-meu, am dat şi peste o reclamaţie a unui 
chirigiu către judeţul de la 1800, care tocmise cu un neguțător să-i ducă 
cu trei lei marfă la Slatina, şi nu i-a dat toţi banii pe deplin, după legătura 
făcută. 

* Din nenorocire, acest bilet s-a răpus, dar l-au citit mulți. 

Aşadar, în Câmpulung, pe la 1760, era mai eftin grâul şi 
porumbul decât la Atena, în timpul lui Solon (547-590 î.H.): aci 
medinca de grâu' preţuia 60 de parale d-ale noastre, câte 4 parale 
aproape ocaoa; şi la noi, două oca d-un ban; boul la Atena preţuia 
atunci 7 lei şi mielul 60 parale; iar la noi, pe la 1760, 2 lei boul şi 
mielul 20 de parale?. 

Însă ceasta este tradiţie, mai zice cineva; eată şi istorie: la 
1799, boul de frunte era 2 lei şi cel de mijoc 10 lei; vaca de frunte, 
15 lei; galbenul, doi lei; vadra de vin, 20 parale; chila de porumb, 
50 parale; chila de grâu, 3 lei”. 

Într-adevăr, avuţia unui om p-atunci, ca şi la romanii primi- 
tivi, nu sta în aor, în argint în moşii şi altele asemenea, ci în oi, 
boi, cai şi stupine. 

După ce românul, de orice condiţie, muncea toată săptămâna; 
sâmbăta seara să rădea şi să spăla; afară de preoţi şi de moşi, cari, 
ca şi senatorii şi pontificii Romei, purtau barbă toată viaţa, ca cu 
semn de venerație pentru ştiinţa şi esperiinţa lor. 

A doua zi, zioa Domnului, zioa repaosului, bărbatul cu nevasta 
şi cu copilaşii mergeau la biserică să auză cuvântul Domnului din 
gura preotului, care şi el era un etăţean familist, un patriarh evan- 
ghelic al familiei comunale. Cuvântul Domnului îl auzeau în limba 
părinţilor săi: evanghelul a fost adevărata şcoală a moşilor noştri; 
el forma inima lor de creştini şi de cetăţeni, de soţ şi de părinte. 
Putea cineva încredința atunci semenului său cu aor şi cu giuva- 
eruri, documente de moşii, orice secret important, fără asigurări, 
fără jurăminte, fără forme; cuvântul de onoare, eată legământul cel 
mai sacru şi inviolabil la moşilor noştri. „Pe unde ese cuvântul, ese 
sufletul”, zice românul. Adică: d-oi cugeta să te înşel şi să-ţi fac 
rău, ochiul lui Dumnezeu e deschis în tot minutul asupra cugetelor 
şi faptelor mele. Focul Gheenii va arde sufletul meu! Mai bine 
sărac şi curat. Pe cel drept nu-l lasă Domnul, iar calea păcătoşilor 
O va pierde. 





' Măsură de grâu ca de 46 oca. 
? Vezi biografia lui Solon în Plutarh. 
* Condica de anaforale a isprăvnicatului din 1799. 

Era dar mai multă moralitate şi caritate p-atunci între oameni 
de ambe sexe, de orice condiţie, cu toată simplitatea acelor timpi 
de inoranţă, decât azi, cu toate şcolile, cu toate pensionatele, cu 
toate jurnalele. P-atunci văduva şi orfanul aveau un tată şi un 
protector în semenul lor avut şi cu influință. Cultivatorul făcea 
clacă (ajutor gratis) pentru scăpătaţi şi amalaţi; boierii şi comer- 
ciantul deschideau subscribții în ajutorul lor. La masa avuţilor 
totdauna figurau văduva şi orfanul;, şi din prisosul mesei lor tot- 
dauna să îndestulau orbul şi pătimaşul. Alţi timpi, alţi oameni, alte 
moravuri! Şi ştiţi de ce erau oamenii p-atunci mai moralişti, mai 
creştini? Fiindcă inima lor era plină de morala evanghelică; iar capul 
lor nu era plin de fumuri seci... Întâi luminează inima cu evanghe- 
liul, apoi capul cu filosofia şi cu celelalte; altfel, de surda toate. 

Francul, spaniolul, italianul" asculta moralul evanghelic într-o 
limbă moartă ce nu o înţeleg, şi de la iesuiţi cari au interes a întu- 
neca şi puţina lumină ce pătrunde în sufletul lor înflăcărat. Grecul 
şi slavul aud şi ei cuvântul de mântuire în limbele moarte (elenă şi 
slavonă), iar nu în cele vorbitoare, în cele rustice, înţelese de toată 
suflarea, de la Domnul, dupe tron până la paria soţială din scor- 
buri. Numai tu, române, ai fost fericit a auzi cuvântul Domnului în 
limba părinţilor tăi! Tu niciodată n-ai văzut, în niciun timp, în 
nicio parte a Daciei, pe aproapele tău murind de foame şi de frig; 
ci bucătura ta ai împărțit-o cu inemicul tău chiar, cu acela ce venea 
la tine cu gândul dracului... În statele cele mai civilisate, azi, ce 
vezi? Vezi murind cu sutele pe zi, de foame şi de frig; pe când 
alţii, împuiaţi în aor şi nestimate, trec pe lângă ei cu sânge rece ori 
strivesc cadavrul lor cu trăsura lor regală, cu disprețul cu care calci 
viermele ascuns în pulberea drumurilor. 

A! Dacă tu ai fi avut, române, secolii de prosperitate ai fraților 
tăi de acelaşi sânge, tu azi erai în fruntea adevăratei civilisaţii, pe 
care o vor presta copiii copiilor noştri! Însă Provedinţa a voit a te 
curăța prin suferinţe de orice muschi al barbariei, ca argintarul 
aorul prin foc, ca odată să fii demn a figura, ca un mare briliant, pe 
stema umanităţii, regenerate şi libere! 





! Adică țăranul acestor naţiuni. 

După biserică românul, ca moşul său romanul, făcea gustare 
pe iarbă verde, împregiurul unei mese rondă, scurtă şi trepedă,; iar 
după prânz, îşi lua nevasta şi copiii şi mergea la horă înaintea 
ospătăriei (cârciuma). Bărbatul mergea înainte, ca şeful la oaste; 
femeea după el, încongiurată de copii. Aşa ne descriu istoricii 
romani pe străbunii săi. Fetele şi flăcăii jucau toate acele danţuri 
romane ce reclamă epoce de mărire şi de glorie, şi pe care românul 
le-a păstrat cu religiositate, ca normele, ca sângele, ca limba; iar 
bătrânii deşertau cupe largi de vin, în sunetul lăutei şi al cim- 
poiului, privind danţele strebune şi convorbind de acele epoce 
glorioase când s-au instituit acele danţuri; ei comparau timpul lui 
Negru, al lui Mircea şi Mihai!, cu timpii în care se aflau atunci; şi 
oftau, repetând în cor, cântecul lăutarului: 


„Soarta mea e dureroasă! 
Dar mie nu-mi pasă 

Nici de vodă, nici de dracu, 
Nici de Tartarul cel Mare, 
Nici de turc, nici de cazac; 
Daţi voinici mai tare! 

Daţi cu toţi într-o unire, 
Să se sgudue pământul; 
Toată lumea să se mire 

Şi Dumnezeu sfântul! 
Sunt sătul de biruri grele, 
De ... zăpceiele, 

Şi de plug, şi de lopată, 

Şi de sapa lată.” 


La sărbătorile împărăteşti, precum la Naşterea şi Învierea 
Domnului, la zioa întâi a Anului Nou ş.c.l., câmpulungenii, în 
vestmintele lor cele mai curate, mergeau de salutau pe tata ora- 
şului (judeţul), sărutându-i mâna ca unui patriarh al comunităţii. 

Nevasta şi bărbatul înfăţişau fiecare, la Paşti, câte două ouă 
roşii şi câte un colac sau un covrig mare; iar la Crăciun, ouă albe şi 





1 Ii . Ai a A . “A 
A cărora suvenire au conservat-o românii în cânticele populare şi în 
tradiţiile lor orale. 

colace, afară de curcani şi miei, cari erau pe d-asupra' simbolul 
bucuriei şi al unirii. 

La zi întâi de mai, la Sfântul Gheorghe, la Paşti, la Înălţare, şi la 
alte asemenea serbători, toate dealurile ce încongiură Câmpulungul 
gemeau de oameni, de ambe sexe, de toate vârstele, de toate con- 
diţiile, deşertând buţi întregi de vin şi de pelin, sacrificând turme 
întregi de miei şi ciocnind coşuri de ucă roşii; apoi, în sunetul 
lăutei şi al cobzei, danţau toată zioa şi toată noaptea. Toate acestea 
înfrumuseţau şi variau viaţa patriarhală a moşilor noştri, viaţă ce 
curgea ca un râu limpede şi liniştit pântre livezi smălțate cu flori. 

La 15 august, judeţul cu pârgarii şi cu tot Câmpulungul 
mergeau de ascultau liturghia la monastirea lui Matei Basarab; 
după terminarea oficiului divin, se urcau toţi la egumenul de 
primeau benedicția sa; apoi, la prânz, judeţul cu notabilii comunei 
trebuiau să deşerte fiecare cupa de argint a lui Matei” (de cinci litre 
aproape) plină cu vin de cel mai vechi şi mai bun. La un asemenea 
ospăț, într-o zi de 15 august, judeţul cu pârgarii şi cu notabilii 
comunei dăruiră monastirii, într-un moment entusiastic de pietate 
(şi de vin) o parte din dreptul ce avea comuna asupra vinului ce intra 
în oraş: acordă adică monastirii câte o vadră de vin de la toată butia 
cu vin ce intra în oraş pentru speculă. Darul acesta fu sanctionat 
printr-un înscris de donare din partea comunităţii, legalisat după 
toate formele de atunci; călugării însă şterseră din actul de donare 
vorba „vadră”, suplinind-o cu vorba „bangă”, din care causă se 
iscară certe şi procese grele”. 

Cu plastografia şi cu amăgirea usurpară cuvioşii egumeni, indi- 
geni şi streini, atâtea moşii şi drepturi ale moşilor noştri pietoşi! 
Dumnezeu să le plătească după măsura vicleniei şi nedreptăţii lor! 





! Bătrânii spun că din ploconul ouălor de la Paşti judeţul umplea putini 
întregi cu ouă şi îngrăşa cu ele păsările de curte, ca şi azi popii de sate cu 
coliva de la sâmbetele morţilor. 

” Cu greşeală s-a zis la Partea I, pag. 96 [în ediţia princeps, n. ed.] că 
această cupă e de la Negru, fiindcă e de la Matei Basarab, cum arată data 
(1642) şi titlul prinţului, săpate pe buza acelei cupe, în formă de potir, şi 
pe corpul căruia figurează trei soldaţi români din acea epocă. 

* Vezi hrisoavele din Pânza oraşului şi alte înscrise particulare. 

Însă Dumnezeu răsplăteşte prin oameni şi acei oameni încă nu 
s-au ivit cari să răsbune pe cel slab şi amăgit. 

Interiorul caselor moşilor noştri câmpulungeni era simplu şi 
curat, ca inima lor; la cei avuţi, velinţe de lână, mese şi scaune de 
lemn, lăviţi lungi şi late pe lângă păreţi, în loc de fotoliuri şi 
canapele; oale şi străchini pe căminul celor mai neavuţi şi un tron 
în colţul patului, unde era toată averea nevestei şi a fetelor, cusute 
de chiar mânile lor!. 

Cât despre moralitatea moşilor noştri, copiem aci un pasagiu 
din Itinerarul d-lui Bolliac, privitor la aceasta: 

„Moralitatea este încă şi azi foarte aspră între ţăranii noştri, 
cu toate smăcinările ce au în viaţa lor. Fata ţărancă este foarte 
liberă şi hulită aceea ce va voi să facă pe cruda (smerita). Ea 
primeşte pe amantul ei în casa părintească; se rătăceşte prin 
crânguri cu el, fără martori şi fără să-i ia cineva socoteala. Dar a 
încetat ea d-a mai fi nevinovată şi s-a aflat aceasta în sat? Părinţii 
nu-şi mai lasă fetele să umble cu dânsa şi flăcăii o socotesc de 
necinste a se mai prinde lângă dânsa în horă. S-a realisat vinovăția 
ei? Căzut-a ea în nenorocirea d-a se face mumă? Adio, lume! Ea 
nu mai este vrednică să se prinză în horă, nici să se mai arate la 
vreo veselie publică; cel de pe urmă din sat are drepul s-o înfrunte 





! Acestea le vedem şi azi la țăranii români, mai ales munteni. Când un 
june merge în peţit, zice Gerando în descrierea Transilvaniei, caută mai 
întâi drept la ladă sau tron şi o deschide să vază ce e într-însa. Mumele în 
carnaval (timpul favorabil şi obicinuit la români pentru căsătorie) întind 
în casă, pe sfori, rufele de tot felul ale fetelor şi ale mumelor lor, cusute 
de acelea cu mare măestrie. Flăcăul se uită din prag şi la fată şi la zestrea 
ei: de-i place, o cere de la părinţi fără prea multe formalități. La zioa 
determinată, părinții mirelui aduc pe mireasă într-un car tras de patru sau 
mai mulţi boi, a căror coarne sunt înfrumuseţate cu flori şi cu cordele. 
Țiganul lăutar merge înaintea carului, zicând din vioară hora miresei, iar 
flăcăii, călări pe cai iuți ca vântul, parte înconjoară carul, parte aleargă 
înainte, cu plosca de gât şi descărcând pistoalele mereu, fac larmă mare. 
În fine, mireasa şade în mijlocul carului, plină de flori şi de fluturi, între 
părinţi şi consângeni, şade pe lada unde e toată zestrea ei, plus o vacă sau 
doi boi sau câteva oi şi câţiva stupi de miere. (Foaia minţii, 1846, nr. 2, 
pag. 12). Câtă diferinţă de timpii noştri, când tot meritul unei fete, de o 
condiţie mai înaltă stă în bani şi... 

Şi nici ai ei nu pot să-i răspunză. Se stricoară totdauna prin umbră 
şi nu mai cutează să atingă floarea ce încununa până aci cosiţile ei. 
Îşi recunoaşte greşeala? Cere compătimire de la pietatea şi gene- 
rositatea consătenilor ei? Atunci îşi înveleşte capul cu un văl negru 
în semn de umilinţă şi mila consătenilor îi dă dreptul să se arate la 
adunări şi să se prinză şi chiar în horă lângă fiicele lor, ca poate 
găsindu-se vreun văduv să-i ridice o dată acest doliu. Dar s-a 
întâmplnt ca o fată să-şi ascunză până în sfârşit vina ei şi să se 
mărite după un flăcău, nu după acela cu care era vinovată? Atunci, 
a doua zi după nuntă, ba şi chiar în zioa nunţii (când toţi nuntaşii 
aşteaptă la masă cu paharele pline şi mirii se ascund d-o parte în 
braţele amorului) se face ceremonia cea mai tristă care poate să fie 
pentru părinţii nenorociţi...; şi fiica lor se întoarce ruşinată acasă... 
Atunci trebuie să fie foarte laş şi arătat cu degetul în toată viaţa lui 
acel flăcău care, după această ceremonie, şi chiar îndoind părinţii 
zestrea fetei, să mai primească el iarăşi a trăi cu dânsa”. 

De câţiva ani încoa, de când fetele de ţărani au început a 
schimba iea pe rochie, moralitatea fetelor sătene a descăzut şi ea, 
ca toate! Fetele oroşane, de boieri şi de neguţători, şi ele erau mult 
mai ruşinoase odată; şi când aluneca vreuna, ori se îngropa de vie 
la vreo mănăstire, ori lua lumea în cap, ori se ucidea singură. 

Unde sunt azi acele simple moravuri, frăția oamenilor şi frica 
de Dumnezeu d-atunci? Când mă gândesc la viaţa aceea simplă, 
oftez. Era mai fericită lumea! "Toate erau eftine, şi mândria lipsea! 
Luxul o să ne puie capul! 

Această viaţă patriarhală, prescrisă şi de natură şi de igienică, 
făcea pe oamenii d-atunci ţapeni şi sănătoşi şi ajungeau cele mai 
adânci bătrâneţe. Moşii şi strămoşii noştri la 80 de ani erau mai 
vârtoşi şi mai sănătoşi decât noi la 30, cari suntem bătrâni cum se 
cade la 60 de ani. Eu am apucat câţiva bătrâni în oraşul meu natal 
de câte o sută de ani şi tot ţapeni: precum Nicolae Grecu, Nicolae 
Brătianu şi alţii. Azi lunga viaţă e escepţia, odată forma regula 
generală. Scriptura ne arată că oamenii, în primele epoce ale 
omenirii, trăiau de la 200 la 900 de ani. Lăsând pe Adam, pe 
Matusalem şi pe Noe, cari se zice că ar fi trăit câte 900 de ani, 





! Curierul românesc, 1845. 

aflăm viaţa lui Avraam de 175 de ani; aceasta, crez, nu o va 
contesta nimeni. Cu timpul, viaţa omului merse tot descrescând. 
David zicea: „Anii omului ca un păianjen ; zilele anilor lui 70; iar 
de vor fi în putere, 80; şi prisosul lor, osteneală şi durere.” 

Aşadar, viaţa de 308 ani a bătrânului Simeon, contimporan cu 
Ptolomeu Filadelful (285 î. H.) e o minune supranaturală; însă nu 
aflăm oare şi azi, între fiii munţilor sau fiii naturei, vieţi de oameni 
de la 100 la 150 ani? După legile naturei, viaţa omului cea mai 
lungă este de 200 ani. 

Pentru ce însă azi omul mai trăeşte nici a patra parte din viaţa 
lui destinată de natură? Pentru că sufletul se deşteaptă d-odată cu 
corpul, pe când odată sufletul se deştepta de la 20 sau 30 de ani 
înainte. La 7 ani, omul azi ştie mai multe decât strebunii noştri la 
30 de ani. Trebuinţele cele multe şi de prisos ce şi-a creat omul, 
dorinţele nesăţioase ce nu le poate împăca, temerile şi speranţele 
ce-l rod, luxul şi abuzul, în fine, acestea consumă azi viaţa omului 
aşa de repede! De aceea vedem copii bătrâni, murind cei mai mulţi 
de fiisie, în floarea vieţii lor premature! Nimeni nu poate fi 
pedepsit a călca legile naturei; toată fapta şi toată cugetarea poartă 
cu ele răsplata lor. Toată acţia îşi are reacţia. 

Terminăm acest capitol cu următorul pasagiu, tras din 
Itinerarul d-lui Bolliac, privitor la viaţa muntenilor şi la tradiţiile 
legate de Carpaţi: 

„Cum se întâmplă că părțile munţilor să fie mai locuite decât 
ale câmpului? Pentru ce muntenii sunt mai îmbrăcaţi şi trăesc mai 
bine decât câmpenii? Sunt mai roditori munţii decât câmpia? Sunt 
mai muncitori muntenii decât câmpenii? Civilisaţia şi esenţa merg 
treptat din Dunăre şi până în munte, încât, dacă s-ar pune întru 
toate alăturea, munteanul cu mărginaşul ar fi oarecum omul 
soţietăţii cu sălbaticul. Mărginaşul, deşi munceşte mai mult, deşi 
productul lui este mai sigur, n-are casă; trăeşte în pământ sau într-o 
cocioabă diafană de gard; este desculţ, strenţeros şi copiii lui des- 
puicţi, se îndospă numai cu mămăligă şi se încălzeşte cu tor (baligă) 
în loc de lemne. Munteanul, mai leneş la aceea ce se zice muncă, 
gonind o săptămână o jivină sau pierzând o zi ca să prinză un 
peşte, niciodată sigur dacă o să producă munca lui, are casă înaltă, 

de zid, învălită cu şindrilă; este curat, îmbrăcat şi încălţat bine; şi 
mănâncă totdauna fertură, şi de cele mai multe ori pâine. 

Dacă între ţăranii mărginaşi ar şti carte la două sute unul, 
între ţăranii munteni ar şti la douăzeci unul. Munteanul este mai 
ospitalier, mai industrial, mai prevăzător şi mai speculant decât măr- 
ginaşul; ar zice cineva că numai nevoia civiliseasă, căci locurile de 
munte sunt foarte ingrate şi rodurile foarte capricioase. Muntele 
este cu mult mai poetic în jocuri, obiceiuri, tradiţii şi legende; nu e 
niciun vârf, nicio vale pe care să nu se ţie o tradiţie de origină 
istorică sau să nu refleteze oarecum un fenomen al naturei. Sfinţii 
şi părinţii au avut mai toţi câte o întâmplare pe munţi: pe cutare 
colț a murit Negru-Vodă cu calul; colo, a călcat doamna Ana; mai 
dincolo, judeca, pe scaune de piatră, cutare domn cu doamna lui, 
vinovaţii ce-i da de râpă'; pe cutare colţ propoveduia cutare sfânt 
şi în cutare peşteră locuia celălalt. Aci o liptă de smei a călcat o 
pădure de brazi, vechi ca pământul; aci joacă şoimanele, colo 
flueră lorgovanii şi dincolo păzesc Şeicanii şi voevozii. Datul cu 
bobul şi datul cu cărțile; cititul pe palmă, pe frunte, pe fisionomie, pe 
stele, pe vargă de copaciu; tălmăcirea viselor şi ghiocul; a închide 
pe Aghiuţă şi pe spiriduş în sticlă; a face minuni şi duhurile curate 
şi necurate; a se drege împotriva glonţului, impotriva farmecelor; a 
pune cuțitul cuiva sau a-l aduce pe trestie; a face de urât sau de 
dragoste; a găsi piatra nestimată şi iarba fearelor; a-şi afla con- 
soarta sau consoartele în oglindă, în noaptea de Anul Nou; a-l visa 
prin puterea busuiocului din pămătuful popii pus la căpătâi, des- 
chiderea cerului în noaptea de Bobotează; stafii, iesme, joimăriţe, 
morţi, pricolici, strigoi; în sfârşit, devinaţia, magia, cabala, fiinţele 
misterioase, fermecătoria, demonologia, alhimia, toate ştiinţele 
oculte, fiice ale barbariei şi inoranţei, bântuesc ţara noastră în 
general şi se simt mai desvoltate în părţile munţilor. 

Dacă va considera cineva năvălirile cele dese ale barbarilor 
de peste Dunăre asupra câmpului, salahoriile şi răsboaele cele 
multe, monotonia fenomenelor naturei şi a articolelor de cultivat, 
înlesnirea şi încredințarea o produce neapărata hrană fără a munci 
şi nepăsarea pentru un mâine şi un prisos de care nu a fost 





! Ca romanii pe culpabili după râpa Tarpeea. 

niciodată sigur, poate afla pentru ce muntele este mai populat, mai 
poetic şi mai civilisat decât câmpul nostru. Tradițiile istorice ale 
marginei sunt prea vechi ca să se mai fi putut transmite prin 
generaţii; şi nenorocirile ei moderne nu i-au mai dat pas să poeti- 
seze asupra rămasurilor strebune. Cel mai mic lux, cea mai mică 
esenţă, cea mai mică comoditate în casa mărginaşului ar fi atras pe 
strein în gazdă la dânsul. 

Mărginaşii sunt mai îndărătnici şi mai slăbănogi decât mun- 
tenii. Patima generală în ţara noastră (băutura) este deopotrivă între 
câmpeni ca şi între munteni; putem zice însă, că cei dintâi sunt daţi, 
mai cu seamă, la rachiu, şi ceilalţi la vin. Româncele, în general, 
sunt frumoase; sunt prea puţine bălane şi cele mai multe smeade. 
Ochii lor, de orice coloare, sunt totdauna bine tăiaţi, deschişi mult 
şi vioi. Muntenele sunt mai albe şi mai rumene, dar au trăsături mai 
groase; câmpenele sunt mai oacheşe, mai palide, dar sunt mai bine 
făcute şi au trăsături mai delicate. În limbă, în obiceiuri şi în costume, 
cu cât te apropii mai mult de margine, se simte streinismul; cu cât 
te apropii de munte, se simte ungurismul. Asta e soarta tuturor 
neamurilor celor mici şi de amestecătură: se influinţează fără să 
influinţeze şi imită fără să se imite. Parte din costumul munteanu- 
lui şi al mărginaşului sunt foarte urâte, şi nu se acoardă nicidecum 
cu costumul naţional. Dacă ne-a mai rămas ceva din costumul 
naţional roman, se vede la câmpeni; dacă ne-a mai rămas ceva din 
costumul dac, se vede la munteni; sarica şi mai ales căciula frigi- 
ană a ţuţuianului din munte sunt fără contestaţie dace: coloana lui 
Traian o mărturiseşte. Pentru ce artiştii cari au zugrăvit costumele 
române pierd din vedere tocmai ceea ce este mai interesant în cos- 
tumele noastre? Zeghea câmpeanului nu am văzut-o zugrăvită nicăiri şi 
sarica şi căciula cea lungă şi răsfrântă a munteanului numai în dl. 
Bouquet figurează; costumul dorobanţilor şi al boierilor din anii tre- 
cuţi nu sunt naţionale; acelea au ceva mai mult belgian şi acestea 
sunt cu totul fanariote: amestec bizar al secolilor din urmă!... 

Costumele cavalerilor noştri s-au pierdut de când cu capitu- 
larea ţărei. Mircea este cel din urmă domn ce a purtat un costum 
cavaleresc; şi costumele ostaşilor noştri s-au pierdut cu începutul 
domniilor fanariote în ţară; ce ne-a mai rămas naţional în costume 
s-a păstrat numai în portul muncitorului de pământ.” 

CAPITOLUL X 
FLĂMÂNDA SAU SCHITUL MĂRCULEŞTI 


Acum că cunoaştem ceva din frumuseţile istorice ale 


Câmpulungului, să aruncăm o ochire şi asupra frumuseţilor lui 
fisice sau materiale. 

Să ne urcăm la Flămânda, de unde Câmpulungul are o vedere 
încântătoare; şi pe când urcăm dealul acesta, repaosându-ne din 
când în când, subt arborii fructiferi ce-i acopere sânul grațios, ca 
un păr blond umerii unei cochete, să cercetăm istoria acestei coline 
romantice, tripedul musei poetice şi istorice. 

Astă movilă, coronată de o bisericuţă de stilul grec, ce pare o 
cetate de apărare a Câmpulungului, are doi naşi: pe Negru-Vodă, 
fondatorul Câmpulungului şi pe Hagi Marcu Rosetti, fondatorul schi- 
tului acestuia; acela o numi Flămânda; acesta, schitul Mărculeşti. 
Flămânda intră în domeniul tradiţiei, Mărculeşti, în domeniul 
istoriei; tradiția, cu toate astea, a predominat şi colina noastră 
conservă şi azi numele de Flămânda. 


I 


Să ascultăm tradiţia: 

„După săvârşirea bisericii şi a cetăţii, la leatul 1290, Negru 
voievod, după datina veche a romanilor de a consulta augurii la 
facerea de cetăţi şi de templuri, şi la oricare jertfe şi ţeremonii ale 
lor, vru să cunoască şi soarta oraşului Câmpulung; deci, luând 
câţiva boieri d-ai săi, se urcă pe o movilă în faţa oraşului, despre 
răsărit, ca, de acolo, să poată observa augurul, iar la porţile cetăţii 
puse custozi armaţi, ca să oprească pe cel ce, mai întâi, ar vrea să 
intre în lăuntru, ţiindu-l sub bună pază până la reînturnarea sa din 
acea preumblare. Negru şi boierii se aşezară jos, pe poeniţa de 
deasupra dealului numit Flămânda şi începură a se mira de 

frumuseţile firii şi a vorbi de vitejia strămoşilor lor şi de soarta 
acestui oraş, după moartea lor. 

Şi aşteptară ei aci de dimineaţa până către seară, fără a vedea 
pe nimeni intrând în cetate; tocmai când era să coboare, iată că 
zăreşte Negru voievod, viind despre Apa Sărată, un om strenţăros, 
cu o pălărie mare în cap, cu traista de gât şi cu un băț noduros în 
mână: tocmai ca evreul rătăcitor de care se vorbeşte prin cărți. 

Şi puse Negru ocheanul! la ochi şi văzu că era un ţigan” acel 
om strențăros şi mult râseră toţi de augurul acesta! 

Şi zise un boier lui Negru-Vodă: 

— Cu triste va fi cetatea Măriei Tale, căci ţiganul e om deştept 
şi priceput! 

— Însă va fi lipsit de ale hrănii, ca şi soiul ăsta de oameni 
rătăcitori, zise alt boier. 

Şi Negru-Vodă răspunse boierilor: 

— Toată boala cu leacul ei. Precum Dumnezeu îngrijeşte de 
păsările cerului şi de propovăduitorii cuvântului Lui, aşa vom avea 
şi noi purtare de grijă de oraşul nostru, încât, dăruit cu drepturi şi 
privilegiuri, să nu pătimească d-ale hrănii, de care sunt lipsite 
aceste locuri muntoase şi pietroase. 

— Să trăeşti Măria Ta! răspunseră boierii. Urmaşii vor înălța 
Măriei Tale, în aceste locuri, unde ai descălicat Măria Ta, un 
monument nemuritor, ca tuturor fundatorilor de cetăţi şi de ţări. 

— Să mergem! zise Negru voievod, căci am flămânzit; şi 
fiindcă Negru-Vodă a flămânzit aci, aşteptând augurul Câmpulungu- 
lui, Flămânda să se cheme în viitor, colina aceasta, spre aducere- 
aminte a acestei zile.” 

De atunci s-a numit dealul acesta Flămânda, spre aducere- 
aminte a flămânzirii lui Negru pe creasta ei, aşteptând aci o zi 
întreagă augurul Câmpulungului. 


II 


Să ascultăm acum şi istoria: 





! Tradiţia se înşală, căci luneta s-a inventat în 1593. 
” Şi aci se înşală, căci ţiganii s-arătară în Europa d-odată cu turcii, şi în 
România, pe la 1450. 

Din timpi nepomeniţi era datină a se aduna câmpulungenii la 
ziua Înălţării lui Hristu, pe vârful Flămândei, cu tot clerul, având 
în frunte pe chiar egumenul mănăstirii; toți, în vestminte de sărbă- 
toare. Aci ei făceau sinţirea apei, lângă o cruce de piatră, ridicată 
la 1630, în onoarea Înălţării Domnului! de mai mulţi pietoşi creş- 
tini, mireni şi călugări. După spusa bătrânilor, ei ar fi ridicat astă 
cruce pe urmele altei cruci, înălţată tot de câmpulungeni, şi tot în 
memoria Înălţării Domnului Hristos la cer. 

Urcarea câmpulungenilor pe creasta Flămândei în zioa de 
Înălţarea Mântuitorului şi ruga făcută aci de preoţi cu sinţirea apei 
închipuia Înălțarea Domnului la cer după Muntele Măslinilor, în 
urmarea căruia apostolii îşi determinară locurile unde aveau să 
semene fiecare sămânţa evangelică; după aceasta făcură jurământul 
sacru a muri toţi pentru cruce, care era să fie, în viitor, stindarda 
regeneraţiei morale a umanităţii. 

După sinţirea apei (sfeştanie) şi botezarea creştinilor celor de 
faţă, se întindea apoi, pe creasta colinei, o masă mare pentru 
săraci, făcută prin contribuţie; în urmă se întindea o altă masă, 
boerească şi neguţătorească, unde se deşerta butie cu vin şi se 
sacrificau miei fripţi şi coşuri cu ouă. În vale, pe poiana de lângă 
drumul ce duce la Târgovişte, tot pe localul de azi, se făcea un mic 
sbor, unde flăcăii şi fetele, în sunetul muzicei naţionale, învârteau 
hora romană şi dansul roman, până pe la miezul nopţii. 

Dar nu numai la zioa Înălţării Domnului, ci şi în timpi de 
secetă, de morbi epidemici, de ploi multe, de tulburări politice, 
câmpulungenii tot la Flămânda se urcau, cu tot clerul şi cu icoa- 
nele făcătoare de minuni, ca să roage cerul a-şi întoarce mânia sa 
de la dânşii şi a-i mântui de acele flagele cereşti, trimise lor pentru 
curățirea păcatelor. 

La 1764, mai, cu ocasiunea sinţirei apei în zioa de Înălţare a 
Domnului, figura între auditori şi unul din ispravnicii Muşcelului 
de atunci, anume Hagi Marcu Rosetti, biv vel paharnic. Încântat de 
frumuseţile naturei şi de datinele strebune, el avu să ridice pe 





1 Astă cruce e încrustată în murul campanatorului, în faţa oraşului, 
jumătate ştearsă de timp. 

creasta acestui deal o bisericuţă; se adresă dar către unul din cei de 
faţă: 

— AL cui e locul acesta? întrebă el. 

— Al unei văduve din oraş, anume Anastasia sin Dumitrache 
Ogu. 

— Şi de ce n-a ridicat nimeni aici o bisericuţă pentru prasnicul 
Înălţării Domnului nostru Isus Hristos? 

— Era vorba odată să se facă aci o biserică; dar oamenii au dat 
zi peste zi, şi a rămas nefăcută; şi apoi, destule biserici sunt în 
oraş. 

— Voi să văz pe stăpâna locului. 

Proprietarul fu înfăţişat înaintea ispravnicului. 

— Dumneata eşti jupâneasa Anastasia a lui Dumitrache Ogu? 

— Eu, coconule, zise văduva cu umilinţă. 

— Dealul acesta, numit Coasta Vlaicului!, al dumitale este? 

— Al meu. 

— Îţi este de vânzare? 

— Este al copiilor. 

— Aş dori să înalţ aici, în faţa oraşului, o bisericuţă, în gloria 
(slava) Înălţării Domnului nostru Isus Hristos şi a Sfântului Mare 
Mucenic Dimitrie. Vei fi trecută la pomelnicul titorilor;, şi voi 
întocmi aşezământuri folositoare de suflet cu facerea acestei 
biserici. 

— Dacă e pentru casă de rugăciune, bucuros dăruesc şi eu 
locul acesta, fără nicio para. 

— Dar acesta e dreptul copiilor?... 

— Copiii mei nu sunt creştini? Nu le trebuie şi lor pomană 
pentru sufletul lor? Şi apoi Hristos, care s-a răstignit pentru 
păcatele oamenilor, va da el copiilor mei, pentru aceast dar din cer 
(minte), care e mai scumpă decât toate averile lumii aceştia. 

— Să trăeşti, jupâneasă! zise Rosetti, mişcat până la lacrămi 
de credinţa şi pietatea acestei femei sublime, care luă îmbucătura 
copilului ca s-o dea săracului, fratele Domnului, aproapele 
creştinului. 





1 z d, Pr 
Acesta, se vede, e numele cel mai vechi din toate. 

Femee sublimă! Ca văduva din Evangheliu, tu ai depus pe 
altarul zeităţii dinarul tău, mult mai prețuit decât talantul avutului! 
Numele tău trebuie scris, nu cu cerneală pe un pomelnic peritor, ci 
în registrul istoriei, cu litere de aur, alăturea cu toţi adevărații 
filantropi! Fie numele vostru bine-cuvântat, adevăraţilor creştini, 
patrioţi şi filantropi! 

Aşadar, pietoasa văduvă, Anastasia Ogu, dărui Coasta Vlaicului 
în actul său de donare, cu data din mai 7273 (1765), pentru fun- 
darea schitului Mărculeşti. 

Astfel, într-un an, bisericuţa fu terminată; şi tot în zioa 
Înălţării Domnului, anul 1765, fu şi sanctionată (târnosită), dedi- 
cându-se „Înălţării Domnului”, în memoria ascinderii lui Crist la 
cer şi sântului martir Dimitrie, în memoria lui Rosetti şi a părin- 
telui Anastasiei Ogu. Atunci Coasta Vlaicului, numită şi Flămânda, 
primi numirea de schitul Mărculeşti, de la Marcu, fundatorul său. 
La facerea bisericii ajutară egumenul mănăstirii d-atunci, chir 
Dositei, arhimandritul şi alţi oroşani şi streini, fiecare dăruind câte 
un obiect, mişcător sau nemişcător, pentru ajutorul bisericii şi al 
scăpătaţilor!. 

După plecarea sa din Câmpulung, Marcu Rosetti lăsă epitropi 
bisericii pe arhimandritul Dositei şi pe biv vel clucerul Apostol 
lumbăşoiul. Ei îngrijiră de schit foarte bine, până la resbelul Porții cu 
Austria, din 1788, când schitul fu ars şi prădat, ca şi Câmpulungul. 
Epistatul oraşului din 1789 preînnoi schitul, dar la 1790 iar fu 
ruinat de un corp de nemți cari se reînturnau în Austria de la 
Câmpulung. În timpul acesta Rosetti se afla la Constandinopole; 
aci primi el ştirea aceasta tristă, împărtăşită de consângenii săi din 
Bucureşti şi de epitropii schitului. 

Sub domnia lui Mihai Şuţu (cumnatul lui Rosetti), acesta 
intră în ţară şi căpătă de la Şuţu hrisovul din 1792, iulie 22, prin 
care i se da schitului, pe tot anul, 20 scutelnici, 20 familii de 
țigani, 1200 lei de la vama Dragoslavele şi 50 bolovani de sare de 
la ocna Telega. Cu aceste ajutoare, cu cele date mai "nainte de 
creştini, cu cele date acum de alţii şi cu ce mai dărui Rosetti, se 
repară biserica şi chiliile, făcându-se o şcoală de băieţi, de limba 





! Vezi nota C. 

română, în locul şcoalei domneşti a Doamnei Chiajna, soţia lui 
Mircea II (despre care am vorbit în capitolul V) şi care încetase 
din causa tulburărilor politice!; se fixă şi o gratificaţie profeso- 
rului, anuală, afară de salariul ce-l primea de la mitropolie; în fine, 
din venitul schitului, asigurându-se untdelemn, cărțile şi făcliile 
trebuincioase bisericii, cum şi salariul preotului şi a tot persona- 
lului schitului, Rosetti regulă legăturile următoare, de filantropică 
memorie: 

1. A se mărita, pe tot anul, câte trei fete orfane, de părinţi 
scăpătaţi, din Câmpulung, însă două fete la Înălţare şi una la 
Sfântul Dumitru; şi acestor fete să se dea zestre, de fiecare câte un 
rând de haine şi câte o vacă cu lapte, cheltuindu-se pentru 
măritatul fiecăreia, de la schit, câte lei 50. 

2. A se îmbrăca câte cinci săraci din oraş, cheltuind pentru 
îmbrăcămintea lor câte 10 lei de fiecare, însă trei săraci la Înălţare 
şi doi la Sf. Dumitru. 

3. A se plăti dascălului de copii, la Sf. Dumitru, talere (lei) 
20, afară de salariul ce i se dă de la sf. mitropolie. 

4. A se cheltui, la cele două prasnice ale schitului, 30 lei, câte 
15 lei de fiecare prasnic, pentru mâncarea şi băutura săracilor. 

După aceea aşeză un econom în schit, puse schitul subt 
epitropia vornicului Constandin Filipescu (tata lui bas boierul 
Iordache Filipescu), legând ca epitropia numitului boier să treacă 
şi la urmaşii săi, supuse la blestemul Soborului de la Niceea pe 
oricine, sau domn sau particular, mirean sau călugăr, care s-ar 
încerca a călca vreodată vreuna din aşezămintele de mai sus. 

Aci se termină istoria Flămândei şi istoricul îşi permite şi el 
două simple observaţiuni, ca conclusiune la cele până aci zise. 

Atât bisericele de mir, cum şi schituri şi mănăstiri de 
călugări, închinate ori la sfintele locuri, ori la alte mănăstiri din 
țară, de primul rang, toate fură ridicate şi dotate, cum ştim şi 
văzurăm, numai cu scopuri filantropice şi patriotice; pe atunci, ele 
țineau loc de şcoli şi de asil al văduvei şi al orfanului; însă egu- 





' Localul şcoalei lui Rosetti era într-o casă de lângă Biserica Sf. Ilie, 
dăruită de comisul loan Craioveanul. De aci se mută în localul de azi al 
caselor de lângă cârciuma din capul Țigăniei, dăruită de egumenul Dositei. 

menii sau îngrijitorii acestor mănăstiri, falcificând sau ascunzând 
actele de donare, îşi însuşiră venitul mănăstirilor, neîmplinind 
niciuna din clausele acelor testamente. Probe, destule!. Pentru 
mănăstirile al căror venit se varsă în casa centrală, egumenul singur 
îşi va da cont de ele. Egumenii lor au ieşit din orice responsa- 
bilitate, de vreo zece ani încoa; pentru mănăstirile greceşti, ce 
folos trag văduva şi orfanul din venitul lor colosal? Cu el se 
nutresc călugării din Palestina şi de la Athos. N-am avut oare 
cuvânt, noi românii, a cere emanciparea acestor mănăstiri, al căror 
venit, scos din ţară, se întrebuinţează prea rău în alte părți? Sperăm 
că, peste puţin, se vor emancipa şi aceste mănăstiri greceşti, ca 
țiganii şi ca românii. 

Cât a trăit banul Iordache Filipescu, folosul schitului Flămânda 
l-a avut un neguţător din Câmpulung, însărcinat a întrebuința 
folosul acesta la ţinerea în bună stare a bisericii; cu venitul acesta, 
oricât de mic ar fi astăzi, tot s-ar fi putut ajuta câteva văduve la 
zile mari şi a se mărita o fată măcar pe an, din cele mai scăpătate; 
însă... 

Azi dar, când epitropia schitului Mărculeşti a trecut de la 
familia Filipescului la obşteasca epitropie, ar fi bine, atât pentru 
înflorirea schitului, cât şi pentru ajutorul văduvei şi orfanului (pentru 
cari creştinii pietoşi au desmoştenit pe fiii lor, adoptând pe fraţii 
lui Hristos cei nefericiţi) ar fi bine, zic, ca azi epitropia acestui 
schit să rămâie pe seama comunităţii câmpulungene, formându-se 
în Magistrat o cutie ad-hoc, pentru venitul actual al schitului, tot 
cu destinaţia cutiei pentru venitul munţilor oraşului”. 

De această cutie va dispoza numai oraşul întreg, prin depu- 
taţii lui, fără amestecul altora..., iar cu venitul acestor două cutii 
estraordinare s-ar îmbunătăţi starea materială şi morală atât a 
Flămândei, cât şi a Câmpulungului, ajutându-se atâta sumă de 
vădane, orfani şi neputincioşi din oraşul nostru natal... Numai nişte 
aşezăminte de binefaceri şi de îmbunătăţiri, morale şi materiale, ne 
deschid porţile cerului, ne câştigă stima contimporanilor şi bine- 
cuvântarea urmaşilor. 





! Vezi nota D. 
? Vezi finitul Apendicei. 

Dea Domnul ca aceste rânduri, scrise cu sinceritate şi con- 
vincţie, să cază în inima tuturor ca ploaia pe un tărâm secetos şi 
să-şi dea fructele lor la timpul cuvenit! 

Aceasta, crez, este dorinţa înfocată a tuturor câmpulungenilor 
de inimă, şi eu nu sunt decât eho al celor doritori de înflorirea 
neamului român şi a locului lor natal; iar cine nu aprobează măsuri 
a căror ţintă e folosul tuturor, cu o mică pierdere personală, strein 
este acela: ciuline în grădina de miţuvere a României. 

Fraţii mei, fără sacrificii, nimic bun, nimic mare şi folositor 
nu se face. Crist, Socrat şi cei asemenea (lor) au sacrificat viaţa lor 
chiar; de la noi se cere numai sacrificiul unui mic interes privat 
pentru un nemărginit interes general. 

CAPITOLUL XI 
CÂMPULUNGUL! 


F taca vedere! îşi zice călătorul, amator de frumuseţile 


naturei ş-ale artei, privind Câmpulungul de la Flămânda. Într-adevăr, 
către finitul lui aprilie, când toţi arborii sunt înfloriţi aici, şi florile 
arborilor par neaoa odoriferantă a primăverei, cum zice Hugo (les 
fantomes), Câmpulungul înfăţişează un tablou nedescris, plin de 
poesie şi de bucurie! 

Veniţi atunci la Flămânda a privi frumuseţile fisice ale Câmpu- 
lungului, voi, poeţi şi artişti, şi voi, femei simţibile, şi voi, inimi 
sângerânde! Vă îmbătaţi de parfumul florilor, de cântecul păsărilor 
şi de peisagele încântătoare ce se desfăşură ochiului după creasta 
romantică a acestei coline, unde şi Amorul şi Apollon şi-au aşezat 
palatele lor feerice! 

Priviţi, amicii mei!... Câmpulungul pare o stupină de albine 
într-o grădină de arbori înfloriţi, udată, în toată lungimea ei, de un 
râu argintiu, ce seamănă un brâu de fluturi pe talia unei vestale 
române. Catedrala lui Matei Basarab pare o sentinelă romană, 
purtând feşele înaintea consulilor Romei; iar dealurile ce domină 
Câmpulungul par un amfiteatru de verdeață, ocupat de umbre 
istorice şi de Genii mitologice; cea mai de sus treaptă a amfitea- 
trului nostru pare a fi de marmură albă: aci este locuinţa Geniilor 
atmosferei, Geniul vânturilor, Geniul nuorilor. Nouă luni ale anului, 
vârfurile munţilor ce domină tabloul nostru sunt acoperite cu 
neaocă: ar zice cineva, nişte sibile pe tripodul lor profetic, învăluite 
peste tot cu un văl alb şi fâlfâind. Şi acest amfiteatru de dealuri şi 
de munţi încungiură Câmpulungul de jur împrejur. Colo, lezerul şi 
Păpuşa; colo, Leaota şi Bucegii. Sub poalele lor, palatul florei; pe 
creasta lor, palatul crivăţului. Colo, bradul şi stejarul; aici, miţuvera 





! Pentru statistica Câmpulungului şi numirea stradelor, vezi nota E; iar 
pentru celelalte, vezi ultimele pagine ale judeţului Muşcel, cap. XII. 

şi răsura. Colo, acvila şi şoimul;, aici, filomela şi cocoşul. Colo, 
ursul şi cerbul; aici, mielul şi taorul. Şi pe d-asupra acestui tablou, 
curcubeul, eşarfa zeităţii, fâlfâind peste Câmpulung ca o stindardă 
de pace şi de bucurie. 

Aşa! Câmpulungul la mai pare o mireasă, în zioa cununiei, cu 
fruntea ornată de merişor şi de ghiocei; cu sânul ornat de rose şi 
iasomie şi talia, prisonieră într-o rochie albă, cusută cu fluturi şi 
mărgăritar! 

Eşti frumos, Câmpulungul meu, în zilele de sărbătoare ale 
florei! Eşti frumos, de e frumuseţe poetică şi istorică! Căci nu pot 
eu împrumuta semenilor mei ochii mei şi inima mea, ca să te vază 
cum te văd ochii mei şi să simtă ei frumuseţele tale cum le simte 
inima mea! Sunt mândru de tine, Câmpulungul meu! Facă cerul ca 
fiii tăi să-şi semene! 

Dar! Câţi mărăcini în astă grădină, plină de miţuvere şi de 
ghiocei!... Ce linişte! Ce pace! Ce armonie! Cole în vale, murmura 
apei şi cântecul cocoşului; aici sus, suflarea zefirului şi cântecul 
privighetorului! Toate serbează triumful amorului: flori, păsări, 
patrupede! Cerul şi Tera întonă împreună imnul fericirii! Numai 
tu, omule, regele creaţiunei, eşti indiferinte la armonia generală! 
Tu, care simţi în pieptu-ţi flacăra divină, amorul ce te face egalul 
zeilor, tu urăşti, pismuieşti, blestemi, înveninezi totul ce te 
încungiură! 

Când va fi oare şi aici jos, ca colo sus, armonie completă şi 
eternă? 

Frumos e Câmpulungul meu, orice ar zice inimile prosaice şi 
tocite, cari nu văd în el decât nişte dealuri mărăcinoase şi sterpe, 
nişte locuri pietroase şi monotone! 

Bolintinenii şi Tătărăştii nu sunt de ideea acestora. În sânul 
naturei sufletul lor poetic află poesia, ce în deşert o caută el în 
soţietate! Căci nu am penelul tău, Rafaele, ori pana ta, Dante, 
ca să fac pipăite semenilor mei frumuseţile fisice şi istorice ale 
Câmpulungului meu! 

Pentru cei mai mulţi, tu eşti, o patria mea, e monedă romană, 
veche, ştearsă, aflată în ruinele cetăților romane, presărate pe 
surfaţa Daciilor! Cine te preţuieşte? Cine poate citi inscripţia ta 
mai ştearsă? Numai cei născuţi pentru aceasta! 


211 


Prosaicul te priveşte cu inima lui rece şi tocită; şi te aruncă pe 
gârlă, ca animalul, briliantul ce-l află în nisip, confundându-l cu 
pietrele ordinare de pe marginea gârlei. Poetul numai (omul de 
inimă) şi adevăratul român, ei te sărută, o, piatră nestemată, şi te 
strâng la sânul lor cald şi te udă cu lacrimi de compătimire şi de 
durere, văzându-te atât de despreţuită! 

Când toată lumea chiar te-ar afla prosaică şi rece, pentru 
mine însă tu eşti profumător ca un buchet de iasomie, strălucitor 
ca un diamant, înfocat ca primul amor, încântător ca primul triumf 
literar, dulce şi cald ca sânul mamei: căci tu eşti leagănul meu, 
teatrul copilăriei mele, Parnasul Musei mele poetice şi istorice! 

Colo jos repaos, ţărâna părinţilor mei şi suvenirile a sute de 
generaţii scumpe! Aici, sus, pe crucea (creasta) asta, unde scriu 
aceste rânduri cu lacrămi de plăcere, Musa şi-a dictat pe Florica şi 
istoria ta, o Câmpulungul meu! Aceştia sunt copiii inimii mele, 
legatul ce-l las concetăţenilor mei! 

Aici am văzut lumina materială, morală şi intelectuală; aici 
am pronunţat dulcele nume de mamă, sacra numire de Dumnezeu, 
scumpul nume de România! Aici am gustat plăcerile felurite legate 
de natura omului cea dublă! Aici am închis ochii maicii mele, 
Provedinţa mea în astă viaţă! Aici am aflat asil şi consolare, 
distracţie şi ajutor, la toate furtunele vieţii mele, private şi soţiale! 

Aici, în fine, pot trăi fiziceşte şi moraliceşte, aici dar voi şi să 
mor! Doresc ca ţărâna mea să răpause pe creasta Flămândei, unde 
am gustat minutele cele mai dulci din viața mea materială, morală 
şi intelectuală! Adio, Flămânda! Şi la revedere cât de curând! 
Numai la sânul tău respir, cu aerul cel curat, ideile poetice! 

Natură, tu totdeauna, tu eşti jună şi belă; dar tu, omule, de ce 
oare ceea ce eşti azi, mâine nu eşti? De ce oare omul nu e ca tine, 
0, natură, tot june, tot imortal? Iarna pentru tine este somnul pentru 
om; dar somnul nu rejună pe om, pe când tu, natură, după somnul 
letargic al timpului geros, reapari în ornamentele strălucitoare şi 
încântătoare în care te-am salutat şi în primăvara anului trecut! De 
ce oare? „Căci natura nu cugetă ca omul!” răspundea Marat ami- 
cilor săi către finitul vieţii sale. 

Însă şi omul rejună în semenii săi, în operele sale spirituale şi 
morale. Umanitatea este rădăcina arborului gigantesc care, cu fruntea 

pletoasă, atinge nuorii; naţionalităţile sunt arborul, pe care securea 
şi focul îl pot dobori, nu însă şi inimici: căci rădăcinele cele 
nepieritoare şi inviolabile produc, în acelaşi loc sau alături, un 
arbore cu totul asemenea celui dintâi; în fine, oamenii sunt florile, 
fructele şi frunzele arborilor, a căror viaţă este de câteva luni! 
Zefirul le împodobeşte, crivățul le smulge! Unde merg acele 
frunze? Ce devin oamenii? Frunzele îngraşă şi încălzesc arborul la 
tulpina căruia au căzut; oamenii serv de păşune semenilor lor, mate- 
rialmente, moralmente, intelectualmente. Precum am zis oareunde, 
din floare rămâne suvenirea frumuseţii, a parfumului, a savoarei 
sale; din om rămâne suvenirea faptelor sale spirituale şi morale. 

Nişte asemenea idei ocupă sufletul meu de câte ori cobor de 
la Flămânda; când mă urc, idei voioase şi consolatoare îmi asultă 
sufletul, care sboară pe aripele imaginaţiunei către regiunile fru- 
mosului şi ale infinitului! Pare că atmosfera rară a munţilor dă 
aripe materiei chiar, curăţind-o de tot ce are ea lutos: căci de câte 
ori mă aflu mai aproape de cer, d-atâtea ori mă simt mai poet, mai 
liber, mai ferice; ideile triste, ideile sceptice, ideile prosaice sau 
materile mă abandonă când mă aflu pe vârful munţilor sau munti- 
celilor: parcă auz atunci armonia sferelor cereşti, ce prevesteşte 
armonia naționalităților. 

Ca să-şi facă lectorul o idee esactă de emoţiunile şi sensa- 
țiunile mele atunci, trebuie să simţă lucrurile cum le simţ cu: 
fiecare vede şi simte „ă sa manicre”, după forma şi calitatea facul- 
tăţilor sale şi după modul desvoltării lor. 

lată-ne în vale. Ce atmosferă grea şi deasă! Simţ că mă 
îneacă aerul din valea aceasta; ş-apoi, cât e de curat, cât e de eteric 
în comparare cu aerul altor oraşe! 

De ce oare atmosfera oraşelor este mai deasă, mai necurată 
decât cea după Flămânda, când diferinţa e aşa de mică între aceste 
două atmosfere? 

N-o fi oare causa că în oraşe gazul mortifer ce-l esală omul 
pestilează aerul cel plin de gaz vitafer? N-o fi oare că pe munte 
Poetul şi Artistul sunt singuri cu imaginaţiunea lor în faţa naturei, 
imaginaţiunea, acest daghereotip al lumii morale şi invisibile, ce 
reproduce tablourile din lumea Frumosului şi Nemărginitului? În 
vale, vuetul oamenilor, unit cu răutatea lor, sperie sufletul, ce 

sboară în regiunile ideale, rămâind numai bestia, bestia ce lucrează 
şi cugetă ca toate bestiile umane!... 

lată sorgentea distracţiunelor grave ale cugetătorilor, ale celor 
ce trăesc mai mult o viaţă internă şi ideală! 

Şi când amorul de femee, de copil, de părinţi, de patrie ori de 
umanitate recheamă sufletul în lumea materială şi prosaică, numai 
aceste dulci nuanţe ale amorului divin ţin sufletul în închisoarea lui, 
făcându-i catenele uşoare şi dulce veninul societăţilor corumpte 
sau barbare. 

De aceea Poetul şi Artistul se complac ei atât de mult lângă 
femee, sorgentea amorului: inima ei e puntea de lumină ce con- 
duce sufletul nostru în cele mai înalte regiuni ale Frumosului şi 
Infinitului; e fântână de viaţă, de ambrosie şi de poesie! Aripele 
sau lira geniului eşti tu, o amor; iar residența amorului e inima 
femeii! 

Ce n-ar deveni oare femeea când s-ar da sufletului ei direc- 
țiunea ce o recomandă Fenelon şi Aime-Martin? Atunci, fără 
esagerațiune, femeea ar fi adevărata Provedinţă a omului! 

Adio, Musa mea poetică! lată-ne în lumea prosaică! 

Adio, Flămânda! Oriunde soarta m-o arunca, tu vei fi stela 
polară a sufletului meu! 


214 


CAPITOLUL XII 
JUDEŢUL MUŞCEL 


Firea Câmpulungul este capitala judeţului Muşcel, am 


crezut de datorie a da lectorilor mei o idee repede despre statistica, 
monumentele istorice şi peisagele pitoreşti ce se află în acest judeţ. 

Judeţul Muşcel s-a numit astfel de la dealurile cu fânețe şi cu 
dumbrăvi de care e plin acest district; prin urmare, de la munticel 
s-a făcut muşcel, fiind plin de munţi mici. 

Marca acestui judeţ este porumbiţa cu ramura verde în gură, 
şezând pe o cracă de arbore: alusiune la descălicarea lui Negru 
voievod în Câmpulung, când a fundat prinţipatul românesc; prin 
urmare, porumbiţa aici e emblema regenerării, a speranţei, a 
bucuriei. 

Muşcelul zace între Carpaţi, Argeşul şi Dâmboviţa; şi este 
dintre cele mai muntoase districte ale României, după cum arată 
chiar numele lui de Monticelle. 

Muşcelul are două plaiuri şi trei plăşi: plaiul Dâmboviţa, 
numit astfel de la râul Dâmboviţa, ce-şi are sorgenta (isvorul) în 
Carpaţi, ca toate râurile din România. 

Plaiul Nucşoara, numit astfel de la satul Nucşoara dintr-acest 
plai. 

Plasa Argişelul, de la râul Argişelul. 

Plasa Râurile, de la mulțimea râurilor şi gârlelor ce o udă în 
toate direcţiunile ei. 

Plasa Potgorie, de la dealurile cu vii, numite în limba slavonă 
potgorie!. 

— Ce avem de văzut în judeţul Muşcel? mă întrebă un amic în 
vara acestui an (1856). 

— În fiecare plai şi în fiecare plasă e de văzut câte ceva; aşa, 
spre esemplu, în plaiul Dâmboviţa: Nămăeştii, satele Rucărul şi 





! Vezi nota F. 

Dragoslavele, Dâmbovicioara cu grota ei, în fine, cetăţuia de la 
Orăţii şi cetatea lui Negru-Vodă de la Stoeneşti. 

În plaiul Nucşoara: băile de la Bughea, schitul Ciocanul, 
monastirea Aninoasa, satul Corbii, un vulcan stins la satul..., o 
mină de sare abandonată la Slănic, ruine de palate domneşti în 
satul Domneştii. 

În plasa Potgorie: Goleştii, mănăstrirea Râncăciovul şi ruinele 
unui palat vechi de când cu tătarii, în satul Dobreşti. 

În plăşile Râurile şi Argişelului vom vedea peisage încântă- 
toare, dar niciun monument istoric, afară de monastirile Valea şi 
Vieroşul şi o biserică a lui căpitan Radu (haiducul). 

— Cum poate cineva visita aceste locuri? 

— Călare. 

— Ne putem procura cai fără greutate? 

— Cu bani capeţi toate. 

— Ce e de trebuinţă pentru o călătorie de felul acesta şi în ţara 
noastră? 

— Cal bun, manta bună, cisme bune, un sac cu primenele, un 
sac cu merinde; şi, mai presus de toate, bani, cari sunt factotum. 

— Când plecăm? 

— Mâine chiar. 

A doua zi, eu şi câţiva amici din Câmpulung însoţirăm călări 
pe amicul nostru de colegiu în călătoria sa prin Muşcel şi 
începurăm mai întâi cu plaiul Dâmboviţa. 

La o distanţă ca la o semi-oră de Câmpulung, spre nord, 
deterăm de satul Nămăeşti. 


Schitul Nămăeşti 


— Ce ştii despre acest schituleţ? mă întrebă amicul meu. 

— Numele lui se zice că ar fi derivând de la latinescul „nemo 
est” (nu e nimini), de unde, Nămăeşti, ca de la „zernens”, Zărneşti. 

Istoricul Engel zice că apostolul Andrei, însărcinat cu pro- 
pagarea Evangheliului în Bisanţ, Tracia, Schitia şi ambele Dacii, 
coborând din Dacia Superioară în Dacia Inferioară, pe la Bran (pe 
la Zărneşti), şi ajungând la locul acesta, s-ar fi uitat pe fereastra 
unui templu păgân ca să vază un preot, de la care vrea să înceapă 

propaganda creştină; nezărind pe nimeni în templu, se zice că s-ar 
fi întors către soţii săi de călătorie şi ar fi zis: nemo est; de unde, 
Nămăeşti. 

— AI citit singur acestea în Engel? 

— Nu, căci nu cunosc limba germană; însă m-a asigurat 
cineva că ar fi citit acestea cu ochii lui proprii. 

— Se poate. Dar biserica aceasta în piatră trebuie să aibă şi ea 
istoria ei sau cel puţin tradiţia e1? 

— Negreşit. lată ce zice tradiţia: 

„Un cioban păştea oile pe această piatră mare. Într-o noapte i 
se arată în vis Maica Domnului, care îi zice: 

— Scoală şi sapă sub tine şi vei afla o icoană într-o bisericuţă 
de piatră; aci vei face tu biserică în cinstea şi slava intrării în 
biserică a Fecioarei Maria, isvor de viaţă şi de tămăduire. 

Ciobanul meu se scoală tresărind, se uită împrejur şi nu vede 
nimic; se culcă iar şi adoarme. Abia îl fură somnul şi Fecioara 
Maria i s-arată a doua oară în vis, repetându-i aceleaşi vorbe; în 
fine, aceasta se repetă până de trei ori. Atunci ciobanul se pune pe 
săpat: sapă trei zile şi trei nopţi. Unii zic că ar fi săpat singur; alţii, 
că ar fi descoperit visul său şi bătrânilor din satul Nămăeşti; 
aceasta e mai de crezut. După trei zile şi trei nopţi de săpat, 
ciobanul nostru dă de o bisericuţă de piatră, în formă de grotă, cu 
icoane şi cu odoare bisericeşti: icoana era chiar icoana ce o vezi în 
stânga, cum intri în biserică, a căria faţă abia se mai cunoaşte de 
multele sărutări ale evlavioşilor creştini; are rochie de argint şi la 
gât salbă de monede de aor! 

— Sacra simplicitas! oftă amicul meu. 

— Tradiţia zice că satul Nămăeşti a avut o contribuţie şi a 
prefăcut grota în biserică, cum a fost mai înainte; dar fiindcă 
icoana, de vechime şi de umezeală, se ştersese, un zugrav se bizui 
a o drege el, încât să o facă ca nouă, ca eşită din chiar mâna 
primului artist, când penelul atinse faţa Fecioarei, Fecioara, 
formalisată de această cutezanţă, îi şterse e palmă straşnică, fără să 
ştie bietul zugrav de unde îi vine aceasta; înţelese însă că e din cer 
şi lăsă lucrul cum îl aflase, rămâind bietul creştin cu mâna uscată 
din minutul acela.” 

Aceasta e tradiţia. 

— Dar părerea d-tale? 

— Părerea mea este că, înainte de urcarea creştinismului pe 
tron (înainte de 330 d. H.) grotele, catacombele, subteranele, ser- 
veau primilor creştini de locuri de propagare şi de ascunzători, de 
biserici, în fine; persecuțiile cesarilor şi patricilor nu le permiteau 
primilor creştini a propaga de faţă principele de libertate şi drep- 
tate, de egalitate şi fraternitate, proclamate de Crist pe Golgota. 

Aşadar, fiind creştini în Dacia şi înainte şi după Traian, aceşti 
creştini, până la Constandin cel Mare, propagau Evangheliul în grote 
de felul acesta la munţi şi în subterane, artificiale sau naturale, la 
câmpii. Aceste grote şi subterane serveau de biserici sau eclesii 
(adunări de credincioşi), unde se serbau misterele creştinismului. 
Ca odinioară, la elini, la egipteni şi la indieni, numai cei iniţiaţi în 
misterele sacre făceau parte din acele soţietăţi secrete, al căror 
scop era propagarea ideilor de libertate şi fraternitate. Din aseme- 
nea soţietăţi eşiră Brama [sic], Zoroastru, Confucius, Apollon, 
Pitagora, Zamolcs, Numa, Moise şi, în fine, Salvatorul omenirii. 

După urcarea crucii pe tronul cesarilor, grotele şi subteranele 
se abandonară, suplinindu-se cu temple sau biserici, unde se pro- 
paga de faţă morala evanghelică; atunci grotele şi subteranele, din 
cutremure şi deluviuni, se astupară;, multe, poate, închid în sânul 
lor şi azi icoane şi vase bisericeşti, necesare la serbarea misterelor 
creştine sau păgâne. 

În multe subterane, descoperite de păstori, de copii şi de 
refugiaţi, s-au aflat tauri de aramă şi alte animale, cu un mecanism 
admirabil, ce ascundeau tresaure regale, precum spun bătrânii. 

Chiar piatra aceea boltită, cu o ferestrue în coastă, despre nor- 
dul schitului unde ne aflăm, conţine poate icoane şi vase scumpe 
de altar [sic]; poate şi vreo mamină în felul statuei lui Memnon: căci, 
după spusa multora, şi chiar a stariţei actuale (maica Elisaveta), 
care într-adins a privegheat nopţi întregi, la zile determinate ale 
anului, se aud noaptea, uneori, sunete armonioase, asemenea unei 
orchestre formate din arpe eoliene. 

— Poate fi şi efectul aerului ce intră prin vreo gaură nevăzută 
şi care mişcă în întru ceva sticle sau ceva vase răsunătoare. În tot 
cazul, ar fi bine ca maica Elisaveta, care a înfrumusețat aşa de 
mult schitul acesta romantic, să mai economisească banii, ca să 

încerce a face o gaură prin care să pătrunză în grota aceea: căci, 
am presimţirea şi convincţia, va afla şi acolo icoane sau antichităţi 
romane de mare importanţă. Atunci părerea poetului s-ar schimba 
în siguranţă istorică. 

— Aproape de schitul acesta mai este vreun alt schit? 

— Este Ciocanul, în plaiul Nucşoara, schit de călugări. 
Abatele (stareţul) Ciocanului e confesorul cuvioaselor maici de la 
schitul acesta... 

Subt acelaşi colţ, din faţa schitului, este o grotă unde s-a aflat 
o cămaşă romană de fer, care se zice că ar fi cea de la Muzeul 
Naţional de la Sf. Sava; cum şi nişte săgeți şi monede dace şi 
romane. Această grotă are însă o intrare prea strâmtă şi pericu- 
loasă, unde numai copii de opt şi zece ani se pot introduce. Prin ea 
trece şi un isvor mare de apă, care iese la lumină tocmai la poalele 
muntelui din faţă, la locul ce se zice Topliţa, visitat de mulţi 
călători. La mai | merg acolo mulţi câmpulungeni de serbează 
zioa larilor romani.! 

Ne urcarăm în piatra Nămăeştilor. De aci Câmpulungul se arată 
ca un stol mare de păsări; râurile se par (ca) nişte şerpi argintii, la 
poalele acelor colți ce fură adăpostul naţionalităţii române; iar 
satele, semănate pe văi, par că sunt turme de oi dormind la umbră. 

După o semi-oră de contemplare, coborârăm; şi, după ce 
visitarăm şi Topliţa, apucarăm apoi drumul spre Rucăr. 


Satul Rucărul 


— Ce ştii despre satul acesta? 

— Ceea ce mi-au spus bătrânii locului şi ceea ce am putut afla 
prin hrisoavele lor. 

lată ce ne spun bătrânii rucăreni: 

La trecerea lui Negru-Vodă din Făgăraş, în Câmpulung l-a 
întâmpinat, subt Orăţii, o ceată de haiduci români, al căria căpitan 





! Vezi Foaia minţii, 1843 sau Viaţa lui Numa în Plutarh. 

se numea Bercea, din care se trage familia lui Sbârcea!. Căpitanul 
Bercea căzu în genunchi înaintea lui Negru voievod şi zise: 

— Mărite Doamne Negru, bună fie venirea Măriei Tale la 
vechea moşie părintească! Domnul să-ţi ajute a o scăpa din ghiara 
păgânului! 

— Amin! răspunde Negru-Vodă. Ce vreţi voi? 

— Vrem să urmăm pe Măria Ta, ca să fim şi noi de ajutor 
Măriei Tale la goana tătarilor din Țara Românului. 

— Veniţi după mine, le răspunde Negru. 

Ceata de halduci, cu căpitanul ei Bercea în frunte, urmă 
eroului de la Jidava (Romula). Pe drum însă Negru-Vodă fu curios 
a afla genealogia acestei bande de haiduci, cum şi altele ce-l 
interesa în privinţa liberării patriei sale. La locul unde poposi 
oastea spre a repaosa, Negru cheamă pe Bercea şi îl întreabă: 

— De unde sunteţi voi? 

Bercea atunci răspunde pentru toţi: 

— Noi suntem de fel din Vrancea Moldovei”, fugiţi d-acolo, 
cu alți mulţi fraţi d-ai noştri de frica tătarilor, şi ne-am adăpostit, 
cu alţi fraţi din ţara Măriei Tale (România), la satul Rucărul, de 
lângă Olt, ţinutul Făgăraşului. Toţi românii, moldoveni şi munteni, 
dimpreună cu fraţii noştri ardeleni, am ţinut potecile munţilor, ca 
să oprim pe păgâni să nu răsbească în ţara Bârsei şi în ţara Oltului, 
care a fost din vechime cuibul românilor şi adăpostul lor în timpi 
grei, de câte ori păgânii călcau pământul acesta al lui Decebal. 

După ce tătarii fuseră puşi pe goană de români, noi, o ceată 
de haiduci, ca vreo douăzeci, am coborât plaiurile încoa şi ne-am 
aşezat în aceşti colţi, făcând vânătoare de tătari şi de căprioare; din 
vreo douăzeci, am rămas numai doisprezece; cu mine, treisprezece. 
Şi auzind noi de venirea Măriei Tale, am eşit din codri şi am venit 
să cădem la genunchii Măriei Tale, ca să te milostiveşti asupra 
noastră şi să ne dai şi nouă locuri de locuit în preajma acestor 





' Muntele despre apus, ce domină satul Rucărul, se numeşte Căpitanul şi 
a fost proprietate a familiei Sbârcea; de unde înţelegem că la împărțire l-a 
oprit Bercea pe seama lui. 

* Vezi: Cartea Moldovei de Cantemir, pp. 23-66. 

munţi; şi să fim birnici ai Măriei Tale şi ajutor să-ţi dăm la oaste, 
ori de câte ori vei avea nevoie de noi. 

Negru-Vodă îi luă cu el şi după triumful ilustru de sub murii 
Jidavei, unde Bercea şi ai lui se purtară ca nişte adevăraţi români 
şi haiduci, demni de numele şi de faptele fundatorilor Romei!, 
Bercea şi consorţii lui primiră de la Negru, spre locuinţă şi apă- 
rare, mai tot hotarul satului Rucărul. Și fiindcă şi ei, ca fundatorii 
Romei, erau fără neveste, se însurară cu fete de român din diferite 
sate; în urmă Bercea trimise doi haiduci d-ai lui de mai chemă vro 
duzină de flăcăi din Vrancea Moldovei şi din Rucărul Făgăraşului; 
şi lipindu-se lângă dânşii şi alţi consângeni d-ai nevestelor lor, 
fundară cu toţii satul Rucărul. 

Negru voievod le dete drepturi ca moşnenilor câmpulungeni, 
având un pârcălab (jude) neatârnat de vătaful de plai şi câţiva aleşi 
cu drepturile pârgarilor Câmpulungului. 

Hrisoavele ce posedă Rucărul azi” au, mai toate, următoarea 
coprindere: 

„Să nu fie supuşi ispravnicilor şi vătaşilor de plai, şi vame- 
şilor din Dragoslavele, nici să se ştie de alţi plăiaşi, ci să se judece 
de ai lor pârcâlabi, ei între ei, numai ei să fie datori a da zapis la 
vistieria Domniei Mele că vor plăti birul şi vor păzi bine toate 
potecile graniţei despre Ardeal: căci, după hrisoavele ce am văzut 
Domnia Mea la mâna moşnenilor rucăreni şi dragosloveni, de la 
alţi fraţi domni din vechime, întărim şi noi acest hrisov etc. etc.” 

În hrisovul lui Şerban 1 aflăm următoarele rânduri, ce le repetă 
şi hrisovul lui Matei şi ocolnica de la 7306 (1798), noemvrie 30 
(prin care îşi împart moşnenii rucăreni în părți egale munţii, live- 
zile şi localul satului): 

„Răscumpăratu-s-a Rucărul din România, cu bani gata, peste 
tot coprinsul satului, din munte, din câmp, cu pădure, cu uscat, cu 
apă, cu tot, şi ca tot hotarul satului, de la jupâneasa Buica şi jupâ- 
neasa Ilinca, fetele doamnei Florica, după cum scrie şi hrisovul de 





! Vezi în Plutarh Viaţa lui Romulus, tom I, pp. 99-100. 

” De la Şerban 1 (1602); de la Ilieş (1628); de la Matei (1634); Şerban 
Cantacuzino (1680); Alex. Ghica (1767), Nicolae Mavrogheni (1787); 
Const. Ipsilanti (1802) şi altele. 

răscumpărătoare de la răposatul domn Matei Basarab voievod, cu 
leatul 7142 (1634), februarie 18”. 

Din acestea înţelegem că actul feudal al lui Mihai Viteazul, 
de la 1601, care lipea pe clăcaşi de proprietatea domnească şi 
boierească, sub numire de vecin sau rumân' (sinonim cu iobagii 
sau sclavii), a lovit şi pe satul Rucărul, care s-a răscumpărat de la 
nepoatele lui Mihai Viteazul. Însă cum a devenit satul acesta 
proprietate domnească, dacă odată, după câte văzurăm, el a fost 
comună liberă ca Câmpulungul? El atârna de coroană, având 
dreptul de a se cârmui de la sine şi a plăti o sumă oarecare la 
coroană, ce o fixa domnul însuşi. 

Rucărul a trebuit să fie proprietate a Negrilor şi a Mircilor, ca 
astfel, a ajuns în stăpânirea lui Mihai Viteazul (prin moştenire sau 
cumpărătoare) de la nepoţii căruia s-a răscumpărat, având mijloc 
rucărenii a se înavuţi din venitul munților şi din haiduciile lor 
secrete. 

Prin urmare, Rucărul, până la Şerban I (1601-1611), a fost sat 
domnesc; şi locuitorii, clăcaşi domnești, bucurându-se de oarecare 
privilege domneşti. După răscumpărarea lor de la prinţesele Buica 
şi Ileana, nepoatele lui Mihai Viteazul, rucărenii deveniră moşneni 
adevăraţi şi liberi pe deplin, cum arătarăm mai sus, neatârnaţi de 
funcţionarii publici respectivi şi cu însărcinarea de a păzi marginea 
țărei despre Transilvania. Ei se bucurară atunci de toate drepturile 
soldaţilor grăniţari din alte sate. Rucărenii stăpâniră munţii şi 
moşia Rucărului de-a valma, până la 1798, când se împărţiră între 
ei, cum arată cartea lor de împărțeală, de la 30 noemvrie 7306. 

Localul satului Rucărul a fost la început (înainte de 1600) pe 
lunca de sub Posadă, mai la nord sau mai pe deal, unde se văd şi 
azi ruine de case şi de o biserică, ce se numește Biserica Jidovească 
sau Tătărască, pe ruinele căria s-a ridicat biserică creştină. În 
ruinele de sub Posadă s-au aflat săgeți şi alte antice dace, romane 
şi tătare. 

Cu toate astea, iată ce mai spun bătrânii locului despre acest 
sat istoric: 





! De aci să fie ideea degrădătoare şi meprisabilă ce era lipită de vorba 
rumân până la 1831? 

„Rucărul nostru, domnule, este un roi, roit din satul Rucăr din 
Țara Bârsei, acest hotar mare de moşie, ce nu crez să-l mai aibă alt 
sat în Țara Românească, îl stăpânim după un hrisov vechi al lui 
Negru voievod, care s-a repus când cu pribegirile moşilor noştri pe 
la Moldova şi Ardeal. Câte hărţi vechi d-ale noastre n-or fi p-acolo 
şi azi. După o copie a acestui hrisov, ce s-a aflat la Moldova, ne- 
am răscumpărat dupe rumânie: căci de multe răsmiriţe, căzuserăm 
în robie; apoi, însufleţind, ne-am răscumpărat de la fetele doamnei 
Florica, Ileana şi Buica, cum glăsuesc chiar hrisoavele noastre. 
Avem multe rude în Moldova; şi adesea fugeam noi la modoveni 
şi moldovenii la noi, în vremi grele de răsmiriţe şi de tătari. Unii 
din aceia ne-au luat multe hârtii d-ale noastre, din cari au mai scos 
câteva de la ei părinţii noştri, zălogind munţii noştri la boierul 
Gheorghe Rucăreanu; şi cu banii arenzii, trimițând ei oameni pri- 
cepuţi (ca d-alde tata lui Ionică Dobrin, ce a fost pârcălab 36 de 
ani) ne-au adus sumă de cărți, cu cari am răscumpărat multe locuri 
şi munţi, luaţi cu japca (sila).” 

— Aliată Rucărul! zise amicul meu, coborând Pravăţul. 

— Nu, amice; acela e satul Dragoslavele, unde a fost schela 
sau vama veche a Dragoslavelei. 

— Ce ştii despre dânsul? 

— Tradiţia zice că moşii dragoslovenilor sunt ţigani rudari, 
cari făceau copăi, mături şi altele; şi sunt veniţi ei tot din Moldova, 
după spusa bătrânilor. 

Dragoslovenii avură soarta rucărenilor, şi sub Şerban I se 
răscumpărară şi ei. Costandin Basarab Cârnul, la 1658, le-a dăruit 
mai mulți munți, mai cumpărând şi ei de la moşneni Albeşti”. 

— Ce e de văzut aici? 

— Acea cruce din marginea satului, despre sud, din timpul lui 
Mihai Viteazul. 

— Ce coprindea ea? 





' Hotarul satului Rucărul se întindea odată, spre nord, până la Bran; 
probă: pomelnicele de la bisericele din satele Şirnea, Moeci şi altele, cari 
spun că ctitori la acele biserici sunt rucărenii, ce le-au dotat cu livezi de 
fân şi munţi, aflaţi azi în hotarul Austriei. 

” Cartea isprăvnicatului din 1801, aprilie 4. 

— E toată scrisă în limba sârbească: se vede însă, după dată şi 
marcă, că e ridicată de însuşi domnul Mihai Bravul!. 

— Dar biserica aceasta, în formă de citadelă? 

— Nu ştim ce a putut fi mai-nainte; însă inscripţia zice că e 
făcută de Grigorie I Ghica I, la 1660, şi reparată în mai multe 
rânduri. 

De aci plecarăm la Rucăr, unde dormirăm noaptea; a doua zi, 
cumpărând lumânări de ceară pentru grota de la Dâmbovicioara, 
pornirăm prea de dimineaţă, ca să putem visita mai multe locuri şi 
seara să fim înapoi iar la Rucăr, spre a putea gusta un repaos 
liniştit. 

La Podul Dâmboviţei, unde era vama acum trei ani şi unde 
iar s-a mutat astăzi, văzurăm crucea de piatră ridicată în timpul 
domnirii Brâncoveanului, cu ocasiunea reparării podului de peste 
apa Dâmboviţei, din acest loc. 

Peste câteva minute intrăm pe gura Dâmbovicioarei. 

— Al citit, întrebai pe amicul meu, descrierea ce o face despre 
Dâmbovicioară dl. Cezar Bolliac, cu ocasiunea călătoriei sale din 
1845? 

— Nu, îmi zise amicul meu. 

— Este bine descrisă, pe cât pana românului poate descrie 
asemenea lucruri. 


Dâmbovicioara 


O cascadă frumoasă şi un pasagiu de o jumătate de oră, 
printr-o strâmtoare de trei-patru stânjeni, ai căria păreţi de calcar 
se unesc cu cerul, care n-a văzut niciodată adâncimile ei şi care nu să 
luminează decât din răsfrângerile valurilor de cristal ce să prăvă- 
lesc pe bolovanii ei în domenurile gârliţei ce s-a zis Dâmbovi- 
cioara. Muşchiul umezelei şi enuperul sunt toată bogăţia astui 
pasagiu îngrozitor; şi perechile nedespărțite de petrari, cari dom- 
nesc fiece buting, îi este toată animalitatea. Nimic mai sălbatic 
decât acest pasagiu: brazii se agaţă pe scafele lui şi îşi înalță 





Mai târziu vom da lectorilor o copie după coprinsul acelei cruci 
domneşti. 

piramidele alăturea cu stânca ca să-i poată zări lumina; şi sgomo- 
tul fioros al gârlei cei repezi, ce se sparge în frunţile baricadelor de 
bolovani năprasnici, în preajma cărora spumează mânioasă şi 
împrăştie nuori de spumă în tot lungul domeniului ei, uimeşte sim- 
țirea. Acest pasagiu ce are proprietatea a face vara iarnă şi iarna 
vară, posedă o peşteră minunată şi o mare stâncă de marmură la 
intrare. 

— Departe e această grotă? 

— O oră de la intrarea în Dâmbovicioară. 

— Dar apa aceasta, numită Dâmbovicioara, de unde îşi ia 
începutul? 

— Din Piatra lui Crai. 

— Aş dori să văz aceasta. 

— De ne vom grăbi, se poate. 

După ce sosirăm în grotă, unde ne însemnarăm şi noi numele 
lângă mii de însemnături ale celor ce visitaseră grota, ne oprirăm 
aci vreo douăzeci de minute spre a admira acele stalactite minu- 
nate, de toate formele: operă sublimă a naturei! 

În fund de tot aflarăm câteva din următoarele strofe, scrise de 
un poet în inspiraţiunea sa poetică, la vederea acestor minuni 
neimitate ale naturei: 


„Sublimă eşti natură! 
Ce pană îngerească 

Ce limbă omenească 
Putea-vor să esprime 
Minunele-ţi sublime? 


Putere creatoare, 

Tu singură eşti mare! 
Tu numai poți s-arunci 
Arcade peste munţi, 
Formând grote adânci 
În sânul unor stânci 
Cu mii de stalactite, 
De forme felurite! 

Te numai poţi să-nalţi 
Molifţi şi brazi înalţi 

Pe muri groşi de granite, 
Cu scope ascuţite, 

Cari ascund în nuor, 
Pleşuvă fruntea lor! 


S-apuci gârle spumoase 
În râpe-ntunecoase; 
S-asvârli, cu vuet mare, 
Torente urlătoare 

În văile profunde, 

În cari nu pătrunde 
Nici rază de lumină, 
Cum nici vreo jivină ! 


Troenii de zăpadă 

Îi grămădeşti grămadă 
Prin râpele râpoase, 

Cu creste lungi, pletoase, 
Ce-ascunde fruntea lor 
În cel mai înalt nuor 
Colo, unde-Acuilonul 
Îşi puse pavilionul; 

Şi vulturul bărbos, 

Al său sbor grandios! 


Mic eşti, o, muritor, 
Pe lăngă Creator! 
Atom MICroscopic, 
O umbră, un nimic!” 


În grotă însă figureasă numai vreo două strofe; celelalte ni 
s-au comunicat de autorul însuşi, care ne rugă a-i tăcea numele. 

— De ce n-ai scris toate strofele? îl întrebarăm noi pe poct. 

— Căci abia am aflat locul neted şi pentru acelea cari se vor 
şterge peste câţiva ani de umezeală sau de oameni. 

— Le vom scrie dar noi pe tabla tipărită, ca să nu se mai 
şteargă niciodată. 

După ce descărcarăm mai multe umpluturi de pistol, cari 
făcură să se sguduie păreţii grotei ca de un cutremur teribil şi după 
ce luarăm ca suvenire câteva stalactite ce ni se părură mai fru- 
moase, plecarăm. La eşirea din grotă, stinserăm luminele: atunci 
lumina zilei, care pătrundea în întunerecul muntos al grotei, ne 
arătă albul zilei în toată puterea cuvântului. Recomandăm aceasta 
celor ce vor voi a visita grota, spre a vedea un joc al luminei 
nedescris! 


Orăţiile 


De la grotă apucarăm în sus pe Dâmbovicioară, tot printre doi 
păreţi de calcar, până la locul unde iese din munte apa Dâmbovi- 
cioara. Aci, după un repaos d-o semi-oră, o luarăm spre răsărit, 
eşind tocmai la vama nemţească. 

Aci ne mai oprirăm o oră, ca să mai resufle caii; şi după ce 
admirarăm, din cel mai înalt vârf, peisagiul cel despre nord, 
pornirăm înapoi la Rucăr pe la Colţi şi pe la Orăţii. Arătai ami- 
cului meu urmele unui mur gros ce unea odată Colţul cu celălalt 
munte din stânga, cum mergi spre sud, cum şi brâul de mur ce 
încinge pe la mijloc muntele Sasului, şi care abia se mai cu- 
noaşte azi. 

— Aci, observă amicul meu, a fost odinioară locul de 
adăpostire şi de apărare al moşilor noştri daci, români traiani, în 
Mediul Ev, de aci ţinură ei în respect pe barbari, cari se înturnau 
înapoi tot pe drumul de unde veniseră, ruşinaţi şi zeciuiţi! 

La Orăţii descălicarăm şi ne urcarăm sus la cetăţuia ruinată 
de d-asupra Orăţii. 

— De cine e făcută această cetăţuie? 

— După nume şi după formă, pare a fi făcută de turci, în 
secolul trecut, când cu resbelele Porții cu Austria: cam pe la 1737. 

— Şi cum se cheamă această cetate? 

— Piscul Turcului, proprietate e moşnenilor rucăreni. 

— Şi ce zic bătrânii rucăreni despre dânsa? 

— Unii zic că e din timpul turcilor, când s-au bătut ei cu 
nemţii; alţii, de când cu tătarii. 

— De turci trebuie să fie, fiindcă e de stilul turcesc: seamănă 
cu ruinele cetăților dupe marginea Dunării. Apoi chiar numele ei 
ne încredinţează că e ridicată de turci. 

După aceea visitarăm şi Valea Cheii, care e Dâmbovicioara 
în miniatură. 

În fine, pe la douăsprezece ore, eram în Rucăr, unde 
dormirăm somnul drepţilor, până la opt ore dimineaţa. 

La zece plecarăm la cetăţuia lui Negru-Vodă, unde, până a nu 
ajunge, puserăm la cale d-ale mâncării în satul Stoeneştii spre a nu 
suferi de foame la înturnarea noastră de la cetate. 


Cetăţuia de la Stoeneşti 


În două ore eram pe creasta muntelui unde e cetatea lui 
Negru-Vodă de la Stoeneşti. 

— Cum ţi se pare, întrebai pe amicul meu, această cetate 
cavalerească? 

— O cetate de apărare, demnă de geniul cavaleresc al fundato- 
rului României! 

— Precum vezi, numai despre nord are un mur de piatră peste 
un abis; ceilalți păreţi ai cetăţii sunt stâncă goală. Pe treptele 
acelea, săpate în piatră ca nişte scări, urcau moşii noştri, pe 
crestele acelor colți păzeau sentinelele lor! 

— Aceşti coli caută să fie găunoşi? 

— Aşa spun bătrânii. 

— Ce mai de arme şi bani vechi vor fi zăcând sub picioarele 
noastre! Dar apă de unde-şi procurau el aici? 

— Cu scripeţi dintr-o vâlcea cu apă cristalină, despre răsărit. 
Unii bătrâni zic că, în colţul altarului, despre sud, era un isvor, 
care s-a astupat de câţiva ani numai. 

Visitarăm, în fine, şi bisericuţa cu două altare, despre care am 
vorbit destul la capitolul II, partea I. 

— Aici nu văz moaştele poetului din grota de la Dâmbovicioara? 

— La 1852 se citeau pe un părete al bisericii următoarele trei 
strofe, pe cari le-ar fi şters, se zice, un subcârmuitor şi un comandir 


de graniţă: 


La umbra lui Negru-Vodă 


O umbră ilustră şi nemuritoare 

A lui Negru-Vodă! Tu, căpitan mare, 
Ce fundaşi pe colţul ăstui munte-nalt 
Astă citadelă, ca o apărare 

Contra devastării oardelor barbare, 
Cari atâţi secoli ţar-a inundat! 


Spune-mi, credeai oare că ai tăi urmaşi 
Or să fie atâta de ingraţi şi... 

Încât să meprise tot ce e antic? 

Eată, ei lăsară să cază-n ruine 

Aste monumente, de glorie pline! 
Mare fu strebunul! lar nepotul, mic! 


Umbră a lui Negru, scoală din mormânt 
Ca să-şi vezi nepoţii în ce stare sunt! 
Căci având o ţară cu astfel de tării, 
Suferă în tăcere... 

Umbră a lui Negru, caută din cer, 
Şi-ntăreşte braţul slabilor tăi fu! 


— Sunt frumoase, observă amicul meu. 

— Seamănă cu poetul care să numeşte Ghimpescu. 

— Sulul e omul! a zis marele naturalist Buffon. 

— Să revenim la eroul nostru, de glorioasă memorie. Priveşte, 
te rog, posiţiunea minunată de apărare! Trei colţi înalţi în trei 
direcţiuni opuse, servind de turnuri de cetate; în loc de şanţuri, 
abise înfiorătoare, cu o gârlă spumegândă în fund, semănată de 
bolovani gigantici; şi în faţă, acel munte numit Doamnele, în 
memoria locuinţei Doamnei Ana, soaţa lui Negru voievod. 

— Dar ce făcea ea acolo? 


230 


— D-acolo vorbea ea cu bărbatu-său, zic bătrânii. 

— Nu cu gura, ci cu buciumul. 

— Se înţelege, dacă trebuie să credem tradiţia: altfel, am face 
din eroii noştri nişte ciclopi; şi ei nu erau decât nişte oameni ca 
noi, însă cu sufletul mare. 

Tradiţia mai zice că din acest vârf se făceau două drumuri pe 
culmea munților: din ele, unul mergea drept în albia Dâmboviţei, 
şi altul drept în muntele Sântu Ilie; când s-ar curăța aceste două 
drumuri, am putea umbla pe ele ca pe o şosea. 

— Se poate. Dar ia spune-mi, rogu-te, ce or fi însemnând acele 
lespezi de piatră în formă de basin? Dar acele două urme de picior 
săpate în piatră? 

— Acolea au fost baia de scăldătoare a lui Negru-Vodă, unde 
să îmbăia cu grațioasa Doamnă a Măriei Sale, după vechea datină 
romană; acestea sunt urmele piciorului eroilor noştri, urmele 
încălțămintei lor. 

Negru, ca să-şi imprime numele său şi în aceasta, a pus, pe de 
o parte, de i s-a săpat în piatră cisma sa de bărbat şi cismuliţa 
nevestei lui; iar pe de alta, a pus de a ridicat piatra aceea, în formă 
de pălărie tricornă, d-asupra acelei stânci din vale, fixându-o de 
piedestalul ei cu un piron gros de fer, întărit cu plumbi topiţi. 

— Cum? Acea pălărie de piatră nu este jocul naturei? 

— Nicidecum; e jocul geniului creator şi original al lui Negru- 
Vodă! Altfel, de mult criveţele ar fi rostogolit piatra aceea în 
fundul văilor. Ca să te încredinţezi de adevăr, pune scara şi vezi: e 
foarte uşor de urcat. 

La şase ore eram la Stoeneşti, unde rămaserăm toată noaptea, 
vorbind până la miezul nopţii, la lumina lunei pline, de eroismul şi 
de patriotismul proverbial al strămoşilor noştri, daci şi romani! 

A doua zi apucarăm drumul spre Câmpulung, pe muşcele, 
aşternute de tapete cusute cu cele mai felurite şi mirositoare flori! 
Cine n-a văzut muşcelele, n-a văzut nimic! Vezi muşcelele, şi apoi 
să mori! Sectatorul semilunei zice: „România este paradisul lui 
Maomet, unde Uriile să scaldă în râuri de lapte şi de miere, şi apoi 
se tăvălesc pe tapete de flori, răcorindu-se la umbra arborilor 
profumători şi îmbătându-se de cântecul dulce al cucului şi al 
privighetorului.” 

Însă, vai! De câte ori mă îmbăt de frumuseţile tale, o, patria 
mea, îmi aduc aminte de această profeție a lui Dante: „Italia! 
Italia! O, tu, cui feo la sorte dono infelice di bellezza!” 

Românie! Românie! fatală ţi-a fost frumuseţea. Era bine să 
nu fii aşa frumoasă! Dar chiar frumuseţea ta te va mântui: căci fru- 
museţea ta e frumuseţea sacră, frumuseţea bărbătească a Minervei; 
nu frumuseţea sfemeeată şi cochetă a Venerei. Românie, vei trăi şi 
vei fi Franţa orientală! 

După câteva zile de repaos în Câmpulung plecarăm a visita 
tot ce e mai de văzut în Plaiul Nucşoara; şi începurăm cu băile de 
la Bughea. 


Băile minerale de la Bughea 


— Păcat că nu să îngrijesc aceste băi de la Bughea! îmi zise 
amicul meu oftând. După cele ce am aflat, ar fi cele mai bune băi 
de reumatism. De ce nu se fac aci case bune de locuit? 

— Şi cine să le locuiască? 

— Oamenii neputincioşi: cei ce suferă de reumatism şi de alte 
maladii, pentru cari apa aceasta minerală e cel mai bun remediu. 

— Aceia sunt trimişi de doctori la băile streine. 

— Acolo pentru alte maladii şi aci pentru altele: acolo, avuţii, 
aci ncavuţii. 

— De când ţiu eu minte, abia vreo zece ammalaţi am văzut la 
băile acestea. 

— Poate s-or fi stânjenind oamenii şi pentru lipsa de toate care 
văz aici? 

— Înceapă a veni neputincioşii regulat, şi toate se vor face: 
proprietarul locului! are şi voinţă şi putinţă. 

— Băile din Prinţipate, îngrijite şi visitate, ar aduce foloase, şi 
pecuniare şi sanitare, însutit cât cele din streinătate. 

— Cine a stat însă a se gândi la aceasta în timpii critici ce i-am 
petrecut? 





! DI. Pandele Rucăreanu. 

Ciocanul 


După o oră eram la schitul Ciocanul. 

— Sunt multe schituri de cuvioşi în judeţul acesta? 

— Odinioară erau multe: schitul Nămăeşti (plasa Dâmboviţa), 
schitul Dobreşti (plasa Potgoria). 

Aceste două, de femei; cele următoare, de bărbaţi: 

— Schitul Budişteni (Potgoria) 

— Ciocanul (Nucşoara) 

— Ulita (Râurile) 

— Flămânda (Nucşoara) 

— Goleştii sau Hagiu (Nucşoara). 

Azi toate s-au concentrat în două: Nămăeştii de cuvioase şi 
Ciocanul de cuvioşi; amândouă însă abea însumează vreo trei 
duzini de cuvioşi. 

— Am observat un lucru curios: de un timp încoa nu prea e la 
modă călugăria între boieri, boiernaşi şi neguţători; chiar din 
țărani, numai cei viţioşi îmbracă rasa. Peste 50 de ani, schiturile şi 
chinoviile vor rămânea deşerte; cine le vor lăcui atunci acele palate 
călugăreşti? Dar veniturile lor, ce vor deveni ele atunci? 

— După timp şi împrejurări. Dacă ţara se va organisa cum se 
cade, atunci palatele călugăreşti vor adăposti văduve, orfani, scă- 
pătaţi, neputincioşi: vor fi spitale, şcoli, pensionate etc. 

— Care e venitul Ciocanului? 

— Venitul pasării sburătoare, ce trăeşte din grăunţii semănăto- 
rului şi ai treerătorului. 

— În fine, trebuie să aibă un venit? 

— Un codricel de pădure pentru foc de sobe, o livadă de fân 
pentru nutreţul vacilor şi al boilor şi o ogradă de pruni pentru 
rachiu; restul, mili domneşti şi creştineşti. 

Patru călugări sunt trimişi vara, regulat, în patru părți de 
lume, şi vin toamna, iar regulat, cu patru care încărcate: un car cu 
vin, altul cu porumb, altul cu nuci, prune, mere şi lână [sic]; şi al 
patrulea, cu burdufe de brânză, putini de lapte şi saci cu de toate. 

— Am observat că mai toți cuvioşii mor de oftică, de multă 
simţire şi puţină mâncare! 

— Cuvioasele însă fac excepţie la regula aceasta. 

— Pentru că sunt femei! Aşa! Femeile nu trăiesc numai cu 
trupul şi cu sângele Domnului? 

— Ştii ceva despre origina acestui schituleţ, al cărui venit cores- 
punde cu numele? 

— Din hrisoavele lui, aflăm că acest schit ar fi fundat către 
începutul secolului XVI de creştinii cei pietoşi de la Malu, cari, 
murind fără moştenitori, adoptară pe călugări ca fii sufleteşti. La 
început era dedicat Sântului Nicolae. Arzând de pârjoale (cari pe la 
munți se întâmplă cam des) se preînnoi la 1600, făcându-se schit 
de călugăriţe şi dedicându-se la Madona (intrarea în biserică). 
Arzând a două oară, tot de pârjol, s-a reparat d-a treea oară, prefă- 
cându-se iarăşi în schit de călugări, la 1610 august 10. De atunci 
schitul serbează amândouă hramurile. 

Cel mai vechi hrisov al schitului este de la Duca voievod, cu 
data 7185 (1677) martie 20. EI întăreşte privilegele vechi, acordate 
schitului de Matei (Basarab) şi alţi domni evlavioşi: scutire de 
oerit, dijmărit, vinăriciu şi altele. 

Al doilea hrisov e de la Al. Ipsilant, 1775 decemvrie 20. El 
întăreşte hrisovul lui Duca, adăogând la privilegele cele vechi şi 
altele noă, precum: 30 talere la zioa prasnicului, dupe cartea 
beliţilor boieri din 1773, decemvrie 31; scutire de şase scutelnice, 
cu pecetluit domnesc, în folosul schitului; şi un dar de 12 
posluşnici. 

În fine, al treilea hrisov datează de la 1827, februarie 24, prin 
care se sanctionează privilegiul de şase scutelnici. 

Iată tot ce ştiu despre acest schituleţ. Acum să întrebăm şi pe 
stareţ, ca să ne mai spuie şi Cuvioşia Sa cele auzite de la bătrâni. 

— Ce mai ştiţi despre schitul acesta, cinstite? părinte? întreba- 
răm pe stareţ. 

— Apoi, domnilor, nimic altă decât că la acest sfânt locaş s-au 
adăpostit creştini din multe oraşe, în multe rânduri, la vremi de 
resmiriţe şi de goane; iar mai cu seamă, când cu fumul. 

— Ce este fumul acela? 





1 Estract din nişte pomelnice vechi şi din spusele actualului stareţ. 
2 Vezi: Vocabularul lui Eliade la vorba „cinste”. 

— Apoi să vedeţi; la leatul 1802, octomvrie 14, în zioa de 
vinerea mare, câteva luni după cutremurul cel mare, care a dărâ- 
mat turnul Colţii, s-au pomenit oroşanii' cu un nuor de fum ce 
venea despre apus, aducând scântei de foc şi cărbuni de nuele; şi 
deodată îşi făcură oamenii spaimă şi începură a striga: turcii! 
turcii! 

Începură atunci creştinii a îngropa ce aveau mai scump; şi 
luând banii ce se întâmplau la îndemână şi câte o pereche de 
desagi cu borfe, începură a fugi, unii pe Jos, alţii călări, alţii cu 
căruțele cu boi şi cu cai; iar cei mai săraci rămaseră locului, 
neavând ce pierde şi ştiind că turcii nu vin peste ei... 

Deci apucară care încotro putu: unii spre Rucăr, alții spre 
Măţău şi alţii prin codrii şi găurele Plaiurilor”; au venit şi aici, 
după spusa bătrânilor, mai multe familii de neguţători, văzând că 
se sparge oraşul; şi şezură aci vreo două săptămâni, până când se 
întoarseră cei trimişi la Piteşti de boierii ispravnici şi aduseră 
vestea că nişte purcari şi ciobani, ce păşteau vitele în nişte păduri 
ale sfintei episcopii de Argeş, ar fi dat foc la nişte buşteni uscați; şi 
fiind multe uscături şi vânt mare cu vijelie, a luat foc pădurea şi a 
ars o bucată mare de codru din pârjolul acela şi fumul cu scântei, 
adus de austru spre oraş, a băgat spaima în oameni; şi s-a spart 
oraşul, cum vă spusei. 

— Nu era destul, zise amicul meu, suferinţele românilor, 
provenite din revoltele paşilor dunăreni, din resbelele Porții cu 
naţiile vecine şi din boalele epidemice?... 

— Păcatele creştinilor! oftă stareţul. 

— Dar păcătoşi furăm, părinte, noi românii! De la descălicarea 
lui Traian până azi, tot topor de oase a fost românul! Ce păcate 
mari vor fi făcut moşii românilor de s-au spart toate în capul lor? 

— Tainele lui Dumnezeu sunt nepătrunse, fătul meu! Pe cel 
ce-l iubeşte, Domnul îl ceartă... „Certând, te ceartă Domnul; dar 
morţii nu te dă”, zice Sfânta Scriptură. 

— Am fost prea iubiți de Dumnezeu! 





' Câmpulungenii 
2 Fe 
Carpaţii 

— O să fim şi fericiţi, fătul meu!... Tot răul are sfârşitul lui, ca 
toate în lumea asta! 

— Să dea Dumnezeu!... 

Plecarăm de la Ciocanu, lăsând ceva argint călugărilor pentru 
dânşii şi stareţului pentru biserică, după vechiul obicei. 

De la Ciocanu, pe îndreptarăm către satul Malu de Sus sau 
Ocheşti!, ca să vedem bisericuţa de lemn a satului, ce ne recheamă 
bisericele primei ere creştine, când casele Domnului erau simple 
ca primii creştini. Și inima acestora, plină de caritatea evangelică! 
Şi faptele lor, faptele apostolilor lui Hristos! 


Monastirea Aninoasa 


După ce admirarăm îndestul stilul bisericii şi costumul moş- 
nenilor mălureni, de acum câteva sutimi de ani, pornirăm spre 
monastirea Aninoasa, unde este egumen părintele arhimandrit 
Dionisie (Aninoşanu), un şef bisericesc care are şi cap şi inimă. 

— Trăeşti viaţă de filosof, părinte”! îl întrebă amicul meu. 
Această frumoasă singurătate, de care poetul este gelos, înalță 
sufletul la ideea nemuririi sufletului şi la ideea bunătăţii şi 
omniputinței divine! 

— Adevărat, răspunse venerabilul părinte; şi fiindcă totul se 
judecă prin comparare, apoi, în comparare cu mulţi, sunt prea 
fericit; însă adevărata fericire o produce liniştea cujetului şi par- 
fumul virtuţii, cum zice Fenelon; cu acestea, într-o grotă chiar 
(unde să fie o sobă, fiindcă sunt cam friguros), aş fi tot aşa de 
fericit ca aici; însă atunci cujetul-mi ar fi zis: „Omul evangelului 
nu este ursul din pădure, care trăeşte numai pentru sine”. Ar fi 
trebuit dar să viu iar în soţietate, căci omul e soţiabil. 

— Vorbeşti ca Solomon, părinte, îi zisei eu. 





! Vezi: Partea 1. 

? Capii bisericeşti, ca Dionisie Aninoşanu, ca Iosif Snagoveanul şi ca 
fostul redactor al Ecoului eclesiastic, nu se formalisează de simplul titlu 
de „părinte”, acesta-i flatează mai mult decât nemeritatul şi orgoliosul 
„Prea Sfinte”, mai sfinţi decât sfinţii. 

— Şi dumneata, ca poet, deprins a tămâia sexul frumos cu 
tămâietorul lui Apollon, îmi răspunse surâzând spiritualul egumen. 

— Cum tămâi şi Sfinţia Ta pe martirii crucii: oare femeea nu 
este azi martirul soţietăţii actuale?... Amândoi suntem preoţi ai lui 
Dumnezeu: unul tămâie cu smirnă, altul cu poesia; unul pe Florica, 
altul pe Madona. 

Părintele ieşi să vază d-ale mâncării, iar cu, cu amicul meu, 
cercetarăm biblioteca egumenului; aci aflarăm, între alte cărți 
morale, eclesiastice şi filosofice, pe Fenelon, pe Aim&-Martin, pe 
Chateaubriand, Les Evangiles de Lamennais şi altele de felul acesta. 
Aflarăm şi o condică manuscrisă, unde erau înscrişi toţi fundatorii 
şi egumenii acestei monastiri. 

Această mănăstire a fost făcută, ca biserică de mir, de clucerul 
Pan Tudoran Vlădescu şi de jupâniţa dumnealui Alisandra, la leatul 
7186 (1678), septemvrie 20, sub domnirea lui Duca voievod!. Către 
finitul vieţii sale, Tudoran Vlădescu (fiind atunci agă) s-a călu- 
gărit, primind numele de Teodosie monahul. Atunci el prefăcu 
biserica de mir în monastire de călugări, cu împrejmuirile de cetate 
ce se văd şi azi şi cu locuinţele de călugări. 

La 7328 (1730), octomvrie, Daniil mitropolitul” făcu campa- 
natorul, care servi mănăstirii de turn de cetate în timpii cei critici 
dintre 1716 şi 1821, cum şi chiliile despre nord ale egumeniei; 
fiind ostenitor la facerea acestora egumenul Varlaam”. 

Paraclisul e făcut la 1778 (7280) de egumenul Mihail, de 
familie Tărtăşescu. De la 1690, de când s-a făcut monastire, până 
la 1812, treisprezece egumeni s-au primenit; de la 1812 la 1842, 
scaonul egumeniei a stat vacant, îngrijind arendătorii moşiei 
(Aninoasa)” de biserică şi de monastire. De la 1842 până azi, este 
egumen venerabilul nostru părinte Dionisie Aninoşeanu. 





! Vezi: condica monastirii Aninoasa (la Ministerul Culturei), unde se află 

toate veniturile acestui schit. 

Due e A e a 3 Ac ei Fi 3 
Fiind mai înainte egumen la Aninoasa, al treilea în ierarhia egumenilor 

aninoşani. 

* Hramul monastirii e Sfântul Nicolae. 

* Numită astfel de la o pădure mare din acel loc, întreagă de lemn de 

anin. 

Merserăm şi în biserică, ca să vedem şi costumele titorilor şi 
ne încredințarăm de adevărul celor citite din chiar inscripţiunea 
bisericii şi a campanatorului. După mâncare luarăm cafeaoa şi 
ciubucul în fuişorul [sic] despre apus, ce domină grădiniţa cu flori, 
cultivată de chiar mâna egumenului; apoi primirăm bine-cuvân- 
tarea acestui venerabil păstor şi pornirăm la satul Corbii. 


Satul Corbii 


La Corbi e de văzut bisericuţa de piatră, spre răsărit. Piatra în 
care e săpată biserica este ca o felie de măr tăiată în lung; e 
coronată de arbori stufoşi şi e foarte pitorescă. La început, cată să 
fi fost şi ea tot o grotă, adăpost al primilor creştini pentru serbarea 
misterelor creştine şi propagarea moralei evanghelice. Interiorul e 
întocmai ca al bisericuţii de la Cetatea din Stoeneşti: are două 
altare, din cari cel din dreapta este de stilul bisantin. 

Dintre domnii români, cari au avut soţii catolice, pe cât 
cunoaştem noi, sunt Negru şi Ţepeş (Vlad V): unul a ţinut în căsă- 
torie pe fata lui Vladislav IV şi altul pe sora lui Matias Corvinul; 
amândoi, regi ai Ungariei. Aşadar, unul din doi a trebuit să prefacă 
grota aceasta în biserică creştină. În pomelnicul bisericii aflăm 
aceste nume: ... Basarab voievod (negreşit, Ţepeş ori Negru). 

Neagoe voeivod (acesta a mărit altarul, făcându-l de zid, 
formând piatra prastolului din chiar murul de piatră ce despărţea 
altarul de corpul bisericii şi desinând păreţii bisericii: ceea ce a 
făcut a pierde mult bisericuţa din frumuseţea ei naturală şi 
pitorescă!) 

Radu de la Afumaţi (el ocupă al treilea rang în pomelnicul 
bisericii). 

Rucsandra Doamna (soţia lui Radu VII). 

Doamna Despina (soacra lui Radu şi nevasta lui Neagoe 
voievod). 

După aceştia vin: 

Iosif arhiereul şi Grigorie arhiereul (episcopi ai Argeşului: 
acela, între 1793-1820; acesta, între 1823-1828). 

În fine, losif, la anul 1809, a reparat bisericuţa, adăogând tinda, 
pentru femei, la 1814, iunie 6, micşorând astfel trapezeria; atunci 

se făcu fereastra despre apus, cele vechi fiind în piatră, înguste şi 
scurte, după forma primitivă a bisericilor creştine. Pe lângă aceştia, 
mai figurează în pomelnic şi alţi particulari, mireni şi călugări, cari 
dotară biserica cu proprietăţi mişcătoare şi nemişcătoare!. 

Uşa bisericii, când ea avea forma primitivă de grotă, era în 
marginea despre nord, îngustă şi scurtă; cată să se fi astupat sub 
Neagoe voievod. Murul vopsit despre nord al corpului bisericii s-a 
prefăcut de umezeală într-un mosaic minunat, pe care trebuie 
cineva să-l vază ca să-l preţuiască. 

Preotul bisericii ne arată în altar o parte din piatra ce 
formează murul despre răsărit al altarului, care loc anunţă ploaia 
sau timpul urât, secretând atunci picături de apă, în cantitate mai 
mare sau mai mică, după cum timpul ploios are să fie mai lung sau 
mai scurt. În minutul când cercetam biserica, preotul şterse cu 
mâna locul cel ud, se uită în palmă şi ne zise, clătind din cap: 

— Iar să strică vremea! Şi o să plouă mult! Ăsta a cărindarul 
meu, mai sigur decât cocoşul şi porcul: el nu mă înşală niciodată. 
Bieţii creştini! Pierd estimp fânul cu atâta roi de ploi! 

Campanatorul este şi mai pitoresc decât biserica: un piedestal 
de piatră uriaşă, deslipită de cutremure din vârful pietrei colosale 
ce formează corpul bisericii.” Pe piedestalul acesta este înfipt un 
lemn gros, cioplit în patru muchi şi de vreo trei stânjeni de lung; 
vârful lui e învăluit c-o pădure de şiţă, în formă de învălitoare de 
casă, sub care atârnă un clopot mic; iar toaca e atârnată cu sfoară 
de corpul stâlpului; şi ciocanele, vârâte în două găuri, făcute în 
corpul toacei. Pe corpul campanatorului e săpată data 1846, mai 2, 
când s-a reparat pentru a nu ştiu câta oară. 

Tot sub stânca de piatră, la ieşirea din biserică, este trape- 
zeria: o boltă în piatră, de 21 paşi lungimea şi de vreo doi stânjeni 
aproape înălțimea. Aci sunt două lăviţi sau scaune late şi lungi, 
însă scurte şi stabile, unde vreo 20 titori ai bisericii, dintre fruntaşii 
satului, ospătează, la 14 octomvrie, 40 de indivizi, în memoria 





' La proestosul Gheorghe din Poenari se zice că ar fi toate documentele 
aceştii biserici pitoreşti. 

” Cu asemenea pietre e aşternut tot localul du prin prejur, ca la cetatea de 
la Stoeneşti. 

celor 40 de martiri pe cari biserica noastră îi serbează la 9 martie. 
Atunci se ridică toaste pentru repaosul streposaţilor [sic] domni şi 
particulari, fundatori şi titori ai bisericii. 

Biserica are două hramuri, martira Paraschiva (14 octombrie) 
şi apostolii Petru şi Pavel (29 iunie), când să şi face târg pe locul 
bisericii, ce e în marginea satului, cum intri în Corbi. 

Femeile corbenilor au un costum foarte pitoresc: nevestele 
leagă ştergarul (marama) pe sub barbă; şi fetele poartă cretința, ca 
femeile câmpene din popor, o excepţie în costumul munteanului. 

Aci bărbaţii port toege în mână, în tot timpul, şi când merg la 
biserică, le reazimă toți de murul bisericii d-afară; după terminarea 
oficiului divin, îşi iau toegile şi purced pe la treburile lor, datină de 
la romani, cari, în timpul de pace, umblau prin cetăţi şi-n afară cu 
torţe şi cu toege!. 

După ce visitarăm toate dealurile du prin prejur, de unde vezi 
cele mai încântătoare panorame de munţi, vizitarăm apoi vulcanul 
stins din satul”... şi mina de sare abandonată din Slănic, cum şi 
ruinele palatului domnesc din Domneşti. Despre acestea n-avem 
alt ce zice decât că trebuie fiecare să le vază singur. 

După cercetarea acestora, trecurăm în plasa Râurile, unde nu 
e alt de văzut decât biserica lui căpitan Radu din satul Purcăreni şi 
mănăstirea Valea şi Vieroşul. Cea dintâi e prefăcută de un Radu 
Paisie la 7042 (1534); iar cea de-a doua e fundată de familia 
Leordenilor, la 7081 (1573). Aceea e închinată la sfintele locuri; 
aceasta cade în ruine. 

În plasa Potgoriei este de văzut mănăstirea Râncăciovul, 
făcută de un Arsenie Șoimul, vel căpitan, şi de soţia lui, Ana, la 
anul 1647 (7155). Cât despre egumenul ei, cine nu-l cunoaşte? 

Tot în Potgoria, în pădurea de la satul Dobreşti, se văd ruine 
d-o cetate veche, din vremea tătarilor, zice tradiţia; şi urmele 
şanţurilor ce încunjurau cetatea. Se vede şi o movilă, unde se zice 
că a fost partea cetăţii şi urmele unui drum ce coboară din cetate la 
apa Glâmbocel; şi două poteci, poteca frumoasă, ce ducea în cetate 





! Vom vorbi despre datinele strebune într-alt loc şi pe larg; până atunci 
vezi Plutarh. 
* Nu-i dă numele (n. ed.). 

(în formă de şosea), şi drumul Boabei, pe care se zice că ar fi umblat 
poştă de la Târgovişte în cetate şi de la cetate în Câmpulung şi 
Argeş. 

De aci merserăm la Goleşti ca să vedem fuişorul [sic] de d- 
asupra porţii, unde a fost prins domnul Tudor Vladimirescu de 
sbirii lui Ipsilanti şi de unde a fost pornit la Târgovişte, unde-l 
uciseră! 

— Însă nu putură ucide şi memoria eroului de la 1821, care ne 
scăpă de fanarioți! 

— Goleştii ne mai rechiamă două suvenire istorice. La 1772 s-a 
ţinut aci congresul între turci şi ruşi; şi la 1827, Dinicu Golescu, 
Rădulescu şi Căpăţâneanu au făcut jurământ, în capela castelului, 
pentru propagarea ideilor liberale şi regenerarea limbei şi a naţio- 
nalităţii române. 

Visitarăm acele locuri istorice cu credinţa şi entusiasmul pele- 
rinilor de la Sântul Mormânt; apoi ne înturnarăm la Câmpulung 
prin plasa Argişelului, unde nu avurăm alt ce admira decât frumu- 
sețile muşcelelor. 

În vârful Măţăului ne oprirăm. Soarele aurea, cu ultimele-i 
raze Câmpulungul, care, de la Măţău, pare un oraş de Italia văzut 
în panoramă. Rămaserăm un cart de oră cu ochii aţintaţi spre oraş, 
în tăcere şi în estaz! Luna plină lucea d-asupra noastră ca o lampă 
de argint, iar în depărtare, se auzea fluerul păstorului şi cântecul 
muncitorului, ce se repetau de eho al muşcelelor! 

— Frumos e Câmpulungul nostru vara! îmi zise amicul meu, 
strângându-mi mâna cu un entusiasm artistic şi cu lacrămi în ochi. 

— Frumos pentru cei ca tine, cari nu văd în el decât fru- 
muscţile naturei şi ale istoriei; pentru cei mai mulţi însă este un loc 
de esiliu! 

— Beoţia era, odinioară, cea mai despreţuită provinţie a 
Greciei antice, şi apoi aici era Eliconul, Citeronul, Parnasul: munţi 
atât de celebri în mitologie! Mai toţi beoţienii la început erau 
păstori, de unde „beotai” (boari). În Grecia ei aveau o reputaţie de 





' Memoires sur I'histoire de la r&gentration roumaine, par L. H. 
Rădulescu, Preface, p. VII. 

stupizi, pe care o deminţiră oamenii cei mari ce se născură sub 
clima-i poetică... 

Aci se născură Esiod, Corinna, Pindar, Epaminonda, Pelopida, 
Plutarh şi alţii. Aci Cadmus cu fenicienii se stabiliră la 1580 î.H. 
Aci fu Orhomena şi Teba, Teba care jucă o rolă aşa de ilustră în 
analele Greciei! Leuctra şi Mantineea ilustrară pe Teba, care 
deveni regina Greciei! 

Într-acestea ajunserăm sub Flămânda. 

— Vrei să vezi vechea capitală a României în diorama lunei? 

— Cu toată plăcerea, îmi răspunse amicul meu. 

— Cum ţi se pare oraşul nostru văzut la lumina lunei? 

— Umplându-se cu locuinţe omeneşti toată poiana ce se întinde 
la picioarele acestor dealuri unde ne aflăm, şi canalisându-se gârla 
de la un capăt al ei până la celălalt şi poduri arcate, unind, în multe 
locuri, partea despre apus a oraşului cu partea lui despre răsărit, 
Câmpulungul atunci ar fi o minune de frumseţe! 

— Păcat, îi zisei, că posiţiunea topografică este un obstacol la 
împopularea sa, nefiind la loc de comunicare, ca Ploieştii şi ca 
Piteşti, ca alte capitale de districte. 

— Câmpulungul n-are comunicaţiune cu Braşovul? 

— Ba da, însă drumul p-aci e foarte rău. 

— Sperăm a avea drumuri cât de curând, şi drumuri bune; 
atunci Câmpulungul va deveni un oraş comerciant şi ca astfel, se 
va împopula curând şi se va înfrumuseţa de minune. 

— Eu nu trăesc a vedea oraşul meu natal dupe cum doreşte 
inima mea! 

— Îl vor vedea copiii tăi, compatrioții tăi. 

— Atunci, te asigur, Câmpulungul va lua o altă formă, mai 
regulată, mai europeană. Stradele se vor lărgi, casele se vor regula 
după un plan mai sistematic şi acea mulțime de biserici se vor 
reduce la numărul de trei, destule pentru acest oraş; iar bisericile 
atunci vor fi nişte adevărate ecclesii, cu preoţi luminaţi, cu organe 
sau cu musici vocale, cu tablouri desenate de artişti şi cu mai 
puţine forme, încât şi ochii şi inima să fie isbite de maestatea sacră 
a acestor temple divine; încât armonia musicii, unită cu sublimi- 
tatea evangelică, să înalțe sufletul la ideea omniputinţei şi bună- 
tăţii Creatorului. 

După un minut de tăcere meditativă, amicul meu mă întrebă: 

— Ce produce acest judeţ? 

- Plasa Podgoriei produce vinuri şi porumb; însă nici vinul, 
nici porumbul nu ajung pentru comsumarea Câmpulungului şi a 
judeţului: pe toată săptămâna, sumă de care cu porumb, grâu, orz, 
ce vin de la Vlaşca, umple piaţa Magistratului şi uneori şi piaţa 
Şcoalei. 

— Şi cine consumă această mare câtățime de producte? 

— Parte brutari, parte speculanţi, parte românii ardeleni, ce 
vin regulat, pe toată săptămâna, aducând marfă din Braşov şi 
înturnându-se cu caii încărcaţi de grâu şi de porumb. 

— De aceea e abondanţă de pâine la voi! 

— Fiindcă e concurenţă. Sunt femei cari trăesc numai cu spe- 
cula aceasta. 

— Dar plăşile, Râurile şi Argeşelul, ce produc ele? 

— Pruni vărateci şi tomnateci, cari produc rachiu. 

— De ce nu s-apucă oamenii de cultura duzilor, care e o 
ramură de negoţ din cele mai câştigoase şi nobile: rachiul este un 
fatal opium (afion) care degradă pe om, abrutizându-l. 

— Țuica românului (țăran) întăreşte vinele, zice el, şi 
amorţeşte durerile sufleteşti. 

— Vorba este de abuzul care face plugarul nostru cu ţuica lui 
cea greţoasă şi puturoasă. Dar vin de unde-şi procură muşcelenii 
noştri? 

— Afară de vinul de la Văleni, viile de la Drăgăşani, Drăgăneşti 
şi Dealul cel Mare ne vând vin, pe tot anul, pentru câteva mii 
ducați, din care se trece şi în Transilvania o câtăţime mare. 

— Dar muşcelele ce produc? 

Produc fân ca mătasea, în abondanţă; şi miere formată din 
cele mai profumătoare flori, de care sunt pline muşcelele, cum ai 
văzut. Odată, această ramură de comerciu era în Muşcel foarte 
însemnată, mai toți proprietarii de livezi având stupine, din cari 
scoteau o mare câtățime de ceară şi de miere, ce o cumpărau negu- 
ţătorii turci pentru Stambul şi pentru Turcia; acum s-a împuţinat 
cu totul această vână de comerciu, de când a eşit zahărul la modă. 

— Care sate din Muşcel produc var şi piatră? 

— Satele Jugurul şi Poenarii, din plasa Argişelul; Drăghiciul, 
din plasa Râurile; şi Nămăeştii, din plaiul Dâmboviţa. Varul din 
aceste locuri se desface mai cu seamă în Muşcel şi în Argeş. Satul 
Albeştii, din plaiul Nucşoara, produce marmură albă; şi satul Corbii, 
tot în Nucşoara, marmură vânătă. 

Cu pietre de la Albeşti s-au făcut mitropolia Târgoviştei şi 
cea din Bucureşti, cum şi Bistriţa, Cozia şi podul de peste Olt. Cu 
pietre din Albeşti s-a împlinit lipsa la facerea monastirilor din 
Curtea de Argeş şi din Câmpulung. Din aceste pietre se fac şi azi 
crucile şi pietrele mormântale, de cari sunt plini Câmpulungul şi 
Muşcelul. Marmura vânătă de la Corbi o aflăm la multe mănăstiri 
şi biserici, cum şi la multe palate domneşti din ţară. 

— Dar scândurile şi brânzeturile? 

— Plaiul Dâmboviţa şi Nucşoara scot o mare câtăţime de 
scânduri şi brânzeturi; iar mai cu seamă caşurile de Rucăr sunt 
cele mai renumite. Păstrăvi tot în aceste plaiuri se află; însă s-au 
împuţinat cu totul, din causa multor ferăstraie ce se fac necontenit 
pe marginea râurilor şi gârlițelor şi din causa nenumăratei mulţimi 
de buşteni de brad ce se adună pe gârle şi cari au speriat şi au 
omorât nenumărate mii de păstrăvi, ce forma odată o groasă vână 
de comerciu, atât pentru locuitorii acelor plaiuri, cum şi pentru 
neguţătorii câmpulungeni. Ai văzut cantitatea cea mare de buşteni 
de la ferăstraele dintre Dragoslavele şi Rucărul. 

— Dar acei oameni, ce stau în apă până-n brâu, cu nişte prăjini 
lungi, armate cu cârlige de fer? 

— Însărcinarea lor este a porni pe apă buşteni opriţi sau a-i 
trage la margine; buştenii sunt însemnați cu marca proprietarului 
respectiv. 

— Ce fel de arbori şi ce soi de animale se află în munţii 
acestor două plaiuri? 

— Mai mult brazi şi fagi; mesteceni şi plopi mai puţini; iar 
stejari, foarte puţini. Codrii acestor munţi sunt plini de urşi, mistreți, 
capre, ciute, vulpi, lupi; odată erau mulţi cerbi, ca şi cacom, râs şi 
alte animale, a căror sămânță s-a stins din munţii Carpaţi. Cât despre 
interiorul lor, e ştiut că Carpaţii sunt plini de metale nobile şi 
folositoare: aor, argint, aramă, fer, pucioasă, sare, păcură etc. 

Gârlele iar sunt pline de pulbere de aur, din care ţiganii aurari 
trăgeau odată un mare folos şi pentru ei şi pentru stat. 

— Dar ţiganii rudari? 

— Sunt răspândiţi în tot judeţul, pe lângă pădurile ce produc 
lemne favorabile pentru facere de copăi, albii, mături etc. 

Cât pentru şiţă, şindrilă, doniţe, putini etc. acestea se fac în 
plaiuri, unde se află bradul cel mlădios ce produce răşina. 

— Vânători buni sunt în aceste plaiuri? 

— Sunt, şi foarte dibaci: vânători de aceia cari iau rândunica 
din sbor şi vulturul dupe cuib. 

Până la domnul Brâncoveanu, vânătorii de Muşcel aveau 
mare câştig cu negoţul şoimilor, ce-i cumpăra statul pentru turci şi 
pentru vânătorile domneşti. 

— A propos. la spune-mi, te rog, de unde vine atâta sumă de 
oameni stupizi, idioţi, disformaţi, cu un cuvânt cretini (guşaţi) ce 
am văzut şi în Câmpulung şi în Muşcel? 

— Cei mai mulţi sunt de aicea, adăpostiţi aici pentru 
eftinătatea articolelor de întâea trebuinţă; iar patria guşaţilor este 
Vâlsanul, un loc în judeţul Argeş, unde toţi sunt guşaţi. 

— Care să fie causa? 

— Poate clima munţilor cea umedoasă; poate şi sângele; unii 
Zic că şi apa; însă nu e de crezut, fiindcă ar trebui atunci ca toţi fiii 
munţior să fie guşaţi, când aceasta e o mică escepţiune locală. 

— În Câmpulung ce avem de văzut? 

— Mănăstirea lui Matei Basarab, unde vede cineva cupa de 
argint a lui Matei (de care am vorbit la capitolul IX) şi costumul 
lui Negru şi al lui Matei, cum şi al soțiilor lor, Ana şi Elena; 
fabricele de oale şi de farfurii; fântâna lui Crasan; pomul Ielilor; 
bisericile Marina şi Sân-Georgiu; ruinele clostrului, ridicat de 
Negru- Vodă în onoarea Doamnei Ana; şi mai cu seamă, Câmpu- 
lungul văzut de la Flămânda, la lumina lunei pline, ori în revărsatul 
ziorilor, toamna şi primăvara. 

— Te auzeam vorbind eri, cu cineva despre Câmpul Mişeilor; 
ce este aceasta? 

— Câmpul Mişeilor este un deal d-asupra bisericii Sântul 
Gheorghe, numit astfel, zicea un bătrân, de la doi fraţi mişei, 
proprietari vechi ai acestui loc; alţi bătrâni însă îmi spuneau odată 

că, în vechime, acest deal era locul de esil al mişeilor din Romula, 
distingându-i de cetăţenii cei buni, ca merele cele putrede de cele 
bune. 

— Sunt multe locuri în judeţul acesta cu asemenea numiri 
pitoresce? 

— Ca în tot coprinsul Daciilor, cele mai multe locuri de 
piscuri, de văi, de codru, de poeni, au numiri istorice sau 
mitologice. Eată câteva esemple: 

Prin Valea Tătarului înţelege românul muşcelean multe văi 
din plaiuri şi din plăşi, ce rechiamă lupte naţionale între români cu 
tătarii ce infectară Moldo-România până în secolul XVIII. Piscul 
Cornii este un vârf de deal în dosul schitului Mărculeşti (Flămânda), 
pe care ţăranul nostru îl face scaonul Divanului sau al Cornii, cum 
îl numeşte el. De aci, zice el, râde Cornea de oameni, de câte ori 
îşi vâră codiţa între casnici, între amici, între creştini, făcându-i a 
se sfâşia unii pe alţii, ca lupii şi ca câinii. 

— Țăranul român e poet sarcastic, par excellence. 

— La satul Malul de Sus se află un pisc în forma unei jumătăți 
de pară tăiată în lungul ei şi care se numeşte Râpa Fetei. lată ce 
zice tradiţia despre aceasta; 

„Un turc gonea o fată de ţăran, vrând s-o siluească; fata fugea 
şi turcu după ea, până ce fata sosi în marginea acelei râpe. Aci ea 
se opreşte, se uită în jos, scoate un țipăt şi se uită iar înapoi. Turcul 
venea cu o falcă în cer şi cu alta în pământ; fata atunci îşi ia inima 
în dinţi, îşi face trei cruci, îşi aruncă o căutătură la cer şi, rămâi 
sănătoasă, o, lume!... Când a sosit turcul, fata era o bucată de piftie 
în fundul prăpastiei, încongiurată de corbi.” 

De atunci, acest loc se numi Râpa Fetei, în memoria acelei 
fete eroice şi virtuoase! 

Pământul României este un pământ sacru, frământat cu 
lacrămi şi sânge de martiri! 

— Să mergem să vedem grădina publică, îmi zise amicul meu. 

— N-avem grădini publice în Câmpulung afară de Flămânda, 
de unde Câmpulungul întreg este vara o grădină magică. 

— De ce nu faceţi o grădină publică pe locul unde a fost 
teatrul naţional? 

— Sunt multe de făcut la noi ! Trebuiesc oteluri, pentru primi- 
rea călătorilor mai distinşi; trăsuri publice, pentru înlesnirea comu- 
nicaţiunei cu oraşele vecine; poduri peste râul Câmpulungul; o 
fântână măcar în piaţa Brâncoveanul; un edificiu pentru teatrul 
naţional; şi, mai întâi de toate, o şosea între Apa-Sărată şi Câmpu- 
lung, pentru binele tuturor în genere. 

— Şi de ce nu se fac toate acestea sau parte din ele? 

— Cei care ar putea sunt neguţătorii şi boierii cei bănoşi; şi 
cine ar vrea este junimea cea avută în idei şi sentimente. Fiecare 
îşi caută interesul său privat! 

Cu toate aceste desavantage, Câmpulungul are şi avantagele 
lui ce nu le au multe oraşe. Are aerul cel curat şi sănătos; apa cea 
cristalină (mai bună decât o spițărie întreagă); peisage încântă- 
toare; suvenire istorice, musică vocală; şi a avut până deunăzi un 
teatru naţional, teatru de societate, nu de câştig; o adevărată şcoală 
de morală poetică, la care lua parte gratis toată junimea, fără 
distincție. 

— Aveţi o junime care promite mult în viitor. 

— Însă junimea aceasta este o mică minoritate; şi majoritatea 
face legea pretutindeni. 

— Mult fac puţinii cei buni şi uniţi! zice poetul Văcărescu. 

— Idei nouă pentru inimi nouă! 

„Vinul cel nuou, zice Crist, trebuie pus în vase nouă; căci 
vasele vechi, fiind dogite, nu pot conţine tăria vinului celui nuou.” 

— Care este causa de Câmpulungul rămâne cam îndărăt la 
unele reforme? 

— lată ce observă, cu drept cuvânt, Robespierre: „Locurile 
muntoase resistă mai mult decât cele câmpene la deluviul apelor şi 
al ideilor. Mişcările lumii soţiale se aseamănă cu acele mari 
cataclisme ce au schimbat în atâtea rânduri surfaţa globului nostru. 
Totdauna la vârful munţilor se retrag cei din urmă representanţi ai 
ordinei lucrurilor ce o să încete; aici ei se luptă cu energie contra 
distrugerii generale.” 

— Cu toate acestea, observă amicul meu, apa sărată a 
oceanului, trecând prin vinele cristaline ale munţilor, se preface în 





! Histoire des montagnards, par Esquiros. 

apă dulce şi limpede a sorgentelor, cari nasc pâraele, şi acestea 
gârlele, şi acestea râurile, şi acestea formează mările, şi mările 
oceanele. 

— Am arătat în Partea 1 că Moise, Tell, Ossian ş.c.l. coborâră 
din vârful munţilor cu libertatea, cu morala şi cu poesia. 

După legea naturei, plantele şi animalele ce se desvoltă mai 
încet, trăesc şi durează mai mult. Comparând cineva Câmpulungul 
de la 1831 cu Câmpulungul de la 1856, află între aceste două 
epoce un pas mare de progres. 

Azi cei mai mulţi cunosc la noi istoria şi drepturile patriei lor. 

Mai toţi junii au mica lor bibliotecă naţională; şi câţiva au în 
bibliotecile lor ilustrațiile Franţei din secolul XVII, XVIII şi XIX. 
Biblioteca Şcoalei publice numără peste o mie de volume, ştiinţi- 
fice şi limbistice, franţeze şi germane, dăruite de răposatul Urianu. 

În scurt, Câmpulungul este o grădină cu mulţi mărăcini (şi 
unde nu-i află azi?); are însă şi multe flori, cari, cultivate, ar putea 
forma buchete şi ghirlande pentru România regenerată. 

Facă cerul ca locuitorii acestui oraş pitoresc şi istoric să se 
asemene cu clima lui poetică şi sănătoasă! 


Fine 

APENDICE 


An crezut de datorie, ca câmpulungean!, a adăoga această 


apendice la finele Istoriei Câmpulungului: ea e o toartă din catena 
misterioasă a acestei opere. Cine altul s-ar interesa de câmpulun- 
geni, cu mai multă căldură decât iarăşi un câmpulungean? 

Câmpulungenii pot mărturisi dacă această apendice este dic- 
tată de alt sentiment decât amorul pentru dreptul celui debil; prin 
urmare, ura contra nedreptăţii celui viclean. 

Şi apoi, aici nu vorbeşte nici istoricul, nici câmpulungeanul; 
faptele vorbesc: Jurnalul Tribunalului de Muşcel (din martie 1855), 
el vorbeşte în estract?. 

Să suposăm zece fraţi formând două tabere, din care una e 
compusă de trei indivizi şi alta de şapte; minoritatea a usurpat 
drepturile majorităţii, sau, mai mult, epitropul ales de majoritate, 
în înţelegere cu doi frați mişei, împilează şi nedreptăţeşte pe cei 
şapte fraţi, simpli şi neavuţi. Pui în gura lor cuvintele pro şi contra 
ale procesului lor; şi fac jude pe tot publicul român lector. 

Avem convincțiunea că, pe cât lectorul va înainta în materie, 
p-atâta se va încredința de sinceritatea istoricului în această ches- 
tiune (ca în toate celelalte), şi de drepturile majorităţii moştenilor 
nedreptăţiţi, cari reclamă de la mine apărarea causei lor, sub toate 
provinţele; şi când lectorul imparţial şi raţionabil va ajunge la 
finele apendicei, va vedea că am rămas consecvinte cu ţinta 
propusă” ; 





! Ca cetăţean, nu ca moştean. 

” Cu nimic nu s-ar putea împuţina (nu şi stârpi) abuzurile, decât cu 
discutarea în public a chestiunilor judiciare. 

* Într-adevăr, ţinta mea în astă operă a fost a scoate la lumină institu- 
țiunile, datinele şi drepturile poporului, cum am zis în Prefaţă. 

Judecata moştenilor câmpulungeni 
pentru munţii şi moşia oraşului Câmpulung 


Să luăm lucrul de la început. La 1831, octombrie 26, deputații 
suburbiilor Câmpulungului, dimpreună cu boierii şi cu neguţătorii 
oraşului, sub presidenţa unui funcționar al guvernului, compuseră 
bugetul de venitul şi cheltuelele oraşului ce trebuiau să intre în 
casa Magistratului. 

Afară de veniturile cari, după regulamentul orăşenesc, urma 
neapărat a intra în Magistrat, după chiar arătarea boierilor şi negu- 
ţătorilor, s-a mai trecut în buget nişte prăvălii din târgul oraşului, 
nişte ferăstrae tot dupe moşia oraşului şi cei şapte munţi ai comunei, 
despre cari am vorbit în capitolul III al acestei istorii. 

Deputaţii comunei de atunci, sub cuvânt că munţii sunt dreptul 
moştenilor câmpulungeni, întărit cu hrisoave vechi domneşti, iar 
nu şi al boierilor, protestară contra acestei măsuri. Fiindcă bugetul 
se încheiase, funcţionarul statului scrisese cu mâna sa la rigla 
despre munţi: „Aceasta se va urma după săvârşirea judecății cu 
boierul Rucăreanu”.! 

Magistratul, ca să scape de orice răspundere, face întrebare 
Departamentului de Interne cum să urmeze în causa aceasta; şi 
Departamentul cere de la Magistrat copie după înscrisul arenzii 
munţilor. Departamentul ordonă atunci a se judeca Magistratul la 
tribunalul de Muşcel cu boierul Rucăreanu şi cu deputaţii moşte- 
nilor pentru arenda munţilor. Deputaţii însă apucaseră mai înainte 
şi trăseseră ei în judecată pe Magistrat. Tribunalul, în jurnalul său 
din 1831, decretă ca munţii să rămâie în casa Magistratului, ca un 
lucru comun. 

Deputaţii apelează la Divanul judecătoresc şi aici Magistratul, 
prin avocatul statului de atunci, pierde causa. Departamentul de 





' Răposatul N. Rucăreanu ţinea în arendă munţii oraşului pe 14 ani, încă 
de la 1826; temându-se dar că va pierde banii arenzii pe anii următori, de 
vor intra ca venit în casa Magistratului, ar fi îndemnat pe deputaţi a 
protesta contra acestei măsuri (după spusa altora). 

Interne apelează la rându-i la Înalta Curte, ordonând Magistratului 
a-şi trimite procuratorul; aci câştigă tot deputaţii, la 1836. 

Prinţul Alessandru Ghica supune Jurnalul Înaltei Curți la cer- 
cetarea Consiliului Consultativ, cerând: „Să-l informeze dacă pro- 
prietatea oraşului, cu munţii împreună, e proprietate particulară ori 
comunală; ca, în casul acesta, să rămâie pe seama obştei”. 

Înalta Curte de Revizie întăreşte Jurnalul Înaltei Curți, la 1845, 
sub domnia prințului Bibescu. Domnul Bibescu întăreşte Jurnalul 
Curţii nu numai în privinţa munţilor, ci şi a moşiei Câmpulungului, 
pe când toate instanţele desbătuseră numai chestiunea munţilor. 

După dreptul cuvânt, fiindcă Magistratul ţinea locul judeției 
şi presidentul municipalităţii era ales de toţi cetăţenii prin deputaţii 
lor (cari representau şi ei acum pe foştii pârgari) după dreptul 
cuvânt, zic, venitul munţilor căta să intre într-o cutie deosebită în 
casa Magistratului, de care să dispuie comuna întreagă, toţi adevă- 
raţii moşteni, întrebuințându-se aceşti bani la uşurarea sarcinilor 
lor şi la îmbunătăţirea materială şi morală a Câmpulungului, şi 
iarăşi comuna întreagă, prin representanţii ei, să arendeze locurile 
şi munţii şi să ceară cont de întrebuinţarea venitului lor celor 
însărcinaţi de dânsa cu aceasta. 

Deputaţii reuşiră ca să rămâie venitul munţilor pe seama lor, 
împărţindu-l cu o mică minoritate de consângeni şi creature ale 
lor; şi depărtară, cu dreptul celui mai tare, majoritatea absolută de 
la împărtăşirea dreaptă a venitului munților oraşului. Moştenii năpăs- 
tuiți reclamă la guvern şi prințul Ştirbei îndatorează pe Judecătoria 
de Muşcel a alege pe moştenii cei cu drept de împărtăţire, cerce- 
tând calităţile şi probele lor. 


Şedinţa din... decembrie 1853 


La astă şedinţă moştenii nedreptăţiţi se esprimă astfel, prin 
procuratorul lor (dl. pitar N. Rudeanu), în petiţiunea înfăţişată Tribu- 
nalului de Muşcel la... decembrie 1854: 

„Noi, deşi nu cunoaştem pe protivnicii noştri, ca să reclamăm 
împotriva lor (căci nu sunt aleşi de noi), căzând însă că cârmuirea 
proprietăţii moştenilor şi toate vânzările cu arendă şi banii după 

munţi se împart de epitropii de azi', ne vedem siliți a chema pe 
aceştia în judecată, ca să-şi dea ei cuvântul de ce nu împărtăşesc şi 
pe noi din venitul munţilor, fiind şi noi ramure ale aceleiaşi 
tulpine; ba încă nici nu vor să ne recunoască de moşteni, când 
mulţi din noi sunt rude cu cei ce trec de moşteni şi cari se folosesc 
de venitul munţilor.” 

Din cercetarea documentelor”, înfăţişate Tribunalului de 
procuratorul moştenilor năpăstuiți, Tribunalul conchide: 

1. Venitul munţilor şi al moşiei oraşului Câmpulung s-a aren- 
dat, din vechime şi până la 1824, numai de clasele de jos ale 
oroşanilor şi numai pentru întâmpinarea trebuinţelor lor*; căci dacă 
ruptaşii n-ar fi fost moşteni, comuna le-ar fi plătit ea oare datoriile 
lor la vistierie şi la postelnicie din banii arenzii munţilor? 

2. Prin săvârşirea acelor arenzi, fiecare moştean lua parte 
deopotrivă la stăpânirea munţilor şi a moşiei oraşului. 

3. Arenduirea s-a făcut totdeauna în numele obştei oroşanilor, 
iar nu numai în persoana celor subtînsemnaţi în contracte”. 

4. Pecetea din înscrisele comunei fiind proprie a ei, repre- 
sentând adică totalitatea oroşanilor, aceasta arată că arenzile privesc 
pe toţi oroşanii, în genere, fără deosebire; iar nu numai pe cei 
subscrişi în actele comunei?. 

După lectura Jurnalului, epitropii recusă actele de arendă, sub 
cuvânt că, fiind coprinse în hotărârile ambelor Curți Înalte, recla- 
manțţii nu se mai pot ajuta cu ele azi (!) 





' Şi anume: loan Ciolan, N. Boncănel, popa G. Pletea, Pantelimon, popa 
Stoica, Stoica Patraulea ş.c.]., toţi scheieni. Vezi capitolul I. 

” Lectorul poate afla estractul astor documente în Jurnalul ad-hoc al 
Judecătoriei de Muşcel, din 1854. 

* Plata ploconului la postelnic şi a imposiţiilor directe şi indirecte către 
stat şi tron. 

* Precum am arătat la capitolul IV, aducând de esemple înscrisul comunei 
din 1801, decembrie 19, unde, după punerea sigiliului şi suscrierea mai 
multor oroşani, ce s-au aflat atunci faţă şi au putut iscăli, se zice: 
„dimpreună cu toţi oroşanii ce suntem din oraş”. 

* Probă: tot înscrisul din 1801 decembrie 19, unde se zice: „şi pentru mai 
bună încredințare, am cerut la judeţul nostru pecetea oraşului de am 
întărit acest zapis, fiind pentru treaba oraşului”. 

Tribunalul le observează: „că judecata aceea a fost între 
Magistrat şi moşteni, şi aceasta este între moşteni cu moşteni; prin 
urmare, altă causă, alte mijloace, alte efecte.” 

Epitropii vor să anuleze înscrisul din 1801, martie 3, sub 
cuvânt că „locuitorii din mahalaoa Malu se văd iscăliţi în el cu alt 
condei şi cu cerneală mai neagră.” 

Tribunalul le observează: „oroşanii din toate mahalalele, 
neputându-se afla toţi la un locu într-aceeaşi zi, au putut să se 
suscrie măluşanii la o altă adunare, de către un alt scriitor şi cu o 
deosebită cerneală.” 

— Aduceţi, d-lor deputaţi, vreo pâră de plastografie asupra 
acestui act? îi întreabă Tribunalul. 

— Nu, căci nu suntem încredințaţi de aceasta, răspund 
epitropii sofişti. 

Epitropii vor a recusa şi reclamaţia din 1828, unde figurează 
subtînsemnături şi din suburbia Malu, sub cuvânt: „că, fiind acea 
jalbă în mâna reclamanțţilor, ei au putut trece în ea pe oricine au 
vrut e1”. 

Tribunaul le observează: „între suscrişi figurează şi loan 
Ciolan, unul din pârâţi, epitrop şi vechil şi coleg al dumneavoastră, 
care nu şi-a contestat suscriptura”. 

Epitropii propun: „ca numni cei ce figurează în înscrisele de 
arenduire să fie trecuţi între moştenii cari se folosesc azi de venitul 
munţilor.” 

Tribunalul le observează: 

1. Confruntându-se toate înscrisele de arenduire, aflăm că nu se 
obicinuia a să suscrie unii şi tot aceeaşi în toate; ci unii într-unul, 
alţii într-altul. De aci se înţelege că în actele comunei se subtîn- 
semnau numai cei aflaţi faţă la facerea înscriselor. 

2. Toate actele de arenduire erau făcute în numele comunei 
întregi, întărite cu pecetea comunei şi suscrise de pârgari, represen- 
tanţii tuturor locuitorilor din cele 12 mahalale ale Câmpulungului. 

„Deşi, după dispoziţiile paragrafelor 1, 3, 4 şi 10, cap. 19, 
Partea II, din Condica Civilă, orice lucrare din partea pârgarilor 
privea totalitatea moştenilor, trebuie dar primiţi între moşteni nu 
numai cei ce figurează în înscrisele de arenduire, ci toţi cari vor 
putea proba că, la 1824, erau moşteni câmpulungeni, aşezaţi în 

cele 12 suburbii respective şi din cari unii, fiind faţă, s-au suscris 
singuri prin scriitori, alţii, lipsind, s-au suscris de pârgari cu 
pecetea obştei, care înfățișa toată suflarea moştenilor.” 

Epitropii observează: „hotărârea Înaltului Divan dă drept de 
împărtăşire numai celor ce se vor fi împărtăşit din vechime până la 
cea din urmă vânzare a munţilor, făcută în 1826; prin urmare, 
numai cei figuranţi în actul din 1824 au drept de împărtăşire.” 

Tribunalul le răspunde: „că, mai întâi, arenda munţilor din 1824 
a avut de scop o trebuinţă generală, plata sinetelor ruptaşilor'; al 
doilea, că în înscrisul din 1824 se văd figurând şi pârgari, vechili 
ai comunei întregi, şi că, în fine, arenduirea din 1824 e recunos- 
cută de totalitatea moştenilor, prin reclamaţia lor dată la domn în 
1828. 

Epitropii mai propun: „să se ia în consideraţie prescripţia 
legiuită de Pravilă (paragraf 7, cap. I, Partea VI), prin care 
reclamanţii pierd dreptul de împărtăşire.” 

Tribunalul răspunde: „că, mai întâi, de la arendarea munţilor 
din 1824 până la pornirea judecății, nu se vede trecută prescripţia 
de 30 de ani; al doilea, că chiar d-ar fi trecut prescripția, Înaltul 
Divan regulează curat că în viitor să stăpânească numai aceia câţi 
s-au împărtăşit din vechime până la vânzarea din 1826; mai cu 
seamă că felul stăpânirii fiind unul şi acelaşi şi pentru unii şi 
pentru alţii, influinţa şi puterea prescripţiei ar apăra deopotrivă pe 
amândouă părțile.” 

În fine, epitropii, combătuţi în toate agrumentele lor falce, 
declară: „că bătrânii oroşani, cari se împărtăşesc azi de venitul 
munţilor, au format o listă ca de vreo 85 de moşteni cu drept de 
împărtăşire, clasificându-i pe moşi, iar nu după genealogie, 





! De aceea să şi zice acolo că comuna mai vinde d-lui Rucăreanu arenda 
munţilor încă pe şase ani, afară de cei opt de mai înainte, pentru refuirea 
desăvârşită a datoriei făcută pentru havaetul postelnicului şi alte datorii. 

2 În care se zice: „Noi, pârgarii oraşului Câmpulung, sud Muşcel, 
dimpreună cu toţi mahalagiii ruptaşi din 12 mahalale, cari mai jos suntem 
iscăliți anume, câţi am încăput în această jalbă, care s-a întărit şi cu 
pecetea oraşului.” 

necunoscând el coborârea neamurilor din vechime!; prin urmare, 
s-au regulat în alegerea lor după suscripturele ce figurează în 
înscrisele de arenduire ce posedează ei.” 

Mai propun epitropii: „ca să li se ia în consideraţie şi docu- 
mentele lor, ce mărturisesc că toţi mărginaşii, afară din oraş, sunt 
clăcaşi; cum şi ofisul domnesc din 1850, în privinţa deosebirii 
clăcaşilor de moşteni, din care se vede că chiar unii din reclamanţi 
s-au înscris la comisiunea întocmită cu acel ofis domnesc.” 

La acestea, procuratorul reclamanţilor observează Judecătoriei: 

1. Că acele acte sunt privitoare numai la streinii ungureni 
(ardeleni), aşezaţi din când în când pe moşia oraşului; 

2. Că reclamanţii n-au nici un amestec cu mălurenii (Ocheştii) 
ce figurează în alegerea orânduitului de Isprăvnicat din 1806; 

3. Că dacă moştenii din mahalaua Malu nu s-ar fi recunoscut de 
moşteni, cum i-ar fi chemat oare epitropii la alegerea moştenilor?” 

Tribunalul, după cercetarea făcută tacrirelor şi actelor 
pârâţilor, dărâmă argumentele sofistice ale deputaţilor cu urmă- 
toarele argumente: 

1. Hotărârea Logofeţiei din 1804 şi alegerea Isprăvnicatului 
din 1806, fiind amândouă privitoare numai la streinii ungureni din 
Voineşti, Valea Mare şi Ocheşti, nu se poate aplica şi la recla- 
manţi, până când epitropii n-or da probe legale că aceştia îşi trag şi 
ei neamul lor dintr-aceias; 

2. Că ofisul domnesc din 1850, basat pe cel din 1848, cum şi 
ofisul din 1824, cum şi Jurnalul Curţii de Revisie din 1845, toate 
nu fac alt decât să reguleze alegerea familiilor ungurene, deosebin- 
du-le de familiile stabilite de la 1824 încoa pe moşia Câmpulun- 
gului; iar de locuitorii aşezaţi în mahalalele oraşului, nu pomenesc 
nicio vorbă; 

3. Că şi înainte de darea sentinţei Logofeţiei din 1804, şi în 
urma alegerii Isprăvnicatului din 1806, esistă înscrisuri de aren- 
darea munţilor, unde figurează şi măluşanii; dacă dar măluşanii 





! Şi la şedinţa din 24 martie 1854 cer, din contră, să se basese Judecătoria 
pe genealogie, nu pe moşi. 

* Vezi adresa nr. 62, subscrisă de Boncănel şi Ciolan şi intitulată: 
„Dumnealor mahalagiilor moşteni ot mahalaoa Malu şi Bughea”. 

* Vezi nota G. 

făceau parte din ungurenii clăcaşi, cum de i-au primit moştenii 
între ei la arenduirea munţilor? Cel puţin, de ce n-au observat 
moştenii în înscrisele lor că arenda munţilor se face numai în 
numele moştenilor aflați în mahalalele din vatra oraşului? Da nu 
numai atunci nu s-a contestat origina şi dreptul măluşanilor, ba 
încă, la 1846, ei fură recunoscuţi de moşteni, chemaţi de epitropi 
la adunarea pentru alegerea celor cu drept de împărtăşire; 

4. Că unii din reclamanţi, îndată după înscrierea lor la 
comisia formată în puterea ofisului din 1850, reclamară pe loc la 
Guvern contra ăstui abuz; şi Guvernul recomandă plângerea lor la 
Logofeţie şi Logofeţia la Judecătorie, zicând: „să se hotărască 
pricina fără amânare, de va fi intrat în judecată”. 

5. După legile ţărei, nu se poate depărta de la stăpânire un 
devălmaş, sau pentru că acesta a reclamat contra celor ce voiau a-i 
răpi dreptul, sau sub cuvântul absurd că n-ar fi luat parte la jude- 
cata urmată între moşteni cu Magistratul; 

6. Cât pentru contestarea listei reclamanţilor de către epitropi, 
astă contestare e fără temei, pe cât timp figurează în acea listă 
suscriptura judeţului funcționar; şi mai ales că de acea listă să 
vorbeşte şi în reclamaţia din 1828, subtînsemnată de însuşi Ciolan, 
unul din epitropi, şi vechil ai moştenilor usurpatori.” 

Tot asupra fondului acestei chestiuni s-au mai urmat alte trei 
înfăţişări, în şedinţele din 3, 24 şi 26 martie 1854, în cari s-au 
făcut nouă propuneri şi s-au presentat la Tribunal nouă documente 
atingătoare de acest proces. 


Şedinţa din 3 martie 1854 


La astă şedinţă, procuratorul măluşanilor şi vechilul moşte- 
nilor nedreptăţiţi, arată: 

1. Că Malu a figurat totdeauna din vechime între cele 12 
suburbii ale comunei: probă, catastihul ruptaşilor şi alte catastişe 
din 1780'; 

2. Că tot acest catastih al ruptaşilor mărturiseşte că mulţi din 
măluşani se văd trecuţi şi în celelalte suburbii;” 





! Vezi: capitolul V şi VI. 

Şi propune procuratorul măluşanilor: 

1. Că, pe lângă mahalagii ruptaşi, mai figurând şi alții în 
catastihul din 1826 (cari atunci erau slujitori, rândaşi, scutelnici, 
posluşnici şi ertaşi) să aibă drept toţi la împărtăşire; 

2. Că Tribunalul, cercetând origina bănuiţilor streini ce figu- 
rează în catastihul din 1826, să treacă şi pe aceia în lista de 
împărtăşire, dacă-i va afla buni moşteni; 

3. Că, luându-se în consideraţie lista despre împrejurările 
neamurilor reclamanțţilor, să se clasifice dreptul de moştenire al 
femeilor, copiilor nevârstnici şi al părinţilor ce se văd subscrişi în 
contracte şi cari acum sunt morţi; cum şi al fetelor căsătorite cu 
streini şi cari sunt şezătoare în alte părți. 

La care Tribunalul observează: 

1. Că, în privinţa clasificării dreptului de moştenire, se vor 
aplica cele legiuite în cap. III, partea IV din Condica Civilă, unde 
se zice: „că dreptul de moştenire, ca avere părintească, urmează a 
trece la copii şi la rude.” 

2. Că, despre cei 41 ruptaşi, bănuiţi de streini, până nu se vor 
da probe că ar fi streini, nu înetează a se socoti ca moşteni; prin 
urmare, acestora le rămâne deschisă judecata pentru drepturile ce 
cred că au. 

Deputaţii părței pârâte protestează: 

1. Pentru locuitorii cei afară din oraş, noi nu suferim să 
primească ei carte de blestem, până nu s-o da ultima sentință a 
înaltelor instanţe, fiind făcută lucrare într-adins pentru dânşii de 
Comisia formată cu ordinul domnesc nr. 260, din 1850; 

2. Pentru oroşanii cei cu pretenţii de drept la împărtăşire, 
după ce li se vor cerceta probele şi se vor afla legale, atunci numai 
să se primească între moşteni, bucurându-se şi ei din venitul 
munţilor ca ceilalți. 

Judecătoria observează: 

1. Că, după explicările făcute în şedinţa din decembrie, aceste 
două chestiuni sunt deja desbătute şi hotărâte; şi ar fi bine ca 
domnii deputaţi să nu mai întunece cu sofisme chestiunele cele 
mai lămurite, încurcând lucrurile în loc d-a le descurca: căci 
adevărul acum e luminos ca soarele şi toate încercările dumnealor 
sunt deşarte. 

Tribunalul dar, în şedinţa de la 3 martie, lăsată chiar pe sensul 
domnescului ofis din 1853!, având în vedere atât reclamările din 
nou ivite din partea multor mărcuşani şi bărbuşani, ce reclamau şi 
ei cu probe dreptul de împărtăşire şi primirea a 85 de indivizi 
dintre moştenii părţii părtaşe, recunoscuţi de deputaţi ca buni şi cu 
drept de împărtăşire, Tribunalul, pe de o parte, pune la cale a se 
publica prin administraţie cu toţi moştenii cei cu drept de împăr- 
tăşire să se arate negreşit la Tribunal, la 24 martie corent; iar, pe 
de alta, îndatorează pe vechilii pârâţilor a aduce listă de numele 
celor 85 de oroşani, recunoscuţi de dânşii ca adevăraţi moşteni şi a 
prepara argumentele de contestare pentru ruptaşii din catastihul 
anului 1826, pe cari ei nu-i recunosc de moşteni. 


Şedinţa din 24 martie 1854 


Vechilii pârâților nu îndepliniră niciuna din îndatoririle puse 
asupră-le în Jurnalul din 3 martie, sub pretext: 

1. Că oroşanii, fiind răspândiţi pe la trebuinţele lor, nu s-au 
putut aduna în aşa scurt timp”, spre a forma lista celor 85 de 
indivizi; 

2. Că catastihul ruptaşilor din 1824 este supus la contestare 
(fără a arăta şi cuvintele); 

3. Că alegerea moştenilor nu trebuie făcută după catastihul 
din 1824, supus contestării, ci după genealogie (după vechimea 
neamului) potrivit hotărârei Înaltei Curți. 

La acestea, avocatul năpăstuiților răspunde: 

— Ar fi de prisos să mai combatem argumentele domnilor 
epitropi, a cărora rea credință a fost cunoscută de la începutul 
procesului; însă, o ultimă isbire argumentelor falce ale dumnealor. 

1. Numele părinţilor şi consângenilor reclamanţilor, ce figu- 
rează în toate actele de arenduire ale munţilor şi alte înscrise ale 





! În care se zice: „a se lua măsuri încât să se poată da o hotărâre mai 
completă în privinţa alegerii numărului moştenilor.” 
” Dacă nu s-a putut în trei săptămâni, când nu era munca câmpului, în doi 
ani (de la 24 martie 1854 până la 1856, 24 martie, când scrim acestea) 
n-au avut timp a forma lista propusă de dânşii chiar? 

comunei, ce le-a cercetat Tribunalele, e o probă destul de tare 
despre vechimea lor; şi chiar partea pârâtă n-ar putea proba astfel 
vechimea ei decât tot cu acele acte, favorabile sau defavorabile 
pentru amândouă părțile deopotrivă. 

2. Arendarea munţilor a fost făcută totdeauna în numele 
tributarilor, pentru darul Postelnicului, plata tributului şi plata altor 
datorii. Despre aceasta, Tribunalul s-a încredinţat din documentele 
înfăţişate. 

3. Epitropii, la alegerea moştenilor primiţi acum (în număr de 
85), cum şi la alegerea celor ce se împărtăşesc de vreo douăzeci de 
ani din venitul munţilor, pe ce s-au basat oare? Pe catastihul din 
1824? Pe contractele de arenduire? Pe înscrisele de datorie ale 
comunei? În toate acestea figurează şi numele reclamanţilor; şi, 
prin urmare, trebuia a-1 primi pe toţi, fără escepţie; de unde înţele- 
gem, că atât alegerea moştenilor, ai cărora vechili sunt dumnealor, 
cât şi depărtarea unora din aceşti moşteni!, cât şi neprimirea celor 
cu drept de împărtăştire, cât şi alegerea celor 85 de moşteni nuoi, 
toate acestea s-au făcut mai mult după voinţă şi interes, decât după 
dreptate şi legalitate; în fine, pentru primirea acelora în numele 
cărora se judecă azi, nu s-au basat oare tot pe singurul catastih al 
ruptaşilor? 

Copiem chiar vorbele din reclamaţia dumnealor: 

„Între moşteni s-au aşezat Nicolae Voinescu, vărul acestuia 
Nicolae, fraţii Găneşti, loan Ciolan, Nicolae Boncănel, Niţă 
Mendea şi alţii, cari nu se văd iscăliţi în zapisele de vânzare ale 
munţilor, decât numai că sunt trecuţi în catastihul ruptaşilor.” 

Pentru ce dar, pentru unii e legal catastihul ruptaşilor şi 
pentru alții nu? Când şi unii şi alţii figurează în acest catastih. 
Pentru unii e de trebuinţă catastihul ruptaşilor; pentru alții (cei mai 
mulți şi mai adevăraţi) trebuie vechimea neamului! 

Să ne ţinem de una: cu două arme d-odată nu se poate lupta 
cineva. În catastihul ruptaşilor, în contractele de arenduire ale 





' Unii din aceştia, simțind dreptul lor de moşteni alegători (ca limbă lată) 
cerură epitropilor a le da cont de întrebuinţarea venitului munţilor; şi 
controlul lor supără pe deputaţi, cari-i depărtară, ca nişte stăpâni pe 
slugile lor. 

munţilor şi în diferitele înscrise de împrumutare ale comunei, în 
toate aflăm vechimea neamului tuturor moştenilor cu dreptul de 
împărtăşire; alte documente vechi nu esistă. Dacă pot (să) probeze 
domnii deputați vechimea d-lor cu alte acte, coborâte de la Negri 
şi Mirci; şi atunci, dreptatea e a dumnealor; până atunci însă să nu 
se joace cu dreptatea... 

Către acestea, cei mai mulţi din preoţi, primiţi de deputaţi ca 
moşteni, nu se văd figurând, nici ei nici părinţii lor, în înscrisele de 
arenduire ale munţilor; dacă aceştia s-au găsit de buni, de ce oare 
rudele acestora, ramure din aceeaşi tulpină, sunt depărtaţi sau 
necunoscuţi de moşteni? 

Şi iarăşi: de ce pe moştenitorii răposatului Gheorghe Diaconul 
şi pe ceilalți, îi trece deputaţii între moşteni? Căci părinţii acestora 
nu figurează nici între ruptaşii din 1824, nici între ruptaşii subscrişi în 
contractele de arenduire ale munţilor; ci numai între mazilii din 
1824, cari, ca toţi ruptaşii şi mazilii, se împărtăşeau deopotrivă din 
venitul munţilor pentru plata havaetulul postelnicului. 

Negrii şi Mircii, când au întărit drepturile moştenilor câmpu- 
lungeni, acordându-le atâtea privilege, au făcut ei aceasta numai 
pentru o sută de indivizi? Nu. Ei au avut în vedere totalitatea 
moştenilor şi pe coborâtorii lor; şi când judeţul şi pârgarii apărau 
drepturile şi privilegele comunei, ei apărau drepturile şi privilegele 
tuturor cetăţenilor cari compuneau comuna şi purtau sarcinele şi 
ale statulul şi ale comunei. 

Destul domnii deputaţi şi partida d-lor s-au folosit de venitul 
munţilor şi al moşiei oraşului atâţia ani, fără control şi nepedepsiţi. 
E timpul azi, crez, ca lumina să risipească întunerecul: a venit ora 
ca fiii cei năpăstuiţi să reintre în familia comunală şi ca dreptatea 
să se urce pe tronul ei, împărțind foloasele pentru toţi, d-opotrivă 
şi cu nepărtinire.” 

Tribunalul, nevăzând în argumentele sofistice ale epitropilor 
moştenilor apărători decât o rea-credinţă şi cugetul de a asupri 
mulțimea oroşanilor (cum se esprimă însuşi Jurnalul din 24 martie 
1854) şi basat pe documentele şi argumentele legale, înfăţişate 
Judecătoriei prin procuratorul moştenilor nedreptăţiţi, decretă cele 
următoare: 

„Fiindcă pârâţii nu pot proba genealogia lor (că vechimea 
neamului lor ar fi mai veche decât a reclamanţilor) posedând 
amăndouă părţile tot aceleaşi argumente; 

Fiindcă însuşi epitropii, în tacrirul din decembrie 1853, au 
mărturisit că lista întocmită de cei 185 [sic] moşteni, primiţi de 
epitropi ca buni, nu e basată pe genealogia neamului, neputând 
cunoaşte ei vechimea lor, ci pe suscripturele din contractele de 
arenduire ale munţilor; 

Fiindcă reclamanţilor nu li se pot refusa probele ce le scot şi 
ei, ca epitropii, atât din contractele de arenduire ale munților, cât şi 
din registrul ruptaşilor; şi dreptatea, fiind una şi aceeaşi pentru 
toţi, se cuvine deopotrivă a protege pe amândouă părţile, iar nu pe 
o mică minoritate cu paguba majorităţii; 

Fiindcă venitul munţilor s-a vândut totdeauna în numele tota- 
lităţii moştenilor oroşani (contribuabili) pentru nevoile lor felurite, 
prin representanţii lor”; 

Fiindcă lista formată de epitropi pentru cei 185 moşteni pri- 
miţi de ei este necompletă, căci însuşi vechilii pârâţi, în reclamaţia 
lor către domn, mărturisesc că numărul moştenilor celor cu drept 
de împărtăşire se poate urca până la 300 de familii; 

Fiindcă însuşi ofisul domnesc nr. 309, din 1848, arată că pro- 
cesul acesta e o chestiune nouă” ce trebuie a-şi urma cursul jude- 
cătoresc; prin urmare, toate cuvintele deputaţilor d-a depărta mul- 
țimea cea cu drept de împărtăşire sunt sofisme curate, fără temei 
pravilnic; 

Fiindcă hotărârile isprăvniceşti din 1796 şi 1813 sunt nişte 
probe necontestabile în favoaroa reclamanţilor: căci în toate 





! Adevăr măturisit de însuşi pârâţii ce zic, în Jurnalul lor din 1852, „că 
orânduesc 12 epitropi, în numele a 12 pârgari, precum se obicinuia înainte 
vreme de sprijinea drepturile oraşului.” De or fi sprijinit şi pârgarii dinainte 
de 1750 ca deputaţii actuali drepturile moştenilor, Câmpulungul era dus 
de mult pe copcă!... 

” Într-adevăr, până la un timp, procesul acesta era între moşteni cu 
Magistratul, pentru intrarea venitului munţilor în casa municipalităţii; iar 
în urmă, asigurându-şi acei moşteni venitul munţilor, l-au însuşit pe 
seama lor, depărtând pe majoritatea cea cu drept de împărtăşire, pentru a 
trage ei (vreo 20 inşi) folosul cuvenit la 500 de moşteni. 

judecăţile pentru moşia oraşului au figurat numai clasele de Jos, 
cele tributare, iar deputaţii şi-au însuşit fără cuvânt dreptul de 
vechili ai pârâţilor, cari nu pot suferi, în buget curat, ca fraţii lor să 
fie depărtaţi de la drepturile de cari părinţii şi moşii lor se bucurau 
împreună şi deopotrivă"; 

Fiindcă, în fine, după ofisul nr. 309, din anul 1848, numai 
oroşanii cari ar proba că îşi trag începutul lor de la cei dintâi 
moşteni, locuitori ai oraşului, aceia să se împărtăşească din venitul 
munților; şi fiindcă nimeni azi nu poate proba vechimea neamului 
său cu acte vechi şi autentice, Noi hotărâm: 

Munţii şi moşia oraşului, nefiind a nimănui în parte, rămâne 
proprietate a comunei întregi: un venit în folosul tuturor moşte- 
nilor, fără deosebire. 


Şedinţa din 26 martie 1854 


În şedinţa aceasta, Tribunalul se ocupă cu plângerea moşte- 
nilor celor cu drept de împărtăşire; apoi, basat pe argumentele şi 
documentele arătate în jurnalul din ...decembrie 1853 şi cele din 3 
şi 24 martie 1854; şi pe temeiul paragrafelor 2 şi 3, Cap. 13, Partea 
III din Condica Civilă pentru Devălmăşii, încheie definitiv acest 
Jurnal; 

1. Toţi cei înscrişi în registrul judeţului din 1824 şi toţi cei 
subtînsemnaţi în contractele de arenduirea a munţilor, cum şi cei 
însemnați în reclamaţia de la 1828, februarie 10, atât ei cât şi 
coborâtorii lor, toţi să intre în numărul moştenilor, împărtăşindu-se 
deopotrivă din venitul munţilor şi al moşiei oraşului. 

2. Asemenea vor intra în numărul moştenilor şi câţi au 
înfăţişat probe că se trag din vechi oroşani şi s-au împărtăşit din 





1 Ba nici chiar locuitorii din suburbiile depărtate ale orașului, daţi de 
Guvern provisoriu pe la satele judeţului, nu încetară a se bucura şi ei, ca 
toţi ceilalți moşteni, de drepturile şi privelegele comunei; şi când unii din 
pârgarii cei vechi (ca şi ruptaşii de azi) se încercau a-i supune la clacă şi 
dijmă, urmarea lor era privită ca năpaste de funcţionarii statului după 
atunci şi desaprobată de guvern. 

? Vezi nota H. 

asemenea venituri şi cari figurează în registrul sub litera E; afară 
din cei propuşi de streini din registrul ruptaşilor de la 1824; şi 
afară din streinii ungureni aşezaţi pe moşia oraşului până la 
hotărârea din 1824 (a domnului Grigorie Ghica voievod); cum şi 
cei aşezaţi de atunci încoa pe numita moşie cu vreo învoire înscris; 
cum şi cei recunoscuţi, prin vreo hotărâre judecătorească, ca 
supuşi la vreo dare către moşteni pentru ale lor proprietăți. 

3. lar câţi nu figurează în registrul din 1824 şi în contractele 
de arenduire şi nu vor putea proba că neamurile lor s-au bucurat de 
această împărtăşire, aceia, jurând cu carte de blestem, să intre şi ei 
în numărul moştenilor; iar nejurând, să rămâie în clasa acelor 
oroşani cari, deşi nu au drept la împărtăşire în venitul munţilor şi 
al moşiei, nu sunt însă supuşi la vreo dare către ceilalți oroşani 
(dare de clacă şi dijmă). 

4. Asemenea vor intra în aceeaşi categorie şi aceia cari, neapu- 
când să ia carte de blestem, vor înceta din viaţă, de nu vor putea face 
vreo deosebită dovadă moştenitorii lor de sânge (că adică neamu- 
rile lor sunt vechi şi că au avut împărtăşire în munţi şi în moşie). 

5. Şi fiindcă paragraful 13 din Condica Civilă pentrn Devăl- 
măşii coprinde ca lucrul de-a valma ori să se dea unuia cu preţ 
hotărât pe an sau să se strige la mezat pe tot anul şi preţul să se îm- 
partă. Tribunalul află cu cale ca, în viitor, venitul munţilor şi al moşiei 
să se vânză cu licitaţie în fiinţa de faţă ori a tuturor moştenilor sau a 
celor pe cari dânşii vor autorisa ca să înfăţişeze a lor persoană; iar 
pentru trecut, de vor voi, îşi vor căuta reclamanţii, prin osebită 
judecată, despăgubirile ce se vor cunoaşte în drept a le pretinde.” 

Partea pârâtă, târâtă de epitropi prin judecăţi pentru în parte-le 
foloase, apelează la Curtea Apelativă, cu speranţa că şi de astă 
dată va triumfa. 

În şedinţa dar din 25 mai 1855, complectul Curţii Apelative, 
convins de dreptăţile moştenilor asupriţi, întăreşte, în toată întin- 
derea lui, Jurnalul Tribunalului de Muşcel din martie 1854. 

Onoare judecătorilor pătrunşi de sacra lor misiune! Averea, 
onoarea şi viaţa cetăţenilor pot fi încredințate unor judecători ca 

dl. loan Rudeanu!, ca dl. Mănescu şi ca prinţul Dimitrie Ghica?. 
Nişte asemenea judecători nu vor abuza niciodată de puterea ce 
le-o dau legile; ci totdeauna cei slabi şi năpăstuiţi vor afla într-înşii 
nişte drepţi apărători ai drepturilor lor. 

După Art. 2, Partea II, din legiuirea regulamentară”, care zice 
„că două hotărâri judecătoreşti unite, păzindu-se toate formali- 
tăţile, să întăresc de Domni”, Departamentul Dreptăţii trebuia să 
supuie Jurnalul Curţii Apelative la întârirea domnească. 

Din contra, Departamentul respectiv primeşte petiția deputaţilor 
prin care cereau a apela la Înalta Curte; şi, supunând-o domnului“, 
pricina se înaintează la utima instanţă, în contra legilor şi a drep- 
tului cuvânt. 

Cu urcarea pe tron a prinţului caimacam Alesandru Ghica, 
moştenii asupriţi cer de la domn întărirea Jurnalului Curţii Apelative, 
pe temeiul Art. 2, Partea II, din Regulament; şi prințul caimacam 
cere raport pentru aceasta de la departamentul respectiv. 

Dacă se va întări Jurnalul Curţii Apelative, cum nu ne îndoim, 
două lucruri sunt atunci de făcut, chiar după litera Jurnalului din 
24 martie 1854: 

1. Toţi moştenii recunoscuţi prin acest jurnal ca adevăraţi 
moşteni (cu dreptul de împărtăşire la venitul munţilor şi al moşiei 
oraşului) vor alege 12 deputaţi din sânul lor, în memoria celor 12 
pârgari ai comunei; şi aceştia vor arenda, prin licitaţie, după toate 
formele, venitul munţilor; iar acest venit se va împărți frăţeşte 
între moştenii competenți după legea devălmăşiei. 

2. Moştenii competenţi, îndată după aducerea la îndeplinire a 
Jurnalulul din 24 aprilie 1854, vor cere cont, prin representanţii 
lor, fraţilor deputaţi (Pletea, Ciolan şi Boncănel) de întrebuinţarea 
venitului munţilor pe anii de când ei dispun de dânsul în numele 
moştenilor. Atunci se va vedea dacă dumnealor au fost de bună 
credinţă; avem însă convincţiunea, după câte ştim, că judecata îi 





1 Membru al judecătoriei de Muşcel şi redactorul Jurnalului Moştenilor din 
1854, de care am vorbit şi al căruia estract formează materia acestei Apendice. 


” Membrii Curţii Apelative din 1855. 
* Din anul 1847. 
* Prinţul Ştirbei. 

va supune la mari despăgubiri către moştenii competenţi, în numele 
cărora şi-au mărit stările lor şi ale complicilor, cu paguba a sute de 
indivizi orfani. 

Nicio faptă fără plată! 

Facă Dumnezeu numai ca şi judecătorii destinaţi a cerceta 
chestiunea aceasta să fie inspirați d-aceleaşi nobile sentimente cari au 
inspirat pe membrii Tribunalului de prima instanţă a Curţii Apelative! 

Mulţi din moştenii cei mai avuţi şi mai omenoşi ne-au asigurat 
că ei sunt dispuşi a depune partea lor din venitul munţilor într-o 
cutie ad-hoc la Magistratul local, de care cutie să dispuie numai moş- 
tenii competenţi prin representanţii lor; iar acea cutie să fie desti- 
nată pentru ajutorul celor scăpătaţi şi orfani din oraşul Câmpulung. 

Un asemenea act de filantropie, demn de nişte adevăraţi creştini 
şi români şi cu drept cuvânt lăudat şi stimat, va fi imitat, nu pe îndoim, 
de cei mai mulţi moşteni, ca să nu zic de toţi: pentru cuvântul că 
venitul munților, crescând în proporţiune cu numărul moştenilor, o să 
ajungă, peste câţiva ani, să vie de un individ de la 20 la 30 lei, cel 
mult; prin urmare, moşteanul cu venit al său propriu de sute şi mii 
de lei pe an, poate dărui partea sa din venitul munților la cutia de 
care ne e vorba, fără a simţi vreo ştirbitură venitul său şi mulţumit 
cu cugetul său de creştin că contribuieşte, pe tot anul, regulat, la 
uşurarea fraților săi disgraţiaţi de soartă, moşteanul neavut, depuind 
şi el în cutia aceea părticica sa din venitul munţilor, va putea trage 
un folos întreit şi împătrit de ceea ce trăgea până aci. 

Dacă, precum sperăm, această cutie evanghelică se va mări şi 
cu venitul schitului Mărculeşti (vezi capitolul X), atunci, cu suma 
aceasta s-ar putea face mari îmbunătăţiri, materiale şi morale, în 
oraşul nostru istoric, precum: măritiş de fete orfane, pensionate de 
fete orfane, întemeierea unui teatru naţional, fântâni publice, poduri 
peste râul Câmpulung, şosele şi altele asemenea. 

Atunci, umbra ilustră a lui Negru şi umbra scumpă a lui 
Rosetti vor tresări de bucurie în locuinţa lor cerească şi vor bine- 
cuvânta pe începătorii şi pe apărătorii unor asemenea întreprinderi 
de folos comun; iar posteritatea va împleti cunune nemuritoare pe 
fruntea binefăcătorilor omenirii suferinde! 

Fie a se realisa dorinţele noastre." 





NOTE 


Nota A. Între hârtiile privitoare la judecata moştenilor câm- 
pulungeni figurează şi următoarea notiţă istorică, scrisă de mâna 
răposatului boier Nicolae Rucăreanu şi pe care o reproducem ad 
Litteram: „După cum am auzit de la bătrânii noştri, oraşul Câmpulung, 
din poruncă împărătească, s-a stricat în două rânduri; dărâmându-se 
toate zidurile atât dimpregiurul sfântului locaş (mănăstirea), cât şi 
toate casele locuitorilor oroşani pentru o pâră, ce-a făcut asupra 
lor, că s-ar fi unit cu un colonel ce s-a coborât din Ardeal şi a 
jefuit târgul ce se făcea la sborul Sf. Ilie, unde s-ar fi aflat mulţi 
neguţători turci, rămânând nedărâmate numai biserica (mănăstirea) 
şi o casă în tot oraşul. 

Locuitorii oroşani câţi au putut scăpa dintr-acea urgie cu 
viaţă s-au împrăştiat cari încotro au văzut cu ochii; din cari unii 
s-au aşezat în Moldova, făcând case acolo, alţii în Ardeal, peste 
Olt, în dreptul Făgăraşului şi amândouă satele acelea îşi au 
numirea de Câmpulung, iar alţii s-au amestecat pântre locuitorii 
satelor din judeţele ţării aceştia. 

După trecere de câţiva ani, dacă s-a domolit mânia sultanului, 
poate şi după moartea lui, au început cei hălăduiţi prin sate a se 
trage la locul lor şi a clădi casele şi împreună cu dânşii au venit cei 
mai mulţi streini de s-au aşezat pe la căminurile lor pustiite şi şi-au 
făcut case, s-a întemeiat târgul (oraşul), precât s-a putut, până în 
zilele unui domn anume Alecsandru- Vodă; când atunci s-au ridicat 
gonaci din satele de unde se ridicaseră locuitorii cei mai mulţi, ce 
se aşezaseră în oraş, şi au venit după dânşii să-i ducă pe la locurile 
lor; iar judeţul cu oroşanii, aducându-și aminte de buna primire şi 
frăţească dragoste ce le-au fost arătat acei streini, când i-au primit 
pe la satele lor, nu i-au lăsat să-i ia; ci s-au ridicat cu câţiva din 
oroşani şi au mers înaintea pomenitului mai sus domn, de s-au 
rugat să nu-i strămute din oraş de unde s-au aşezat, că li să strică 
târgul şi oraşul, mai vârtos că şi acei streini intraseră în dăjdii şi în 
potvezi întru toate orânduelile, d-a valma cu oroşanii. Şi Măria Sa, 
chibzuind cele de cuviinţă, a slobozit hrisov ca să rămâie toţi acei 
streini în oraş, cu ceilalți dimpreună, iubiţi ca nişte fraţi, care 

hrisov se află în Pânza hrisoavelor oraşului; şi este însemnată cu 
chenar (pe margine), ca să se cunoască; şi acest hrisov nu s-a 
arătat la nicio înfăţişare de judecată. 

De atunci s-au făcut toţi de obşte, fără a fi unii moşteni şi alţii 
streini, vezi numai cari sunt veniţi de curând şi sunt streini şi ei şi 
nevestele lor; cari şi aceştia, fiindcă se află hălăduiţi (locuind) pe 
pământul oraşului, de sunt trecuţi de 30 de ani şi n-au plătit 
nimului nimic, şi-au dobândit dreptatea, după pravila pământului, 
a fi nesupăraţi pentru totdeauna." 

Dovadă a acestor arătate cuvinte, pe de o parte hrisovul 
acestui pomenit domn, care a primit de oroşani pe cei veniţi du 
prin satele lor; iar despre alta, zidurile împrejmuirii sf. mănăstiri şi 
zidurile pivniţelor de la casele stricate, ce stau şi până acum aşa 
cum le-au fost stricate.” 

Această notiţă îmi contrazice în privinţa prinţului de care e 
vorba. 

Pe de o parte, notiţa zice că subt un domn Alecsandru s-au 
arătat în Câmpulung gonaci din satele câmpene pentru fugarii de 
aci şi pe de alta adaogă, mai la vale, că hrisovul pomenitului domn 
(Alecsandru) se află în Pânza hrisoavelor oraşului, însemnată pe 
margine ca să se cunoască şi să se distingă de celelalte. 

În Pânza hrisoavelor, însă, asemenea hrisov este chiar 
hrisovul lui Matei (Basarab) din 25 martie 1633, despre care am 
vorbit, pe larg, în capitolul VI; însă nici subt Matei, nici subt 
Alecsandru Iliaş, nu s-a întâmplat arderea oraşului şi împrăştierea 
locuitorilor, cum o adeverează şi notița răposatului Rucăreanu şi 
condica de morţi de la monastirea lui Matei din Câmpulung, după 
cum am arătat în capitolul XII al acestei Istorii. 

De unde urmează că acel Alecsandru trebuie să fie unul din 
cei opt domni fanarioți cu numele acesta dintre 1766-1818, în 
urmarea arderii şi pustiirii Câmpulungului, care formează basa 
naraţiunii răposatului Rucăreanu. 

Însă răposatul Rucăreanu a cunoscut coprinsul hrisovului din 
1633, martie 25, şi a văzut că e de la Matei, iar nu de la Alecsandru; 





! Prin aceşti streini se înţeleg Vălimărenii, Ocheştii şi ceilalţi, despre care 
se vorbeşte pe larg la Nota G şi Apendice. 

de unde această schimbare de nume? Se înţelege dar că şi în urma 
arderii Câmpulungului (după 1737) s-a repetat scena din 1633, 
martie 25. 

Dar când? Sub care Alecsandru? 

Căci dacă ar fi chiar Alecsandru IV Ghica IV, ce a domnit 
între 1766-1768, apoi de la 1742, când câmpulungenii emigraţi se 
reînturnară la vetrele lor, până la 1768, când Alecsandru Ghica IV 
rechemă la satele lor respective pe fugarii câmpeni, aşezaţi în 
Câmpulung cu consimțământul oroşanilor, de la 1742-1766, zic, 
sunt 24 de ani; cum dar tăcură proprietarii 24 de ani şi nu-şi 
reclamară clăcaşii în acest lung interval? 

Să nu fi venit oare în Câmpulung şi la 1768 ţărani rumâni, 
emigrând de la câmp la munte? În timpul domnirii de doi ani a lui 
Alecsandru n-au emigrat ţăranii contribuabili, fiindcă el a stăpânit cu 
pace şi cu binecuvântarea poporului, zice Istoria.! Nici în domnia 
predecesorului său, domnul Scarlat Ghica (1765-1766); căci şi ela 
stăpânit cu pace şi cu toată mulțumirea locuitorilor țărei.?” Însă sub 
domnul Ștefan III Racoviţă (1764-1765), sub Mavrocordat III şi 
Racoviţă IV (1756-1763), greutatea contribuţiunilor de tot felul, 
pentru susţinerea tronului lor, deteră ocasiuni la multe emigrări ale 
ţăranilor de la câmp în sânul comunelor libere ale Carpaţilor, unde 
ei se aflau sub scutul privilegelor comunale. 

Aşadar, putem conchide cu siguranţă: 

Că arderea Câmpulungului, întâmplându-se la 1733, şi câm- 
pulungenii emigraţi înturnându-se la 1742, cu fraţii lor câmpeni 
(ospătători), aceştia, pentru încuscrirea cu câmpulungenii şi pentru 
alte interese, se identificară cu moştenii oroşani; şi de la 1766 
pentru aceştia rugară câmpulungenii pe Alecsandru Ghica IV ca 
să-i tolereze în oraş, considerându-i în viitor ca membri ai comunei; 
iar pe cei emigraţi între 1742 şi 1760, îi întoarseră la locul lor 
natal. lar dacă proprietarii fugarilor contribuabili din 1742 nu-şi 
reclamară clăcaşii lor, se înţelege că cei mai mulţi din acei 
emigrați erau flăcăi, luaţi poate într-adins de câmpulungenii 





' Manualul de istorie al d. F. Aaron, faţa 151. 
* 1dem, faţa 153. 

emigraţi pentru ca să regenereze comuna cu modul acesta şi tot- 
odată s-o şi fortifice. 

Dar ce s-a făcut hrisovul lui Alecsandru Ghica IV privitor la 
tolerarea în comună a emigraţilor câmpeni din 1742? S-a pierdut 
ca toate hrisoavele din înainte de 1550 şi ca cele mai de după 
1747. Cu atât mai uşor s-au putut răpune hrisoavele dintre 1747- 
1821; atât pentru că nu erau lipite pe pânză, şi ca foi sburătoare 
s-au putut pierde, cum şi pentru multele nevoi ce încercară câmpu- 
lungenii între 1747-1821, precum incendiuri, revolte, emigrări etc. 
După numărul domnilor ce figurează pe tronul României între 
1747-1821, ar trebui să aibă comuna 28 de hrisoave sau 14 cel 
puţin, serbând domniile unor prinți de câte două şi trei ori şi 
interregnele lor (când cu resbelele Porții cu Austria şi Rusia), când 
câmpulungenii nu-şi puteau preînnoi hrisoavele la fiecare înscău- 
nare de domn, după vechea datină; deci, în loc de 28 hrisoave, noi 
aflăm numai 6, cum am arătat la Nota B, Partea |. 

A rămas însă această faptă scrisă în memoria urmaşilor, ce au 
primit-o de la părinţi şi au comunicat-o şi ei, verbal, la copiii lor, 
cum şi în notițele unor bătrâni călugări sau mireni, cari simțeau 
plăcere a nota faptele istorice. 

se 


Nota B. Judeţele muntene erau împărțite în secolul XVIII tot 
ca azi, în plăşi şi plaiuri; însă câte doi zapcii de plasă, fiind plăşile 
mai mici. Aşa, spre esemplu, judeţul Muşcel avea şase plăşi şi 
două plaiuri. 

Plaiul Nucşoara se compunea din satele: Nucşoara, Corbii, 
Cârstăneştii, Slănicul-Ungureni, Berivoeştii-Ungureni, Berivoeştii- 
Pământeni, Albeștii, Corbşorii, Poinăreii, Stăneştii, Slănicul-Pămân- 
tean etc. La 1845 s-a mai lpt de acest plai partea de la Bădeşti 
până la Domneşti, de la Berivoeştii-Ungureni până la Aninoasa şi 
de la Godeni la Capu Piscului, împreună cu Schitu Goleşti. 

Plaiul Dâmboviţa avea tot întinderea de azi, afară de satele 
Rucărul şi Dragoslavele, ce erau atunci date de plasa Argişelul de 
Sus, după chiar cererea acestor sate la guvern, ca să scape de sub 
privegherea vătafului de plai, ce le controla pichetele pe unde 
treceau ei într-ascuns obiecte felurite de esportare, oprite de 
guvern. 

Plasa Argişelul: Argişelul de Sus, de la Boteni până la Rucăr, 
şi Argişelul de Jos, de la Boteni până la Colibaşi. 

Plasa Râurile: Râul Doamnei de la Domneşti până la Mărăcini 
[sic], şi Bratia-Bughea, de la Aninoasa până la Băjeşti, şi de aci în 
sus până la Poenari, împreună cu Godenii, cu Furnicoşii şi cu 
Capu Piscului. 

Plasa Potgoria: plasa Dealului, de la Valea Mare până la 
Călineşti şi plasa Cârcinovul, de la Cârcinov până la Glâmbocata, 
lângă satul Băduleşti, unde se termină judeţul Muşcel. 

Plaiurile p-atunci se mai numeau şi scaune şi slapitorii scau- 
nelor (dorobanţii de plaiuri) erau îndatoraţi, după vechiul obicei, a 
da la spătărie, pe tot anul, de fiecare lude slujitor, câte 2 lei şi 36 
parale: banii fânului, cum şi alţi atâţea, banii poclonului, afară de 
cheltuiala bumbaşirului trimis pentru împlinirea acestor bani. 
Aceştia se da câte 10 parale de fiecare lude slujitor, iarăşi după 
vechiul obicei. 

Aşa s.e. la 1829, 100 slujitori de scaune şi 60 slujitori de 
plăşi (160 lude) au plătit la hătmănie 368 lei, banii fânului, şi vreo 
350 lei banii poclonului: total 718 lei. 

De unde-şi scoteau slujitorii această satara? Din spinarea 
ţăranului. 

Vătaşii de plaiuri şi zapcii erau adesea complici ai furilor ce 
deprădau averile locuitorilor, boieri şi săteni, şi cărora aceia le 
mijloceau scăparea în Transilvania pe poteci cunoscute numai lor. 
Zapciii protegeau nu numai pe furii indigeni, cât şi pe făcătorii de 
rele din Ardeal. Despre aceasta ne asigură un ofis al lui Ipsilanti 
(Costandin VI), din 1805, decembrie 20, trimis d-a dreptul de către 
vătaful din plaiul Dâmboviţa prin care, demascându-i tâlhăriile, îl 
ameninţa cu ocna şi cu spânzurătoarea. Căci zapciii, şi azi chiar, ar 
merita, dacă nu furcile, dar ocna neapărat. Însă atunci trebuie 
pedepsiţi mai întâi ispravnicii. 

se 

Nota C. Dăm aci un estract de hrisoavele cele mai interesante 
ale acestui schituleţ pitoresc, tras din Condica Flămândei, ce se 
află azi la Obşteasca epitropie. 

I. Cartea de dar a Anastasiei Ogu din 1765, prin care ea 
dăruieşte Coasta Vlaicului pentru facerea schitului Mărculeştii. 

IL. Înscrisul de dar din 1770 aprilie al lui comisul Ioan 
Craioveanul, prin care dăruieşte schitului o casă în suburbia 
Sfântului Ilie. 

III. Hrisovul lui Manoil Rosetti din 1770, octomvrie 26, prin 
care întăreşte dările pietoşilor donatori, scoțând 3 oameni de 
contribuţiune în folosul schitului; şi dându-i câte 10 lei pe lună de 
la vama Dragoslavele, cum şi 300 oca sare pe an de la ocna 
Telega. 

IV. Cartea de dar din 1772 a lui Matei Vlădescu, prin care 
dăruieşte schitului partea sa de moşie de la Găureni pe Bratia. 

V. Hrisovul lui Mihai Şuţu din 1784, februarie 14, prin care 
mai adaogă patru scutelnici la cei trei ai lui M. Rosetti, scutind încă 
bucatele schitului de vamă (adică stupii, râmătorii şi productele) şi 
vinul, de zecimea legitimă şi mai adăogând 60 oca de sare, tot de 
la ocna Telega şi 50 lei tot de la Dragoslavele. 

VI. Hrisovul lui Mihai Şuţu din 1792, iulie 22, prin care mai 
adaogă trei scutelnici la cei şapte; şi alţi 50 lei de la Dragoslavele; 
cum şi 50 bolovani sare, apărând şi productele schitului de dijmărit. 

VII. Hrisovul lui Mihai Şuţu din 1792, iulie, prin care mai 
dăruieşte schitului 20 familii de ţigani, dintre cei domneşti. În acest 
hrisov figurează şi următoarele rânduri, fapte interesante: „Acest 
schit e zidit de biv vel spătar (atunci era spătar) Dumitrache 
Rosetti, nu numai pentru podoabă şi închinăciune, ci mai mult spre 
a se face într-însul bunătăţi, precum: învăţătură de copii, ajutor de 
sărmani şi altele; căci pentru închinăciune au creştinii destule 
biserici în oraş (în Câmpulung). 

VIII. Hrisovul lui Moruz din 1793, august 17. 

IX. Hrisovul lui Ipsilanti din 1793, august 23. 

Amândouă aceste hrisoave au coprinderea celor de sus. 

X. Înscrisul Mariei, soţia lui Nicolae Băcanul, din 29 martie 
1799, prin care dăruieşte schitului o vie în dealul Gorganului. 

XI. Înscrisul de dar de la 1797, iunie |, al egumenului Dositei 
Câmpulungeanul, prin care dăruieşte schitului doi ţigani şi un loc 
de casă în oraş, în marginea Țigăniei despre râu. 

Afară de aceste proprietăţi şi privilege, schitul Mărculeşti mai 
avea o vie cu ataştină' la Dealul cel Mare, ce s-a părăsit, şi alte vii 
la Drăgăşani şi la Viţicheşti, cum şi livezi de fân în Argeşel şi la 
Jugur etc. etc. 

Ea 


Nota D. lată un esemplu dintr-o mie. 

Schitul de călugări de la satul Budiştenii” este fundat de un 
Ştefan călugărul, care, fiind mirean, purta numele de Stanciu 
logofătul din Budişteni. Acest Ștefan, înaintea morţii sale, află cu 
cale că mai bine şi mai de folos ar fi sufletului său şi semenilor săi 
să dăruiască averea sa la acest schit; prin urmare, jumătate din 
averea sa o lasă schitului şi cealaltă jumătate la doi gineri ai săi, 
iar esecutor al ultimei sale voințe lasă pe un popa Dumitraşcu, 
căruia îi încredinţează toate actele atingătoare de aceasta. 

După moartea fundatorului schitului, preotul Dumitraşcu află 
cu cale a închina schitul la mănăstrirea Cotroceni (fundată de 
domnul Ştefan Cantacuzinu, 1679-1688), spre a-l feri în viitor de 
orice supărări şi a-i asigura, cu modul acesta, esistenţa şi înflo- 
rirea: „Deci, zice Dumitraşcu, fiind cu om fără niciun reazem, am 
socotit că nu voi putea ţine în frâu pe bogaţii vecini cei răi şi am 
închinat sfântul schit la sfânta monastire Cotroceni, tocmindu-mă 
cu sfinția sa părintele Partenie, egumenul monastirii, ca să aibă 
schitul, din timp în timp, vedre de vin gata una sută, din viile 
schitului; ver de s-ar face mult, ver puţin, tot să dea acest vin; iar 
de lucrul şi cheltuiala viilor să ia grijă sfinţia sa; iar de moşie şi de 
moară să îngrijească sfânta monastire; şi pâine din destul pentru 
prasnice, pentru hrana călugărilor şi a călătorilor şi numai din 
prisos să ia sfânta monastire ş.c.].” 

Această carte de dar are data 7193 (1685), octomvrie 2. 

Care fu soarta acestui schituleţ? Soarta tuturor schiturilor 
mici închinate monastirilor celor mari! Egumenii cotroceni prote- 
giară numai venitul schitului, care intra în pungile lor, nu şi schitul 
şi clausele testamentare. Din anul dintâi al închinării sale, schitul 
s-a pustiit, călugării îl abandonară ca să nu moară de foame, 





! Din douăzeci vedre a da una proprietarului. 
* Despre care am vorbit, în trecere, la judeţul Muşcel. 

fiindcă lăcomia cuvioşilor egumeni îi lipsea de nutrimentul din 
toate zilele! 

Până acum 150 de ani, bisericuţa, deşi ruinată, servea de 
eclesie creştinilor; însă şi atunci preotul se ţinea cu leimosina 
enoriaşilor. De atunci încoa, clăcaşii dupe moşia destinată pentru 
călători şi neputincioşi merg la bisericele du prin satele vecine, iar 
biserica aceasta a ajuns magazie de mere a arendaşilor (!!!) Şi apoi 
are venit de 700 de galbeni!!!... Numai cu venitul dintr-un an s-ar 
putea repara biserica şi cu 100 de galbeni pe an s-ar putea ţine în 
bună stare. 

Fiindcă însă chiar singurul schit de călugări ce avem în 
Muşcel (Ciocanul) este aproape de ruinare, din causa lipsei de 
călugări, şi aceasta din causa lipsei mijloacelor de esistenţă, ar fi 
mai bine, crez, ca acest venit să se întrebuinţeze la facerea unui 
institut filantropic în capitala Muşcelului; cu toate acestea, cuvioşii 
egumeni, pe cât cunoaştem, natura şi principele cuvioşiei lor nu 
vor consimţi niciodată la o întreprindere nobilă de felul acesta! 

Consângenii şi consătenii fondatorului schitului Budiştenii au 
reclamat, la 1838, la prinţul Alecsandru Ghica contra egumenilor 
cotroceni pentru reaua întrebuințare a venitului acestui schit; şi 
prinţul Ghica ordonă logofeţiei bisericeşti a îndatora pe monastirea 
Cotroceni să repare biserica şi să o ţie în bună stare, dupe însuşi 
coprinsul cărții de dare; însă resoluţiunea domnului n-a avut niciun 
resultat! 

% 


Nota E. Câmpulungul are patru strade principale, cinci pieţe 
şi o mulţime de căi (ulicioare). 

Strada Negru-Vodă: începe de la monastrirea lui Matei până 
la Schei; iar de la pioă până la monastire e strada Pârgarilor, ce 
formează oarecum capătul stradei lui Negru. Aceea s-a numit astfel 
în memoria lui Negru voievod, fondatorul Prinţipatului românesc 
şi al capitalei sale; iar aceasta în memoria celor 12 pârgari, tribunii şi 
representanţii locuitorilor din cele 12 suburbii ale Câmpulungului. 

Strada Râul, numită astfel de la râul ce udă Câmpulungul în 
toată lungimea lui. Ea începe de la capătul Ţigăniei şi merge tot pe 
lângă mori până la Petre al Oancii Patraulea. 

Strada Matei Basarab, în memoria lui Matei voievod, care a 
prefăcut în monastire de călugări biserica de mir a lui Negru. Ea 
începe de la Sântul Georgiu şi merge, pe lângă Şubeşti, Sânta 
Treime, Sântul Ilie, Bradu, până la protopopul lacoveanu. 

Strada Mircea-Vodă: în memoria lui Mircea ÎI, care a încheiat 
cu Poarta tratatul din 1392. Începe de la răposatul popa George 
Țârâială şi merge pe lângă Biserica Domnească, până în Piaţa 
Reformei. 

Pieţele sunt cele următoare: 

Piaţa Judeţului (localul din faţa monastirei): în memoria 
alegerii judeţului, ce se făcea pe acest local şi despre care am vobit 
pe la capitolul IV; 

Piaţa Brâncoveanu (localul din faţa Bărăţiei): în memoria 
ultimului prinţ Basarab şi în memoria patronagiului monastirii 
catolice, pe care a dotat-o cu moşii şi privilege; 

Piaţa Magistratului, fiindcă este pe localul Magistratului; 

Piaţa Reformei (în capul târgului), în memoria reformelor de 
la 1848; 

Piaţa Şcoalei (lângă şcoala naţională): în memoria primei 
şcoale naţionale din Câmpulung. 

Din acestea, Piaţa Judeţului e ocupată cu producte şi locande 
numai 0 dată pe an, în cele două săptămâni a durării sborului 
Sântu Ilie, ce se face între 17 şi 29 iulie, pe localul monastirii; 
restul anului rămâne loc deşert. 

Ar fi de dorit ca sfinția sa egumenul monastirii să nu mai 
îngăduie facerii de case de felul celor ridicate de curând pe localul 
acesta, ca să rămâie o adevărată piaţă pe localul acesta istoric, care 
piaţă să se înfrumuseţeze cu arbori şi cu o fântână în mijloc." 

Avem speranţa că fostul vicar al mitropoliei, care înfrumu- 
seţează împrejmuirea monastirii cu case şi grădini de gust, îşi va 
lăsa numele săpat şi în Piaţa Judeţului. 

Ajute Domnul celor cu cuget bun! 





! Părintele Ioanichie Evantias ne încredinţează că acele barace s-au ridicat 
cu voia arendaşului vetrei monastririi. Nu era în drept s-o facă aceasta 
arendaşul, fiind stăpân Sfinţia Sa egumenul. 

Piaţa Brâncoveanul şi Piaţa Reformei sunt destinate pentru 
legume, pentru pâini şi pentru fructe. 

Piaţa Magistratului pentru grâu, porumb, orz ş.c.]. 

Piaţa Şcoalelor pentru eserciţiul dorobanţilor şi pentru carele 
cu porumb şi grâu, când se umple Piaţa Magistratului. 

Despre căi (ulicioare), vom număra numai pe cele principale: 

Calea lui Lazăr: în memoria profesorului Lazăr, fondatorul 
şcoalelor române; 

Calea Jianu: în memoria primului profesor de româneşte al 
şcoalei naţionale din Câmpulung; 

Calea Teatrului: în memoria fostului teatru naţional din 
Câmpulung; 

Calea lui Ţepeş: în memoria lui Vladu V, care a încheiat 
tractatul nostru cu Poarta la 1460; 

Calea lui Socol: în memoria tragicei morţi a lui Socol, despre 
care am vorbit în capitolul VI. 

Celelalte căi şi-au primit numirea bisericilor şi proprietarilor 
respectivi. 

Această nouă numire a stradelor, pieţelor şi căilor s-a dat la 
1855, cu ocasiunea ridicării planului Câmpulungului de către 
domnii conductori respectivi ai şoselelor. 

Câmpulungul are o populaţiune ca de 6215 indivizi, bărbaţi şi 
femei, afară de a suburbiilor. Case în raionul oraşului sunt 835; şi 
1526 cu casele din suburbrii. Venitul Magistratului se urcă ca la o 
mie ducați, an peste an. 

Câmpulungul are 21 biserici cu ale suburbiilor, din care 15 în 
raionul oraşului, şi anume: 

În oraş: 

Marina, zidită între 1100-1200; şi reparată la 1215, 1677, 1707; 

Scheiul, zidită între 1200-1300 şi reparată la 1550, 1665, 
1780 şi 1842; 

Valea, zidită între 1300-1400 şi reparată la 1592, 1700 şi 1800; 

Sf. Nicolae din Sus, zidită către 1708 şi reparată la 1750, 
1790 şi 1855; 

Bradul, zidită între 1300-1400 şi reparată către 1590 şi 1766; 

Sf. Nicolae din Târg, zidită între 1400-1500 şi reparată la 
1570 şi 1700; 

Monastirea catolică: vezi Partea I; 

Sf. Vineri: zidită la 1758; 

Sf. Ilie: zidită către 1620 şi reparată la 1712; 

Biserica Domnească: zidită la 1527 şi reparată la 1712; 

Sf. Treime: făcută la 1632 şi reparată la 1730; 

Mănăstirea: fundată la 1215 şi reparată la 1290, 1633 şi 1831; 
iar paraclisul la 1718; 

Şubeştii, Fundenii, Sf. Gheorghe: vezi Partea I. 

Afară din oraş sunt cele următoare: 

Flămânda: vezi capitolul X; 

Vişoiul la 1773; 

Apa Sărată la 1831; 

Bughea la 1815 ; 

Malul de Sus şi Malul de Jos. 

Preoţi sunt în Câmpulung 36 şi doi protopopi: unul peste plasa 
Argişelului şi Râurile şi altul peste plaiul Potgoria. 

Deaconi: unul. 

Boieri cu rang: sumă mare. 

Boieri de neam: 4]. 

Fii de boieri de neam: 5. 

Postelnici: niciunul. 

Fii de postelnici: unul. 

Ertaţi de capitaţie: 8. 

Mazili: 15, al cărora venit trimestrial e de 185 lei şi 25 parale. 

Patenteri: 469, ce dau venit trimestrial 6994 lei. 

Țărani contribuabili: 659, ce dau venit pe trimestru 5552 lei 
şi 3 parale. 

Țigani emancipaţi: 126, ce dau venit, la trei luni, 6300 lei. 

Deci: venitul trimestrial al tuturor acestora se urcă la 19.031 
lei şi 28 parale şi venitul lor anual: 76.126 lei şi 32 parale. 

Contribuţiunea moşiilor nelocuite, din partea proprietarilor 
(în număr de 123): lei 6147, câte 5% şi lei 3688, câte 3%. 

Contribuţiunea moşiilor nelocuite, din partea proprietarilor, 
pentru 1808 familii, lei 5424, câte 3%; şi pentru 1805 familii, din 
partea plugarilor, lei 5415, câte 3%. 

Contribuţiunea drumurilor, din partea proprietarilor, pentru 
1847 familii, lei 5541, câte 3%; şi din partea clăcaşilor, pentru 
1845 familii, lei 10.830, câte 5%. 

Suma totală pe an: 37.045 lei şi 4 parale. 

În Câmpulung, cu suburbiile împreună, sunt: 

80 care cu 4 boi; deci, 320 boi. 

Care cu doi boi 145; deci, 290 boi. 

Care cu 3 şi 2 cai sunt 9; deci, 27 cai. 

Vaci şi mânzaţi: 1893. 

Militari: 15 pe anul 1856; însă scade sau creşte numărul 
acesta după împrejurări. 

Dorobanţi: 10. 

Un singur râu: râul Câmpulung (râul Târgului). 

Fabrici de piei sunt 8, cu venit anual 1960 lei. 

Herăstrae şi maşini de rachiu nu sunt. 

Mori: 19, cu venit 11.400 lei. 

Dârste: 7, cu venit 1700 lei. 

Pive: 8, cu venit 1050 lei. 

Olării: 24, cu venit 16.000 lei. 

Poverni: 5, cu venit 500 lei. 

Tâmplari: 4. 

Dugheri şi morari: 29. 

Cismari: 17. 

Zidari: 21. 

Ferari: 44. 

Şcoala naţională din Câmpulung are 140 elevi; spitalul are 20 
paturi. Pe 1856 au intrat în spitalul acesta 107 amalaţi, din cari 95 
însănătoşiţi, iar 12 rămaşi în fiinţă. 

Altoiţi, în 1856, sunt 99 copii. Născuţi 270 şi 147 morţi. 

: 


Nota F. 
Plaiul Dâmboviţa 
Acest plai are 95 munţi, al căror venit, pe 1856, s-a urcat la 
53.420 lei; sate 23; biserici 27; preoţi 45; diaconi 3; boieri de 


neam 25; fii de boieri de neam 2; un postelnic; fii de postenici 6; 

ertaţi de contribuţie 2; mazili 13, cari plătesc pe trimestru 164 lei 
şi 5 parale şi pe an, 656 lei şi 10 parale. 

Patentari 19 şi plătesc pe trimestru 343 lei şi parale 30; prin 
urmare, pe an 1375 lei. 

Români contribuabili 2262: ei plătesc 20.188 lei şi 14 parale; 
iar ţigani emancipaţi sunt 91 şi plătesc pe trimestru 4550; prin 
urmare, toţi contribuabilii plătesc pe an 98.953 lei şi 16 parale. 

Moşii nelocuite sunt 73, pentru cari plătesc proprietarii pe an 
2569 lei şi 10 parale, câte 5% şi 1541 lei şi 22 parale, câte 3%, 
taxa şoselelor. 

Pentru proprietăţile locuite, se plăteşte pe an, pentru 2299 
familii, lei 6897, câte 3%, din partea proprietarilor; iar din partea 
locuitorilor, câte 3%, pentru 2250 familii, lei 6750. 

Pentru drumuri, proprietarii plătesc, câte 3%, lei 7017, pentru 
2339 familii; iar contribuabilii, câte 6%, 13.500 lei, pentru 2250 
familii. 

Total, pentre moşii nelocuite şi locuite, cum şi pentru drumuri, 
38.274 lei şi parale 32. 

În plaiul Dâmboviţa sunt 506 care cu câte patru boi, şi 2204 
boi; 31 care cu câte 8, 6 şi 4 cai, şi 248 cai; 652 care cu câte doi 
boi, prin urmare 1304 boi; 47 care cu câte 3 şi 2 cai, prin urmare 
154 cai. 

Vaci şi mânzaţi, 2402. 

Militari, pe 1856, a dat plaiul acesta 21; dorobanţi 34; 
grăniceri 196; punturi (vamă) unul, Giuvala (azi Dragoslavele); 
picheturi 8. 

Râuri are 3, din cari Dâmboviţa iese din muntele Otigul [sic]; 
Argişelul din Păpuşa; Râul Târgului, de sub Păpuşa. 

Fabrice de piei (tăbăcării) nu are. 

Herăstrae are 87, ce dau venit anual 32.429 lei; mori 29, cu 
venit 7850 lei; dârste 5, cu venit 1230 lei; pive 4, cu venit 460 lei; 
vase de pământ (olării) nu are; poverni 18, cu venit 13.490 lei; 
maşini de rachiu nu sunt; dulgheri şi morari 35; tâmplari, unul, 
cismari şi zidari nu sunt; ferari 18. 

Grâu produce ca la o kilă, iar porumbul 137 kile. 

În magazinele de reservă din acest plai nu se află nici măcar 
un bob de porumb. 

În plaiul Dâmboviţa se altoiesc 300 copii, nasc 433 şi mor 
284 pe an. 

Capitalul cutiilor în ființă se urcă la 9396 lei şi nicio para; 
afară de suma de 6500 lei şi 6 parale, ridicată de vistierie, la anul 
1854, cu ordinul nr. 3297. 

Populaţiunea acestui plai se urcă la 11.293, din cari 6041 
bărbaţi şi femei 5252, cu 2634 familii. 

N.B. Toate acestea, aproximative. 


Plaiul Nucşoara 


Acest plai are 69 munţi”, 17 sate, 24 biserici, 35 preoţi, 2 
diaconi, 11 boieri de neam; postelnici şi fii de boieri de neam nu 
sunt; 2 fii de postelnici, 2 ertaţi de capitaţie; mazili 25, ce plătesc 
pe trimestru 309 lei şi 15 parale; 8 patentari, ce plătesc 126 lei şi 
20 parale; contribuabili roumâni 1708, ce plătesc 15.243 lei şi 36 
parale; contribuabili ţigani 113, ce plătesc 5650 lei. 

Total, pentru toţi aceştia, 21.329 lei şi 31 parale. 

Numărul proprietăţilor nelocuite 123; şi plătesc, după regula 
de mai sus, 6147 lei, câte 5%; şi câte 3%, 3688 lei şi 4 parale. 

Contribuţiunea moşiilor locuite, din partea proprietarilor, 
pentru 1808 familii, câte 3%, 5424 lei; şi pentru 1805 familii, 
5415 lei. 

Contribuţiunea drumurilor, din partea proprietarilor, venit 
1847 familii, câte 3%, 5591 lei; şi din partea cultivatorilor, pentru 
1805 familii, 10.830 lei, câte 6%. 

Suma totală, pentru toate acestea, 37.045 lei şi parale 4. 

Plaiul Nucşoara are 108 care cu 4 boi; prin urmare, 432 boi; 4 
care cu 8, 6 şi 4 cai: 26 cai; 486 care cu 2 boi: 972 boi; 2 care cu 3 
şi 2 cai: 5 cai; 2957 vaci şi mânzaţi. 

21 militari; 30 dorobanţi; 116 grăniceri; 3 punturi: Nucşoara, 
Bândea, Dudişorul; 7 picheturi. 

Râuri două: râul Doamnei, ce-şi are sorgentea în Bândea şi în 
muntele Vâltoarea, şi râul Bratia, ce iese din muntele Şesul. 

Fabrice de piei nu sunt. 





! Al cărora venit pe anul 1856 se ridică la 109.356 lei. 

Herăstrae 46, cu venit anual 12.600 lei; mori 21, cu venit 
2530 lei; dârste 6, cu venit 1150 lei; pive 5, cu venit 870 lei; vase 
de pământ 5, cu venit 320 lei; poverni 22, cu venit 2960 lei; maşini 
de rachiu nu sunt; tâmplari 3, dulgheri şi morari 29, cismari unul, 
zidari nu sunt, ferari 7. 

Porumb produce 1625 kile şi 9 1/2 baniţe; în magaziile de 
reservă sunt 1044 kile porumb şi o baniţă. 

Copii altoiţi 203, născuţi 338, morţi 226. 

Capitalul cutiilor săteşti, în ființă, 1531 lei şi 13 parale; şi 
ridicaţi de vistierie, la 1854, cu nr. 3297, lei 6425 şi 10 parale. 

Populaţiunea acestui plai este ca de 9768; din cari 4758 
bărbaţi şi 5010 femei; ca 2133 familii. 


Plasa Argişelul 


Această plasă are: 

Sate 16; biserici 17; preoţi 24; diaconi 5: boieri de neam 25; 
fii de boieri de neam unul; postelnici unul; fii de postelnici 3. 

Ertaţi de capitaţie unul; mazili 13, ce dau venit trimestrial 
164 lei şi 5 parale şi anual 656 lei şi 20 parale. 

Patentari 12, ce aduc folos statului 186 lei şi 10 parale, pe 
trimestru şi pe an, 737 lei. 

Țărani contribuabili 1349 şi dau venit trimestrial 12.039 lei şi 
33 parale. 

Țigani emancipaţi sunt 215 şi dau venit trimestrial 10.750 lei. 

Total sumă trimestrială, pentru toţi aceştia, 23.138 lei şi 8 
parale; şi anual 92.552 lei şi 22 parale. 

Moşii nelocuite sunt 68, ce dau 806 lei şi 20 parale, câte 5% 
şi câte 3%, 483 lei şi 36 parale. 

Moşiile locuite, pentru 1579 familii, plătesc câte 3%, din 
partea proprietarilor, 4737 lei; iar din partea ţăranilor, tot câte 3%, 
pentre 1543 familii, lei 4629. 

Contribuţiunea drumurilor, din partea proprietarilor, câte 3% 
pentru 1597 familii, 4791 lei; şi din partea plugarilor, câte 6%, 
pentre 1543 familii, 9258 lei (şi drumuri nu aveau!). 

Total, 24.705 lei şi 16 parale. 

Care cu patru boi 38, şi boi 152. 

Care cu 4, 6 şi 8 cai, 8 la număr; şi cai 40. 

Care cu doi boi 628; boii pentru acestea 1256. 

Care cu 3 şi 2 cai 5; caii acestora 10. 

Vaci şi mânzaţi 2830. 

Militari 29; dorobanţi 47; grăniceri, pentru picheturi, nu sunt 
în plăşi. 

Râuri: Argişelul, ce o udă în toată lugimea ei. 

Fabrici de piei şi herăstrae nu sunt. 

Mori 28, cu venit 13.450 lei; dârste nu sunt; pive 3, cu venit 
3200 lei; olării nu sunt; poverni 68, cu venit 8670 lei, maşini de 
rachiu nu sunt; tâmplari, asemenea; morari şi dulgheri 142, cismari 
12; zidari 2; ferari 22. 

Recolta acestei plăşi: 14 kile grâu şi 3038 kile şi 16 1/2 
baniţe porumb. 

În magazinele de reservă se află 931 kile şi 10 baniţe porumb. 

Copii se altoesc 182 pe an. Se nasc 267 şi mor 122 într-un an. 

Capitalul cutiilor sătene, în fiinţă, 592 lei şi 38 parale; şi luaţi 
de vistierie, la 1854, lei 975 şi 17 parale. 

Populaţiunea acestei plăşi este ca de 7241; din cari 3720 
femei şi 3521 bărbaţi, cu 1796 familii. 


Plasa Râurile 


Această plasă are: 37 sate; biserici 39; preoţi 48; diaconi 2: 
boieri de neam 28; fu de boieri de neam 5; postelnici 6; fu de 
postelnici 11; ertaţi 3; mazili 12, ce dau venit trimestrial 1132 lei 
şi 20 parale; patentari 20, ce dau venit 332 lei şi 30 parale; români 
contribuabili 2559 şi dau 22.839 lei şi 3 parale pe trimestru. 

Țigani emancipaţi 146 şi folosesc statul pe trimestru cu 9800 
lei. 

Total 34.110 lei şi 13 parale pe trimestru şi pe an 136.441 lei 
şi 12 parale. 

Contribuţiunea moşiilor nelocuite, câte 5% pentru 215 
proprietari 1230 lei şi 30 parale şi câte 3% pentru 215 proprietari, 
738 lei şi 28 parale. 

Contribuţiunea moşiilor locuite, din partea proprietarilor câte 
3%, pentru 2722 familii, lei 8166. 

Din partea plugarilor lei 8151, pentru 2717 familii, câte 3%. 

Contribuţiunea drumurilor: 

Din partea proprietarilor, 8493 lei, câte 3% pentru 2831 
familii; 

Din partea ţăranilor, 16.302 lei, pentru 2747 familii, câte 6%. 

Suma totală, 43.081 lei şi 18 parale. 

Care cu patru boi 124, şi boi 496. 

8 care cu 4, 6 şi 8 cai; total 34 cai. 

Care cu doi boi 132 şi boi 2642. 

29 care cu câte 3 şi 2 cai, şi cai 58. 

Vaci şi mânzaţi 3266. 

Militari 54; dorobanţi 47; grăniceri, pentru punturi, picheturi, 
nu sunt în plăşi. 

Râuri: Argişelul, ce o udă în toată lugimea ei. 

Gârle şi râuri o mulţime, din cari, râul Câmpulungul, râul 
Doamnei, Bratia sunt mai însemnate, udând-o în toată lungimea ei. 

Fabrici de piei nu sunt; herăstraie 17, cu venit 2840 lei, mori 
452, cu venit 31.965 lei; dârste nu sunt; pive 9, cu venit 4230 lei; 
olării 3 cu venit 1300 lei; poverni 98, cu venit 11.250 lei'; maşini 
de rachiu 2, cu venit 4600 lei; tâmplari 10; dulgheri şi morari 162, 
cismari 5; zidari 20; ferari 24. 

Recolta: o kilă grâu şi 16 baniţe şi porumb 6904 kile şi 10 
baniţe. 

În magazinele de reservă sunt 1680 kile porumb şi 2 4 
baniţe. (Aici sunt deplin).? 

(Copii) altoiţi 475; născuţi 553 şi morţi într-un an 274. 

Capitalul cutiilor, în fiinţă, 936 lei şi ridicaţi de vistierie, la 
1854, lei 4956 şi 19 parale. 

Populaţiunea plăşii Râurile urcă la 12.473; din cari 5861 
femei şi bărbaţi 6612, în familii ca la 3266. 





1 A întrecut Potgoria. 
” DL. Răducanu Iorgulescu face onoare Câmpulungului ca subt-administrator. 


284 


Plasa Potgoria 


Această plasă are: 24 sate; biserici 36; preoţi 40; diaconi 4: 
boieri de neam 37; fii de boieri de neam 6; postelnici 4; fii de 
postelnici 4; ertaţi de capitație 5; mazili 52 şi dau 656 lei şi 20 
parale pe trimestru; patentari 20, dând 671 lei idem. 

Români contribuabili 2683 şi capitaţiunea lor pe trimestru se 
urcă la 23.945 lei şi 31 parale. 

Țigani emancipaţi 141, dând 7050 lei. 

Total pe trimestru lei 32.323 şi 11 parale; iar pe an 129.293 
lei şi 4 parale. 

Contribuţiunea moşiilor nelocuite, pe an, pentru 30 proprie- 
tari, 631 lei, câte 5%, iar câte 3%, 378 lei şi 24 parale. 

Contribuţiunea moşiilor locuite, pe an, din partea proprieta- 
rilor, lei 8412, câte 3%, pentru 2804 familii; şi din partea locuitorilor, 
8268 lei, câte 3%, pentru 2756 familii. 

Contribuţiunea drumurilor, anual, din partea proprietarilor, 
8628 lei, pentru 2894 familii, câte 3% şi din partea locuitorilor, 
16.536 lei, câte 6%, pentru 2756 familii. 

Suma totală, 42.907 lei şi 24 parale. 

Care cu 4 boi 47, şi boi 188. 

Care cu 4, 6 şi 8 cai; şi cai 16. 

Care cu doi boi 1511, cu 3022 boi. 

23 care cu 2 şi 3 cai; şi 46 cai. 

Vaci şi mânzaţi 3812. 

Militari 48; dorobanţi 54. 

N.B. Acest număr, dupe împregiurări, creşte sau scade; noi dăm 
aici statistica anului 1856. 

Râuri nu sunt, dar gârliţe o sumă, din acestea cele mai multe, 
afară de Cârcinovul, sunt curgătoare numai în timpuri ploioase. 

Fabrici de piei una, cu venit 300 lei; herăstraie, dârste, pive, 
olării, maşini de rachiu nu sunt în această plasă. 

Mori 30, cu (venit) 16.300 lei; poverni 69, cu 2600 lei venit; 
tâmplari 2; dulgheri şi morari 127; cismari 17; zidari unul; ferari 36. 

Recolta: 33 kile grâu şi 10.814 kile şi 15 baniţe porumb. 

În magazinele de reservă se află azi 2296 kile şi 2! baniţe 
porumb. (or fi, or nu?). 

(Copii) altoiţi 430; născuţi 509 şi morţi 284. 

Capitalul cutiilor săteşti 1320 lei şi 21 parale, în fiinţă; şi 
ridicaţi de vistierie, la 1854, lei 538 şi 25 parale. 

Populaţiunea acestei plăşi se urcă la 11.663; din cari 6028 
bărbaţi şi 5643 femei, cu 3267 familii. 

% 


Nota G. Dăm aci o copie după cartea Isprăvnicatului din 
1806 către domn. Ea adeverează că Ocheştii şi ceilalți nu sunt 
clăcaşi, precum pretind domnii deputaţi. 

„Prea Înălţate Doamne! 

Satul Voineştii de Jos şi cu toţi streinii ungureni (ardeleni), ce 
şed pe moşia oraşului Câmpulung, au jeluit Măriei Tale pentru 
oroşanii câmpulungeni, dintr-acest judeţ Muşcel, zicând că nu se 
țin numiții, de la un cârd de vreme încoa, de simfonia ce de 20 de 
ani au făcut prin zapise înscris unii la mâna altora, în ce chip au a 
da numiții streini la oroşani, pentru câţi şed cu casele şi grădinele 
lor pe moşia oraşului; ci dinpotrivă, îi supără, cerându-le dicimă şi 
clacă; şi cum că ei au cercetări isprăvniceşti, prin cari-i apără de a 
da dijmă şi clacă; fără numai să dea de casă câte bani 40 pe an (13 
parale şi un ban), după cum, atunci s-au învoit; pentru a cărora 
jalbă nu se porunceşte de către Înălţimea Ta ca, împreună cu 
epistatul oraşului, cercetând pricina, ori s-o îndrepta sau cu alegere 
înscris să-i trimitem la luminatul divan. 

După care luminată poruncă, înfăţişând pe jeluitori înaintea 
noastră cu numiții oroşani, ne arătară şi oroşanii jalba ce, în urmă, 
au dat şi ei Măriei Tale, tot pentru această madea (pricină), cerând 
dicimă şi clacă, nu numai de la satul Voineşti, ci de la toţi câţi se 
află locuind pe moşia oraşului şi nu sunt oroşani. La a cărora jalbă, 
de la 8 ale trecutului octomvrie, ni se porunceşte de către Înălţimea 
Ta ca, iarăşi, dimpreună cu epistatul oraşului, să cercetăm jalba; şi 
fiindcă pentru această pricină, încă de la iunie al anului trecut 
(1805), s-a dat luminată poruncă a Măriei Tale către noi, prin 
buiurdismă la anaforaua dumnealui biv vel ban Costache Ghica, ce 
a fost epistatul logofeţiilor celior mari, după coprinderea aceleiaşi 

anaforale, urmând să-şi afle jeluitorii oroşani îndestularea; sau, 
fiind pricina într-alt chip, să înştiințăm Măriei Tale. 

Cerurăm dar să ni se arate acea anafora şi văzurăm coprin- 
derea prin care se arată privilegiurile ce au oroşanii, şi zice că 
moşia este a lor; iar streinii din alte sate, cari nu sunt oroşani, nu 
au cuvânt a stăpâni locuri şi alte ogrăzi pe moşia oraşului, făr” de 
dare de dicimă şi de clacă, cum se urmează şi pe la toate moşiile 
de obşte; iar de vor avea vreun cuvânt vrednic de împrotivire, să 
facem înştiinţare Măriei Tale. 

Deci, faţă fiind înaintea noastră atât Gheorghe Pitişteanu, 
judeţul oraşului, cu vreo 20 de oroşani, cum şi locuitori din cei ce 
şed pe moşia oraşului, din cinci sate (anume: Voineştii, Valea 
Mare, Valea Bărbuşa, Ocheşti şi Mărcuşul), îi întrebarăm ce au a 
zice la acestea? Şi cu ce cuvânt se împrotivesc a nu-şi răspunde 
dicima şi claca? 

Ne arătară numiții aceste două cercetări isprăvniceşti, prin 
cari, pe larg, se arată cursul acestei pricini, cum şi două zapise ce 
au dat oroşanii, unul la mâna tuturor streinilor ungureni şi altul la 
mâna vălimărenilor, în leatul 1785, ianuarie 13, de ani 20; iscălite 
fiind zapisele de judeţul oraşului dintr-acea vreme şi de câţiva 
oroşani, şi cu pecetea oraşului, adeverite şi de patru boieri, adică 
de dumnealui serdar Papazvolu, i răposatul Radu Filipescu, isprav- 
nicul judeţului, i de dumnealui răposatul serdaru loan, ispravnicul 
za (de) ungureni, şi de un armaşul Bănică Urianu de aici; prin cari 
zapise scriu oroşanii ca streinii ungureni să aibă a da de casă pe 
(câte) bani 40 pe an; iar vălimărenii, ce se numesc pământeni, 30; 
şi mai mult decât aceştia să nu fie supăraţi nici de dicimă, nici de 
clacă, nici de alt nimic; arătându-se, în acest zapis, că, după jalba ce 
au fost dat oroşanii atunci, aducând poruncă gospod (domnească), 
cu bumbaşir postelnic s-a făcut învoiala aceasta. 

Care învoială o catigorisesc (o atacă) oroşanii prin jalba ce 
acum au dat Măriei Tale, zicând că nu ar fi făcută cu ştirea a tot 
oraşul; ci judeţul dintru acea vreme a făcut-o, sau din vreo poruncă, 
sau pentru vreun interes de dobândire: că de ar fi fost acea învoire 
cu ştirea tuturor, trebuia să fie iscălită mai întâit de răposatul 
clucerul Apostol, ce era epistatul oraşului şi boer pământean, cum 

şi de ceilalți boernaşi, preoţi şi protopopi i de pârgarii din 12 
mahalale. 

Asupra căria categorii cercetarăm cine a fost atunci epistat; şi 
atât prin alţii, cum şi de la chiar armaşul Bănică, ce este iscălit, ne 
adeverim că însuşi Bănică era epistat, fiind martor clucerul Apostol, 
făcându-se învoiala aceasta în parisie (de faţă), cu ştirea şi voia a 
tot oraşul; iar nu în taină, precum oroşanii zic acum. 

Încă zise (armaşul Bănică) că învoiala aceasta s-a făcut prin 
mijlocirea dumisale; căci cei ce şedeau pe marginile oraşului nu voiau 
să dea nimic, precum dintru început şi până atunci nu dideseră. 

După care ne întoarserăm şi întrebarăm pe oroşani: ce au a 
mai răspunde împotriva acestor aşezământuri? Şi ei se ţineau tot 
de cuvântul de mai sus numit!, că ce înşelăciune s-a făcut. Dar 
după ce se dovedi că au urmat însuşi ei acestor simfonii 18 ani, nu 
avură alta ce zice fără numai răspunseră: că, şi de a făcut judeţul 
dintr-acea vreme aceste aşezământuri, fiindcă acum se văd înşelaţi, 
cer a le strica”; care aşezământuri, văzându-le întemeiate cu însuşi 
a oraşului urmare, nu le putem zice că sunt făcute cu înşelăciune, 
căci de nu le-ar fi fost plăcută simfonia aceasta, nu ar fi urmat 
după dânsa (foarte logic), mai vârtos, văzându-se adeverită şi de 
atâţia boieri; şi cea mai de temei este că, în chiar pravilniceasca 
condică a Divanului Măriei Tale, la list. 11, pontul cel dintâi, zice 
aşa, curat: 

«Locuitorul are să lucreze clacă stăpânului de moşie 12 zile 
într-un an; iar de se va aşeza (învoi) stăpânul moşiei cu dânsul mai 
pe puţine zile, nu poate, în urmă, să-l silească peste (mai mult de) 
12 zile.» 

lar că zic oroşanii că este prea puţin 40 de bani pe an, la 
aceasta nu au cuvânt, pentru căci vedem că nu este în toate moşiile 
tot un soi de aşezământuri, ci fel de fel: adică, la unele mai multe 





! Ce asemănare între deputaţii moşneni de la 1805 şi cei de la 1854! 
Parcă ar fi învăţat toţi la aceeaşi şcoală! Sofiştii se aseamănă în toţi timpii 
şi la toate naţiile. 

? Ca şi cum ar zice cineva: moşul meu a vândut o moşie, acum 70 de ani, 
în preţ de 2000 lei; şi fiindcă azi acea moşie preţueşte două mii de 
galbeni, trebuie să se strice vânzarea, fiindcă moşul meu s-a înşelat, şi cu 
aceasta păgubeşte pe copiii şi pe nepoţii lui. 

zile de clacă, la altele mai puţine; şi aceasta numai pentru că aşa s-au 
pomenit din vechime, făr” d-a avea locuitorii legături înscris ca să 
urmeze cu deosebire; iar aici, la această pricină, vedem sineturi 
(documente) vrednice de credinţă.! 

Cu toate acestea le-am zis ca să se învoiască între dânşii, ca 
nici precum cer oroşanii să dea, nici precum locuitorii au zapisele 
înscris; şi, neputând a se învoi ei, sococirăm ca, la 15 ale acestei 
următoarei luni să se afle la luminatul Divan trei-patru oroşani, 
vechilii celorlalţi, cum şi din pârâţi, de fieşte care sat, câte unul-doi, 
spre a se face cea mai desăvârşită hotărâre de către Înălţimea Ta.? 

lar anii Măriei Tale, de la Domnul Dumnezeu, fie mulți şi 
fericiţi! 


Ai Măriei Tale, prea plecate slugi: 

Iordache Căminarul 

Alecsandru Paharnicul 

Ştefan Romniceanul, biv treti logofăt, judecător 
1806, ghenarie 2, Sud Muşcel” 

Nota H. Până a nu să începe astă şedinţă, Tribunalul primeşte 
o petiție (scrisă de loan Boncănel, unul din epitropi) din partea 
câtorva locuitori din suburbia Malul, cerând să se închiză dosarul 
pre cât se atinge de mălureni, şi să se adevereze un alăturat înscris 
de pace, cu data din 12 martie 1854, subtînsemnat de nouă moşteni 
scheieni, între cari figurau şi cei trei epitropi, avocaţii moştenilor 
pârâți. 

Prin acest înscris de pace, epitropii recunoşteau pe mălureni 
ca moşteni ce nu fac parte din cei supuşi la răspunderea clăcii şi 





140 de bani la 1785 preţuiau cât 20 de lei la 1805 şi cât 80 de lei la 1856, 
precum am arătat în capitolul LX; prin urmare, după ideea deputaţilor de 
la 1805 şi de la 1854, toate învoirile făcute acum 50 de ani să se strice, 
fiindcă preţul proprietăţilor s-a înzecit!!!... Dar aşa s-au învoit; şi învoirea, 
fiind legală, e inviolabilă, după toate drepturile, şi soţiale şi divine. 

” Dreptatea care nu o putem afla la deputaţii moştenilor de la 1805, ca cei 
de la 1854, la Isprăvnicatul ori la Tribunalul din Muşcel, o află, desigur, 
la luminatul divan, dar cum?... 

dijmei către moştenii oroşani; însă nici din numărul celor cu drept 
de împărtăşire la venitul munţilor, „ci ca locuitori mai vechi decât 
ceilalți, cari să aibă paşnică stăpânire pe moşiile şi coprinsurile lor, 
precum au avut din vechime; lipsindu-se însă de împărtăşirea la 
venitul munţilor şi al moşiei oraşului, având voie slobodă la islaz 
(asemenea vitelor), cum şi la păduri, pentru lemnele de trebuinţa 
caselor lor.! 

De odată cu petiţiunea dată de dl. Boncănel, Judecătoria pri- 
meşte o altă petiţiune de la Dumitru Sandu (vezi capitolul V), 
suscris de 28 indivizi, vechili ai mălurenilor; în ea, arătau aceştia 
„că ei sunt din vechime moşteni; probă: catastihul ruptaşilor de la 
1824, contractele de arenduire ale munților şi înscrisele de împru- 
mutare ale comunei dintre 1785-1828; şi că, ca să prinză ei pe 
epitropi în drepturile ce li se tăgăduiesc de către aceştia, au între- 
buinţat acea viclenie nevinovată (ca să apuce, adică, de la epitropi 
un înscris prin care să-i recunoască formal de moşteni, iar nu 
clăcaşi, cum pretindeau epitropii pe nedrept). Mai adăogau mălu- 
renii în petiţiunea lor: „că tot dl. Boncănel, care singur a făcut 
înscrisul, a subt-însemnat pe mălureni, când mulţi dintr-înşii ştiu 
carte şi trebuia singuri să iscălească, dacă învoirea ar fi fost în 
folosul lor şi cu aprobarea lor”. Mălurenii terminau petiţiunea lor 
cu tăgăduirea acelui înscris reprezentat Tribunalului de către dl. 
Boncănel şi cereau a li se da dreptul de moştenire ce-l au, cu cărți 
formăluite, în munţii şi în moşia oraşului şi pe care drept însuşi 
vechilii moştenilor câmpulungeni îl recunosc formal prin acel 
înscris. 

DI. Boncănel, la observaţiunea făcută de tribunal că înscrisul 
de împăciuire e nul (hârtie albă), până când voinţa nu e declarată 
liber de ambele părţi contractante?. Dl. Boncănel, zic, lipsindu-i 
respectul cuvenit locului unde se afla şi personalului judecătoresc, 





' Dacă deputaţii, ca vechili ai pârâţilor, au recunoscut pe mălureni 
(ocheşti), de ce nu au recunoscut şi pe mărcuşani, pe vălimăreni, pe 
voineşti şi pe bărbuşeni? Fiindcă toţi intră în categoria din anaforaoa de 
la 1805, ianuarie 2. Cuvântul e foarte simplu: pentru că epitropii bazează 
drepturile lor pe aor, pe viclenie şi pe protecţii. Mălurenii sunt mai colțaţi 
decât ceilalți. 

” Pe temeiul paragrafului 20, cap. I, Partea VI din Condica Civilă. 

îndeamnă pe confrații săi „a eşi cu toţii afară din Tribunal: căci 
Tribunalul îi pune pe drumul judecăților cu şicanele ce le face.” 

Presidenţia atunci apleacă asupra numitului Boncănel dreptul 
ce i-l dă legea prin art. 315, cap. VIII din Procedura Condicei 
Penale. 

Aceasta, spre a cunoaşte lectorul şi mai bine caracterul depu- 
taţilor de cari ne e vorba. Ei şi-au format o stare bunicică numai 
din venitul munţilor şi al moşiei Câmpulungului, pe care le esploa- 
tează numai în folosul a câtorva indivizi, despuiaţi de orice senti- 
mente de dreptate şi de umanitate. 

lată două esemple de modul cum întrebuințează aceşti 
deputaţi venitul munților şi al pădurilor oraşului. 

Mai întâi, păşunea munţilor oraşului (în număr de şapte) s-a 
strigat la licitaţie acum câţiva ani; dar această licitaţie nu s-a făcut 
după toate formele; deşi s-a publicat această arendare, s-a amânat 
însă zioa şi s-au adunat singuri numai câţiva dintre capii moşte- 
nilor pârâţi în casa unuia din deputaţi, şi aci, cu consimţământul 
acestora, a rămas arenda munţilor pe seama unuia dintre dânşii, cu 
preţ de 8102 lei, pe mai mulţi ani. Dacă licitaţia se făcea cum se 
cade, s-ar fi aflat amatori cari ar fi urcat preţul lor mult mai mult, 
în folosul tuturor în genere. 

Mulţi câmpulungeni m-au asigurat că s-ar fi urcat suma 
arenzii până la 15.000 lei, cel puţin. Folosul dar a intrat în punga 
deputaţilor, împărtăşind, cu mai nimic, pe complicii lor; iar ceilalți 
moşteni cu dreptul de împărtăşire (aleşi de deputaţi după capriciu) 
le aruncă câte o rublă, două, sub cuvânt că, pe tot anul, o sumă 
mare se cheltuieşte pe la Bucureşti. 

Al doilea, lemnele din pădurile munţilor oraşului le esploa- 
tează numai o duzină de inşi dintre capii moştenillor pârâţi, având 
mijloacele (bani şi ferestrae) a cobori buşteni din munţi la feres- 
traele lor şi a-i preface în scânduri, lăturoi, putini, doniţe, şiţă, 
şindrilă; pe când majoritatea absolută a celor cu drept de împărtă- 
şire, neavând mijloacele trebuincioase pentru facere de ferestrae şi 
lucrarea brazilor, se uită la dânşii cum dau jaf lemnelor de foc şi de 
scânduri! Şi dacă vreunul le face observaţie, apărătorii drepturilor 
lor i răspunde: 

— Taie şi tu buşteni şi fă-ţi scânduri, cine te opreşte? 

— Cu ce? Daţi-ne pe deplin dreptul nostru din venitul păşunei 
munţilor şi din venitul moşiei oraşului, ca cu aceşti bani să facem 
şi noi ferestrae ş.c.l. 


% 


Nota J. Din causa întârzierii trimiterii raportului privitor la 
judecata moştenilor câmpulungeni, suntem nevoiţi a continua 
Apendicele în această notiță. 

Cu a doua ediţiune, vom completa opera aceasta, adăogând 
multe pasage interesante, scoțând multe erori, corectând multe 
date şi umplând lacunele cele multe... 

Guvernul cere de la departamentul respectiv raportul ad-hoc 
la 7 noemvrie şi nici până la 10 decemvrie nu se trimisese; pe când 
alte raporturi, cerute de Guvern mai în urmă, figurează în registrul 
de intrare al onorabilului secretariat, cu data de la 7 decemvrie. În 
vocabularul nostru, asemenea întârzieri se numesc şicane; şi şicana 
este dictată sau de interes sau de patimă... 

Moştenii asupriţi reclamă a doua oară Guvernului, care pune 
următoarea apostilă pe reclamarea lor: „Departamentul ne va trimite 
raportul fără întârziere.” Şi cu toate acestea, până azi, la 24 decem- 
vrie (1856), când tipărim această notiţă, raportul încă nu era trimis 
la onorabilul secretariat. 

Procurându-ne o copie după acel raport, cu mirare aflarăm 
într-însul: 

1. Motivul sofistic al protestului deputaţilor către Departamentul 
Dreptăţii, la 1855, pe care motiv se basează şi acest Departament 
ca să recomande prinţului Ştirbei înaintarea procesului acestuia la 
Înalta Curte.! 





. Şi motivul era acesta: „că unul din cei doi membri ai Tribunalului de 
primă instanţă, cari au subscris jurnalul din martie 1854, (şi anume, 
serdar loan Rudeanu) ar fi figurând între pretendenţii la împărtăşirea 
venitului munţilor: fiindcă se vede iscălit într-un vechilet al oroşanilor, 
când cu judecata moştenilor cu Magistratul; prin urmare, ca împricinat, 
nu trebuia dl. loan Rudeanu să ia parte la cercetarea pricinii din martie 
1854, cu atât mai puţin, să subscrie jurnalul din martie 1851; deci, după 
paragraful 2, art. 229, din Regulament, Jurnalul acesta e nul. 

2. Părerea Departamentului Justiţiei de a-şi urma procesul 
cursul său început, fiindcă a apucat de s-a înaintat la Înalta Curte. 

Noi răspundem la acestea: 

I. Cercetăm cu atenție dosiera procesulul ad-hoc, formată la 
Tribunalul de Muşcel, aflăm într-însa două împrejurări remarcabile, 
cari n-ar fi trebuit trecute cu vederea de onorabilul Departament 
respectiv: 

1. În listele alăturate, pe lângă hotărârea judecății şi în cari 
figurează numele tuturor celor cu drept de împărtăşire, nici d-nu |. 
Rudeanu, nici vreun altul din familia dumisale, nu se văd trecuţi 
între pretendenți; prin urmare, fără cuvânt deputaţii zic că d-nu |. 
Rudeanu a fost sau este parte prigonitoare în chestiunea aceasta. 

2. Mai "nainte de a intra Tribunalul de Mușcel în cercetarea 
acestei chestiuni, moştenii asupritori recusară pe d-nu I. Rudeanu 
tot pentru cuvântul de mai sus; şi, după un ordin într-adins al 
ministerului respectiv, Tribunalul, în şedinţa din decemvrie 1853, în 
presința moştenilor şi cu tot completul (afară de d-nu I. Rudeanu), 
cercetează şi cererea lor şi legea care regulează asemenea cazuri; 
şi văzând Tribunalul că cuvintele epitropilor pentru recusarea d-lui. 
]. Rudeanu sunt nelegale, încheie jurnalul prin care, pe de o parte, 
leapădă cererea deputaţilor ca nedreaptă, iar pe de alta, cheamă pe 
d-nul |. Rudeanu a lua parte, cu ceilalți membri, la cercetarea ad-hoc. 

De unde se înţelege lămurit că cuvântul de recusare al depu- 
taţilor este un pretest de a putea justifica apelarea lor la Înalta 
Curte; şi Departamentul respectiv ar fi trebuit să cerceteze dosiera 
procesului cu iubirea de dreptate ce trebuie a caracterisa un minister 
a căruia misiune este descoperirea adevărului. 

Lectorul curios şi imparţial poate afla adevărul (de va voi a-şi 
da munca) în dosiera procesului ad-hoc. 

Încă o observaţiune: 

Dacă d-nu I. Rudeanu ar fi figurat ca moştean în vreo hârtie 
oarecare, oare domnii deputaţi ar fi tăcut aceasta până la 1856? N-ar 
fi protestat ei îndată în contra Jurnalului de primă instanță? 

Din contra, au ascultat ambele Jurnale!, fără măcar o obser- 
vaţiune din parte-le; singura lor opunere la Curtea Apelativă (eram 





! Al Tribunalului Muşcel şi al Curţii Apelative. 

faţă), a fost numai asupra modului de alegere al moştenilor cu 
drept de împărtăşire, susţiind, ca în şedinţa din 24 martie 1854, că 
Curtea trebuie să se basese pe genealogie, nu pe moşi; la care unul 
din membrii Curţii le răspunse foarte logic: 

— „Nimeni din noi nu poate dovedi vechimea neamului, şi 
cată să vă ţineţi de una: ori de moşi ori de genealogii, dar fiindcă 
amândouă părţile aveţi aceleaşi documente (registrele ruptaşilor, 
contractele de arenduire ale munţilor şi înscrisele de împrumutare 
ale comunei), unde figurează toți moştenii cei cu drept de 
împărtăşire, NOI, în puterea acestor acte, primim la împărtăşire pe 
toţi cei figuraţi în ele, cum şi pe toţi cari vor putea proba că se trag 
din cei subscrişi în deosebitele acte publice ale comunei; prin 
urmare, Jurnalul de primă instanţă este drept şi legal, şi Noi îl 
întărim în toată întinderea lui.” 

— Tribunalul de Muşcel, zise un avocat estraordinar al moşte- 
nilor!, a judecat cu patimă pricina aceasta!!! 

— Şi cum îndrăsneşti, tu, îi răspunde indignat acelaşi membru 
onorabil, a ataca, fără probe, completul Tribunalului de primă instanţă 
în chiar pretoriul acestei Curți? Precum ai, azi, impertinenţa a 
ataca Tribunalul de Muşcel în faţa noastră, mâine vei ataca şi 
Curtea Apelativă în pretoriul Înaltei Curți. a-ţi seama la vorbă: 
aici nu eşti unde ştii tu...” 

De ne-am întins asupra acestui punt, nu am făcut-o decât 
pentru luminarea sujetului, dorind a iniţia pe public în câteva din 
secretele acestui proces istoric. 

Dar să suposăm că dl. loan Rudeanu ar fi figurând în vreun 
vechilet oarecare din procesul moştenilor cu Magistratul; ce iese 
de aici? Alt proces a fost acela şi alt proces e acesta. Şi apoi, acolo 
dl. I. Rudeanu nu figurează ca moştean sau ca pretendent la venitul 
munţilor, ci ca simplu cetăţean, care, cu toţi cetăţenii de diferite 
condițiuni, cerură, la 1831 ca, pe lângă celelalte venituri prevăzute 
de Regulamentul orăşenesc, să intre în Magistrat şi venitul 
munţilor; dar cererea cetăţenilor nu s-a primit, moştenii reuşind a 
rămânea venitul pe seama lor, ca un drept al lor. Prea bine! Cu 
drept cuvânt! Procesul acesta însă, între Magistrat cu moştenii, s-a 





1D.N. Slăniceanu. 

stins. În urmă, la alegerea moştenilor, depărtând deputaţii pe 
majoritatea moştenilor cea cu drept de împărtăşire, un nuou prces 
s-a deschis între moştenii asupriţi cu moştenii asupritori, proces ce 
încă urmează; proces de un caracter cu totul altul de cel dintâi. Ce 
are a face dar una cu alta? Chestiunea acum se resumă în între- 
bările următoare: 

Dl. loan Rudeanu figurează ca moştean în registrele ruptaşilor, 
în contractele de arenduire ale munţilor şi în înscrisele de împru- 
mutare? Nu. Dl. loan Rudeanu este pretendent la venitul munţilor 
şi al moşiei oraşului? Nu. Dl. loan Rudeanu, în fine, este pro- 
prietar pe vreo părticică de loc din moşia oraşului, ori devălmaş la 
munţi? Nu. Ei bine! Deputaţii nu au cuvânt a-l recusa,; ei dar caută 
nod în papură, spre a justifica ilegala lor apelare la Curtea Înaltă; 
şi Departamentul respectiv nu ar trebui să susţie asemenea absur- 
dități ridicole; prin urmare, prinţul poate prea bine întări cele două 
hotărâri unite ale celor două instanţe, pe temeiul articolului 2, 
Partea II din Regulament. Dar chiar urmându-şi procesul cursul 
său, Înalta Curte, oricare ar fi completul ce ar compune-o, nu 
poate face altfel (de va voi să fie dreaptă) decât a întări şi ea, în 
toată întinderea şi în unanimitate, ca Curtea Apelativă, Jurnalul de 
primă instanţă din martie 1854. 

Aşadar, până când art. 229 din Regulament prevede numai 
două cazuri: 

1. Când judecătorul are interes la vreo pricină; 

2. Când între judecător şi una din prigonitoarele părți se află 
judecată politicească; 

Şi aici, neputându-se aplica niciunul din ambele cazuri, noi nu 
înţelegem cine şi cu ce drept ar putea recusa pe dl. loan Rudeanu? 
Acesta nici pretenţiuni are la venitul munţilor, ca să se zică că are 
interes la pricina ce se judecă, nici în pricină politicească se află cu 
vreuna din părțile prigonitoare, ca să se poată aplica al doilea caz 
prevăzut de art. 229 din Regulament. 

Deci, spre încheiere, argumentul dintâi al raportului ad-hoc, 
cade de sine... 

II. Rămâne acum să vedem dacă părerea onorabilului depar- 
tament respectiv poate fi aprobată de Guvern, după ce acesta se va 

convinge pe deplin de machinaţiunile asupritorilor şi de dreptăţile 
asupritorilor. 

Aci se termină misiunea noastră de istoric şi avocat natural al 
moştenilor asupriţi. 

Avem coragiul a zice că am desvoltat chestiunea aceasta cu 
nepărtinire, însufleţiți numai de amorul dreptului, şi avem 
mulţumirea sufletului că am desvoltat-o pe cât a stat în puterile 
noastre, interesând în causa aceasta pe tot publicul lector, pe care 
am dorit a-l face aci Jude Suprem; suntem siguri că adevărul, chiar 
scamotat azi, va străluci mâine înaintea Tribunalului Opiniunei 
publice şi poimâine înaintea augustului Tribunal al Posterităţii. 

Istoria Câmpulungului, prima rezidență a României 
de C. D. Aricescu (ediţia princeps din 1855). 

C. D. Aricescu 

C. D. Aricescu în anii tinereţii 

















C. D. Aricescu în litografia Poeți contemporani (detaliu). 

C. D. Aricescu 

Poeți contemporani (litografie, Biblioteca Academiei Române) 
C. D. Aricescu alături de: lon Heliade-Rădulescu, Dimitrie 
Bolintineanu, Grigore Alexandrescu, Cezar Bolliac, 1. C. Fundescu, 
Grigore H. Grandea, Gheorghe Tăutu, George Sion, Costache 
Negruzzi, Vasile Alecsandri. 

Pictorul lon Negulici (1812-1851). Autoportret, 
(Biblioteca Academiei Române, Cabinetul de stampe). 
„Numai artistul Negulici, numai fiul tău favorit, desemnând Flămânda, 
coroana ta, îşi proiectase a descrie toate frumuseţile Munticelului 
[Muşcelului] şi ale capitalei lui; moartea însă îl smulse în vara 
vieţii sale!” (C. D. Aricescu, Prefaţă la Istoria Câmpulungului) 

Casa natală a lui C. D. Aricescu din Câmpulung-Muscel. A fost 
vândută în 1866 lui Procopie Constantinescu, vărul lui Aricescu. 
Clădirea s-a demolat în 1961. 











Bustul lui C. D. Aricescu din faţa Bisericii Flămânda (apud loan 
Răuţescu, Câmpulung Muscel, monografie istorică, 1943). 

Curtea mănăstirii Negru- Vodă. Litografie de Michel Bouquet (1843). 

















Turnul clopotniţei de la mănăstirea Negru-Vodă. 
Desen de Gheorghe Tattarescu (1860). 

partea de nord). Litografie după Michel Bouquet, Album 
valaque, Paris (1844). 

















Vedere din Câmpulung-Muscel. Fotografie de Carol Popp 
de Szathmâry (1860). 

Baniţa de piatră a oraşului Câmpulung-Muscel. 
Fotografie de Carol Popp de Szathmâry (1860). 

Crucea jurământului. 
Fotografie de Carol Popp de Szathmâry (1860). 














Biserica catolică (Bărăţia) din Câmpulung-Muscel. 
Fotografie de Carol Popp de Szathmâry (1860). 

Biserica catolică din Câmpulung Muscel. 
Fotografie de Ion Niculescu (1893). 

Inscripţia de pe clopotul din 1525 (azi dispărut) al Bisericii 
catolice din Câmpulung-Muscel. Desen de D. Butculescu (1876). 

Schitul Nămăeşti. Fotografie de Carol Popp de Szathmâăry (1860). 

Casa egumenească a mănăstirii Negru-Vodă. 
Fotografie de Carol Popp de Szathmâry (1860). 

Turnul hanului (azi dispărut) din apropierea mănăstirii 
Negru- Vodă. Desen de Carol Isler (1870). 

Câteva ore de colegiu (1846) şi Cântul lebedei (1884), 


volume de versuri ale lui C. D. Aricescu 

Volume pe teme politice ale lui C. D. Aricescu: Trâmbița 
Unirii şi sărbătoarea naţională (1860), Despotismul şi constituția 
(1861) şi antologia Satire politice (1884). 

Biserica catolică din Câmpulung- Muscel. Cromolitografie de 
Carol Popp de Szathmâry (1883). 

Țărancă din Muscel. Cromolitografie 
de Carol Popp de Szathmâăry (1883). 

